
LECTORI. 


e<M 


In  poematis  Horatianis  recensendis  codicum  manu- 
scriptorum  vel  saltem  scholiastarum  lectiones  nunquam 
non  adhibui  ; quae  vero  ex  conjectura  profectae  sint 
a contextu  procul  relegavi.  Ii  igitur  qui  editiones 
Bentleianas  in  manibus  habeant  in  nostris  plurimas 
lectiones  notis  et  vulgaribus  diversas  invenient.  Orellii 
judicio  subinde  sed  rarius  dissensimus. 


Ab  hac  editione  cum  notae  omnino  absint  de  duobus 
locis  lector  monendus  videtur.  In  Carminum,  Lib.  i. 
Od.  ii.  5,  ad  finem,  plene  interpunxi,  ex  quo  syste- 
mate nova  profluit  interpretatio,  nec  ab  ullo  post 
Itutgersium  critico  probata.  Qui  autem  mihi  credant 
in  versibus  iii — v Graeciae  populos  ludorum  Eleorum 
avidos  significari  arbitrabuntur;  per  “ Terrarum  domi- 
nos,” contra,  Romanos,  quos  Martialis  (Ep.  xiv.  123) 
“Romanos  rerum  dominos”  vocat;  ut  alibi  de  Roma 


LECTORI. 


viii 

ipsa  scribit,  “Terrarum  dea  gentiumque”  (xii.  8),  et 
de  Domitiano  principe  “Terrarum  dominus  deusque 
rerum.” 

Ejusdem  libri  carmen  octavum  et  vigesimum  omnes 
quantum  scio,  editores  ita  distinxerunt  ut  duas  personas 
colloquium  habentes  exhibuerint.  Mihi  vero  secus  vide- 
tur, nec  alium  locutorem  praeter  poetam  ipsum  naufragi 
cujusdam  umbram  agentem. 

A.  J.  M. 

Kal.  Mcirt. 


A.D.  M.DCCC.LVIII. 


Q.  HORATII  FLACCI 
CARMINUM 
LIBER  I. 

I. 

Maecenas  atavis  edite  regibus 
O et  praesidium  et  dulce  decus  meum, 
Sunt  quos  curriculo  pulverem  Olympicum 
Collegisse  juvat,  metaque  fervidis 
Evitata  rotis,  palmaque  nobilis. 

Terrarum  dominos  evehit  ad  Deos, 

Hunc  si  mobilium  turba  Quiritium 
Certat  tergeminis  tollere  honoribus; 

Illum  si  proprio  condidit  horreo 
Quidquid  de  Libycis  verritur  areis. 
Gaudentem  patrios  findere  sarculo 
Agros  Attalicis  conditionibus 
Nunquam  dimoveas,  ut  trabe  Cypria 
Myrtoum  pavidus  nauta  secet  mare. 
Luctantem  Icariis  fluctibus  Africum 
Mercator  metuens  otium  et  oppidi 
Laudat  rura  sui;  mox  reficit  rates 
Quassas  indocilis  pauperiem  pati. 

Est  qui  nec  veteris  pocula  Massici 
Nec  partem  solido  demere  de  die 
Spernit,  nunc  viridi  membra  sub  arbuto 
Stratus,  nunc  ad  aquae  lene  caput  sacrae, 
Multos  castra  juvant  et  lituo  tubae 
Permixtus  sonitus  bellaque  matribus 
Detestata*.  Manet  sub  Jove  frigido 
Venator  tenerae  conjugis  immemor, 

Seu  visa  est  catulis  cerva  fidelibus, 

Seu  rupit  teretes  Marsus  aper  plagas. 

Me  doctarum  hederae  praemia  frontium 
Dis  miscent  superis ; me  gelidum  nemus 

Nympharumque  leves  cum  Satyris  chori 
Secernunt  populo,  si  neque  tibias 
Euterpe  collibet  nec  Polyhymnia 
Lesboum  refugit  tendere  barbiton. 

Quod  si  me  lyricis  vatibus  inseris, 
Sublimi  feriam  sidera  vertice. 

II. 

Jam  satis  terris  nivis  atque  dirae 
Grandinis  misit  Pater,  et  rubente 
Dextera  sacras  jaculatus  arces 
Terruit  Urbem, 

Terruit  gentes,  grave  ne  rediret 
Seculum  Pyrrhae  nova  monstra  questae, 
Omne  cum  Proteus  pecus  egit  altos 
Visere  montes, 

Piscium  et  summa  genus  haesit  ulmo 
Nota  quae  sedes  fuerat  columbis, 

Et  superjecto  pavidae  natarunt 
Aequore  damae. 

Vidimus  flavum  Tiberim  retortis 
Littore  Etrusco  violenter  undis 
Ire  dejectum  monumenta  regis 
Templaque  Vestae ; 

Iliae  dum  se  nimium  querenti 
Jactat  ultorem,  vagus  et  sinistra 
Labitur  ripa  Jove  non  probante  u- 
xorius  amnis. 

Audiet  cives  acuisse  ferrum 
Quo  graves  Persae  melius  perirent; 
Audiet  pugnas  vitio  parentum 
Rara  juventus. 

Quem  vocet  divum  populus  ruentis 
Imperi  rebus  ? prece  qua  fatigent 
Virgines  sanctae  minus  audientem 
Carmina  Vestam? 

Cui  dabit  partes  scelus  expiandi 
Juppiter  ? Tandem  venias  precamur 
Nube  candentes  humeros  amictus 
Augur  Apollo ; 


CARMINUM  I.  3. 

Sive  tu  mavis,  Erycina  ridens, 

Quam  Jocus  circum  volat  et  Cupido; 

Sive  neglectum  genus  ct  nepotes 
Respicis  auctor, 

Heu  nimis  longo  satiate  ludo, 

Quem  juvat  clamor  galeaeque  leves 
Acer  et  Mauri  peditis  cruentum 
* Vultus  in  hostem  ; 

Sive  mutata  juvenem  figura 
Ales  in  terris  imitaris,  almae 
Filius  Maiae,  patiens  vocari 
Caesaris  ultor: 

Serus  in  caelum  redeas  diuque 
Laetus  intersis  populo  Quirini ; 

Neve  te  nostris  vitiis  iniquum 
Ocior  aura 

Tollat:  hic  magnos  potius  triumphos, 

Hic  ames  dici  pater  atque  princeps, 

Neu  sinas  Medos  equitare  inultos 
Te  duce,  Caesar, 

III, 

Sic  te  diva  potens  Cypri, 

Sic  fratres  Helenae  lucida  sidera, 
Ventorumque  regat  pater, 

Obstrictis  aliis  praeter  Iapyga: 

Navis,  quae  tibi  creditum 
Debes  Virgilium,  finibus  Atticis 
Reddas  incolumem  precor, 

Et  serves  animae  dimidium  meae. 

Illi  robur  et  aes  triplex 
Circa  pectus  erat  qui  fragilem  truci 
Commisit  pelago  ratem 
Primus,  nec  timuit  praecipitem  Africum 
Decertantem  Aquilonibus, 

Nec  tristes  Hyadas,  nec  rabiem  Noti, 
Quo  non  arbiter  Hadriae 
Major,  tollere  seu  ponere  vult  freta. 

Quem  Mortis  timuit  gradum 
Qui  siccis  oculis  monstra  natantia, 

Qui  vidit  mare  turgidum  et 
Infames  scopulos  Acroceraunia?  20 

Nequicquam  deus  abscidit 
Prudens  Oceano  dissociabili 
Terras  si  tamen  impiae 
Non  tangenda  rates  transiliunt  vada. 

Audax  omnia  perpeti  a* 

Gens  humana  ruit  per  vetitum  nefas. 

Audax  Iapeti  genus 
Ignem  fraude  mala  gentibus  intulit. 

Post  ignem  aetheria  domo 
Subductum  macies  et  nova  febrium 
Terris  incubuit  cohors, 

Semotique  prius  tarda  necessitas 
Leti  corripuit  gradum. 

Expertus  vacuum  Daedalus  aera 
Pennis  non  homini  datis  ; 

Perrupit  Acheronta  Herculeus  labor. 

Nil  mortalibus  ardui  est ; 

* Caelum  ipsum  petimus  stultitia,  neque 
Per  nostrum  patimur  scelus 
Iracunda  Jovem  ponere  fulmina.  40 

IV. 

Solvitur  acris  liiems  grata  vice  veris  et  Favoni, 
Trahuntque  siccas  machinae  carinas, 

Ac  neque  jam  stabulis  gaudet  pecus  aut  arator  igni ; 

Nec  prata  canis  albicant  pruinis. 

Jam  Cytherea  choros  ducit  Venus  imminente  Luna,  5 
Junctaeque  Nymphis  Gratiae  decentes 
Alterno  terram  quatiunt  pede,  dum  graves  Cyclopum 
Vulcanus  ardens  urit  officinas. 

Nunc  decet  aut  viridi  nitidum  caput  impedire  myrto 
Aut  flore  terrae  quem  ferunt  solutae.  10 

Nunc  et  in  umbrosis  Fauno  decet  immolare  lucis. 

Seu  poscat  agnam  sive  malit  haedum. 

Pallida  Mors  aequo  pulsat  pede  pauperum  tabernas 
Regumque  turres.  O beate  Sesti, 

Vitae  summa  brevis  spem  nos  vetat  inchoare  longam,  u 
Jam  te  premet  nox  fabulaeque  Manes 


CARMINUM  I.  5,  6. 

Et  domus  exilis  Plutonia : quo  simul  mearis, 

Nec  regna  vini  sortiere  talis 
Nec  tenerum  Lycidan  mirabere,  quo  calet  juventus 
Nunc  omnis  et  mox  virgines  tepebunt. 

Y. 

Quis  multa  gracilis  te  puer  in  rosa 
PerfCisus  liquidis  urget  odoribus 
Grato,  Pyrrha,  sub  antro  ? 

Cui  flavam  religas  comam 
Simplex  munditiis  ? Heu  quoties  fidem 
Mutatosque  deos  flebit  et  aspera 
Nigris  aequora  ventis 
Emirabitur  insolens 
Qui  nunc  te  fruitur  credulus  aurea*, 

Qui  semper  vacuam,  semper  amabilem 
Sperat  nescius  aurae 
Fallacis.  Miseri  quibus 
Intentata  nites  ! Me  tabula  sacer 
Votiva  paries  indicat  uvida 
Suspendisse  potenti 
Vestimenta  maris  deo. 

VI. 

Scuiberis  Vario  fortis  et  hostium 
Victor  Maeonii  carminis  alite, 

Quam  rem  cunque  ferox  navibus  aut  equis 
Miles  te  duce  gesserit : 

Nos,  Agrippa,  neque  haec  dicere  nec  gravem 
Pelidae  stomachum  cedere  nescii 
Nec  cursus  duplicis  per  mare  Ulixei 
Nec  saevam  Pelopis  domum 
Conamur  tenues  grandia,  dum  pudor 
Imbellisque  lyrae  Musa  potens  vetat 
Laudes  egregii  Caesaris  et  tuas 
Culpa  deterere  ingeni. 

Quis  Martem  tunica  tectum  adamantina 
Digne  scripserit  aut  pulvere  Troico 
Nigrum  Merionen  aut  ope  Palladis 
Tydiden  superis  parem  ? 

Nos  convivia,  nos  proelia  virginum 
Sectis  in  juvenes  unguibus  acrium 
Cantamus  vacui,  sive  quid  urimur 
Non  praeter  solitum  leves. 


VII. 

Laudabunt  alii  claram  Rhodon  aut  Mitylenen 
Aut  Epheson  bimarisve  Corinthi 
Moenia  vel  Baccho  Thebas  vel  Apolline  Delphos 
Insignes  aut  Thessala  Tempe. 

Sunt  quibus  unum  opus  est  intactae  Palladis  urbem 
Carmine  perpetuo  celebrare  et 
Undique  decerptam  fronti  praeponere  olivam. 

Plurimus  in  Junonis  honorem 
Aptum  dicet  equis  Argos  ditesque  Mycenas. 

Me  nec  tam  patiens  Lacedaemon 
Nec  tam  Larissae  percussit  campus  opimae, 

Quam  domus  Albuneae  resonantis 
Et  praeceps  Anio  ac  Tiburni  lucus  et  uda 
Mobilibus  pomaria  rivis. 

Albus  ut  obscuro  deterget  nubila  caelo 
Saepe  Notus  neque  parturit  imbres 
Perpetuo,  sic  tu  sapiens  finire  memento 
Tristitiam  vitaeque  labores 
Molli,  Plance,  mero,  seu  te  fulgentia  signis 
Castra  tenent  seu  densa  tenebit 
Tiburis  umbra  tui.  Teucer  Salamina  patremque 
Cum  fugeret  tamen  uda  Lyaeo 
Tempora  populea  fertur  vinxisse  corona, 

Sic  tristes  affatus  amicos : 

Quo  nos  cunque  feret  melior  fortuna  parente 
Ibimus,  o socii  comitesque. 

Nil  desperandum  Teucro  duce  et  auspice  Teucro; 

Certus  enim  promisit  Apollo 
Ambiguam  tellure  nova  Salamina  futuram. 

O fortes  pej oraque  passi 
Mecum  saepe  viri,  nunc  vino  pellite  curas; 

Cras  ingens  iterabimus  aequor. 

VIII. 

Lydia,  dic,  per  omnes 
Te  deos  oro,  Sybarin  cur  properas  amando 
Perdere ; cur  apricum 

Oderit  campum  patiens  pulveris  atque  solis? 

Cur  neque  militaris  5 

Inter  * aequales  equitat,  Gallica  nec  lupatis 
Temperat  ora  frenis  ? 

Cur  timet  flavum  Tiberim  tangere  ? Cur  olivum 
Sanguine  viperino 

Cautius  vitat,  neque  jam  livida  gestat  armis  io 
Brachia  saepe  disco, 

Saepe  trans  finem  jaculo  nobilis  expedito  ? 

Quid  latet,  ut  marinae 
Filium  dicunt  Thetidis  sub  lacrimosa  Trojae 
Funera  ne  virilis  15 

Cultus  in  caedem  et  Lycias  proriperet  catervas? 

IX. 

Vides  ut  alta  stet  nive  candidum 
Soracte,  nec  jam  sustineant  onus 
Silvae  laborantes  geluque 
Flumina  constiterint  acuto. 

Dissolve  frigus  ligna  super  foco  5 

Large  reponens,  atque  benignius 
Deprome  quadrimum  Sabina,  -7 
O Thaliarche,  merum  diota. 

Permitte  divis  cetera,  qui  simul 
Stravere  ventos  aequore  fervido  io 

Deproeliantes  nec  cupressi 
Nec  veteres  agitantur  orni. 

Quid  sit  futurum  cras  fuge  quaerere,  et 
Quem  Fors  dierum  cunque  dabit  lucro 

Appone,  nec  dulces  amores  15 

Sperne  puer  neque  tu  choreas, 

Donec  virenti  canities  abest 
Morosa.  Nunc  et  campus  et  areae 
Lenesque  sub  noctem  susurri 
Composita  repetantur  hora;  20 

Nunc  et  latentis  proditor  intimo 
Gratus  puellae  risus  ab  angulo, 

Pignusque  dereptum  lacertis  * 

Aut  digito  male  pertinaci. 

X. 

Mercuri  facunde  nepos  Atlantis, 

Qui  feros  cultus  liominum  recentum 
Voce  formasti  catus  et  decorae 
More  palaestrae^ 

Te  canam  magni  Jovis  et  deorum  5 

Nuntium  curvaeque  lyrae  parentem, 

Callidum  quidquid  placuit  jocoso 
Condere  furto. 

Te  boves  olim  nisi  reddidisses 
Per  dolum  amotas  puerum  minaci  io 

Voce  dum  terret,  viduus  pharetra 
Risit  Apollo. 

Quin  et  Atridas  duee  te  superbos 
Ilio  dives  Priamus  relicto 
Thessalosque  ignes  et  iniqua  Trojae  15 

Castra  fefellit. 

Tu  pias  laetis  animas  reponis 
Sedibus  virgaque  levem  coerces 
Aurea  turbam,  superis  deorum 
Gratus  et  imis.  20 

XI. 

Tu  ne  quaesieris,  scire  nefas,  quem  milii,  quem  tibi 
Finem  di  dederint,  Leuconoe,  nec  Ballionios 
Tentaris  numeros.  Ut  melius  quidquid  erit  pati, 

Seu  plures  hiemes  seu  tribuit  Juppiter  ultimam, 

Quae  nunc  oppositis  debilitat  pumicibus  mare  5 

Tyrrhenum.  Sapias,  vina  liques,  et  spatio  brevi 
Spem  longam  reseces.  Dum  loquimur  fugerit  invida 
Actas:  carpe  diem  quam  minimum  credulfi  postero. 

XII. 

Quem  virum  aut  heroa  lyra  vel  acri 
Tibia  sumis  celebrare,  Clio, 


CARMINUM  I.  12. 

Quem  deum  ? Cujus  recinet  jocosa 
Nomen  imago 

Aut  in  umbrosis  Heliconis  oris 
Aut  super  Pindo,  gelidove  in  Haemo 
Unde  vocalem  temere  insecutae 
Orphea  silvae 

Arte  materna  rapidos  morantem 
Fluminum  lapsus  celeresque  ventos, 
<JBlandum  et  auritas  fidibus  canoris 
Ducere  quercus? 

Quid  prius  dicam  solitis  parentis 
Laudibus,  qui  res  hominum  ac  deorum, 
Qui  mare  ac  terras  variisque  mundum 
Temperat  horis  ? 

Unde  nil  majus  generatur  ipso, 

Nec  viget  quidquam  simile  aut  secundum 
Proximos  illi  tamen  occupavit 
Pallas  honores. 

Proeliis  audax  neque  te  silebo 
Liber,  et  saevis  inimica  Virgo 
Beluis,  nec  te,  metuende  certa 
Phoebe  sagitta. 

Dicam  et  Alciden  puerosque  Ledae, 

Hunc  equis,  illum  superare  pugnis 
Nobilem;  quorum  simul  alba  nautis 
Stella  refulsit, 

Defluit  saxis  agitatus  humor, 

Concidunt  venti  fugiuntque  nubes, 

Et  minax,  quod  sic  voluere,  ponto 
Unda  recumbit 

Romulum  post  hos  prius  an  quietum 
Pompili  regnum  memorem  au  superbos 
Tarquini  fasces  dubito,  an  Catonis 
Nobile  letum. 

Regulum  et  Scauros,  animaeque  magnae 
Prodigum  Paullum  superante  Poeno, 
Gratus  insigni  referam  Camena, 
Fabriciumque. 

Hunc  et  incomptis  Curium  capillis 
Utilem  bello  tulit  et  Camillum 

Saeva  paupertas  et  avitus  apto  / 

Cum  lare  fundus. 

Crescit  occulto  velut  arbor  aevo 
Fama  Marcelli;  micat  inter  omnes 
Julium  sidus  velut  inter  ignes 
Luna  minores; 

Gentis  humanae  pater  atque  custos 
Orte  Saturno,  tibi  cura  magni 
Caesaris  fatis  data:  tu  secundo 
Caesare  regnes. 

Ille,  seu  Parthos  Latio  imminentes 
Egerit  justo  domitos  triumpho 
Sive  subjectos  Orientis  orae 
Seras  et  Indos, 

Te  minor  latum  reget  aequus  orbem; 
Tu  gravi  curru  quaties  Olympum* 

Tu  parum  castis  inimica  mittes 
Fulmina  lucis. 


XIIL 

Cum  tu,  Lydia,  Telephi 
Cervicem  roseam,  cerea  Telephi 
Laudas  brachia,  vae  meum 
Fervens  difficili  bile  tumet  jecur. 

Tum  nec  mens  mihi  nec  color 
Certa  sede  manet,  humor  et  in  genas 
Furtim  labitur,  arguens 
Quam  lentis  penitus  macerer  ignibus. 

Uror,  seu  tibi  candidos 
Turparunt  humeros  immodicae  mero 
^ Rixae,  sive  puer  furens 
Impressit  memorem  dente  labris  notam. 

Non,  si  me  satis  audias, 

Speres  perpetuum  dulcia  barbare  > 
Laedentem  oscula,  quae  Venus 
Quinta  parte  sui  nectaris  imbuit. 

Felices  ter  eo  amplius 
Quos  irrupta  tenet  copula,  nec  malis 
Divulsus  querimoniis 
Suprema  citius  solvet  amor  die. 


CARMINUM  I.  14,  15. 


XIY. 

0 navis,  referent  in  mare  te  novi 
Fluctus  ! 0 quid  agis  1 Fortiter  occupa 

Portum.  Nonne  vides  ut 
Nudum  remigio  latus 
Et  malus  celeri  saucius  Africo 
Antennae  que  gemant  ac  sine  funibus 
Yix  durare  carinae 
Possint  imperiosius . 

Aequor?  Non  tibi  sunt  integra  lintea,  ^ 
Non  di,  quos  iterum  pressa  voces  malo. 
Quamvis  Pontica  pinus, 

Silvae  filia  nobilis, 

Jactes  et  genus  et  nomen  inutile ; 

Nil  pictis  timidus  navita  puppibus 
Fidit.  Tu,  nisi  ventis 
Debes  ludibrium,  cave. 

Nuper  sollicitum  quae  mihi  taedium,  ^ 
Nunc  desiderium  curaque  non  levis, 
Interfusa  nitentes 
Yites  aequora  Cycladas, 

XY. 

Pastor  cum  traheret  per  freta  navibus 
Idaeis  Helenen  perfidus  hospitam. 

Ingrato  celeres  obruit  otio 
Yentos  ut  caneret  fera 
Nereus  fata : Mala  ducis  avi  domum 
Quam  multo  repetet  Graecia  milite. 
Conjurata  tuas  rumpere  nuptias 
Et  regnum  Priami  vetus. 

Heu  heu  quantus  equis,  quantus  adest  viris 
Sudor ! quanta  moves  funera  Dardanae 
Genti ! Jam  galeam  Pallas  et  aegida 
Currusque  et  rabiem  parat. 

Nequicquam  Yeneris  praesidio  ferox 
Pectes  caesariem  grataque  feminis 
Imbelli  cithara  carmina  divides; 
Nequicquam  thalamo  graves 


HORATII  FLACCI 
Hastas  et  calami  spicula  Cnosii 
Vitabis  strepitumque  et  celerem  sequi 
Ajacem ; tamen  heu  serus  adulteros 
Crines  pulvere  collines. 

Non  Laertiaden  exitium  tuae 
Genti,  non  Pylium  Nestora  respicis? 
Urgent  impavidi  te  Salaminius 
Teucer  et  Sthenelus  sciens 
Pugnae,  sive  opus  est  imperitare  equis 
N on  auriga  piger ; Merionen  quoque 
Nosces.  Ecce  furit  te  reperire  atrox 
Tydides  melior  patre, 

Quem  tu  cervus  uti  vallis  in  altera 
Visum  parte  lupum  graminis  immemor 
Sublimi  fugies  mollis  anhelitu, 

Non  hoc  pollicitus  tuae. 

Iracunda  diem  proferet  Ilio 
Matronisque  Phrygum  classis  Achillei’ ; 
Post  certas  hiemes  uret  Achaicus 
Ignis  Iliacas  domos. 

XVI. 

O matre  pulchra  filia  pulchrior, 

Quem  criminosis  cunque  voles  modum 
Pones  iambis,  sive  flamma 
Sive  mari  libet  Hadriano. 

Non  Dindymene,  non  adytis  quatit 
Mentem  sacerdotum  incola  Pythius, 
Non  Liber  aeque,  non  acuta 
Sic  geminant  Corybantes  aera 
Tristes  ut  irae,  quas  neque  Noricus 
Deterret  ensis  nec-  mare  naufragum 
Nec  saevus  ignis  nec  tremendo 
Juppiter  ipse  ruens  tumultu. 
Fertur  Prometheus,  addere  principi 
Limo  coactus  partieulam  undique 
Desectam,  et  insani  leonis 
Vim  stomacho  apposuisse  nostro 
Irae  Thyesten  exitio  gravi 
Stravere,  et  altis  urbibus  ultimae 


CARMINUM  I.  17. 

Stetere  causae  cur  perirent 
Funditus  imprimeretque  muris 
Hostile  aratrum  exercitus  insolens. 
Compesce  mentem : me  quoque  pector 
Tentavit  in  dulci  juventa 
Fervor  et  in  celeres  iambos 
Misit  furentem;  nunc  ego  mitibus 
Mutare  quaero  tristia,  dum  mihi 
Fias  recantatis  amica 
Opprobriis  animumque  reddas. 

XVII. 

Velox  amoenum  saepe  Lucretilem 
Mutat  Lycaeo  Faunus  et  igneam 
Defendit  aestatem  capellis 

Usque  meis  pluviosque  ventos. 
Impune  tutum  per  nemus  arbutos 
Quaerunt  latentes  et  thyma  deviae 
Olentis  uxores  mariti, 

Nec  virides  metuunt  colubras 
Nec  Martiales  Haediliae  lupos, 
Utcunque  dulci,  Tyndari,  fistula 
Valles  et  Pisticae  cubantis 
Levia  personuere  saxa. 

Di  me  tuentur,  dis  pietas  mea 
Et  Musa  cordi  est.  Hic  tibi  copia 
Manabit  ad  plenum  benigno 
Ruris  honorum  opulenta  cornu. 

Hic  in  reducta  valle  Caniculae 
Vitabis  aestus  et  fide  Teia 
Dices  laborantes  in  uno 
Penelopen  vitreamque  Circen; 

Hic  innocentis  pocula  Lesbii 
Duces  sub  umbra,  nec  Semeleius 
Cum  Marte  confundet  Thyoneus 
Proelia,  nec  metues  protervum 
Suspecta  Cyrum,  ne  male  dispari 
Incontinentes  injiciat  manus 
Et  scindat  haerentem  coronam 
Crinibus  immeritamque  vestem. 

HORATII  FLACCI 


XVIIL 

Nullam,  Vare,  sacra  vite  prius  severis  arborem 
Circa  mite  solum  Tiburis  et  moenia  Catili. 

Siccis  omnia  nam  dura  deus  proposuit,  neque 
Mordaces  aliter  diffugiunt  sollicitudines. 

Quis  post  vina  gravem  militiam  aut  pauperiem  crepat  ? 5 
Quis  non  te  potius,  Bacche  pater,  teque,  decens  Venus? 
At  ne  quis  modici  transiliat  munera  Liberi 
Centaurea  monet  cum  Lapithis  rixa  super  mero 
Debellata,  monet  Sithoniis  non  levis  Euius, 

Cum  fas  atque  nefas  exiguo  fine  libidinum  1© 

Discernunt  avidi.  Non  ego  te,  candide  Bassareu, 
Invitum  quatiam,  nec  variis  obsita  frondibus 
Sub  divum  rapiam.  Saeva  tene  cum  Berecyntio 
Cornu  tympana,  quae  subsequitur  caecus  Amor  sui 
Et  tollens  vacuum  plus  nimio  Gloria  verticem,  15 
Arcanique  Fides  prodiga,  perlucidior  vitro. 

XIX. 

Mater  saeva  Cupidinum 
Thebanaeque  jubet  me  Semeles  puer 
Et  lasciva  Licentia 
Finitis  animum  reddere  amoribus. 

Urit  me  Glycerae  nitor  5 

Splendentis  Pario  marmore  purius; 

Urit  grata  protervitas 
Et  vultus  nimium,  lubricus  adspici. 

In  me  tota  ruens  Venus 
Cyprum  deseruit,  nec  patitur  Scythas  io 

Et  versis  animosum  equis 
Parthum  dicere  nec  quae  nihil  attinent. 

Hic  vivum  mihi  caespitem,  hic 
Verbenas,  pueri,  ponite  thuraque 
Bimi  cum,  patera  meri:  • 15 

Mactata  veniet  lenior  hostia. 

XX. 

Vile  potabis  modicis  Sabinum 
Cantharis  Graeca  quod  ego  ipse  testa 


CARMINUM  I.  21,  22. 

Conditum  levi,  datus  in  theatro 
Cum.  tibi  plausus, 

Care  Maecenas  eques,  ut  paterni 
Fluminis  ripae  simul  et  jocosa 
Redderet  laudes  tibi  Vaticani 
Montis  imago. 

Caecubum  et  prelo  domitam  Caleno 
Tu  Libes  uvam:  mea  nec  Falernae  ,ft 

Temperant  vites  neque  Formiani 
Pocula  colles. 

XXL 

Dianam  tenerae  dicite  virgines, 

Intonsum,  pueri,  dicite  Cynthium 
Latonamque  supremo 
Dilectam  penitus  Jovi. 

Vos  laetam  fluviis  et  nemorum  coma, 
Quaecunque  aut  gelido  prominet  Algido 
Nigris  aut  Erymanthi 
Silvis  aut  viridis  Cragi; 

Vos  Tempe  totidem  tollite  laudibus 
Natalemque,  mares,  Delon  Apollinis,  10 

Insignemque  pharetra 
Fraternaque  humerum  lyra. 

Hic  bellum  lacrimosum,  hic  miseram  famem 
Pestemque  a populo  et  principe  Caesare  in 
Persas  atque  Britannos  15 

Vestra  motus  aget  prece. 

XXII. 

Integer  vitae  scelerisque  purus 
Non  eget  Mauris  jaculis  neque  arcu 
Nec  venenatis  gravida  sagittis, 

Fusce,  pharetra, 

Sive  per  Syrtes  iter  aestuosas 
Sive  facturus  per  inhospitalem 
Caucasum  vel  quae  loca  fabulosus 
Lambit  Hydaspes. 

Namque  me  silva  lupus  in  Sabina, 

Dum  meam  canto  Lalagen  et  ultra 


io 


HORATII  FLACCI 
Terminum  curis  vagor  expeditis, 

Fugit  inormem, 

Quale  portentum  neque  militaris 
Daunias  latis  alit  aesculetis, 

Nec  Jubae  tellus  generat  leonum 
Arida  nutrix. 

Pone  me  pigris  ubi  nulla  qampis 
Arbor  aestiva  recreatur  aura, 

Quod  latus  mundi  nebulae  malusque 
Juppiter  urget ; 

Pone  sub  curru  nimium  propinqui 
Solis  in  terra  domibus  negata : 

Dulce  ridentem  Lalagen  amabo. 

Dulce  loquentem. 

XXIII. 

Vitas  hinnuleo  me  similis,  Chloe, 
Quaerenti  pavidam  montibus  aviis 
Matrem  non  sine  vano 
Aurarum  et  siluae  metu. 

Nam  seu  mobilibus  veris  inhorruit 
Adventus  foliis  seu  virides  rubum 
Dimovere  lacertae, 

Et  corde  et  genibus  tremit. 

Atqui  non  ego  te  tigris  ut  aspera 
Gaetulusve  leo  frangere  persequor: 
Tandem  desine  matrem 
Tempestiva  sequi  viro. 

XXIV. 

Quis  desiderio  sit  pudor  aut  modus 
Tam  cari  capitis?  Praecipe  lugubres 
Cantus,  Melpomene,  cui  liquidam  pater 
Vocem  cum  cithara  dedit. 

Ergo  Quinctilium  perpetuus  sopor 
Urget!  cui  Pudor  et  Justitiae  scrpr 
Incorrupta  Fides  nudaque  Veritas 
Quando  ullum  inveniet  parem? 

Multis  ille  bonis  flebilis  occidit, 

Nulli  flebilior  quam  tibi,  Virgili. 


CARMINUM  I.  25,  26. 

Tu  frustra  pius  heu  non  ita  creditum 
Poscis  Quinctilium  deos. 

Quodsi  Threicio  blandius  Orpheo 
Auditam  moderere  arboribus  fidem, 
Non  vanae  redeat  sanguis  imagini, 
Quam  virga  semel  horrida 
Non  lenis  precibus  fata  recludere 
Nigro  compulerit  Mercurius  gregi. 
Durum:  sed  levius  fit  patientia 
Quidquid  corrigere  est  nefas. 

XXY. 

Parcius  junctas  quatiunt  fenestras 
Ictibus  crebris  juvenes  protervi, 

Nec  tibi  somnos  adimunt,  amatque 
Janua  limen, 

Quae  prius  multum  facilis  movebat 
Cardines  ; audis  minus  et  minus  jam: 
“Me  tuo  longas  pereunte  noctes, 
Lydia,  dormis  P’ 

Invicem  moechos  anus  arrogantes 
Flebis  in  solo  levis  angiportu, 

Thracio  bacchante  magis  sub  inter- 
lunia vento, 

Cum  tibi  flagrans  amor  et  libido 
Quae  solet  matres  furiare  equorum 
Saeviet  circa  jecur  ulcerosum, 

Non  sine  questu 

Laeta  quod  pubes  hedera  virente 
Gaudeat  pulla  magis  atque  myrto, 
Aridas  frondes  hiemis  sodali 
Dedicet  Hebro. 

XXYI. 

Musis  amicus  tristitiam  et  metus 
Tradam  protervis  in  mare  Creticum 
Portare  ventis,  quis  sub  Arcto 
Ilex  gelidae  metuatur  orae, 

Quid  Tiridaten  terreat  unice 
Securus.  O,  quae  fontibus  integris 


18  HORATII  FLACCI 

Gaudes,  apricos  necte  flores, 

Necte  meo  Lamiae  coronam, 
Pimplea  dulcis!  Nil  sine  te  mei 
Prosunt  honores : hunc  fidibus  novis, 
Hunc  Lesbio  sacrare  plectro 
Teque  tuasque  decet  sorores. 

XXVII. 

Natis  in  usum  laetitiae  scyphis 
Pugnare  Thracum  est:  tollite  barbarum 
Morem,  verecundumque  Bacchum 
Sanguineis  prohibite  rixis ! 

Vino  et  lucernis  Medus  acinaces 
Immane  quantum  discrepat:  impium 
Lenite  clamorem,  sodales, 

Et  cubito  remanete  presso! 

Vultis  severi  me  quoque  sumere 
Partem  Falerni?  Dicat  Opuntiae 
Frater  Megillae  quo  beatus 
Vulnere,  qua  pereat  sagitta. 

Cessat  voluntas?  Non  alia  bibam 
Mercede.  Quae  te  cunque  domat  Venus 
Non  erubescendis  adurit 
Ignibus  ingenuoque  semper 
Amore  peccas.  Quidquid  habes  age 
Depone  tutis  auribus. — Ah  miser, 

Quanta  laborabas  Charybdi, 

Digne  puer  meliore  flamma ! 

Quae  saga,  quis  te  solvere  Thessalis 
Magus  venenis,  quis  poterit  deus  ? 

Vix  illigatum  te  triformi 
Pegasus  expediet  Chimaera. 

XXVIII. 

Te  maris  et  terrae  numeroque  carentis  arenae 
Mensorem  cohibent,  Archyta, 

Pulveris  exigui  prope  litus  parva  Matinum 
Munera,  nec  quidquam  tibi  prodest 
Aerias  tentasse  domos  animoque  rotundum 
Percurrisse  polum  morituro. 

CARMINUM  I.  2.9. 

Occidit  et  Pelopis  genitor,  conviva  deorum, 
Tithonusque  remotus  in  auras 
Et  Jovis  arcanis  Minos  admissus,  liabentquo 
Tartara  Panthoiden  iterum  Orco  10 

Demissum,  quamvis  clipeo  Trojana  refixo 
Tempora  testatus  nihil  ultra 
Nervos  atque  cutem  morti  concesserat  atrae, 

Judice  te  .non  sordidus  auctor 
Naturae  verique.  Sed  omnes  una  manet  nox  15 
Et  calcanda  semel  via  leti: 

Dant  alios  Furiae  torvo  spectacula  Marti; 

Exitio  est  avidum  mare  nautis ; 

Mixta  senum  ac  juvenum  densentur  funera,  nullum 
Saeva  caput  Proserpina  fugit.  20 

Me  quoque  devexi  rapidus  comes  Orionis 
Illyricis  Notus  obruit  undis. 

At  tu,  nauta,  vagae  ne  parce  malignus  arenae 
Ossibus  et  capiti  inhumato 
Particulam  dare : sic  quodcunque  minabitur  Eurus  25 
Fluctibus  Hesperiis  Venusinae 
Plectantur  silvae  te  sospite,  multaque  merces 
Unde  potest  tibi  defluat  aequo 
Ab  Jove  Neptunoque  sacri  custode  Tarenti. 

Negligis  immeritis  nocituram  30 

Postmodo  te  natis  fraudem  committere  ? Fors  et 
Debita  jura  vicesque  superbae 
Te  maneant  ipsum:  precibus  non  linquar  inultis, 
Teque  jpiacula  nulla  resolvent. 

Quamquam # festinas  non  est  mora  longa;  licebit  3 5 
Injecto  ter  pulvere  curras. 

XXIX. 

Icci,  beatis  nunc  Arabum  invides 
Gazis,  et  acrem  militiam  paras 
Non  ante  devictis  Sabaeae 
ltegibus,  horribilique  Medo 
Nectis  catenas.  Quae  tibi  virginum  5 

Sponso  necato  barbara  serviet  ? 

Puer  quis  ex  aula  capillis 
Ad  cyathum  statuetur  unctis, 

HORATII  FLACCI 
Doctus  sagittas  tendere  Sericas 
Arcu  paterno?  Quis  neget  arduis 
Pronos  relabi  posse  rivos 
Montibus  et  Tiberim  reverti, 

Cum  tu  coemptos  undique  nobilis 
Libros  Panaeti  Socraticam  et  domum 
Mutare  loricis  Hiberis 
Pollicitus  meliora  tendis? 

XXX. 

0 Venus,  regina  Cnidi  Paphique, 

Sperne  dilectam  Cypron,  et  vocantis 
Thure  te  multo  Glycerae  decoram 
Transfer  in  aedem. 

Fervidus  tecum  puer  et  solutis 
Gratiae  zonis  properentque  Nymphae 
Et  parum  comis  sine  te  Juventas 
Mercuriusque. 

XXXI. 

Quid  dedicatum  poscit  Apollinem 
Vates  ? quid  orat  de  patera  novum 
Fundens  liquorem  ? Non  opimae 
Sardiniae  segetes  feraces, 

Non  aestuosae  grata  Calabriae 
Armenta,  non  aurum  aut  ebur  Indicum, 
Non  rura  quae  Liris  quieta 
Mordet  aqua  taciturnus  amnis, 
Premant  Calena  falce  quibus  dedit 
Fortuna  vitem,  dives  et  aureis 
Mercator  exsiccet  culullis 
Vina  Syra  reparata  merce, 

Dis  carus  ipsis,  quippe  ter  et  quater 
Anno  revisens  aequor  Atlanticum 
Impune.  Me  pascunt  olivae, 

. Me  cichorea  levesque  malvae. 

Frui  paratis  et  valido  mihi, 

Latoe,  dones  et  precor  integra 
Cum  mente,  nec  turpem  senectam 
Degere  nec  cithara  carentem. 


CARMINUM  I.  32,  33,  34. 

XXXII. 

Poscimur.  Si  quid  vacui  sub  umbra 
Lusimus  tecum  quod  et  hunc  in  annum 
Vivat  et  plures,  age  die  Latinum, 
Barbite,  carmen, 

Lesbio  primum  modulate  civi, 

Qui  ferox  bello  tamen  inter  arma, 

Sive  jactatam  religarat  udo 
Litore  navim, 

Liberum  et  Musas  Veneremque  et  illi 
. Semper  haerentem  puerum  canebat 
Et  Lycum  nigris  oculis  nigroque 
Crine  decorum. 

O decus  Phoebi  et  dapibus  supremi 
Orata  testudo  Jovis,  o laborum 
Dulce  lenimen,  mihi  cumque  salve 
Rite  vocanti. 

XXXIII. 

Albi,  ne  doleas  plus  nimio  memor 
Immitis  Glycerae,  neu  miserabiles 
Decantes  elegos  cur  tibi  junior 
Laesa  praeniteat  fide. 

Insignem  tenui  fronte  Lycoricla 
Cyri  torret  amor,  Cyrus  in  asperam 
Declinat  Pholoen ; sed  prius  Apulis 
Jungentur  capreae  lupis 
Quam  turpi  Pholoe  peccet  adultero. 

Sic  visum  Veneri,  cui  placet  impares 
Eormas  atque  animos  sub  juga  aenea 
Saevo  mittere  cum  joco. 

Ipsum  me,  melior  cum  peteret  Venus, 
Grata  detinuit  compede  Myrtale 
Libertina,  fretis  acrior  Hadriae 
Curvantis  Calabros  sinus. 

XXXIV. 

Parcus  deorum  cultor  et  infrequens 
Insanientis  dum  sapientiae 


5 

io 

15 

5 

10 

15 

Consultus  erro,  nunc  retrorsum 
Vela  dare  atque  iterare  cursus 
Cogor  relictos : namque  Diespiter,  5 

Igni  corusco  nubila  dividens 
Plerumque,  per  purum  tonantes 
Egit  equos  volucremque  currum, 

Quo  bruta  tellus  et  vaga  flumina, 

Quo  Styx  et  invisi  horrida  Taenari  te 

Sedes  Atlanteusque  finis 
Concutitur.  Yalet  ima  summis 
Mutare  et  insignem  attenuat  deus 
Obscura  promens  ; hinc  apicem  rapax 
Fortuna  cum  stridore  acuto  15 

Sustulit,  hic  posuisse  gaudet 

XXXV. 

O diva,  gratum  quae  regis  Antium, 

Praesens  vel  imo  tollere  de  gradu 
Mortale  corpus  vel  superbos 
Vertere  funeribus  triumphos. 

Te  pauper  ambit  sollicita  prece  5 

Ituris  colonus,  te  dominam  aequoris 
Quicunque  Bithyna  lacessit 
Carpathium  pelagus  carina. 

Te  Dacus  asper,  te  profugi  Scythae 
Urbesque  gentesque  et  Latium  ferox  10 

Regumque  matres  barbarorum  et 
Purpurei  metuunt  tyranni, 

Injurioso  no  pede  proruas 
Stantem  columnam,  neu  populus  frequens 
Ad  arma  cessantes,  ad  arma  15 

Concitet  imperiumque  frangat. 

Te  semper  anteit  saeva  Necessitas 
Clavos  trabales  et  cuneos  manu 
Gestans  aena,  nec  severus 
Uncus  abest  liquidum  que  plumbum.  20 
Te  Spes  et  albo  rara  Fides  colit 
Velata  panno  nec  comitem  abnegat, 

Utcunque  mutata  potentes 
Vesto  domos  inimica  linquis. 


CARMINUM  I.  3G.  23 

At  vulgus  infidum  et  meretrix  retro  25 

Perjura  cedit,  diffugiunt  cadis 
Cum  faece  siccatis  amici, 

Ferre  jugum  pariter  dolosi. 

Serves  iturum  Caesarem  in  ultimos 
Orbis  Britannos  et  juvenum  recens 
Examen  Eois  timendum 
Partibus  Oceanoque  rubro. 

Eheu  cicatricum  et  sceleris  pudet 
Fratrumque.  Quid  nos  dura  refugimus 
Aetas  ? quid  intactum  nefasti  35 

Liquimus?  unde  manum  juventus 
Metu  deorum  continuit  ? quibus 
Pepercit  aris  ? 0 utinam  nova 

Incude  diffingas  retusum  in 
Massagetas  Arabasque  ferrum!  40 

XXXVL 

Et  thure  et  fidibus  juvat 

Placare  et  vituli  sanguine  debito 
Oustcdes  Numidae  deos, 

Qui  nunc  Hesperia  sospes  ab  ultima 
Caris  multa  sodalibus,  5 

Nulli  plura  tamen  dividit  oscula 
Quam  dulci  Lamiae,  memor 
Actae  non  alio  rege  puertiae 
Mutataeque  simul  togae. 

Cressa  ne  eareat  pulchra  dies  nota,  io 

Neu  promptae  modus  amphorae, 

Neu  morem  in  Salium  sit  requies  pedum, 
Neu  multi  Damalis  meri 
Bassum  Threicia  vincat  amystide, 

Neu  desint  epulis  rosae,  15 

Neu  vivax  apium,  neu  breve  lilium. 

Omnes  in  Damalin  putres 

Deponent  oculos,  nec  Damalis  novo 
Divelletur  adultero, 

Lascivis  hederis  ambitiosior.  20 


HORATII  FLACCI 


XXXVIL 

Nunc  est  bibendum,  nunc  pede  libero 
Pulsanda  tellus,  nunc  Saliaribus 
Ornare  pulvinar  deorum 
Tempus  erat  dapibus,  sodales. 
Antehac  nefas  depromere  Caecubum 
Cellis  avitis,  dum  Capitolio 
Regina  dementes  ruinas 
Funus  et  imperio  parabao 
Contaminato  cum  grege  turpium , 
Morbo  virorum,  quidlibet  impotens 
Sperare  fortunaque  dulci 
Ebria.  Sed  minuit  furorem 
Vix  una  sospes  navis  ab  ignibus, 
Mentemque  lymphatam  Mareotico 
Redegit  in  veros  timores 
Caesar,  ab  Italia  volantem 
Remis  adurgens,  accipiter  velut 
Molles  columbas  aut  leporem  citus 
Venator  in  campis  nivalis 
Haemoniae,  daret  ut  catenis 
Fatale  monstrum ; quae  generosius 
Perire  quaerens  nec  muliebriter 
Expavit  ensem  nec  latentes 
Classe  cita  reparavit  oras. 

Ausa  et  jacentem  visere  regiam 
Vultu  sereno,  fortis  et  asperas 
Tractare  serpentes,  ut  atrum 
Corpore  combiberet  venenum. 
Deliberata  morte  ferocior, 

Saevis  Liburnis  scilicet  invidens 
Privata  deduci  superbo 
Non  humilis  mulier  triumpha 

Persicos  odi,  puer,  apparatus, 

Displicent  nexae  philyra  coronae; 

Mitte  sectari  rosa  quo  locorum 
Sera  moretur. 

Simplici  myrto  nihil  allabores  5 

Sedulus  curo : neque  te  m nistrum 
Dedecet  myrtus  neque  me  sub  arta 
Vite  bibentem. 


Q.  HORATII  FLACCI 
CARMINUM 
LIBER  II. 

I. 

Motum  ex  Metello  consule  civicum 
Bellique  causas  et  vitia  et  modos 
Ludumque  Fortunae  gravesque 
Principum  amicitias  et  arma 
Nondum  expiatis  uncta  cruoribus, 
Periculosae  plenum  opus  aleae, 
Tractas  et  incedis  per  ignes 
Suppositos  cineri  doloso. 

Paullum  severae  Musa  tragoediae 
Desit  theatris:  mox  ubi  publicas 
Res  ordinaris  grande  munus 
Cecropio  repetes  cothurno, 
Insigne  maestis  praesidium  reis 
Et  consulenti,  Pollio,  curiae, 

Cui  laurus  aeternos  honores 
Dclmatico  peperit  triumpho. 

Jam  nunc  minaci  murmure  cornuum 
Perstringis  aures,  jam  litui  strepunt, 
Jam  fulgor  armorum  fugaces 
Terret  equos  equitumque  vultus; 
Audire  magnos  jam  videor  duces 
Non  indecoro  pulvere  sordidos, 

Et  cuncta  terrarum  subacta 
Praeter  atrocem  animum  Catonis. 
Juno,  et  deorum  quisquis  amicior 
Afris  inulta  cesserat  impotens 
Tellure,  victorum  nepotes 
Rettulit  inferias  Jugurthae. 

Quis  non  Latino  sanguine  pinguior 
Campus  sepulcris  impia  proelia 

Testatur  auditumque  Medis 
Hesperiae  sonitum  ruinae  ? 

Qui  gurges  aut  quae  flumina  lugubris 
Ignara  belli  ? quod  mare  Dauniae 
Non  decoloravere  caedes  ? 

Quae  caret  ora  cruore  nostro  ? 
Sed  ne  relictis,  Musa  procax,  jocis 
Ceae  retractes  munera  neniae : 

Mecum  Dionaeo  sub  aytro 
Quaere  modos  leviore  plectro. 

II. 

Nullus  argento  color  est  avaris 
Abdito  terris,  inimice  lamnae 
Crispe  Sallusti,  nisi  temperato 
Splendeat  usu. 

Vivet  extento  Proculeius  aevo 
Notus  in  fratres  animi  paterni; 

Illum  aget  penna  metuente  solvi 
Fama  superstes. 

Latius  regnes  avidum  domando 
Spiritum,  quam  si  Libyam  remotis 
Gadibus  jungas  et  uter  que  Poenus 
Serviat  uni. 

Crescit  indulgens  sibi  dirus  hydrops, 
Nec  sitim  pellit  nisi  causa  morbi 
Fugerit  venis  et  aquosus  albo 
Corpore  languor. 

Redditum  Cyri  solio  Phraaten 
Dissidens  plebi  numero  beatorum 
Eximit  Virtus,  populumque  falsis 
Dedocet  uti 

Vocibus,  regnum  et  diadema  tutum 
Deferens  uni  propriamque  laurum 
Quisquis  ingentes  oculo  inretorto 
Spectat  acervos.  * 

III. 

Aequam  memento  rebus  in  arduis 
Servare  mentem,  non  secus  in  bonis 

Ab  insolenti  temperatam 
Laetitia,  moriture  Delii, 

Seu  maestus  omni  tempore  vixeris, 

Seu  te  in  remoto  gramine  per  dies 
Festos  reclinatum  bearis 
Interiore  nota  Falerni. 

Quo  pinus  ingens  albaque  populus 
Umbram  hospitalem  consociare  amant 
Ramis  ? Quid  obliquo  laborat 
Lympha  fugax  trepidare  rivo  ? 

ITuc  vina  et  unguenta  et  nimium  brevi 
Flores  amoenae  ferre  jube  rosae, 

Dum  res  et  aetas  et  sororum 
Fila  trium  patiuntur  atra.  , 

Cedes  coemptis  saltibus  et  domo 
V iliaque  flavus  quam  Tiberis  lavit, 
Cedes  et  exstructis  in  altum 
Divitiis  potietur  heres. 

Divesne  prisco  natus  ab  Inacho 
Nil  interest  an  pauper  et  infima 
De  gente  sub  divo  moreris, 

Victima  nil  miserantis  Orci. 

Omnes  eodem  cogimur,  omnium 
Versatur  urna  serius  ocius 
Sors  exitura  et  nos  in  aeternum 
Exilium  impositura  cumbae. 

IV. 

Re  sit  ancillae  tibi  amor  pudori, 
Xanthia  Phoceu  ! Prius  insolentem 
Serva  Briseis  niveo  colore 
Movit  Achillem; 

Movit  Ajacem  Telamone  natum 
Forma  captivae  dominum  Tecmessae; 
Arsit  Atrides  medio  in  triumpho 
' Virgine  rapta, 

Barbarae  postquam  cecidere  turmae 
Thessalo  victore  et  ademptus  Hector 
Tradidit  fessis  leviora  tolli 
Pergama  Grais. 

Nescias  an  te  generum  beati 
Phyllidis  flavae  decorent  parentes: 
Regium  certe  genus  et  penates 
Maeret  iniquos. 

Crede  non  illam  tibi  de  scelesta 
Plebe  dilectam,  neque  sic  fidelem, 

Sic  lucro  aversam,  potuisse  nasci 
Matre  pudenda. 

Brachia  et  vultum  teretesque  suras 
Integer  laudo;  fuge  suspicari, 

Cujus  octavum  trepidavit  aetas 
Claudere  lustrum. 

V. 

Nondum  subacta  ferre  jugum  valet 
Cervice,  nondum  munia  comparis 
Aequare  nec  tauri  ruentis 
I11  venerem  tolerare  pondus. 
Circa  virentes  est  animus  tuae 
Campos  juvencae,  nunc  fluviis  gravem 
Solantis  aestum,  nunc  in  udo 
Ludere  cum  vitulis  salicto 
Praegestientis.  Tolle  cupidinem 
Immitis  uvae : jam  tibi  lividos 
Distinguet  Auctumnus  racemos 
Purpureo  varius  colore. 

Jam  te  sequetur:  currit  enim  ferox 
Aetas  et  illi  quos  tibi  dempserit 
Apponet  annos ; jam  proterva 
Pronte  petet  Lalage  maritum: 
Dilecta  quantum  non  Pholoe  fugax, 
Non  Chloris  albo  sic  humero  nitens, 
Ut  pura  nocturno  renidet 
Luna  mari,  Cnidiusve  Gyges, 
Quem  si  puellarum  insereres  choro 
Mire  sagaces  falleret  hospites 
Discrimen  obscurum  solutis 
Crinibus  ambiguoque ' vultu. 

VI. 

Septimi,  Gades  aditure  mecum  et  * 

Cantabrum  indoctum  juga  ferre  nostra  ct 
Barbaras  Syrtes  ubi  Maura  semper 
Aestuat  unda, 

Tibur  Argeo  positum  colono  n 

Sit  meae  sedes  utinam  senectae, 

Sit  modus  lasso  maris  et  viarum 
Militiaeque ! 

Unde  si  Parcae  prohibent  iniquae, 

Dulce  pellitis  ovibus  Galaesi  io 

Flumen  et  regnata  petam  Laconi 
Rura  Phalantho. 

Ille  terrarum  mihi  praeter  omneft 
Angulus  ridet  ubi  non  Hymetto 
Mella  decedunt  viridique  certat  15 

Baeca  Venafro; 

Ver  ubi  longum  tepidasque  praebet 
Juppiter  brumas,  et  amicus  Aulon 
Fertili  Baccho  minimum  Falernis 

Invidet  uvis.  20 

Ille  te  mecum  locus  et  beatae 
Postulant  arces ; ibi  tu  calentem 
Debita  sparges  lacrima  favillam 
Vatis  amici. 

VII. 

O saepe  mecum  tempus  in  ultimum 
Deducte,  Bruto  militiae  duce, 

Quis  te  redonavit  Quiritem 
Dis  patriis  I taloque  caelo, 

Pompei  meorum  prime  sodalium,  5 

Cum  quo  morantem  saepe  diem  mero 
Fregi  coronatus  nitentes 
Malobathro  Syrio  capillos? 

Tecum  Philippos  et  celerem  fugam 
Sensi  relicta  non  bene  parmula,  10 

Cum  fracta  virtus  ct  minaces 
Turpe  solum  tetigere  mento. 

Sed  me  per  hostes  Mercurius  celer 
Denso  paventem  sustulit  aere ; 

Te  rursus  in  bellum  resorbens 
Unda  fretis  tulit  aestuosis. 

Ergo  obligatam  redde  Jovi  dapem 
Longaque  fessum  militia  latus 
Depone  sub  lauru  mea  nec 
Parce  cadis  tibi  destinatis. 
Oblivioso  levia  Massico 
Ciboria  exple ; funde  capacibus 
Unguenta  de  conchis.  Quis  udo 
Deproperare  apio  coronas 
Curatve  myrto?  quem  Venus  arbitrum 
Dicet  bibendi  ? Non  ego  sanius 
Bacchabor  Edonis : recepto 
Dulce  mihi  furere  est  amico. 

VIII. 

Ulla  si  juris  tibi  pejerati 
Poena,  Barine,  nocuisset  unquam, 
Dente  si  nigro  fieres  vel  uno 
Turpior  ungui, 

Crederem.  Sed  tu  simul  obligasti 
Perfidum  votis  caput  enitescis 
Pulchrior  multo,  juvenumque  prodis 
Publica  cura. 

Expedit  matris  cineres  opertos 
Fallere  et  toto  taciturna  noctis 
Signa  cum  caelo  gelidaque  dives 
Morte  carentes. 

Ridet  hoc  inquam  Venus  ipsa,  rident 
Simplices  Nymphae,  ferus  et  Cupido 
Semper  ardentes  acuens  sagittas 
Cote  cruenta. 

Adde  quod  pubes  tibi  crescit  omnis, 
Servitus  crescit  nova,  nec  priores 
Impiae  tectum  dominae  relinquunt 
Saepe  minati. 

Te  suis  matres  metuunt  juvencis, 

Te  senes  parci  miseraeque  nuper 

Virgines  nuptae,  tua  ne  retardet 
Aura  maritos. 

IX. 

Non  semper  imbres  nubibus  hispidos 
Manant  in  agros  aut  mare  Caspium 
Vexant  inaequales  procellae 
Usque,  nec  Armeniis  in  oris, 
Amice  Valgi,  stat  glacies  iners 
Menses  per  omnes  aut  Aquilonibus 
Querceta  Gargani  laborant 
Et  foliis  viduantur  orni : 

Tu  semper  urges  flebilibus  modis 
Mysten  ademptum,  nec  tibi  Vespero 
Surgente  decedunt  amores 
Nec  rapidum  fugiente  Solem. 

At  non  ter  aevo  functus  amabilem 
Ploravit  omnes  Antilochum  senex 
Annos,  nec  impubem  parentes 
Troilon  aut  Phrygiae  sorores 
Flevere  semper.  Desine  mollium 
Tandem  querelarum,  et  potius  nova 
Cantemus  Augusti  tropaea 
Caesaris  et  rigidum  Niphaten, 
Medumque  flumen  gentibus  additum 
Victis  minores  volvere  vertices, 
Intraque  praescriptum  Gelonos 
Exiguis  equitare  campis. 

X. 

Rectius  vives,  Licini,  neque  altum 
Semper  urgendo  neque,  dum  procellas 
Cautus  horrescis,  nimium  premendo 
Litus  iniquum. 

Auream  quisquis  mediocritatem 
Diligit  tutus  caret  obsoleti 
Sordibus  tecti,  caret  invidenda 
Sobrius  aula. 

Saepius  ventis  agitatur  ingens 
Pinus  et  celsae  graviore  casu 


10 

15 

20 

5 

10 

Decidunt  turres  feriuntque  summos 
Fulgura  montes. 

Sperat  infestis,  metuit  secundis 
Alteram  sortem  bene  praeparatum 
Pectus.  Informes  hiemes  reducit  is 

Juppiter,  idem 

Summovet.  Non  si  male  nunc  et  olim 
Sic  erit:  quondam  cithara  tacentem 
Suscitat  musam,  neque  semper  arcum 
Tendit  Apollo.  20 

Rebus  angustis  animosus  atque 
Fortis  appare  ; sapienter  idem 
Contrahes  vento  nimium  secundo 
Turgida  vela. 

XI. 

Quid  bellicosus  Cantaber  et  Scythes, 

Hirpine  Quinti,  cogitet  Hadria 
Divisus  objecto  remittas 

Quaerere,  nec  trepides  in  usum 
Poscentis  aevi  pauca.  Fugit  retro  5 

Levis  juventas  et  decor,  arida 
Pellente  lascivos  amores 
Canitie  facilemque  somnum. 

Non  semper  idem  floribus  est  honor 
Vernis  neque  uno  Luna  rubens  nitet  10 

Vultu : quid  aeternis  minorem 
Consiliis  animum  fatigas  ? 

Cur  non  sub  alta  vel  platano  vel  hac 
Pinu  jacentes  sic  temere  et  rosa 

Canos  odorati  capillos,  15 

Dum  licet,  Assyriaque  nardo 
Potamus  uneti  ? Dissipat  Euius 
Curas  edaces.  Quis  puer  ocius 
Restinguet  ardentis  Falerni 
Pocula  praetereunte  lympha  ] 20 

Quis  devium  scortum  eliciet  domo 
Lyden  ? Eburna  dic  age  cum  lyra 
Maturet  in  comptum  Lacaenae 
More  comas  religata  nodum. 

XII. 

Nolis  longa  ferae  bella  Numantiae, 

Nec  dirum  Hannibalem,  nec  f ! culum  mare 
Poeno  purpureum  sanguine  mollibus 
Aptari  cithara : modis  ; 

Nec  saevos  Lapitiias  et  nimium  mero 
Hylaeum  domitosque  Herculea  manu 
Telluris  juvenes,  und&  periculum 
Fulgens  contremuit  domus 
Saturni  veteris ; tuque  pedestribus 
Dices  historiis  proelia  Caesaris, 

Maecenas,  melius  ductaque  per  vias 
Regum  colla  minacium. 

Me  dulces  dominae  Musa  Licymniae 
Cantus,  me  voluit  dicere  lucidum 
Fulgentes  oculos  et  bene  mutuis 
Fidum  pectus  amoribus ; 

Quam  nec  ferre  pedem  dedecuit  choris, 
Nec  certare  joco  nec  dare  brachia 
Ludentem  nitidis  virginibus  sacro 
Dianae  celebris  die. 

Num  tu  quae  tenuit  dives  Achaemenes, 
Aut  pinguis  Phrygiae  Mygdonias  opes 
Permutare  velis  crine  Licymniae, 

Plenas  aut  Arabum  domos  ? 

Dum  flagrantia  detorquet  ad  oscula 
Cervicem  aut  facili  saevitia  negat, 

Quae  poscente  magis  gaudeat  eripi, 
Interdum  rapere  occupet. 

XIII. 

Ille  et  nefasto  te  posuit  dio, 

Quicunque  primum,  et  sacrilega  manu 
Produxit,  arbos,  in  nepotum 
Perniciem  opprobriumque  pagi; 

Illum  et  parentis  crediderim  sui 
Fregisse  cervicem  et  penetralia 
Sparsisse  nocturno  cruore 

Hospitis : ille  venena  Colchica 

Et  quidquid  usquam  concipitur  nefas 
Tractavit,  agro  qui  statuit  meo 
Te,  triste  lignum,  te  caducum 
In  domini  caput  immerentis. 

Quid  quisque  vitet  nunquam  homini  satis 
Cautum  est  in  horas : navita  Bosporum 
Poenus  perhorrescit  neque  ultra 
Caeca  timet  aliunde  fata, 

Miles  sagittas  et  celerem  fugam 
Parthi,  catenas  Parthus  et  Italum 
Robur;  sed  improvisa  leti 
Vis  rapuit  rapictque  gentes. 

Quam  paene  furvae  regna  Proserpinae 
Et  judicantem  vidimus  Aeacum 
Sedesque  discretas  piorum  et 
Aeoliis  fidibus  quer entem 
Sappho  puellis  de  popularibus, 

Et  te  sonantem  plenius  aureo, 

Alcaee,  plectro  dura  navis, 

Dura  fugae  mala,  dura  belli ! 
Utrumque  sacro  digna  silentio 
Mirantur  umbrae  dicere  ; sed  magis 
Pugnas  et  exactos  tyrannos 
Densum  humeris  bibit  aure  vulgus. 
Quid  mirum,  ubi  illis  carminibus  stupens 
Demittit  atras  bellua  centiceps 
Aures  et  intorti  capillis 

Eumenidum  recreantur  angues  ? 

Quin  et  Prometheus  et  Pelopis  parens 
Dulci  laborum  decipitur  sono ; 

Nec  curat  Orion  leones 
Aut  timidos  agitare  lyncas. 

XIV. 

Eheu  fugaces,  Postume,  Postume, 
Labuntur  anni,  nec  pietas  moram 
Rugis  et  instanti  senectae 
Afferet  indomitaeque  morti, — 

Non,  si  trecenis,  quotquot  eunt  cllcs, 
Amice,  places  illacrimabilem 

Plutona  tauris,  qui  ter  amplum 
Geryonen  Tityonque  tristi 
Compescit  unda,  scilicet  omnibus 
Quicunque  terrae  munere  vescimur  io 

Enaviganda,  sive  reges 
Sive  inopes  erimus  coloni. 

Frustra  cruento  Marte  carebimus 
Fractisque  rauci  fluctibus  Hadriae, 

Frustra  per  auctumnos  nocentem  15 

Corporibus  metuemus  Austrum : 

Visendus  ater  flumine  languido 
Cocytos  errans  et  Danai  genus 
Infame  damnatusque  longi 
Sisyphus  Aeolides  laboris.  23 

Linquenda  tellus  et  domus  et  placens 
Uxor,  neque  harum  quas  colis  arborum 
Te  praeter  invisas  cupressos 
Ulla  brevem  dominum  sequetur. 

Absumet  heres  Caecuba  dignior  25 

Servata  centum  clavibus,  et  mero 
Tinget  pavimentum  superbo 
Pontificum  potiore  coenis. 

XV. 

Jam  pauca  aratro  jugera  regiae 
Moles  relinquent;  undique  latius 
Extenta  visentur  Lucrino 

Stagna  lacu,  platanusque  caelebs 
Evincet  ulmos ; tum  violaria  et  5 

Myrtus  et  omnis  copia  narium 
Spargent  olivetis  odorem 
Fertilibus  domino  priori, 

Tum  spissa  ramis  laurea  fervidos 
Excludet  ictus.  Non  ita  Romuli  ia 

Praescriptum  et  intonsi  Catonis 
Auspiciis  veterumque  norma. 

Privatus  illis  census  erat  brevis, 

Commune  magnum : nulla  decempedis 
Metata  privatis  opacam  15 

Porticus  excipiebat  Arcton, 

Nec  fortuitum  spernere  caespitem 
Leges  sinebant,  oppida  publico 
Sumptu  jubentes  et  deorum 
Templa  novo  decorare  saxo. 

XVI. 

Otium  divos  rogat  in  patento 
Prensus  Aegaeo,  simul  atra  nubes 
Condidit  lunam  neque  certa  fulgent 
Sidera  nautis ; 

Otium  bello  furiosa  Thrace, 

Otium  Medi  pharetra  decori, 

Grosphe,  non  gemmis  neque  purpura  ve- 
nale neque  auro. 

Non  enim  gazae  neque  consularis 
Summovet  lictor  miseros  tumultus 
Mentis  et  curas  laqueata  circum 
Tecta  volantes. 

Vivitur  parvo  bene  cui  paternum 
Splendet  in  mensa  tenui  salinum, 

Nec  leves  somnos  timor  aut  cupido 
Sordidus  aufert. 

Quid  brevi  fortes  jaculamur  aevo 
Multa?  Quid  terras  alio  calentes 
Sole  mutamus  ? Patriae  quis  exsul 
Se  quoque  fugit  ? 

Scandit  aeratas  vitiosa  naves 
Cura  nec  turmas  equitum  relinquit, 

Ocior  cervis  et  agente  nimbos 
Ocior  Euro. 

Laetus  in  praesens  animus  quod  ultra  est 
Oderit  curare  et  amara  lento 
Temperet  risu ; nihil  est  ab  omni 
Parte  beatum. 

Abstulit  clarum  cita  mors  Achillem, 
Longa  Tithonum  minuit  senectus, 

Et  mihi  forsan  tibi  quod  negarit 
Porriget  hora. 

Te  greges  centum  Siculaeque  circum 
Mugiunt  vaccae,  tibi  tollit  hinnitum 

Apta  quadrigis  equa,  te  bis  Afro 
Murice  tinctae 

V cstiunt  lanae : mihi  parva  rura  et 
Spiritum  Graiae  tenuem  Camenae 
Parca  non  mendax  _dedit  et  malignum 
Spernere  vulgus. 

; XVII. 

Cun  me  querelis  exanimas  tuis  ? 

Nec  dis  amicum  est  nec  mihi  te  prius 
Obire,  Maecenas,  mearum 

Grande  decus  columenque  rerum. 
Ah  te  meae  si  partem  animae  rapit 
Maturior  vis,  quid  moror  altera, 

Nec  carus  aeque  nec  superstes 
Integer?  Ille  dies  utramque 
Ducet  ruinam.  Non  ego  perfidum 
Dixi  sacramentum : ibimus,  ibimus 
Utcunque  praecedes,  supremum 
Carpere  iter  comites  parati. 

Me  nec  Chimaerae  spiritus  igneae 
Nec,  si  resurgat,  centimanus  Gyas 
Divellet  unquam : sic  potenti 
Justitiae  placitumque  Parcis. 

Seu  Libra  seu  me  Scorpios  adspicit 
Formidolosus  pars  violentior 
Natalis  horae,  seu  tyrannus 
Hesperiae  Capricornus  undae, 
Utrum  que  nostrum  incredibili  modo 
Consentit  astrum.  Te  Jovis  impio 
Tutela  Saturno  refulgens 
Eripuit  volucrisque  Fati 
Tardavit  alas,  cum  populus  frequens 
Laetum  theatris  ter  crepuit  sonum: 
Me  truncus  illapsus  cerebro 
Sustulerat,  nisi  Faunus  ictum 
Dextra  levasset,  Mercurialium 
Custos  virorum.  Reddere  victimas 
Aedemque  votivam  memento : 

Nos  humilem  feriemus  agnam. 


CARMINUM  II.  18. 

XVIII. 

Non  ebur  neque  aureum 

Mea  renidet  in  domo  lacunar; 

Non  trabes  Hymettiae 

Premunt  columnas  ultima  recisa3 
Africa  ; neque  Attali  s 

Ignotus  heres  regiam  occupavi ; 

Nec  Laconicas  mihi  . 

Trahunt  honestae  purpuras  clientae : 

At  fides  et  ingeni 

Benigna  vena  est,  pauperemque  dives  10 
Me  petit ; nihil  supra 
Deos  lacesso,  nec  potentem  amicum 
Largiora  flagito, 

Satis  beatus  unicis  Sabinis. 

Truditur  dies  die,  15 

Novaeque  pergunt  interire  lunae. 

Tu  secanda  marmora 
Locas  sub  ipsum  funus,  et  sepulcri 
Im memor  struis  domos 
Marisque  Baiis  obstrepentis  urges  20 

Summovere  littora, 

Parum  locuples  continente  ripa. 

Quid,  quod  usque  proximos 
Revellis  agri  terminos  et  ultra 
Limites  clientium  25 

Salis  avarus  ? Pellitur  paternos 
In  sinu  ferens  deos 
Et  uxor  et  vir  sordidosque  natos ; 

Nulla  certior  tamen 

Rapacis  Orci  fine  destinata  so 

Aula  divitem  manet 

Herum.  Quid  ultra  tendis  1 Aequa  tellus 
Pauperi  recluditur 

Ptegumque  pueris,  nee  satelles  Orci 
Callidum  Promethea  35 

Revexit  auro  captus.  Hic  superbum 
Tantalum  atque  Tantali 
Genus  coercet;  hic  levare  functum 

HORATII  FLACCI 
Pauperem  laboribus 
Vocatus  atque  non  vocatus  audit. 

XIX. 

Bacchum  in  remotis  carmina  rupibus 
Vidi  docentem — credite  posteri — 
Nymphasque  discentes  et  aures 
Capripedum  Satyrorum  acutas. 
Euoe,  recenti  mens  trepidat  metu 
Plenoque  Bacchi  pectore  turbidum 
Laetatur.  Euoe,  parce  Liber, 

Parce,  gravi  metuende  thyrso ! 
Fas  pervicaces  est  mihi  Thyiada3 
Vinique  fontem  lactis  et  uberes 
Cantare  rivos,  atque  truncis 
Lapsa  cavis  iterare  mella ; 

Fas  et  beatae  conjugis  additum 
Stellis  honorem,  tectaque  Penthei 
Disjecta  non  leni  ruina, 

Thracis  et  exitium  Lycurgi. 

Tu  flectis  amnes,  tu  mare  barbarum, 
Tu  separatis  uvidus  in  jugis 
Nodo  ccerces  viperino 

Bistonidum  sine  fraude  crines: 
Tu,  cum  parentis  regna  per  arduum 
Cohors  Gigantum  scanderet  impia, 
Rhoetum  retorsisti  leonis 
Unguibus  horribilique  mala; 
Quamquam  choreis  aptior  et  jocis 
Ludoque  dictus  non  sat  idoneus 
Pugnae  ferebaris : sed  idem 
Pacis  eras  mediusque  belli. 

Te  vidit  insons  Cerberus  aureo 
Cornu  decorum,  leniter  atterens 
Caudam,  et  recedentis  trilingui 
Ore  pedes  tetigitque  crura. 

XX. 

Non  usitata  nec  tenui  ferar 
Penna  biformis  per  liquidum  aethera 

CARMINUM  II.  20.  * 

Vales,  ncquo  in  terris  morabor 
Longius,  invidiaque  major 
Urbes  relinquam.  Non  ego,  pauperum  5 
Sanguis  parentum,  non  ego  quem  vocas, 
Dilecte  Maecenas,  obibo 
Nec  Stygia  co‘hibebor  unda. 

Jam  jam  residunt  cruribus  asperae 
Felles,  et  album  mutor  in  alitem  10 

Superne,  nascunturque  leves 
Fer  digitos  humerosque  plumae. 

Jam  Daedaleo  ocior  Icaro 
Visam  gementis  littora  Bospori 
Syrtesque  Gaetulas  canorus  15 

Ales  Hyperboreosque  campos. 

Me  Colchus  et  qui  dissimulat  metum 
Marsae  cohortis  Dacus  et  ultimi 
Noscent  Geloni,  me  peritus 
Discet  Hiber  llhodanique  potor.  cd 

Absint  inani  funere  neniae 
Luctusque  turpes  et  querimoniae ; 

Compesce  clamorem  ac  sepulcri 
Mitte  supervacuos  honores. 


Q.  HORATII  FLACCI 
CARMINUM 
LIBER  III. 


I. 

Odi  profanum  vulgus  et  arceo ; 

Favete  linguis : carmina  non  prius 
Audita  Musarum  sacerdos 
Virginibus  puerisque  canto. 

Regum  timendorum  in  proprios  greges, 
Reges  in  ipsos  imperium  est  Jovis 
Clari  Giganteo  triumplio, 

Cuncta  supercilio  moventis. 

Est  ut  viro  vir  latius  ordinet 
Arbusta  sulcis,  hic  generosior 
Descendat  in  Campum  petitor, 
Moribus  hic  meliorque  fama 
Contendat,  illi  turba  clientium 
Sit  major:  aequa  lege  Necessitas 
Sortitur  insignes  et  imos ; 

Omne  capax  movet  urna  nomen. 
Districtus  ensis  cui  super  impia 
Cervice  pendet  non  Siculae  dapes 
Dulcem  elaborabunt  saporem, 

Non  avium  citharaeque  cantus 
Somnum  reducent.  Somnus  agrestium 
Lenis  virorum  non  humiles  domos 
Fastidit  umbrosamque  ripam, 

Non  Zephyris  agitata  Tempe. 
Desiderantem  quod  satis  est  neque 
Tumultuosum  sollicitat  mare, 

Nec  saevus  Arcturi  cadentis 
Impetus  aut  orientis  Haedi, 

Non  verberatae  grandine  vineae 
Fundusque  mendax,  arbore  nunc  aquas 

CARMINUM  III.  2. 

Culpante  nunc  torrentia  agros 
Sidera  nunc  hiemes  iniquas. 

.Contracta  pisces  aequora  sentiunt' 

Jactis  in  altum  molibus;  huc  frequens 

Caementa  demittit  redemptor  35 

Cum  famulis  dominusque  terrae 
Fastidiosus.  Sed  Timor  et  Minae 
Scandunt  eodem  quo  dominus,  nequo 
Decedit  aerata  triremi,  et 

Post  equitem  sedet  atra  Cura.  40 

Quodsi  dolentem  nec  Phrygius  lapis 
Nec  purpurarum  sidere  clarior 
Delenit  usus  nec  Falerna 
Vitis  Achaemeniumque  costum 
Cur  invidendis  postibus  et  novo  15 

Sublime  ritu  moliar  atrium? 

Cur  valle  permutem  Sabina 
Divitias  operosiores  ? 

IL 

Angustam  amice  pauperiem  pati 
Robustus  acri  militia  puer 
Condiscat,  et  Parthos  feroces 
Vexet  eques  metuendus  hasta, 

Vitamque  sub  divo  et  trepidis  agat  5 

In  rebus.  Illum  ex  moenibus  hosticis 
Matrona  bellantis  tyranni 
Prospiciens  et  adulta  virgo 
Suspiret*  eheu,  ne  rudis  agminum 
Sponsus  lacessat  regius  asperum  10 

Tactu  leonem,  quem  cruenta 
Per  medias  rapit  ira  caedes. 

Dulce  et  decorum  est  pro  patria  mori* 

Mors  et  fugacem  persequitur  virum, 

Nec  parcit  imbellis  juventae  15 

Poplitibus  timidoque  tergo. 

Virtus  repulsae  nescia  sordidae 
Intaminatis  fulget  honoribus, 

Nec  sumit  aut  ponit  secures 
Arbitrio  popularis  aurae.  20 

IIORATII  FLACCI 
Virtus  recludens  immeritis  mori 
Caelum  negata  tentat  iter  via, 
'Coetusque  vulgares  et  udam 
Spernit  humum  fugiente  penna* 
Est  et  fideli  tuta  silentio 
Merces:  vetabo  qui  Cereris  sacrum 
Vulgarit  arcanae,  sub  isdem 
Sit  trabibus  fragilemve  meeum 
Solvat  phaselon;  saepe  Diespiter 
Neglectus  incesto  addidit  integrum» 
Raro  antecedentem  scelestum 
Deseruit  pede  Poena  claudo, 

III. 

Justum  et  tenacem  propositi  virum 
Non  civium  ardor  prava  jubentium. 
Non  vultus  instantis  tyranni 

Mente  quatit  solida,  neque  Auster 
Dux  inquieti  turbidus  Hadriae, 

Nec  fulminantis  magna  manus  Jovis; 

Si  fractus  illabatur  orbis 
Impavidum  ferient  ruinae. 

Hac  arte  Pollux  et  vagus  Hercules 
Enisus  arces  attigit  igneas, 

Quos  inter  Augustus  recumbens 
Purpureo  bibit  ore  nectar. 

Hac  te  merentem,  Bacche  pater,  tuae 
Vexere  tigres  indocili  jugum 
Collo  trahentes;  hac  Quirinus 
Martis  equis  Acheronta  fugit. 
Gratum  elocuta  consilian tibus 
Junone  divis:  Ilion,  Ilion 
• Fatalis  incestusque  judex 
Et  mulier  peregrina  vertit 
In  pulverem,  ex  quo  destituit  deos 
Mercede  pacta  Laomedon,  mihi 
Castaeque  damnatum  Minervae 
Cum  populo  et  duce  fraudulento. 
Jam  nec  Lacaenae  splendet  adulterae 
Famosus  hospes,  nec  Priami  domus 


CARMINUM  III.  3.  45 

Perjura  pugnaces  Achivos 
Hectoreis  opibus  refringit, 

Nostrisquc  ductum  seditionibus 
Bellum  resedit.  Protinus  et  graves  so 

Iras  et  invisum  nepotem 
Troica  quem  peperit  sacerdos 
Marti  redonabo;  illum  ego  lucidas 
Inire  sedes,  ducere  nectaris 
Succos,  et  adseribi  quietis  35 

Ordinibus  patiar  deorum. 

Dum  longus  inter  saeviat  Ilion 
Itomamque  pontus  qualibet  exsules 
In  parte  regnanto  beati ; 

Dum  Priami  Paridisque  busto  40 

Insultet  armentum  et  catulos  ferae 
Celent  inultae  stet  Capitolium 
Fulgens,  triumphatisque  possit 
Roma  ferox  dare  jura  Medis. 

Horrenda  late  nomen  in  ultimas  45 

Extendat  cras,  qua  medius  liquor 
Secernit  Europen  ab  Afro, 

Qua  tumidus  rigat  arva  Nilus, 

Aurum  irrepertum  et  sic  melius  situm. 

Cum  terra  celat  spernere  fortior  50 

Quam  cogere  humanos  in  usus 
Omne  sacrum  rapiente  dextra. 

Quicunque  mundo  terminus  obstitit 
Hunc  tangat  armis,  visere  gestiens 
Qua  parte  debacchentur  ignes, ' 55 

Qua  nebulae  pluviique  rores. 

Sed  bellicosis  fata  Quiritibus 
Hac  lege  dico,  ne  nimium  pii 
Rebusque  fidentes  avitae 
Tecta  velint  reparare  Troiae.  6o 

Troiae  renascens  alite  lugubri 
Fortuna  tristi  clade  iterabitur, 

Ducente  victrices  catervas 
Conjuge  me  Jovis  et  sorore. 

Ter  si  resurgat  murus  aeneus 
Auctore  Phoebo  ter  pereat  meis 

HORATII  FLACCI 
Excisus  Argivis,  ter  uxor 

Capta  virum  puerosque  ploret. 
Non  hoc  jocosae  conveniet  lyrae: 

Quo,  Musa,  tendis?  Desine  pervicax 
Referre  sermones  deorum  et 
Magna  modis  tenuare  parvis, 

IV. 

Descexde  caelo  et  dic  age  tibia 
Regina  longum  Calliope  meios, 

Seu  voce  nunc  mavis  acuta, 

Seu  fidibus  citharaque  Phoebi. 
Auditis,  an  me  ludit  amabilis 
Insania  ? Audire  et  videor  pios 
Errare  per  lucos  amoenae 
Quos  et  aquae  subeunt  et  aurae. 
Me  fabulosae  Yulture  in  Apulo 
Altricis  extra  limen  Apuliae 
Ludo  fatigatumque  somno 

Fronde  nova  puerum  palumbes 
Texere,  mirum  quod  foret  omnibus, 
Quicunque  celsae  nidum  Acherontiae 
Saltusque  Bantinos  et  arvum 
Pingue  tenent  humilis  Forenti, 

Ut  tuto  ab  atris  corpore  viperis 
Dormirem  et  ursis,  ut  premerer  sacra 
Lauroque  collataque  myrto, 

Non  sine  dis  animosus  infans. 
Vester,  Camenae,  vester  in  arduos 
Tollor  Sabinos,  seu  mihi  frigidum 
Praeneste  seu  Tibur  supinum 
Seu  liquidae  placuere  Baiae. 
Vestris  amicum  fontibus  et  choris 
Non  me  Philippis  versa  acies  retro, 
Devota  non  exstinxit  arbos, 

Nec  Sicula  Palinurus  unda. 
Utcunque  mecum  vos  eritis,  libens 
Insanientem  navita  Bosporum 
Tentabo  et  urentes  arenas 
Littoris  Assyrii  viator; 

CARMINUM  III.  4. 

Visam  Britannos  hospitibus  feros 
Et  laetum  equino  sanguine  Concanun, 

Visam  pharetratos  Gelonos 
Et  Scythicum  inviolatus  amnem. 

Vos  Caesarem  altum,  militia  simul 
Fessas  cohortes  addidit  oppidis, 

Finire  quaerentem  labores 
Pierio  recreatis  antro.  40 

Vos  lene  consilium  et  datis  et  dato 
Gaudetis  almae.  Scimus,  ut  impios 
Titanas  immanemque  turmam 
Fulmine  sustulerit  caduco, 

Qui  terram  inertem,  qui  mare  temperat  45  * 
V^entosum,  et  urbes  regnaque  tristia 
Divosque  mortalesque  turbas 
Imperio  regit  unus  aequo. 

Magnum  illa  terrorem  intulerat  Jovi 
Fidens  juventus  horrida  brachiis,  50 

Fratresque  tendentes  opaco  , 

Pelion  imposuisse  Olympo. 

Sed  quid  Typhoeus  et  validus  Mimas, 

Aut  quid  minaci  Porphyrion  statu, 

Quid  Rhoetus  evulsisque  truncis  55 

Enceladus  jaculator  audax 
Contra  sonantem  Palladis  aegida 
Possent  ruentes  ? Hinc  avidus  stetit 
Vulcanus,  hinc  matrona  Juno  et 
Nunquam  humeris  positurus  arcum,  co 
Qui  rore  puro  Castaliae  lavit 
Crines  solutos,  qui  Lyciae  tenet 
Dumeta  natalemque  silvam, 

Delius  et  Patareus  Apollo. 

Vis  consili  expers  mole  ruit  sua:  65 

Vim  temperatam  di  quoque  provehunt 
In  majus ; idem  odere  vires 
Omne  nefas  animo  moventes. 

Testis  mearum  centimanus.  Gyas 
Sententiarum,  notus  et  integrao  7J 

Tcntator  Orion  Dianae 
Virginea  domitus  sagitta. 


4»  HOEATU  FLACCI 

Injecta  monstris  Terra  dolet  suis 
Maeretquc  partus  fulmine  luridum 
Missos  ad  Orcum ; nec  peredit 
Impositam  celer  ignis  Aetnen, 
Incontinentis  nec  Tityi  jecur 
Reliquit  ales,  nequitiae  additus 
Custos ; amatorem  trecentae 
Pirithoum  cohibent  catenae. 

Y. 

Caelo  Tonantem  credidimus  Jovem 
Regnare : praesens  divus  habebitur 
Augustus  adjectis  Britannis 
Imperio  gravibusque  Persis. 
Milesne  Crassi  conjuge  barbara 
Turpis  maritus  vixit  et  hostium, 

Pro  curia  inversique  mores ! 
Consenuit  socerorum  in  armis 
Sub  rege  Medo  Marsus  et  Apulus, 
Anciliorum  et  nominis  et  togae 
Oblitus  aeternaeque  Yestae, 
Incolumi  Jove  et  urbe  Roma  ] 
Hoc  caverat  mens  provida  Reguli 
Dissentientis  conditionibus 
Foedis  et  exemplo  trahentis 
Perniciem  veniens  in  aevum, 

Si  non  periret  immiserabilis 
Captiva  pubes.  “Signa  ego  Punicis 
Adfixa  delubris  et  arma 
Militibus  sine  caede,”  dixit, 
“Derepta  vidi ; vidi  ego  civium 
Retorta  tergo  brachia  libero 
Portasque  non  clausas  et  arva 
Marte  coli  populata  nostro. 

Auro  repensus  scilicet  acrior 
Miles  redibit.  Flagitio  additis 
Damnum : neque  amissos  colores 
Lana  refert  medicata  fuco, 

Nec  vera  virtus  cum  semel  excidit 
Curat  reponi  deterioribus. 


CARMINUM  III.  G.  « t/ 

Si  pugnat  extricata  densis 
Cerva  plagis  erit  ille  fortis 
Qui  perfidis  se  credidit  hostibus, 

Et  Marte  Poenos  proteret  altero 
Qui  lora  restrictis  lacertis  25 

Sensit  iners  timui tque  mortem. 

Hic  unde  vitam  sumeret  inscius 
Pacem  duello  miscuit  O pudori 
O magna  Karthago,  probrosis 

Altior  Italiae  ruinis  I”  40 

Fertur  pudicae  conjugis  osculum 
Parvosque  natos  ut  capitis  minor 
Ab  se  removisse  et  virilem 
Torvus  humi  posuisse  vultum: 

Donec  labantes  consilio  patres  45 

Firmaret  auctor  nunquam  alias  dato, 

Interque  maerentes  amicos 
Egregius  properaret  exsul. 

Atqui  sciebat  quae  sibi  barbarus 
Tortor  pararet ; non  aliter  tamen  so 

Dimovit  obstantes  propinquos 
Et  populum  reditus  morantem. 

Quam  si  clientum  longa  negotia 
Dijudicata  lite  relinqueret, 

Tendens  Venafranos  in  agros  55 

Aut  Lacedaemonium  Tarentum. 

VL 

Delicta  majorum  immeritus  lues, 

Romane,  donec  templa  refeceris 
Aedesque  labentes  deorum  et 
Foeda  nigro  simulacra  fumo. 

Dis  te  minorem  quod  geris  imperas:  5 

Hinc  omne  principium,  huc  refer  exitum* 

Di  multa  neglecti  dederunt 
Hesperiae  mala  luctuosae. 

Jam  bis  Monaeses  et  Pacori  manus 
.Non  auspicatos  contudit  impetus 
Nostros  et  adjecisse  praedam 
Torquibus  exiguis  renidet. 


HORATII  FLACCI 
Paene  occupatam  seditionibus 
Delevit  Urbem  Dacus  et  Aethiops, 

Hic  classe  formidatus,  ille 
Missilibus  melior  sagittis. 

Fecunda  culpae  secula  nuptias 
Primum  inquinavere  et  genus  et  domos 
Hoc  fonte  derivata  clades 
In  patriam  populumque 'fluxit. 
Motus  doceri  gaudet  Ionicos 
Matura  virgo  et  fingitur  artibus  ; 

Jam  nunc  et  incestos  amores 
De  tenero  meditatur  ungui : 

Mox  juniores  quaerit  adulteros 
Inter  mariti  vina,  neque  eligit 
Cui  donet  impermissa  raptim 
Gaudia  luminibus  remotis ; 

Sed  jussa  coram  non  sine  conscio 
Surgit  marito,  seu  vocat  institor 
Seu  navis  Hispanae  magister, 
Dedecorum  pretiosus  emptor. 

Non  his  juventus  orta  parentibus 
Infecit  aequor  sanguine  Punico, 
Pyrrhumque  et  ingentem  cecidit 
Antiochum  Hannibalemque  dirum ; 
Sed  rusticorum  mascula  militum 
Proles,  Sabellis  docta  ligonibus 
Versare  glebas  et  severae 
Matris  ad  arbitrium  recisos 
Portare  fustes,  sol  ubi  montium 
Mutaret  umbras  et  juga  demeret 
Bobus  fatigatis,  amicum 

Tempus  agens,  abeunte  curru. 
Damnosa  quid  non  imminuit  dies? 
Aetas  parentum  pejor  avis  tulit 
Nos  nequiores,  mox  daturos 
Progeniem  vitiosiorem- 

VII. 

Quid  fles,  Asterie,  quem  tibi  candidi 
Primo  restituent  vere  Favonii 

Thyna  mereo  beatum, 

Constantis  juvenem  fide, 

Gygen  1 Ille  Notis  actus  ad  Oricum  & 

Post  insana  Caprae  sidera  frigidas 
Noctes  non  sine  multis 
Insomnis  lacrimis  agit. 

Atqui  sollicitae  nuntius  hospitae, 

Suspirare  Chloen  et  miseram  tuis  io 

Dicens  ignibus  uri, 

Tentat  mille  vafer  modis. 

Ut  Proetum  mulier  perfida  credulum 
Falsis  impulerit  criminibus  nimis 
Casto  Bellerophonti  ss 

Maturare  necem,  refert. 

Narrat  paene  datum  Pelea  Tartaro, 
Magnessam  Hippolyten  dum  fugit  abstinens; 
Et  peccare  docentes 

Fallax  historias  movet.  23 

Frustra:  nam  scopulis  surdior  Icari 
Voces  audit  adhuc  integer.  At  tibi 
Ne  vicinus  Enipeus 

Plus  justo  placeat  cave  ; 

Quamvis  non  alius  flectere  equum  sciens  23 
Aeque  conspicitur  gramine  Martio, 

Nec  quisquam  citus  aeque 
Tusco  denatat  alveo. 

Prima  nocte  domum  claude  neque  in  vias 
Sub  cantu  querulae  despice  tibiae,  30 

Et  te  saepe  vocanti 
Duram  difficilis  mano. 

VIII. 

Mahtiis  caelebs  quid  agam  Kalendis, 

Quid  velint  flores  et  acerra  thuris 
Plena  miraris,  positusque  carbo  in 
Caespite  vivo, 

Docte  sermones  utriusque  linguae  ? 5 

Voveram  dulces  epulas  et  album 
Libero  caprum  prope  funeratus 
Arboris  ictu. 


HORATII  FLACCI 
Ilie  dies  anno  redeunto  festus 
Corticem  adstrictum  pice  dimovebit 
Amphorae  fumum  bibere  institutae 
Consule  Tullo. 

Sume,  Maecenas,  cyathos  amici 
Sospitis  centum  et  vigiles  lucernas 
Perfer  in  lucem ; procul  omnis  esto 
Clamor  et  ira. 

Mitte  civiles  super  urbe  curas: 

Occidit  Daci  Cotisonis  agmen, 

Medus  infestus  sibi  luctuosis 
Dissidet  armis, 

Servit  Hispanae  vetus  hostis  orao 
Cantaber  sera  domitus  catena ; 

Jam  Scythae  laxo  meditantur  arcu 
Cedere  campis. 

Neglegens  ne  qua  populus  laboret 
Parce  privatus  nimium  cavere: 

Dona  praesentis  cape  laetus  liorae  et 
Linque  severa. 

IX. 

Donec  gratus  eram  tibi 
Nec  quisquam  potior  brachia  candidae 
Cervici  juvenis  dabat, 

Persarum  vigui  rege  beatior. 

Donec  non  alia  magis 

Arsisti  neque  erat  Lydia  post  Cliloen, 
Multi  Lydia  nominis 

Romana  vigui  clarior  Ilia. 

Me  nunc  Thressa  Chloe  regit 

Dulces  docta  modos  et  citharae  sciens. 
Pro  qua  non  metuam  mori 

Si  parcent  animae  fata  superstiti. 

Me  torret  face  mutua 

Thurini  Calais  filius  Ornyti, 

Pro  quo  bis  patiar  mori 

Si  parcent  puero  fata  superstiti. 

Quid  si  prisca  redit  Venus 
Diductosque  jugo  cogit  aeneo. 

CARMINUM  III.  10,  11. 

Si  flava  excutitur  Chloe 

Rejectaeque  patet  janua  Lydiae  f 20 

Quamquam  sidere  pulchrior 

Ille  est,  tu  levior  cortice  ct  improbo 
Iracundior  Hadria, 

Tecum  vivere  amem,  tecum  obeam  libens. 
X. 

Extremum  Tanain  si  biberes,  Lyce, 

Saevo  nupta  viro,  me  tamen  asperas 
Porrectum  ante  fores  objicere  incolis 
Plorares  Aquilonibus. 

Audis  quo  strepitu  janua,  quo  nemus  5 

Inter  pulchra  satum  tecta  remugiat 
Ventis,  et  positas  ut  glaciet  nives 
Puro  numine  Juppiter  ? 

Ingratam  Veneri  pone  superbiam, 

Ne  currente  retro  funis  eat  rota.  10 

Non  te  Penelopen  difficilem  procis 
Tyrrhenus  genuit  parens. 

O quamvis  neque  te  munera  nec  preces 
Nec  tinctus  viola  pallor  amantium 
Nec  vir  Pieria  pellice  saucius  15 

Curvat,  supplicibus  tuis 
Parcas,  nec  rigida  mollior  aesculo 
Nec  Mauris  animum  mitior  anguibus. 

Non  hoc  semper  erit  liminis  aut  aquae 
Caelestis  patiens*  latus.  20 

* XI. 

Mercuri, — nam  te  docilis  magistro 
Movit  Amphion  lapides  canendo, — 

Tuque  testudo  resonaro  septem 
Callida  nervis, 

Ncc  loquax  olim  neque  grata,  nunc  ct  5 
Di  vi  tum  mensis  et  amica  templis, 

Dic  modos  Lyde  quibus  obstinatas 
Applicet  aures, 

Quae  velut  latis  equa  trima  campis 
Ludit  exsultim  metuitque  tangi 

HORATII  FLACCI 
Nuptiarum  expers  et  adhuc  protervo 
Cruda  marito. 

Tu  potes  tigres  comitesque  silvas 
Ducere  et  rivos  celeres  morari ; 

Cessit  immanis  tibi  blandienti 
Janitor  aulae 

Cerberus,  quamvis  furiale  centum 
Muniant  angues  caput  ejus  atquo 
Spiritus  teter  saniesque  manet 
Ore  trilingui. 

Quin  et  Ixion  Tityosque  vultu- 
Risit  invito,  stetit  urna  paullum 
Sicca  dum  grato  Danai  puellas 
Carmine  mulces. 

Audiat  Lyde  scelus  atque  notas 
Virginum  poenas  et  inane  lymphae 
Dolium  fundo  pereuntis  imo, 

Seraque  fata 

Quae  manent  culpas  etiam  sub  Orco. 
Impiae, — nam  quid  potuere  majus? — 
Impiae  sponsos  potuere  duro 
Perdere  ferro! 

Una  de  multis  face  nuptiali 
Digna  perjurum  fuit  in  parentem 
Splendide  mendax  et  in  omne  virgo 
Nobilis  aevum, 

“ Sarge”  quae  dixit  juveni  marito, 

“ Surge,  ne  longus  tibi  somnus  unde 
Non  times  detur;  socerum  et  scelestas 
Falle  sorores, 

Quae  velut  nactae  vitulos  leaenae 
Singulos  eheu  lacerant:  ego  illis 
Mollior  nec  te  feriam  neque  intra 
Claustra  tenebo. 

Me  pater  saevis  oneret  catenis 
Quod  viro  clemens  misero  peperci; 

Me  vel  extremos  N umidarum  in  agros 
Classe  releget. 

I pedes  quo  te  rapiunt  et  aurae 
Dum  favet  nox  et  Venus,  i secundo 

CARMINUM  III.  12,  13,  14. 

Omine  et  nostri  memorem  sepulcro 
Scalpe  querelam.” 

XII. 

Miserarum  est  neque  amori  clare  ludum  neque  dulci 
Mala  vino  lavere,  aut  exanimari  metuentes 
Patruae  verbera  linguae. 

Tibi  qualum  Cythereae  puer  ales,  tibi  telas 
Operosaeque  Minervae  studium  aufert,  Neobule, 
Liparaei  nitor  Hebri, 

Simul  unctos  Tiberinis  humeros  lavit  in  undis, 

Eques  ipso  melior  Bellerophonte,  neque  pugno 
Neque  segni  pede  victus; 

Catus  idem  per  apertum  fugientes  agitato  io 

Grege  cervos  jaculari  et  celer  alto  latitantem 
Fruticeto  excipere  aprum. 

XIII. 

O fons  Bandusiae,  splendidior  vitro, 

Dulci  digne  mero  non  sine  floribus, 

Cras  donaberis  haedo 

Cui  frons  turgida  cornibus 
Primis  et  venerem  et  proelia  destinat,  5 
Frustra:  nam  gelidos  inficiet  tibi 
Rubro  sanguine  rivos 
Lascivi  suboles  gregis. 

Te  flagrantis  atrox  hora  Caniculae 
Nescit  tangere,  tu  frigus  amabile  io 

Fessis  vomere  tauris 
Praebes  et  pecori  vago. 

Fies  nobilium  tu  quoque  fontium, 

Me  dicente  cavis  impositam  ilicem 

Saxis,  unde  loquaces  15 

Lymphae  desiliunt  tuae. 

XIV. 

Herculis  ritu  modo  dictus,  o plebs, 

Morte  venalem  petiisse  laurum 
Caesar  Hispana  repetit  penates 
Victor  ab  ora. 


56  HORATII  FLACCI 

Unico  gaudens  mulier  marito 
Prodeat  justis  operata  sacris, 

Et  soror  clari  ducis  et  decorae 
Supplice  vitta 

Virginum  matres  juvenumque  nuper 
Sospitum.  * Vos,  o pueri  et  puellae 
Jam  virum  expertae,  male  ominatis 
Parcite  verbis. 

Hic  dies  vere  mihi  festus  atras 
Eximet  curas;  ego  nec  tumultum 
Nec  mori  per  vim  metuam  tenente 
Caesare  terras. 

I pete  unguentum,  puer,  et  coronas 
Et  cadum  Marsi  memorem  duelli, 
Spartacum  si  qua  potuit  vagantem 
Fallere  testa. 

Dic  et  argutae  properet  Neaerae 
Murrheum  nodo  cohibere  crinem; 

Si  per  invisum  mora  janitorem 
Fiet,  abito. 

Lenit  albescens  animos  capillus 
Litium  et  rixae  cupidos  p;  otervae ; 

Non  ego  hoc  ferrem  calidus  juventa 
Consule  Planco. 

XV. 

Uxor  pauperis  Ibyci, 

Tandem  nequitiae  fige  modum  tuae 
Famosisque  laboribus : 

Maturo  propior  desine  funeri 
Inter  ludere  virgines 

Et  stellis  nebulam  spargere  candidis. 
Non  si  quid  Pholoen  satis 

Et  te,  Clilori,  decet:  filia  rectius 
Expugnat  juvenum  domos, 

Pulso  Thyias  uti  concita  tympano. 
Illam  cogit  amor  Nothi 
Lascivae  similem  ludere  capreae: 

Te  lanae  prope  nobilem 

Tonsae  Luceriam,  non  citharae  decent, 


10 

15 

20 

25 

5 

10 


CARMINUM  III.  1G.  57 

Nec  flos  purpureus  rosae  IT 

Nec  poti  vetulam  faece  tenus  cadi. 

XVI. 

Ixclusam  Danaen  turris  aenea 
Ilobustaeque  fores  et  vigilum  canum 
Tristes  excubiae  munierant  satis 
Nocturnis  ab  adulteris, 

Si  non  Acrisium  virginis  abditae 
Custodem  pavidum  Juppiter  et  Venus 
Risissent,  fore  enim  tutum  itev  et  patens 
Converso  in  pretium  deo. 

Aurum  per  medios  ire  satellites 
Et  perrumpere  amat-  saxa  potentius  5© 

Ictu  fulmineo:  concidit  auguris 
Argivi  domus  ob  lucrum 
Demersa  exitio;  diffidit  urbium 
Portas  vir  Macedo  et  subruit  aemulos 
Reges  muneribus;  munera  navium  15 

Saevos  illaqueant  duces. 

Crescentem  sequitur  cura  pecuniam 
Majorumque  fames.  Jure  perhorrui 
Late  conspicuum  tollere  verticem, 

Maecenas,  equitum  decus.  20 

Quanto  quisque  sibi  plura  negaverit, 

Ab  dis  plura  feret:  nil  cupientium 
Nudus  castra  peto  et  transfuga  divitum 
Partes  linquere  gestio, 

Contemptae  dominus  splendidior  rei,  -5 

Quam  si  quidquid  arat  impiger  Apulus 
Occultare  meis  dicerer  horreis, 

Magnas  inter  opes  inops. 

Purae  rivus  aquae  silvaque  jugerum 
Paucorum  et  segetis  certa  fides  meae  3 0 

Fulgentem  imperio  fertilis  Africae 
Fallit  sorte  beatior. 

Quamquam  nec  Calabrae  mella  ferunt  apes 
Nec  Laestrygonia  Bacchus  in  amphora 
Languescit  mihi  nec  pinguia  Gallicis  » 35 

Crescunt  vellera  pascuis, 


HOKATII  FLACCI 
InracrS  una  tamen  pauperies  abest, 

Nec  si  plura  velim  tu  dare  deneges. 
Contracto  melius  parva  cupidine 
Vectigalia  porrigam, 

Quam  si  Mygdoniis  regnum  Alyattei 
Campis  continuem.  Multa  petentibus 
Desunt  multa:  bene  est  cui  deus  obtulit 
Farca  quod  satis  est  manu. 

XVII. 

Aeli  vetusto  nobilis  ab  Lamo, 

(Quando  et  priores  liinc  Lamias  ferunt 
Denominatos  et  nepotum 

Per  memores  genus  omne  fastos. 
Auctore  ab  illo  ducis  originem 
Qui  Formiarum  moenia  dicitur 
Princeps  et  innantem  Maricae 
Littoribus  tenuisse  Lirini 
Late  tyrannus)  cras  foliis  nemus 
Multis  et  alga  litus  inutili 
Demissa  tempestas  ab  Euro 
Sternet,  aquae  nisi  fallit  augur 
Annosa  cornix.  Dum  potis  aridum 
Compone  lignum : cras  Genium  mero 
Curabis  et  porco  bimestri 
Cum  famulis  operum  solutis. 

XVIII. 

Faune,  Nympharum  fugientum  amator, 
Per  meos  fines  et  aprica  rura 
Lenis  incedas  abeasque  parvis 
Aequus  alumnis, 

Si  tener  pleno  cadit  haedus  anno, 

Larga  nec  desunt  Veneris  sodali 
Vina  craterae.  Vetus  ara  multo 
Fumat  odore, 

Ludit  herboso  pecus  omne  campo, 

Cum  tibi  Nonae  redeunt  Decembres; 
Festus  in  pratis  vacat  otioso 
Cum  bove  pagus; 

CARMINUM  III.  19,  20. 

Inter  audaces  lupus  errat  agnos ; 

Spargit  agrestes  tibi  silva  frondes; 

Gaudet  invisam  pepulisse  fossor  15 

Ter  pede  terram. 


XIX. 

Quantum  distet  ab  Inacho 
Codrus'  pro  patria  non  timidus  mori 
Narras,  et  genus  Aeaci 
Et  pugnata  sacro  bella  sub  Ilio: 

Quo  Chium  pretio  cadum  5 

Mercemur,  quis  aquam  temperet  ignibus, 
Quo  praebente  domum  et  quota 
Pelignis  caream  frigoribus,  taces. 

Da  lunae  propere  novae, 

Da  noctis  mediae,  da,  puer,  auguris  io 
Murenae:  tribus  aut  novem 

Miscentur  cyathis  pocula  commodis. 

Qui  Musas  amat  impares 
Ternos  ter  cyathos  attonitus  petet 
Vates;  tres  prohibet  supra  is 

Rixarum  metuens  tangere  Gratia 
Nudis  juncta  sororibus. 

Insanire  juvat : cur  Berecyntiae 
Cessant  flamina  tibiae? 

Cur  pendet  tacita  fistula  cum  lyra  ? 20 

Parcentes  ego  dexteras 

Odi : sparge  rosas  ; audiat  invidus  * 
Dementem  strepitum  Lycus 

Et  vicina  seni  non  habilis  Lyco. 

Spissa  te  nitidum  coma,  35 

Puro  te  similem,  Telephe,  Vespero 
Tempestiva  petit  Rhode: 

Me  lentus  Glycerae  torret  amor  meae. 


XX. 

Non  vides  quanto  moveas  periclo, 
Pyrrhe,  Gaetulae  catulos  leaenae  ? 
Dura  post  paullo  fugies  inaudax 
Proelia  raptor, 

HORATII  FLACCI 
Cum  per  obstantes  juvenum  catervas 
Ibit  insignem  repetens  Nearchum, 
Grande  certamen  tibi  praeda  cedat 
Major  an  illi. 

Interim,  dum  tu  celeres  sagittas 
Promis,  haec  dentes  acuit  timendos, 
Arbiter  pugnae  posuisse  nudo 
Sub  pede  palmam 
Fertur,  et  leni  recreare  vento 
Sparsum  odoratis  humerum  capillis, 
Qualis  aut  Nireus  fuit  aut  aquosa 
Raptus  ab  Ida. 


XXL 

0 nata  mecum  consule  Manlio, 

Seu  tu  querelas  sive  geris  jocos 
Seu  rixam  et  insanos  amores 
Seu  facilem,  pia  testa,  somnum, 
Quocunque  lectum  nomine  Massicum 
Servas,  moveri  digna  bono  die, 
Descende,  Corvino  jubente 
Promere  languidiora  vina. 

Non  ille,  quamquam  Socraticis  madet 
Sermonibus,  te  negleget  horridus: 
Narratur  et  prisci  Catonis 
Saepe  mero  caluisse  virtus. 

Tu  lene  tormentum  ingenio  admoves 
Plerumque  duro;  tu  sapientium 
Curas  et  arcanum  jocoso 
Consilium  retegis  Lyaeo ; 

Tu  spem  reducis  mentibus  anxiis 
Viresque,  et  addis  cornua  pauperi ; 
Post  te  neque  iratos  trementi 
Regum  apices  neque  militum  arma. 
Te  Liber  et,  si  laeta  aderit,  Venus 
Segnesque  nodum  solvere  Gratiae 
Vivaeque  producent  lucernae, 

Dum  rediens  fugat  astra  Phoebus. 


CARMINUM  III.  22,  23,  24. 

XXII. 

Montium  custos  nemorumque,  Virgo, 

Quae  laborantes  utero  puellas 
Ter  vocata  audis  adimisque  Icto, 

Diva  triformis, 

Imminens  villae  tua  pinus  esto, 

Quam  per  exactos  ego  laetus  annos 
Verris  obliquum  meditantis  ictum 
Sanguine  donem. 

XXIII. 

Caelo  supinas  si  tuleris  manus 
Nascente  Luna,  rustica  Phidyle, 

Si  thure  placaris  et  liorna 
Fruge  Lares  avidaque  porca, 

Nec  pestilentem  sentiet  Africum 
Fecunda  vitis  nec  sterilem  seges 
Robiginem  aut  dulces  alumni 
Pomifero  grave  tempus  anno. 

Nam  quae  nivali  pascitur  Algido 
Devota  quercus  inter  et  ilices  io 

Aut  crescit  Albanis  in  herbis 
Victima  pontificum  secures 
Cervice  tinget:  te  nihil  attinet 
Tentare  multa  caede  bidentium 
Parvos  coronantem  marino 
Rore  deos  fragilique  myrto. 

Immunis  aram  si  tetigit  manus, 

Non  sumptuosa  blandior  hostia 
Mollivit  aversos  Penates 
Farre  pio  et  saliente  mica. 

XXIV. 

Intactis  opulentior 
Thesauris  Arabum  et  divitis  Indiae 
Caementis  licet  occupes 
Tyrrhenum  omne  tuis  et  mare  Apulicum, 
Si  figit  adamantinos  5 

Summis  verticibus  dira  Necessitas 

HORATII  FLACCI 
Clavos,  non  animum  metu, 

Non  mortis  laqueis  expedies  caput. 
Campestres  melius  Scythae 
Quorum  plaustra  vagas  rite  trahunt  domos  10 
Vivunt,  et  rigidi  Getae 
Immetata  quibus  jugera  liberas 
Fruges  et  Cererem  ferunt, 

Nec  cultura  placet  longior  annua, 
Defunctumque  laboribus  15 

Aequali  recreat  sorte  vicarius. 

Illic  matre  carentibus 
Privignis  mulier  temperat  innocens, 

Nec  dotata  regit  virum 

Conjux  nec  nitido  fidit  adultero.  20 

Dos  est  magna  parentium 

Virtus  et  metuens  alterius  viri 
Certo  foedere  castitas; 

Et  peccare  nefas  aut  pretium  est  mori. 

0 quisquis  volet  impias  25 

Caedes  et  rabiem  tollere  civicam, 

. Si  quaeret  Pater  urbium 

Subscribi  statuis,  indomitam  audeat 
Refrenare  licentiam, 

Clarus  postgenitis;  quatenus,  heu  nefas J 30 
Virtutem  incolumem  odimus, 

Sublatam  ex  oculis  quaerimus  invidi. 

Quid  tristes  querimoniae 
Si  non  supplicio  culpa  reciditur? 

Quid  leges  sine  moribus  35 

Vanae  proficiunt,  si  neque  fervidis 
Pars  inclusa  caloribus 
Mundi  nec  Boreae  finitimum  latus 
Durataeque  solo  nives 
Mercatorem  abigunt,  horrida  callidi  40 

Vincunt  aequora  navitae, 

Magnum  pauperies  opprobrium  jubet 
Quidvis  et  facere  et  pati, 

Virtutisque  viam  deserit  arduae? 

Vel  nos  in  Capitolium  45 

Quo  clamor  vocat  et  turba  faventium, 

tfARMINUM  III.  25. 

Vel  nos  in  mare  proximum 

Gemmas  et  lapides  aurum  et  inutile, 
Summi  materiem  mali, 

Mittamus  scelerum  si  bene  poenitct.  sg 
Eradenda  cupidinis 

Pravi  sunt  elementa,  et  tenerae  nimis  * 
Mentes  asperioribus 

Formandae  studiis.  Nescit  equo  rudis 
Haerere  ingenuus  puer  55 

Venarique  timet,  ludere  doctior, 

Seu  Graeco  jubeas  trocho 
Seu  malis  vetita  legibus  alea, 

Cum  perjura  patris  fides 

Consortem  socium  fallat  et  hospitem  co 
Xndignoque  pecuniam 
Heredi  properet.  "Scilicet  improbae 
Crescunt  divitiae  ; tamen 
Curtae  nescio  quid  semper  abest  rei*. 

XXV. 

Quo  me,  Bacche,  rapis  tui 

Plenum  ? quae  nemora  aut  quos  agor  in  specus 
Velox  mente  nova?  quibus 
Antris  egregii  Caesaris  audiar 
Aeternum  meditans  decus  5 

Stellis  inserere  et  consilio  Jovis  ? 

Dicam  insigne  recens  adhuc 

Indictum  ore  alio.  Non  secus  in  jugis 
Exsomnis  stupet  Euias 

Hebrum  prospiciens  et  nive  candidam  «; 
Thracen  ac  pede  barbaro 

Lustratam  Rhodopen,  ut  mihi  devio 
Ripas  et  vacuum  nemus 
Mirari  libet.  O Naiadum  potens 
Baccharumque  valentium  15 

Proceras  manibus  vertere  fraxinos, 

Ni!  parvum  aut  humili  modo, 

Nil  mortale  loquar.  Dulce  periculum  est, 

O Lenaee,  sequi  deum 

Cingentem  viridi  tempora  pampino.  20 

HORATII  FLACCI 


XXVI. 

Vixi  puellis  nuper  idoneus 
Et  militavi  non  sine  gloria; 

Xunc  arma  defunctumque  bello 
Barbiton  hic  paries  habebit. 

Laevum  marinae  qui  Veneris  latus  5 

Custodit.  Hic  hic  ponite  lucida 
Funalia  et  vectes  et  arcus 
Oppositis  foribus  minaces. 

O quae  beatam  diva  tenes  Cyprum  et 
Memphin  carentem  Sithonia  nive,  ie> 

Regina,  sublimi  flagello 

Tange  Chloen  semel  arrogantem. 

XXVII. 

Impios  parrae  recinentis  omen 
Ducat  et  praegnans  canis  aut  ab  agro 
Rava  decurrens  lupa  Lanuvino 
Fetaque  vulpes. 

Rumpat  et  serpens  iter  institutum  c 

Si  per  obliquum  similis  sagittae 
Terruit  mannos : ego  cui  timebo 
Providus  auspex, 

Antequam  stantes  repetat  paludes 
Imbrium  divina  avis  imminentum,  10 

Oscinem  corvum  prece  suscitabo 
Solis  ab  ortu. 

Sis  licet  felix  ubicunque  mavis, 

Et  memor  nostri,  Galatea,  vivas* 

Teque  nec  laevus  vetet  ire  picus  15 

Xec  vaga  cornix. 

Sed  vides  quanto  trepidet  tumultu 
Pronus  Orion.  Ego  quid  sit  ater 
Hadriae  novi  sinus  et  quid  albus 
Peccet  Iapyx.  90 

Hostium  uxores  puerique  caecos 
Sentiant  motus  orientis  Austri  et 
Aequoris  nigri  fremitum  et  trementes 
Verbere  ripas. 

Sic  et  Europe  niveum  doloso 
Credidit  tauro  latus  et  scatentem 
Belluis  pontum  mediasque  fraudes 
Palluit  audax. 

Nuper  in  pratis  studiosa  florum  et 
Debitae  Nymphis  opifex  coronae 
Nocte  sublustri  nihil  astra  praeter 
Yidit  et  undas. 

Quae  simul  centum  tetigit  potentem 
Oppidis  Creten : Pater,  o relictum 
Filiae  nomen  pietasque,  dixit,  • 

Victa  furore ! 

Unde  quo  veni?  Levis  una  mors  est 
Virginum  culpae.  Vigilansne  ploro 
Turpe  commissum,  an  vitiis  carentem 
Ludit  imago 

Vana  quae  porta  fugiens  eburna 
Somnium  ducit?  Meliusne  fluctus 
Ire  per  longos  fuit  an  recentes 
Carpere  flores? 

Si  quis  infamem  mihi  nunc  juvencum 
Dedat  iratae  lacerare  ferro  et 
Frangere  enitar  modo  multum  amati 
Cornua  monstri. 

Impudens  liqui  patrios  Penates, 
Impudens  Orcum  moror.  O deorum 
Si  quis  haec  audis,  utinam  inter  errem 
Nuda  leones  ! 

Antequam  turpis  macies  decentes 
Occupet  malas  teneraeque  succus 
Defluat  praedae,  speciosa  quaero 
Pascere  tigres. 

Vilis  Europe,  pater  urget  absens : 

Quid  mori  cessas  ? Potes  hac  ab  orno 
Pendulum  zona  bene  te  secuta 
Laedere  collum. 

Sive  te  rupes  et  acuta  leto 
Saxa  delectant  age  te  procellao 
Crede  veloci,  nisi  herile  mavis 
Carpere  pensum 


65 

25 

50 

35 

10 

45 

50 

55 

60 


66  HOKATII  FLACCI 

Regius  sanguis,  dominaeque  tradi  ns 

Barbarae  pellex. — Aderat  querenti 
Perfidum  ridens  Venus  et  remisso 
Filius  arcu. 

Mox  ubi  lusit  satis : Abstineto, 
l)ixit,  irarum  calidaeque  rixae,  70 

Cum  tibi  invisus  laceranda  reddet 
Cornua  taurus. 

Uxor  invicti  J ovis  esse  nescis : 

Mitte  singultus ; bene  ferre  magnam 
Disce,  fortunam  ; tua  sectus  orbis  75 

Nomina  ducet. 

XXVIII. 

Festo  quid  potius  die 
Neptuni  faciam  ? Prome  reconditum, 

Lyde  strenua,  Caecubum 

Munitaeque  adhibe  vim  sapientiae. 
Inclinare  meridiem  5 

Sentis  ac,  veluti  stet  volucris  dies, 

Parcis  deripere  horreo 

Cessantem  Bibuli  consulis  amphoram. 

Nos  cantabimus  invicem 

Neptunum  et  virides  Nereidum  comas;  10 
Tu  curva  recines  lyra 

Latonam  et  celeris  spicula  Cynthiae ; 
Summo  carmine  quae  Cnidon 

Fulgentesque  tenet  Cycladas  et  Paphon 
Junctis  visit  oloribus  ; 15 

Dicetur  merita  Nox  quoque  nenia. 

XXIX. 

Tyrrhena  regum  progenies,  tibi 
Non  ante  verso  lene  merum  cado 
Cum  flore,  Maecenas,  rosarum  et 
Pressa  tuis  balanus  capillis 
Jamdudum  apud  me  est.  Eripe  te. morae;'  5 
Ne  semper  udum  Tibur  et  Aesulae 
Declive  contempleris  arvum  et 
Telegoni  juga  parricidae. 

Fastidiosam  desere  copiam  et 
Molem  propinquam  nubibus  arduis;  10 

Omitte  mirari  beatae 
Fumum  et  opes  strepitumque  Romae. 
Plerumque  gratae  divitibus  vices, 

M undaeque  parvo  sub  lare  pauperum 
Coenae  sine  aulaeis  et  ostro  15 

Sollicitam  explicuere  frontem. 

Jam  clarus  occultum  Andromedae  pater 
Ostendit  ignem,  jam  Procyon  furit 
Et  stella  vesani  Leonis, 

Sole  dies  referente  siccos:  20 

Jam  pastor  umbras  cum  grege  languido 
Rivumque  fessus  quaerit  et  horridi 
Dumeta  Silvani,  caretque 
Ripa  vagis  taciturna  ventis. 

Tu  civitatem  quis  deceat  status  25 

Curas,  et  Urbi  sollicitus  times 
Quid  Seres  et  regnata  Cyro 
Bactra  parent  Tanaisque  discors. 

Prudens  futuri  temporis  exitum 
Caliginosa  nocte  premit  deus,  30 

Ridetque  si  mortalis  ultra 

Fas  trepidat.  Quod  adest  memento 
Componere  aequus;  cetera  fluminis 
Ritu  feruntur,  nunc  medio  aequore 
Cum  pace  delabentis  Etruscum  35 

In  mare,  nunc  lapides  adesos 
Stirpesque  raptas  et  pecus  et  domus 
Volventis  una  non  sine  montium 
Clamore  vicinaeque  silvae, 

Cum  fera  diluvies  quietos  40 

Irritat  amnes.  Ille  potens  sui 
Laetusque  deget,  cui  licet  in  diem 
Dixisse  Vixi : cras  vel  atra 
Nube  polum  Pater  occupato 
V el  sole  puro  ; non  tamen  irritum  45 

Quodcunque  retro  est  efficiet,  neque 
Diffinget  infectumque  reddet 
Quo  i fugiens  semel  hora  vexit. 


60 

Fortuna  saevo  laeta  negotio  et 
Ludum  insolentem  ludere  pertinax  50 

Transmutat  incertos  honores, 

Nunc  mihi,  nunc  alii  benigna. 

Laudo  manentem ; si  celeres  quatit 
Pennas  resigno  quae  dedit,  et  mea 
Virtute  me  involvo  probamque  55 

Pauperiem  sine  dote  quaero. 

Non  est  meum  si  mugiat  Africis 
Malus  procellis  ad  miseras  preces 
Decurrere,  et  votis  pacisci 

Ne  Cypriae  Tyriaeque  merces  60 

Addant  avaro  divitias  mari : 

Tunc  me  biremis  praesidio  scaphae 
Tutum  per  Aegaeos  tumultus 
Aura  feret  geminusque  Pollux. 

XXX. 

Exegi  monumentum  aere  perennius 
Regalique  situ  pyramidum  altius, 

Quod  non  imber  edax,  non  Aquilo  impetens 
Possit  diruere  aut  innumerabilis 
Annorum  series  et  fuga  temporum.  5 

Non  omnis  moriar,  multaque  pars  mei 
Vitabit  Libitinam : usque  ego  postera 
Crescam  laude  recens  dum  Capitolium 
Scandet  cum  tacita  virgine  pontifex. 

Dicar  qua  violens  obstrepit  Aufidus  10 

Et  qua  pauper  aquae  Daunus  agrestiur? 
Regnavit  populorum,  ex  humili  potens, 
Princeps  Aeolium  carmen  ad  Italos 
Deduxisse  modos.  Sume  superbiam 
Quaesitam  meritis  et  mihi  Delphica  15 

Lauro  cinge  volens,  Melpomene,  comam. 


Q.  HORATII  FLACCI 
CARMINUM 
LIBER  IV. 


I. 

Intermissa,  Venus,  diu 
Rursus  bella  moves?  Parce,  precor,  precor. 
Non  sum  qualis  eram  bonae 
Sub  regno  Cinarae.  Desine,  dulcium 
Mater  saeva  Cupidinum,  5 

Circa  lustra  decem  flectere  mollibus 
Jam  durum  imperiis : abi 

Quo  blandae  juvenum  te  revocant  preces. 
Tempestivius  in  domum 

Paulli  purpureis  ales  oloribus  io 

Commissabere  Maximi, 

Si  torrere  jecur  quaeris  idoneum: 

Namque  et  nobilis  et  decens 
Et  pro  sollicitis  non  tacitus  reis 
Et  centum  puer  artium  15 

Late  signa  feret  militiae  tuae, 

Et  quandoque  potentior 

Largi  muneribus  riserit  aemuli 
Albanos  prope  te  lacus 
Ponet  marmoream  sub  trabe  citrea.  20 

Illic  plurima  naribus 
Duces  thura,  lyraeque  et  Berecyntiae 
Delectabere  tibiae 
Mixtis  carminibus  non  sine  fistula; 

Illic  bis  pueri  die  £5 

Numen  cum  teneris  virginibus  tuum 
Laudantes  pede  candido 
ln  morem  Salium  ter  quatient  humum. 

Me  nec  femina  nec  puer 
Jam  nec  spes  animi  credula  mutui,  3J 


HORATII  FLACCI 
Nec  certare  juvat  mero 

Nec  vincire  novis  tempora  floribus. 

Sei  cur  heu,  Ligurine,  cur 
Manat  rara  meas  lacrima  per  genas  1 
Cur  facunda  parum  decoro 
Inter  verba  cadit  lingua  silentio  ] 
Nocturnis  ego  somniis 
Jam  captum  teneo,  jam  volucrem  sequor 
Te  per  gramina  Martii 
Campi,  te  per  aquas,  dure,  volubiles. 

II. 

Pindarum  quisquis  studet  aemulari, 

Iule,  ceratis  ope  Daedalea 
Nititur  pennis  vitreo  daturus 
Nomina  ponto. 

Monte  decurrens  velut  amnis  imbres 
Quem  super  notas  aluere  ripas, 

Fervet  immensusque  rtiit  profundo 
Pindarus  ore, 

Laurea  donandus  Apollinari, 

Seu  per  audaces  nova  dithyrambos 
Verba  devolvit  numerisque  fertur 
Lege  solutis ; 

Seu  deos  regesve  canit  deorum 
Sanguinem  per  quos  cecidere  justa 
Morte  Centauri,  cecidit  tremendae 
Flamma  Chimaerae; 

Sive  quos  Elea  domum  reducit 
Palnia  caelestes  pugilem  ve  equumve 
Dicit  et  centum  potiore  signis 
Munere  donat; 

Flebili  sponsae  juvenemve  raptum 
Plorat  et  vires  animumque  moresquo 
Aureos  educit  in  astra  nigroque 
Invidet  Orco. 

Multa  Dircaeum  levat  aura  cycnum 
Tendit,  Antoni,  quotiens  in  altos 
Nubium  tractus.  Ego  apis  Matinae 
More  modoque 


CARMINUM  IV.  3. 

Grata  carpentis  thyma  per  laborem 
Plurimum  circa  nemus  uvidiquo 
Tiburis  ripas  operosa  parvus 
Carmina  fingo. 

Concines  majore  poeta  plectro 
Caesarem  quandoque  trahet  feroces 
Per  sacrum  clivum  merita  decorus 
Fronde  Sigambros, 

Quo  nihil  majus  meliusve  terris 
Fata  donavere  bonique  divi, 

Nec  dabunt  quamvis  redeant  in  aurum 
Tempora  priscum. 

Concines  laetosque  dies  et  Urbis 
Publicum  ludum  super  impetrato 
Fortis  Augusti  reditu  forumque 
Litibus  orbum. 

Tum  meae  si  quid  loquar  audiendum 
Vocis  accedet  bona  pars  et,  O Sol 
Pulcher ! o laudande  ! canam,  recepto 
Caesare  felix. 

Teque  dum  procedis,  io  Triumphe ! 
Non  semel  dicemus,  io  Triumphe ! 
Civitas  omnis  dabimusque  divis 
Thura  benignis. 

Te  decem  tauri  totidemque  vaccae, 

Me  tener  solvet  vitulus  relicta 
Matre  qui  largis  juvenescit  herbis 
In  mea  vota, 

Fronte  curvatos  imitatus  ignes 
Tertium  lunae  referentis  ortum, 

Qua  notam  duxit  niveus  videri 
Cetera  fulvus. 


III. 

Quem  tu,  Melpomene,  semel 

Nascentem  placido  lumine  videris, 
Illuni  non  labor  Isthmius 

Clarabit  pugilem,  non  equus  impiger 
Curru  ducet  Achaico 

Victorem,  neque  res  bellica  I)elii3 


HORATII  FLACCI 
Ornatum  foliis  ducem, 

Quod  regum  tumidas  contuderit  minas, 
Ostendet  Capitolio : 

Sed  quae  Tibur  aquae  fertile  praefluunt  10 
Et  spissae  nemorum  comae 
Fingent  Aeolio  carmine  nobilem. 

Romae  principis  urbium 
Dignatur  suboles  inter  amabiles 
Yatum  ponere  me  choros,  15 

Et  jam  dente  minus  mordeor  invido. 

O,  testudinis  aureae 

Dulcem  quae  strepitum,  Pieri,  temperas, 

O mutis  quoque  piscibus 

Donatura  cycni,  si  libeat,  sonum,  20 

Totum  muneris  hoc  tui  est: 

Quod  monstror  digito  praetereuntium 
Romanae  fidicen  lyrae, 

Quod  spiro  et  placeo,  si  placeo,  tuum  est. 

IY. 

Qualem  ministrum  fulminis  alitem, 

Cui  rex  deorum  regnum  in  aves  vagas 
Permisit  expertus  fidelem 
Juppiter  in  Ganymede  flavo, 

Olim  juventas  et  patrius  vigor  5 

Hido  laborum  propulit  inscium, 

Yernique  jam  nimbis  remotis 
Insolitos  docuere  nisus 
Yenti  paventem,  mox  in  ovilia 
Demisit  hostem  vividus  impetus,  10 

Hunc  in  reluctantes  dracones 
Egit  amor  dapis  atque  pugnae: 

Qualemve  laetis  caprea  pascuis 
Intenta  fulvae  matris  ab  ubere 

Jam  lacte  depulsum  leonem  15 

Dente  novo  peritura  vidit: 

Yidere  Raetis  bella  sub  Alpibus 
Drusum  gerentem  Yindelici; — quibus 
Mos  unde  deductus  per  omne 

Tempus  Amazonia  securi  so 


CARMINUM  IV.  4. 

Dextras  obarmet  quaerere  distuli, 

Nec  scire  fas  est  omnia; — sed  diu 
Lateque  victrices  catervae 
Consiliis  juvenis  revictae 
Sensere  quid  mens  rite,  quid  indoles 
Nutrita  faustis  sub  penetralibus 
Posset,  quid  Augusti  paternus 
In  pueros  animus  Nerones. 

Fortes  creantur  fortibus  et  bonis; 

Est  in  juvencis,  est  in  equis  patrum 
Virtus,  neque  imbellem  feroces 
Progenerant  aquilae  columbam; 
Doctrina  sed  vim  promovet  insitam, 
Rectique  cultus  pectora  roborant; 
Utcunque  defecere  mores 
Indecorant  bene  nata  culpae. 

Quid  debeas,  o Roma,  Neronibus 
Testis  Metaurum  flumen  et  Hasdrubal 
Devictus  et  pulcher  fugatis 
Ille  dies  Latio  tenebris 
Qui  primus  alma  risit  adorea, 

Dirus  per  urbes  Afer  ut  Italas 
Ceu  flamma  per  taedas  vel  Eurus 
Per  Siculas  equitavit  undas. 

Post  hoc  secundis  usque  laboribus 
Romana  pubes  crevit  et  impio 
Vastata  Poenorum  tumultu 
Fana  deos  habuere  rectos; 
Dixitque  tandem  perfidus  Hannibal: 
Cervi  luporum  praeda  rapacium 
Sectamur  ultro  quos  opimus 

Fallere  et  effugere  est  triumphus. 
Gens  quae  cremato  fortis  ab  Ilio 
Jactata  Tuscis  aequoribus  sacra 
Natosque  maturosque  patres 
Pertulit  Ausonias  ad  urbes, 

Duris  ut  ilex  tonsa  bipennibus 
Nigrae  feraci  frondis  in  Algido, 

Per  damna,  per  caedes,  ab  ipso 
Ducit  opes  animumque  ferro. 


HORATII  FLACCI 
Non  hydra  secto  corpore  firmior 
Yinci  dolentem  crevit  in  Herculem, 
Monstrumve  submisere  Colchi 
Maius  Echioniaeve  Thebae. 

Merses  profundo,  pulchrior  evenit: 
Luet  ere,  multa  nroruct  integrum 
Cum  laude  victorem  geretque 
Proelia  conjugibus  loquenda. 
Karthagini  jam  non  ego  nuntios 
Mittam  superbos:  occidit,  occidit 
Spes  omnis  et  fortuna  nostri 
Nominis  Hasdrubale  interempto. 
Nil  Claudiae  non  perficient  manus, 
Quas  et  benigno  numine  Juppiter 
Defendit  et  curae  sagaces 
x Expediunt  per  acuta  belli. 

Y. 

Divis  orte  bonis,  optime  Romulae 
Custos  gentis,  abes  jam  nimium  diu; 
Maturum  reditum  pollicitus  patrum 
Sancto  concilio  redi. 

Lucem  redde  tuae,  dux  bone,  patriae 
Instar  veris  enim  vultus  ubi  tuus 
Affulsit  populo,  gratior  it  dies 
Et  soles  melius  nitent. 

Ut  mater  juvenem,  quem  Notus  invido 
Flatu  Carpathii  trans  maris  aequora 
Cunctantem  spatio  longius  annuo 
Dulci  distinet  a domo, 

Yotis  ominibusque  et  precibus  vocat, 
Curvo  nec  faciem  littore  demovet: 

Sic  desideriis  icta  fidelibus 
Quaerit  patria  Caesarem.  « 

Tutus  bos  etenim  rura  perambulat, 
Nutrit  rura  Ceres  alnfaque  Faustitas, 
Pacatum  volitant  per  mare  navitae,' 
Culpari  metuit  Fides, 

Nullis  polluitur  casta  domus  stupris, 
Mos  ct  lex  maculosum  edomuit  nefas. 


CARMINUM  IV.  6.  75 

Laudantur  simili  prole  puerperae, 

Culpam  poena  premit  comes. 

Quis  Parthum  paveat,  quis  gelidum  Scythen,  25 
Quis  Germania  quos  horrida  parturit 
Fetus,  incolumi  Caesare  ? quis  ferae 
Bellum  curet  Hiberiae? 

Condit  quisque  diem  collibus  in  suis 
Et  vitem  viduas  ducit  ad  arbores ; 30 

Hinc  ad  vina  redit  laetus  et  alteris 
Te  mensis  adhibet  deum ; 

Te  multa  prece,  te  prosequitur  mero 
Defuso  pateris  et  Laribus  tuum 
Miscet  numen,  uti  Graecia,  Castoris  35 

Et  magni  memor  Herculis. 

Longas  o utinam,  dux  bone,  ferias 
Praestes  Hesperiae!  dicimus  integro 
Sicci  mane  die,  dicimus  uvidi 

Cum  Sol  Oceano  subest.  io 

VI. 

Dive,  quem  proles  Niobea  magnae 
Vindicem  linguae  Tityosque  raptor 
Sensit  et  Trojae  prope  victor  altae 
Phthius  Achilles, 

Ceteris  major,  tibi  miles  impar,  6 

Filius  quamvis-  Thetidis  marinae 
Dardanas  turres  quateret  tremenda 
Cuspide  pugnax. 

Ille,  mordaci  velut  icta  ferro 
Pinus  aut  impulsa  cupressus  Euro,  io 

Procidit  late  posuitque  collum  in 
Pulvere  Teucro. 

Ille  non  inclusus  equo  Minervae 
Sacra  mentito  male  feriatos 
Troas  et  laetam  Priami  choreis  15 

Falleret  aulam; 

Sed  palam  captis  gravis,  heu  nefas  heu, 
Nescios  fari  pueros  Achivis 
Ureret  flammis,  etiam  latentem 
Matris  in  alvo, 


7 


20 

Ni  tuis  victus  Venerisque  gratae 
Vocibus  divum  pater  annuisset 
Rebus  Aeneae  potiore  ductos 
Alite  muros. 

Doctor  argutae  fidicen  Thaliae,  2 2 

Phoebe,  qui  Xantho  lavis  amne  crines, 
Dauniae  defende  decus  Camenae, 

Levis  Agyieu. 

Spiritum  Phoebus  mihi,  Phoebus  artem 
Carminis  nomen  que  dedit  poetae.  30 

Virginum  primae  pueri  que  claris 
Patribus  orti, 

Deliae  tutela  deae  fugaces 
Lyncas  et  cervos  cohibentis  arcu, 

Lesbium  servate  pedem  meique  35 

Pollicis  ictum, 

Rite  Latonae  puerum  canentes, 

Rite  crescentem  face  Noctilucam, 

Prosperam  frugum  celeremque  pronos 
Volvere  menses.  40 

Nupta  jam  dices:  Ego  dis  amicum, 

Seculo  festas  referente  luces, 

Reddidi  carmen,  docilis  modorum 
Vatis  Horati. 

VII. 

Diffugere  nives,  redeunt  jam  gramina  campis 
Arboribusque  comae; 

Mutat  terra  vices  et  decrescentia  ripas 
Flumina  praetereunt ; 

Gratia  cum  Nymphis  geminisque  sororibus  aude!;  5 
Ducere  nuda  choros. 

Immortalia  ne  speres  monet  annus  et  almum 
Quae  rapit  hora  diem. 

Frigora  mitescunt  Zephyris,  ver  proterit  aestas 
Interitura  simul  10 

Pomifer  Auctumnus  fruges  effuderit,  et  mox 
Bruma  recurrit  iners. 

Damna  tamen  celeres  reparant  caelestia  lunao.: 

Nos  ubi  decidimus 


CAItMINUM  IV.  8.  77 

Quo  plus  Aeneas  quo  dives  Tullus  et  Ancus  1j 
Pulvis  et  umbra  sumus. 

Quis  scit  an  adjiciant  hodiernae  crastina  summae 
Tempora  di  superi? 

Cuncta  manus  avidas  fugient  heredis  amico 
Quae  dederis  animo.  20 

Cum  semel  occideris  et  de  te  splendida  Minos* 
Fecerit  arbitria, 

Non,  Torquate,  genus,  non  te  facundia,  non  te 
Restituet  pietas; 

Infernis  neque  enim  tenebris  Diana  pudicum  25 

Liberat  Hippolytum, 

Nec  Lethaea  valet  Theseus  abrumpere  caro 
Vincula  Peirithoo. 

VIII. 

Donarem  pateras  grataque  commodus, 

Censorine,  meis  aera  sodalibus, 

Donarem  tripodas,  praemia  fortium 
Graiorum,  neque  tu  pessima  munerum 
Ferres,  divite  me  scilicet  artium  5 

Quas  aut  Parrhasius  protulit  aut  Scopas, 

Hic  saxo,  liquidis  ille  coloribus 

Sollers  nunc  hominem  ponere,  nunc  deum. 

Sed  non  haec  mihi  vis,  non  tibi  talium 
Res  est  aut  animus  deliciarum  egens.  10 

Gaudes  carminibus;  carmina  possumus 
Donare  et  pretium  dicere  muneri.. 

Non  incisa  notis  marmora  publicis, 

Per  quae  spiritus  et  vita  redit  bonis 

Post  mortem  ducibus,  non  celeres  fugae  13 

Rejectaeque  retrorsum  Hannibalis  minae, 

Non  incendia  Karthaginis  impiae, 

Ejus  qui  domita  nomen  ab  Africa 

Lucratus  rediit  clarius  indicant 

Laudes,  quam  Calabrae  Pierides:  neque  20 

Si  chartae  sileant  quod  bene  feceris 

Mercedem  tuleris.  Quid  foret  Iliae 

Mavortisque  puer  si  taciturnitas 

Obstaret  meritis  invida  Romuli? 


KOEATII  FLACCI 
Ereptum  Stygiis  fluctibus  Aeacum 
Virtus  et  favor  et  lingua  potentium 
Vatum  divitibus  consecrat  insulis. 
Dignum  laude  virum  Musa.  vetat  mori. 
Caelo  Musa  beat.  Sic  Jovis  interest 
Optatis  epulis  impiger  Hercules; 
Clarum  Tyndaridae  sidus  ab  infimis 
Quassas  eripiunt  aequoribus  rates; 
Ornatus  viridi  tempora  pampino 
Liber  vota  bonos  ducit  ad  exitus. 

IX. 

Ne  forte  credas  interitura  quae 
Longe  sonantem  natus  ad  Aufidum 
Non  ante  vulgatas  per  artes 
Verba  loquor  socianda  chordis: 
Non  si  priores  Maeonius  tenet 
Sedes  Homerus  Pindaricae  latent 
Ceaeque  et  Alcaei  minaces 
Stesichorique  graves  Camenae: 
Nec  si  quid  olim  lusit  Anacreon 
Delevit  aetas;  spirat  adhuc  amor 
Vivuntque  commissi  calores 
Aeoliae  fidibus  puellae. 

Non  sola  comptos  arsit  adulteri 
Crines,  et  aurum  vestibus  illitum 
Mirata  regalesque  cultus 
Et  comites  Helene  Lacaena, 
Primusve  Teucer  tela  Cydonio 
Direxit  arcu;  non  semel  Ilios 
Vexata;  non  pugnavit  ingens 
Idomeneus  Sthenelusve  solus 
Dicenda  Musis  proelia;  non  ferox 
Hector  vel  acer  Deiphobus  graves 
Excepit  ictu§  pro  pudicis 
Conjugibus  puerisque  primus. 
Vixere  fortes  ante  Agamemnona 
Multi;  sed  omnes  illacrimabiles 
Urgentur  ignoti  que  longa 
Nocte,  carent  quia  vate  sacro. 


CARMINUM  IV.  10,  11.  70 

Paullum  sepultae  distat  inertiae 
Celata  virtus.  Non  ego  te  meis  30 

Chartis  inornatum  silebo, 

Totve  tuos  patiar  labores 
Impune,  Lolli,  carpere  lividas 
Obliviones.  Est  animus  tibi 

llerumque  prudens  et  secundis  35 

Temporibus  dubiisque  rectus, 

Vindex  avarae  fraudis,  et  abstinens 
Lucentis  ad  se  cuncta  pecuniae, 

Consulque  non  unius  anni 
Sed  quoties  bonus  atque  fidus  ^ 

Judex  honestum  praetulit  utili, 

Rejecit  alto  dona  nocentium 
Vultu,  per  obstantes  caterva3 
Explicuit  sua  victor  arma. 

Non  possidentem  multa  vocaveris  45 

Recte  beatum : rectius  occupat 
Nomen  beati  qui  deorum 
Muneribus  sapienter  uti 
Duramque  callet  pauperiem  pati, 

Pej usque  leto  flagitium  timet,  so 

Non  ille  pro  caris  amicis 
Aut  patria  timidus  perire. 

X. 

O crudelis  adhuc  et  Veneris  muneribus  potens, 
Insperata  tuae  cum  veniet  pluma  superbiae, 

Et  quae  nunc  humeris  involitant  deciderint  comae, 
Nunc  et  qui  color  est  puniceae  flore  prior  rosae 
Mutatus  Liguri num  in  faciem  verterit  hispidam,  5 
Dices  heu  quotiens  te  speculo  videris  alterum : 
“Quae  mens  est  hodie,  cur  eadem  non  puero  fuit? 
V el  cur  his  animis  incolumes  non  redeunt  genae  ? ” 


XI. 

Est  mihi  nonum  superantis  annum 
Plenus  Albani  cadus ; est  in  horto, 
Phylli,  nectendis  apium  coronis; 
Est  hederae  vis 


HORATII  FLACCI 
Multa,  qua  crines  religata  fulges ; 

Ridet  argento  domus ; ara  castis 
Vincta  verbenis  avet  immolato 
Spargier  agno ; 

Cuncta  festinat  manus,  huc  et  illuc 
Cursitant  mixtae  pueris  puellae ; 
Sordidum  flammae  trepidant  rotantes 
Vertice  fumum. 

Ut  tamen  noYis  quibus  advoceris 
Gaudiis,  Idus  tibi  sunt  agendae, 

Qui  dies  mensem  Veneris  marinae 
Findit  Aprilem; 

Jure  sollemnis  milii  sanctiorquc 
Paene  natali  proprio,  quod  ex  hae 
Luce  Maecenas  meus  adfluentes 
Ordinat  annos. 

Telephum,  quem  tu  petis,  occupavit 
Non  tuae  sortis  juvenem  puella 
Dives  et  lasciva,  tenetque  grata 
Compede  vinctum. 

Terret  ambustus  Phaethon  avaras 
Spes,  et  exemplum  grave  praebet  ales 
Pegasus  terrenum  equitem  gravatus 
Bellerophontem, 

Semper  ut  te  digna  sequare  et  ultra 
Quam  licet  sperare  nefas  putando 
Disparem  vites.  Age  jam,  meorum 
Finis  amorum — 

Non  enim  posthac  alia  calebo 
Femina — condisce  modos  amanda 
V oce  quos  reddas ; minuentur  atrae 
Carmine  curae. 

XII. 

Jam  veris  comites  quae  mare  temperant 
Impellunt  animae  lintea  Thraciae  ; 

Jam  nec  prata  rigent  nec  fluvii  strepunt 
Hiberna  nive  turgidi. 

Nidum  ponit,  Ityn  flebiliter  gemens, 
Infelix  avis  et  Cecropiae  domus 


CARMINUM  IV,  13. 

Aeternum  opprobrium,  quod  male  barbaras 
Regum  est  ulta  libidines. 

Dicunt  in  tenero  gramine  pinguium 
Custodes  ovium  carmina  Ustula, 
Delcctantque  deum  cui  pecus  et  nigri 
Colles  Arcadiae  placent. 

Adduxere  sitim  tempora,  Virgili ; 

Sed  pressum  Calibus  ducere  Liberum 
Si  gestis,  juvenum  nobilium  cliens. 

Nardo  vina  merebere. 

Nardi  parvus  onyx  eliciet  cadum 
Qui  nunc  Sulpiciis  accubat  horreis, 

Spes  donare  novas  largus  amaraque 
Curarum  eluere  efficax. 

Ad  quae  si  properas  gaudia,  cum  tua 
Velox  merce  veni:  non  ego  te  meis 
Immunem  meditor  tingere  poculis, 

Plena  dives  ut  in  domo. 

Verum  pone  moras  et  studium  lucri, 
Nigrorumque  memor,  dum  licet,  ignium 
Misce  stultitiam  consiliis  brevem; 

Dulce  est  desipere  in  loco. 

XIII. 

Audivere,  Lvce,  di  mea  vota,  di 
Audivere,  Lyce:  fis  anus,  et  tamen 
Vis  formosa  videri 
Ludisque  et  bibis  impudens 
Et  cantu  tremulo  pota*  Cupidinem 
Lentum  sollicitas.  Ille  virentis  et 
Doctae  psallere  Chiae 
Pulchris  excubat  in  genis. 

Importunus  enim  transvolat  aridas 
Quercus,  et  refugit  te  quia  luridi 
Dentes,  te  quia  rugae 
Turpant  et  capitis  nives. 

Nec  Coae  referunt  jam  tibi  purpurae 
Nec  clari  lapides  tempora,  quae  semel 
Notis  condita  fastis 
Inclusit  volucris  dies. 


HORATII  FLACCI 

Quo  fugit  venus,  heu,  quove  color?  decens 
Quo  motus  ? quid  habes  illius,  illius, 

Quae  spirabat  amores, 

Quae  me  surpuerat  mihi, 

Felix  post  Cinaram,  notaque  et  artium 
Gratarum  facies  ? Sed  Cinarae  breves 
Annos  fata  dederunt, 

Servatura  diu  parem 
Cornicis  vetulae  temporibus  Lycen, 
Possent  ut  juvenes  visere  fervidi 
Multo  non  sine  risu 
‘Dilapsam  in  cineres  facem. 

XIV. 

Quae  cura  patrum  quaeve  Quiritium 
Plenis  honorum  muneribus  tuas, 

Auguste,  virtutes  in  aevum 
Per  titulos  memoresque  fastos 
Aeternet,  o qua  sol  habitabiles 
Illustrat  oras  maxime  principum? 

Quem  legis  expertes  Latinae 
Vindelici  didicere  nuper 
Quid  Marte  posses.  Milite  nam  tuo 
Drusus  Genaunos,  implacidum  genus, 
Dreunosque  veloces,  et  arces 
Alpibus  impositas  tremendis 
Dejecit  acer  plus  vice  simplici ; 

Major  X eronum  mox  grave  proelium 
Commisit  immanesque  Ptactos 
Auspiciis  pepulit  secundis, 

Spectandus  in  certamine  Martio, 

Devota  morti  pectora  liberae 
Quantis  fatigaret  ruinis; 

Indomitas  prope  qualis  undas 
Exercet  Auster,  Pleiadum  choro 
Scindente  nubes,  impiger  hostium 
Vexare  turmas  et  frementem 

Mittere  equum  medios  per  ignes. 

Sic  tauriformis  volvitur  Aufidus, 

Qui  regna  Dauni  praefluit  Apuli, 


CARMINUM  IV.  15.  83 

Cum  saevit  horrendamque  cultis 
Diluviem  meditatur  agris, 

Ut# barbarorum  Claudius  agmina 
Ferrata  vasto  diruit  impetu  30 

Primosque  et  extremos  metendo 
Stravit  humum  sine  clade  victor, 

Te  copias,  te  consilium  et  tuos* 

Praebente  divos.  Nam  tibi,  quo  die 
Portus  Alexandrea  supplex  35 

Et  vacuam  patefecit  aulam, 

Fortuna  lustro  prospera  tertio 
Belli  secundos  reddidit  exitus, 

Laudemque  et  optatum  peractis 
Imperiis  decus  arrogavit.  40 

Te  Cantaber  non  ante  domabilis 
Medusque  et  Indus,  te  profugus  Scythes 
Miratur,  o tutela  praesens 
Italiae  dominaeque  Romae. 

Te  fontium  qui  celat  origines  45 

Nilusque  et  Ister,  te  rapidus  Tigris, 

Te  belluosus  qui  remotis 
Obstrepit  Oceanus  Britannis, 

Te  non  paventis  funera  Galliae 
Duraeque  tellus  audit  Hiberiae,  50 

Te  caede  gaudentes  Sigambri 
Compositis  venerantur  armis. 

XV. 

Phoebus  volentem  proelia  me  loqui 
Victas  et  urbes  increpuit  lyra, 

Ne  parva  Tyrrhenum  per  aequor 
Vela  darem.  Tua,  Caesar,  aeta3 
Fruges  et  agris  rettulit  uberes  5 

Et  signa  nostro  restituit  Jovi 
Derepta  Parthorum  superbis 
Postibus,  et  vacuum  duellis 
Janum  Quirini  clausit,  et  ordinem 
Rectum  evaganti  frena  licentiae  10 

Injecit,  emovitque  culpas, 

Et  veteres  revocavit  artes 


8 


CARMINUM  IV.  15. 

Per  quas  Latinum  nomen  et  Italae 
Crevere  vires  famaque  et  imperi 
Porrecta  majestas  ad  ortus  * 

Solis  ab  Hesperio  cubili. 

Custode  rerum  Caesare  non  furor 
Civilis  aut  vis  exiget  otium, 

Non  ira  quae  procudit  enses 
Et  miseras  inimicat  urbes. 

Non  qui  profundum  Danubium  bibunt 
Edicta  rumpent  Julia,  non  Getae, 

Non  Seres  infidive  Persae, 

Non  Tanain  prope  flumen  orti. 
Nosque  et  profestis  lucibus  et  sacris 
Inter  jocosi  munera  Liberi 
, Cum  prole  matronisque  nostris. 

Rite  deos  prius  apprecati, 

Virtute  functos  more  patrum  duces 
Lydis  remixto  carmine  tibiis 
Trojamque  et  Anchisen  et  almae 
Progeniem  Veneris  canemus. 


CARMEN  SECULARE. 


Phoebe  silvarumque  potens  Diana, 

Lucidum  caeli  decus,  o colendi 
Semper  et  culti,  date  quae  precamur 
Tempore  sacro, 

Quo  Sibyllini  monuere  versus  5 

Virgines  lectas  puerosque  castos 
Dis  quibus  septem  placuere  colles 
Dicere  carmen. 

Alme  Sol,  curru,  niti  do  diem  qui 
Promis  et  celas  aliusque  et  idem  10 

Nasceris,  possis  nihil  urbe  Roma 
Visere  majus. 

Rite  maturos  aperire  partus 
Lenis,  Ilithyia,  tuere  matres, 

Sive  tu  Lucina  probas  vocari  15 

Seu  Genitalis. 

Diva,  producas  subolem  patrumque 
Prosperes  decreta  super  jugandis 
Feminis  prolisque  novae  feraci 

Lege  marita,  20 

Certus  undenos  decies  per  annos 
Orbis  ut  cantus  referatque  ludos 
Ter  die  claro  totiesque  grata 
Nocte  frequentes. 

Vosque  veraces  cecinisse,  Parcae,  25 

Quod  semel  dictum  est  stabilisque  rerum 
Terminus  servat,  bona  jam  peractis 
Jungite  fata. 

Fertilis  frugum  pecorisque  Tellus 
Spicea  donet  Cererem  corona;  30 

Nutriant  fetus  et  aquae  salubres 
Et  Jovis  aurae. 

Condito  mitis  placidusque  telo 
Supplices  audi  pueros,  Apollo; 

Siderum  regina  bicornis  audi,  35 

Luna,  puellas : 


CARMEN  SECULAEE. 

Roma  si  vestrum  est  opus,  Iliaequo 
Littus  Etruscum  tenuere  turmae, 

Jussa  pars  mutare  Lares  et  urbem 
Sospite  cursu, 

Cui  per  ardentem  sine  fraude  Trojam 
Castus  Aeneas  patriae  superstes 
Liberum  munivit  iter,  daturus 
Plura  relictis : 

Di,  probos  mores  docili  juventae, 

Di,  senectuti  placidae  quietem, 

Romulae  genti  date  remque  prolemque 
Et  decus  omne ! 

Quaeque  vos  bobus  veneratur  albis 
Clarus  Anchisae  Yenerisque  sanguis. 
Impetret,  bellante  prior,  jacentem 
Lenis  in  hostem ! 

Jam  mari  terraque  manus  potentes 
Medus  Albanasque  timet  secures, 

Jam  Scythae  responsa  petunt  superbi 
Nuper,  et  Indi. 

Jam  Fides  et  Pax  et  Honos  Pudorque 
Priscus  et  neglecta  redire  Virtus 
Audet,  apparetque  beata  pleno 
Copia  cornu. 

Augur  et  fulgente  decorus  arcu 
Phoebus  acceptusque  novem  Camenis, 
Qui  salutari  levat  arte  fessos 
Corporis  artus, 

Si  Palatinas  videt  aequus  arces . 

Remque  Romanam  Latiumque,  felix 
Alterum  in  lustrum  meliusque  scmpcr 
Proroget  aevum. 

Quaeque  Aventinum  tenet  Algidumquc, 
Quindecim  Diana  preces  virorum 
Curet  et  votis  puerorum  amicas 
Applicet  aures. 

Haec  Jovem  sentire  deosque  cunctos 
Spem  bonam  certamque  domum  reporto, 
Doctus  et  Phoebi  chorus  et  Dianae 
Dicere  laudes.  - 


EPODON 


LIBER. 


I. 

Ibis  Liburnis  inter  alta  navium, 

Amice,  propugnacula, 

Paratus  omne  Caesaris  periculum 
Subire,  Maecenas,  tuo. 

Quid  nos,  quibus  te  vita  sit  superstito  5 
Jucunda,  si  contra  gravis? 

Utnimne  jussi  persequemur  otium 
Non  dulce  ni  tecum  simul, 

An  hunc  laborem  mente  laturi  decet 
Qua  ferre  non  molles  viros?  io 

Feremus  et  te  vel  per  Alpium  juga 
Inhospitalem  et  Caucasum, 

Vel  Occidentis  usque  ad  ultimum  sinum 
Forti  sequemur  pectore. 

Roges  tuum  labore  quid  juvem  meo,  15 

Imbellis  ac  firmus  parum? 

Comes  minore  sum  futurus  in  metu, 

Qui  major  absentes  habet ; 

Ut  assidens  implumibus  pullis  avis 

Serpentium  allapsus  timet  20 

Magis  relictis,  non,  ut  adsit,  auxili 
Latura  plus  praesentibus. 

Libenter  hoc  et  omne  militabitur 
Bellum  in  tuae  spem  gratiae, 

Non  ut  juvencis  illigata  pluribus  23 

Aratra  nitantur  mea, 

Pecusve  Calabris  ante  sidus  fervidum 
Lucana  mutet  pascuis, 

Neque  ut  superni  villa  candens  Tusculi 
Circaea  tangat  moenia.  sq 


HOKATII  FLACCI 
Satis  superque  me  benignitas  tua 
Ditavit : haud  paravero 
Quod  aut  avarus  ut  Chremes  terra  premam, 
Discinctus  aut  perdam  nepos. 

II. 

Beatus  ille  qui  procul  negotiis, 

Ut  prisca  gens  mortalium, 

Paterna  rura  bobus  exercet  suis, 

Solutus  omni  fenore, 

Neque  excitatur  classico  miles  truci, 

Neque  horret  iratum  mare, 

Forumque  vitat  et  superba  civium 
Potentiorum  limina. 

Ergo  aut  adulta  vitium  propagine 
Altas  maritat  populos, 

Aut  in  reducta  valle  mugientium 
Prospectat  errantes  greges, 

Inutilesque  falce  ramos  amputans 
Feliciores  inserit, 

Aut  pressa  puris  mella  condit  amphoris, 

Aut  tondet  infirmas  oves  ; 

Vel  cum  decorum  mitibus  pomis  caput 
Auctumnus  agris  extulit, 

Ut  gaudet  insitiva  decerpens  pira, 

Certantem  et  uvam  purpurae, 

Qua  muneretur  te,  Priape,  et  te,  pater 
Silvane,  tutor  finium ! 

Libet  jacere  modo  sub  antiqua  ilice, 

Modo  in  tenaci  gramine. 

Labuntur  altis  interim  ripis  aquae, 
Queruntur  in  silvis  aves, 

Fontesque  lymphis  obstrepunt  manantibus, 
Somnos  quod  invitet  leves. 

At  cum  tonantis  annus  hibernus  Jovis 
Imbres  nivesque  comparat, 

Aut  trudit  acres  hinc  ct  hinc  multa  cano 
Apros  in  obstantes  plagas, 

Aut  amite  levi  rara  tendit  retia, 

Turdis  edacibus  dolos, 


EPODON  LIBER,  3.  80 

Favidumque  leporem  et  advenam  laqueo  gruem  35 
Jucunda  captat  praemia. 

Quis  non  malarum  quas  amor  curas  habet 
Haec  inter  obliviscitur  ? 

Quodsi  pudica  mulier  in  partem  juvet 

Domum  atque  dulces  liberos,  40 

Sabina  qualis  aut  perusta  solibus 
Pernicis  uxor  Apuli, 

Sacrum  vetustis  exstruat  lignis  focum 
Lassi  sub  adventum  viri, 

Claudensque  textis  cratibus  laetum  pecus  i5 
Distenta  siccet  ubera, 

Et  horna  dulci  vina  promens  dolio 
Dapes  inemptas  apparet: 

Non  me  Lucrina  juverint  conchylia 

Magisve  rhombus  aut  scari,  50 

Si  quos  Eois  intonata  fluctibus 
Hiems  ad  lioe  vertat  mare; 

Non  Afra  avis  descendat  in  ventrem  meum, 
Non  attagen  Ionicus 

Jucundior,  quam  lecta  de  pinguissimis  55 

Oliva  ramis  arborum 

Aut  herba  lapathi  prata  amantis  et  gravi 
Malvae  salubres  corpori, 

Vel  agna  festis  caesa  Terminalibus, 

Vel  haedus  ereptus  lupo.  69 

Has  inter  epulas  ut  juvat  pastas  oves 
Videre  properantes  domum. 

Videre  fessos  vomerem  inversum  boves 
Collo  trahentes  languido, 

Positosque  vernas,  ditis  examen  domus,  65 

Circum  renidentes  Lares  \ 

Haec  ubi  locutus  fenerator  Alphius, 

Jam  jam  futurus  rusticus, 

Omnem  redegit  Idibus  pecuniam, 

Quaerit  Kalendis  ponere.  70 

III. 

Parentis  olim  si  quis  impia  manu 
Senile  guttur  fregerit. 


HORATII  FLACCI 
Edit  cicutis  allium  nocentius. 

O dura  messorum  ilia! 

Quid  hoc  renem  saevit  in  praecordiis? 

Num  viperinus  his  eruor 
Incoctus  herbis  me  fefellit  ? an  malas 
Canidia  tractavit  dapes? 

Ut  Argonautas  praeter  omnes  candidum 
Medea  mirata  est  ducem, 

Ignota  tauris  illigaturum  juga 
Perunxit  hoc  Jasonem; 

Hoc  delibutis  ulta  donis  pellicem 
Serpente  fugit  alite. 

Nec  tantus  unquam  siderum  insedit  vapor 
Siticulosae  Apuliae, 

Nec  munus  humeris  efficacis  Herculis 
Inarsit  aestuosius. 

At  si  quid  unquam  tale  concupiveris. 
Jocose  Maecenas,  precor 
Manum  puella  savio  opponat  tuo 
Extrema  et  in  sponda  cubet. 

IV. 

Lupis  et  agnis  quanta  sortito  obtigit, 
Tecum  mihi  discordia  est, 

Hibericis  peruste  funibus  latus 
Et  crura  dura  compede,- 
Licet  superbus  ambules  pecunia, 

Fortuna  non  mutat  genus. 

Videsne,  Sacram  metiente  te  viam 
Cum  bis  trium  ulnarum  toga, 

Ut  ora  vertat  huc  et  huc  euntium 
Liberrima  indignatio  ? 

Sectus  flagellis  hic  triumviralibus 
Praeconis  ad  fastidium 
Arat  Falerni  mille  fundi  jugera 
Et  Appiam  mannis  terit, 

SSedilibusque  magnus  in  primis  eques 
Othone  contempto  sedet ! 

Quid  attinet  tot  ora  navium  gravi 
Rostrata  duci  pondere 

Contra  latrones  atque  servilem  manum 
IIoc,  lioc  tribuno  militum] 

V. 

" At,  o deorum  quidquid  in  caelo  regit 
Terras  et  humanum  genus, 

Quid  iste  fert  tumultus  ? aut  quid  omnium 
Vultus  in  unum  me  truces? 

Per  liberos  te,  si  vocata  partubus 
Lucina  veris  affuit, 

Per  lioc  inane  purpurae -decus  precor. 

Per  improbaturum  haec  Jovem, 

Quid  ut  noverca  me  intueris  aut  uti 
Petita  ferro  bellua?” 

Ut  haec  trementi  questus  ore  constitit 
Insignibus  raptis  puer, 

Impube  corpus  quale  posset  impia 
Mollire  Thracum  pectora, 

Canidia  brevibus  implicata  viperis 
Crines  et  incomptum  caput 
Jubet  sepulcris  caprificos  erutas. 

Jubet  cupressus  funebres, 

Et  uncta  turpis  ova  ranae  sanguine, 
Plumamque  nocturnae  strigis, 

Herbasque  quas  Iolcos  atque  Hiberia 
Mittit  venenorum  ferax, 

Et  ossa  ab  ore  rapta  jejunae  canis 
Flammis  aduri  Colchicis. 

At  expedita  Sagana  per  totam  domum 
Spargens  Avernales  aquas 
Ilorret  capillis,  ut  marinus  asperis 
Echinus  aut  currens  aper. 

Abacta  nulla  Veia  conscientia 
Ligonibus  duris  humum 
Exhauriebat  ingemens  laboribus, 

Quo  posset  infossus  puer 
Longo  die  bis  terque  mutatae  dapis 
Inemori  spectaculo, 

Cum  promineret  ore  quantum  exstant  aqua 
Suspensa  mento  corpora; 

Exsucca  uti  medulla  et  aridum  jecur 
Amoris  esset  poculum, 

Interminato  cum  semel  fixae  cibo 

Intabuissent  pupulae.  40 

Non  defuisse  masculae  libidinis 
Ariminensem  Foliam 
Et  otiosa  credidit  Neapolis 
Et  omne  vicinum  oppidum, 

Quae  sidera  excantata  voce  Thessala  45 

Lunamque  caelo  deripit. 

Hic  irresectum  saeva  dente  livido 
Canidia  rodens  pollicem 
Quid  dixit  aut  quid  tacuit  ? “ 0 rebus  meis 

Non  infideles  arbitrae,  50 

Nox  et  Diana  quae  silentium  regis 
Arcana  cum  fiunt  sacra, 

Nunc,  nunc  adeste,  nunc  in  hostiles  domos 
Iram  atque  numen  vertite! 

Formidolosis  dum  latent  silvis  ferae  55 

Dulci  sopore  languidae, 

Senem,  quod  omnes  rideant,  adulterum 
Latrent  Suburanae  canes 
Nardo  perunctum,  quale  non  perfectius 
Meae  laborarint  manus. — 60 

Quid  accidit  ? Cur  dira  barbarae  minus 
Venena  Medeae  valent?; 

Quibus  superbam  fugit  ulta  pellicem, 

Magni  Creontis  filiam, 

Cum  palla,  tabo  munus  imbutum,  novam  65 

Incendio  nuptam  abstulit. 

Atqui  nec  herba  nec  latens  in  asperis 
ltadix  fefellit  me  locis. 

Indormit  unctis  omnium  cubilibus 

Oblivione  pellicum. — 70 

Ah  ah ! solutus  ambulat  veneficae 
Scientioris  carmine. 

Non  usitatis,  Vare,  potionibus, 

O multa  fleturum  caput, 

Ad  me  recurres,  nec  vocata  mens  tua  73 

Marsis  redibit  vocibus: 

Maius  parabo,  maius  infundam  .tibi 
Fastidienti  poculum, 

Priusque  caelum  sidet  inferius  mari, 

Tellure  porrecta  super,  83 

Quam  non  amore  sic  meo  flagres  uti 
Bitumen  atris  ignibus.” 

Sub  haec  puer  jam  non  ut  ante  mollibus 
Lenire  verbis  impias, 

Sed  dubius  unde  rumperet  silentium  es 

Misit  Thyesteas  preces : 

%i Venena,  magnum  fas  nefasquo,  non  valent 
Convertere  humanam  vicem ; 

Diris  agam  vos ; dira  detestatio 
Nulla  expiatur  victima.  90 

Quin  ubi  perire  jussus  exspiravero 
Nocturnus  occurram  Furor 
Petamque  vultus  umbra  curvis  unguibus, 

Quae  vis  deorum  est  manium, 

Et  inquietis  assidens  praecordiis  93 

Pavore  somnos  auferam. 

Vos  turba  vicatim  hinc  et  hinc  saxis  petens 
Contundet  obscoenas  anus  ; 

Post  insepulta  membra  different  lupi 
Et  Esquilmae  alites  ; 100 

Neque  hoc  parentes  heu  milii  superstites 
Effugerit  spectaculum.” 


VI. 

Quid  immerentes  hospites  vexas  canis 
Ignavus  adversum  lupos? 

Quin  huc  inanes,  si  potes,  vertis  minas 
Et  me  remorsurum  petis  ? 

Nam  qualis  aut  Molossus  aut  fulvus  Lacon,  5 
Amica  vis  pastoribus, 

Agam  per  altas  aure  sublata  nives 
Quaecunque  praecedet  fera : 

Tu  cum  timenda  voce  complesti  nemus 

Projectum  odoraris  cibum.  10 

Cave,  cave : namque  in  malos  asperrimus 
Parata  tollo  cornua, 

Qualis  Lycambae  spretus  infido  gener 
Aut  acer  hostis  Bupalo. 

An  si  quis  atro  dente  me  petiverit 
Inultus  ut  flebo  puer? 

VII. 

Quo,  quo  scelesti  ruitis?  aut  cur  dexteris 
Aptantur  enses  conditi  ? ' 

Parumne  campis  atque  Neptuno  super 
Fusum  est  Latini  sanguinis, 

Non  ut  superbas  invidae  Karthaginis 
Romanus  arces  ureret, 

Intactus  aut  Britannus  ut  descenderet 
Sacra  catenatus  via, 

Sed  ut  secundum  vota  Parthorum  sua 
Urbs  haec  periret  dextera? 

Neque  hic  lupis  mos  nec  fuit  leonibus 
Unquam  nisi  in  dispar  feris. 

Furorne  caecus,  an  rapit  vis  acrior, 

An  culpa?  Responsum  date. 

Tacent  et  albus  ora  pallor  inficit 
Mentesque  perculsae  stupent. 

Sic  est:  acerba  fata  Romanos  agunt 
Scelusque  fraternae  necis, 

Ut  immerentis  fluxit  in  terram  Remi 
Sacer  nepotibus  eruor. 

VIII. 

Rogare  longo  putidam  te  seculo, 

Vires  quid  enervet  meas! 

Cum  sit  tibi  dens  ater  et  rugis  vetus 
Frontem  senectus  exaret, 

Hietque  turpis  inter  aridas  nates 
Podex  velut  crudae  bovis. 

Sed  incitat  me  pectus  et  mammae  putres, 
Equina  quales  ubera, 

Venterque  mollis  et  femur  tumentibus 
Exile  suris  additum. 

Esto  beata,  funus  atque  imagines 
Ducant  triumphales  tuum, 

Nec  sit  marita,  quae  rotundioribus 
Onusta  baccis  ambulet. 

Quid,  quod  libelli  Stoici  inter  sericea  13 

Jacere  pulvillos  amant : 

Illiterati  num  minus  nervi  rigent, 

Minusve  languet  fascinum? 

Quod  ut  superbo  provoces  ab  inguine, 

Ore  allaborandum  est  tibi.  so 

IX. 

Quando  repostum  Caecubum  ad  festas  dapes 
Victore  laetus  Caesare 
Tecum  sub  alta — sic  Jovi  gratum — domo, 

Beate  Maecenas,  bibam 

Sonante  mixtum  tibiis  carmen  lyrae  5 

Hac  Dorium,  illis  barbarum? 

Ut  nuper,  actus  cum  freto  Neptunius 
Dux  fugit  ustis  navibus, 

Minatus  Urbi  vincla,  quae  detraxerat 
Servis  amicus  perfidis.  10 

Romanus, — eheu,  posteri  negabitis — 
Emancipatus  feminae 

Fert  vallum  et  arma  miles  et  spadonibus 
Servire  rugosis  potest, 

Interque  signa  turpe  militaria  15 

Sol  adspicit  conopium. 

At  huc  frementes  verterunt  bis  mille  equos 
Galli,  canentes  Caesarem, 

Hostiliumque  navium  portu  latent 

Puppes  sinistrorsum  citae.  £0 

Io  Triumphe,  tu  moraris  aureos 
Currus  et  intactas  boves? 

Io  Triumphe,  nec  Jugurthino  parem 
Bello  reportasti  ducem, 

Neque  Africanum,  cui  super  Karthaginem  £5 
Virtus  sepulcrum  condidit. 

Terra  mari  que  victus  hostis  punico 
Lugubre  mutavit  sagum. 

Aut  ille  centum  nobilem  Cretam  urbibus 
Ventis  iturus  non  suis,  so 

Exercitatas  aut  petit  Syrtes  Noto, 

Aut  fertur  incerto  mari. 

Capaciores  affer  huc,  puer,  scyphos 
Et  Chia  vina  aut  Lesbia. 

Vel,  quod  fluentem  nauseam  coerceat, 
Metire  nobi3  Caecubum: 

Curam  metumque  Caesaris  rerum  juvat 
Dulci  Lyaeo  solvere. 


X. 

Mala  soluta  navis  exit  alite 
Ferens  olentem  Maevium: 

Ut  horridis  utrumque  verberes  latus, 
Auster,  memento  fluctibus ! 

Niger  rudentes  Eurus  inverso  mari 
Fractosque  remos  differat; 

Insurgat  Aquilo  quantus  altis  montibus 
Frangit  trementes  ilices ; 

Nec  sidus  atra  nocte  amicum  appareat 
Qua  tristis  Orion  cadit ; 

Quietiore  nec  feratur  aequore 
Quam  Graia  victorum  manus, 

Cum  Fallas  usto  vertit  iram  ab  Ilio 
In  impiam  Ajacis  ratem! 

O quantus  instat  navitis  sudor  tuis, 
Tibique  pallor  luteus 
Et  illa  non  virilis  ejulatio 
Freces  et  aversum  ad  Jovem, 

Ionius  udo  cum  remugiens  sinus 
Noto  carinam  ruperit! 

Opima  quodsi  praeda  curvo  littore 
Porrecta  mergos  juveris, 

Libidinosus  immolabitur  caper 
Et  agna  Tempestatibus. 

XI. 

Petti,  nihil  me  sicut  antea  juvat 

Scribere  versiculos  amore  percussum  gravi, 
Amore  qui  me  praeter  omnes  expetit 
Mollibus  in  pueris  aut  in  puellis  urere. 

Hic  tertius  December,  ex  quo  destiti  5 

Inachia  furere,  silvis  honorem  decutit. 

IIcu  me,  per  Urbem — nam  pudet  tanti  mali — 
Fabula  quanta  fui ! Conviviorum  et  poenitet 
In  quis  amantem  languor  et  silentium 
Arguit  et  latere  petitus  imo  spiritus.  io 

“ Contrane  lucrum  nil  valere  candidum 

Pauperis  ingenium  V7  querebar  applorans  tibi* 
Simul  calentis  inverecundus  deus 
Fervidiore  mero  arcana  promorat  loco. 

Quodsi  meis  inaestuat  praecordiis  15 

Libera  bilis,  ut  haec  ingrata  ventis  dividat 
Fomenta  vulnus  nil  malum  levantia, 

Desinet  imparibus  certare  summotus  pudor. 

Ubi  haec  severus  te  palam  laudaveram, 

. Jussus  abire  domum  ferebar  incerto  pede  20 
Ad  non  amicos  heu  mihi  postes  et  heu 
Limina  dura,  quibus  lumbos  et  infregi  latus. 
Nunc  gloriantis  quamlibet  mulierculam 
Vincere  mollitie  amor  Lycisci  me  tenet, 

Unde  expedire  non  amicorum  queant  25 

Libera  consilia  nec  contumeliae  graves. 

Sed  alius  ardor  aut  puellae  candidae 
Aut  teretis  pueri  longam  renodantis  comam. 

XII. 

Quid  tibi  vis,  mulier  nigris  dignissima  barris  ? 

Munera  quid  mihi  quidve  tabellas 
Mittis  nec  iirmo  juveni  neque  naris  obesae  ? 

Namque  sagacius  unus  odoror, 

Polypus  an  gravis  hirsutis  cubet  hircus  in  alis,  5 
Quam  canis  acer  ubi  lateat  sus. 

Qui  sudor  vietis  et  quam  malus  undique  membris 
Crescit  odor,  cum  pene  soluto 
Indomitam  properat  rabiem  sedare ; neque  illi 
Jam  manet  humi  da  creta  colorque  10 

Stercore  fucatus  crocodili,  jam  que  subando 
Tenta  cubilia  tectaque  rumpit ! 

V el  mea  cum  saevis  agitat  fastidia  verbis : 

Inachia  langues  minus  ac  me ; 

Inachiam  ter  nocte  potes,  mihi  sempcr  ad  unum  15 
Mollis  opus.  Pereat  male  quae  te 
Lesbia  quaerenti  taurum  monstravit  inertem, 

Cum  mihi  Cous  adesset  Amyntas, 

Cujus  in  indomito  constantior  inguine  nervus 
Quam  nova  collibus  arbor  inhaeret.  2) 

Muricibus  Tyriis  iteratae  vellera  lanae 
Cui  properabantur  ? * Tibi  nempe, 

Ne  foret  aequales  inter  conviva,  magis  quem 
Diligeret  mulier  sua  quam  te. 

O ego  non  felix,  quam  tu  fugis  ut  pavet  acres  25 
Agna  lupos  capreaeque  leones! 

XIII. 

Horrida  tempestas  caelum  contraxit  et  imbres 
Nivesque  deducunt  Jovem ; nunc  mare,  nunc  siluae 
Threicio  Aquilone  sonant:  rapiamus,  amici, 
Occasionem  de  die,  dumque  virent  genua 
Et  decet,  obducta  solvatur  fronte  senectus.  5 

Tu  vina  Torquato  move  consule  pressa  meo. 
Cetera  mitte  loqui : deus  haec  fortasse  benigna 
Reducet  in  sedem  vice.  Nunc  et  Achaemenio 
Perfundi  nardo  juvat  et  fide  Cyllenea 
. Levare  diris  pectora  sollicitudinibus ; 10 

Nobilis  ut  grandi  cecinit  Centaurus  alumno: 

Invicte,  mortalis  dea  nate  puer  Thetide, 

Te  manet  Assaraci  tellus,  quam  frigida  parvi 
Findunt  Scamandri  flumina  lubricus  ct  Simois, 
Unde  tibi  reditum  certo  subtemine  Parcae  15 

Rupere,  nec  mater  domum  caerula  te  revehet. 

Illic  omne  malum  vino  cantuque  levato, 

Deformis  aegrimoniae  dulcibus  alloquiis. 

XIV. 

Mollis  inertia  cur  tantam  diffuderit  imis 
Oblivionem  sensibus, 

Pocula  Lethaeos  ut  si  ducentia  somnos 
Arente  fauce  traxerim, 

Candide  Maecenas,  occidis  saepe  rogando:  5 

Deus,  deus  nam  me  vetat 

Inceptos,  olim  promissum  carmen,  iambos 
Ad  umbilicum  adducere. 

Non  aliter  Samio  dicunt  arsisse  Bathyllo 
Anacreonta  Teium, 

Qui  persaepe  cava  testudine  flevit  amorem 
Non  elaboratum  ad  pedem. 

Ureris  ipse  miser:  quodsi  non  pulchrior  ignis 
Accendit  'obsessam  Ilion, 

Gaude  sorte  tua ; me  libertina  neque  uno 
Contenta  Phryne  macerat. 

XY. 

Nox  erat  et  caelo  fulgebat  luna  sereno 
Inter  minora  sidera, 

Cum  tu  magnorum  numen  laesura  deorum 
In  verba  jurabas  mea, 

Artius  atque  hedera  procera  adstringitur  ilex, 
Lentis  adhaerens  brachiis : 

Dum  pecori  lupus  et  nautis  infestus  Orion 
Turbaret  hibernum  mare, 

Intonsosque  agitaret  Apollinis  aura  capillos, 
Fore  hunc  amorem  mutuum. 

O dolitura  mea  multum  virtute  Neaera! 

Nam  si  quid  in  Flacco  viri  est, 

Non  feret  assiduas  potiori  te  dare  noctes, 

Et  quaeret  iratus  parem, 

Nec  semel  offensae  cedet  constantia  formae, 

Si  certus  intrarit  dolor. 

Et  tu,  quicunque  es  felicior  atque  meo  nunc 
Superbus  incedis  malo, 

Sis  pecore  et  multa  dives  tellure  licebit 
Tibique  Pactolus  fluat, 

Nec  te  Pythagorae  fallant  arcana  renati, 
Formaque  vincas  Nirea, 

Eheu  translatos  alio  maerebis  amores : 

Ast  ego  vicissim  risero. 

XVI. 

Altera  jam  teritur  bellis  civilibus  aetas, 

Suis  et  ipsa  Roma  viribus  ruit : 


UO 

10 

15 

5 

10 

15 

20 

Quam  neque  finitimi  valuerunt  perdere  Marsi 
Minacis  aut  Etrusca  Porsenae  manus, 

Aemula  nec  virtus  Capuae  nec  Spartacus  acer  5 
Novisque  rebus  infidelis  Allobrox, 

Nec  fera  caerulea  domuit  Germania  pube 
Parentibusque  abominatus  Hannibal, 

Impia  perdemus  devoti  sanguinis  aetas, 

Ferisque  rursus  occupabitur  solum.  10 

Barbarus  heu  cineres  insistet  victor  et  Urbem 
Eques  sonante  verberabit  ungula, 

Quaeque  carent  ventis  et  solibus  ossa  Quirini, 

N efas  videre  ! dissipabit  insolens. 

Forte  quid  expediat  communiter  aut  melior  pars  15 
Malis  carere  quaeritis  laboribus: 

Nulla  sit  hac  potior  sententia,  Phocaeorum 
Velut  profugit  exsecrata  civitas 
Agros  atque  Lares  patrios  habitandaque  fana 
Apris  reliquit  et  rapacibus  lupis,  20 

Ire  pedes  quocunque  ferent,  quocunque  per  undas 
Notus  vocabit  aut  protervus  Africus. 

Sic  placet  ? an  melius  quis  habet  suadere  ? — Secunda 
Ratem  occupare  quid  moramur  alite  ? 

Sed  juremus  in  haec : Simul  imis  saxa  renarint  25 
Vadis  levata,  ne  redire  sit  nefas  ; 

Neu  conversa  domum  pigeat  dare  lintea,  quando 
Padus  Matina  laverit  cacumina, 

In  mare  seu  celsus  procurrerit  A penninus, 

Novaque  monstra  junxerit  libidine  30 

Mirus  amor,  juvet  ut  tigres  subsidcre  cervis, 
Adulteretur  et  columba  miluo, 

Credula  nec  ravos  timeant  armenta  leones, 

Ametque  salsa  levis  hircus  aequora. 

Haec  et  quae  poterunt  reditus  absclndeie  dulces  25 
Eamus  omnis  exsecrata  civitas, 

Aut  pars  indocili  melior  grege;  mollis  et  exspes 
Inominata  perprimat  cubilia  ; 

Vos  quibus  est  virtus  muliebrem  tollite  luctum 
Etrusca  praeter  et  volate  littora.  n 

Nos  manet  Oceanus  circumvagus:  arva,  beata 
Petamus  arva  divites  et  insulas, 

Reddit  ubi  Cererem  tellus  inarata  quotannis 
Et  imputata  floret  usque  vinea, 

Germinat  et  nunquam  fallentis  termes  olivae, 
Suamque  pulla  ficus  ornat  arborem, 

Mella  cava  manant  ex  ilice,  montibus  altis 
Levis  crepante  lympha  desilit  pede. 

Illic  injussae  veniunt  ad  mulctra  capellae^ 
Refertque  tenta  grex  amicus  ubera  • 

Nec  vespertinus  circumgemit  ursus  ovile, 
Neque  intumescit  alta  viperis  humus. 
Pluraque  felices  mirabimur : ut  neque  largis 
Aquosus  Eurus  arva  radat  imbribus, 
Pinguia  nec  siccis  urantur  semina  glebis, 
Utrumque  rege  temperante  caelitum. 

Non  huc  Argoo  contendit  remige  pinus, 
Neque  impudica  Colchis  intulit  pedem; 
Non  huc  Sidonii  torserunt  cornua  nautae 
Laboriosa  nec  cohors  Ulixei. 

Nulla  nocent  pecori  contagia,  nullius  astri 
Gregem  aestuosa  torret  impotentia. 
Juppiter  illa  piae  secrevit  littora  genti, 

Ut  inquinavit  aere  tempus  aureum  ; 

Aere,  dehinc  ferro  duravit  secula;  quorum 
Piis  secunda  vate  me  datur  fuga. 

XVII. 

Jam  jam  efficaci  do  manus  scientiae, 

Supplex  et  oro  regna  per  Proserpinae, 

Per  et  Dianae  non  movenda  numina, 

Per  atque  libros  carminum  valentium 
Refixa  caelo  devocare  sidera, 

Canidia,  parce  vocibus  tandem  sacris 
Citumque  retro  solve,  solve  turbinem. 

Movit  nepotem  Telephus  Nereium, 

In  quem  superbus  ordinarat  agmina 
Mysorum  et  in  quem  tela  acuta  torserat. 
Unxere  matres  Iliae  addictum  feris 
Alitibus  atque  canibus  homicidam  Hectorem, 
Postquam  relictis  moenibus  rex  procidit 
Heu  pervicacis  ad  pedes  Achillei. 

Setosa  duris  exuere  pellibus 
Laboriosi  remiges  Ulixei 
Volente  Circa  membra;  tunc  mens  et  sonus 
Relapsus  atque  notus  in  vultus  honor. 

Dedi  satis  superque  poenarum  tibi, 

Amata  nautis  multum  et  institoribus. 

Fugit  juventas  et  verecundus  color 
Reliquit  ossa  pelle  amicta  lurida; 

Tuis  capillus  albus  est  odoribus ; 

Rullum  ab  labore  me  reclinat  otium; 

Urget  diem  nox  et  dies  noctem,  neque  est 
Levare  tenta  spiritu  praecordia. 

Ergo  negatum  vincor  ut  credam  miser 
Sabella  pectus  increpare  carmina 
Caputque  Marsa  dissilire  nenia. 

Quid  amplius  vis  ? 0 mare,  o terra,  ardeo, 

Quantum  neque  atro  delibutus  Hercules 
R essi  cruore,  nec  Sicana  fervida 
Virens  in  Aetna  flamma ; tu  donec  cinis 
Injuriosis  aridus  ventis  ferar 
Cales  venenis  officina  Colchicis. 

Quae  finis  aut  quod  me  manet  stipendium] 
Effare;  jussas  cum  fide  poenas  luam, 
Paratus  expiare,  seu  poposceris 
Centum  juvencos,  sive  mendaci  lyra 
Voles  sonari:  Tu  pudica,  tu  proba 
Perambulabis  astra  sidus  aureum. 

Infamis  Helenae  Castor  offensus  vicem 
Fraterque  magni  Castoris  victi  prece 
Adempta  vati  reddidere  lumina. 

Et  tu,  potes  nam,  solve  me  dementia, 

O nec  paternis  obsoleta  sordibus, 

RTeque  in  sepulcris  pauperum  prudens  anus 
Rovendiales  dissipare  pulveres. 

Tibi  hospitale  pectus  et  purae  manus, 
Tuusque  venter  Pactumeius,  et  tuo 
Cruore  rubros  obstetrix  pannos  lavit, 
Utcunque  fortis  exsilis  puerpera. 

Quid  obseratis  auribus  fundis  preces? 

Ron  saxa  nudis  surdiora  navitis 

EPODON  LIBER,  17. 
Neptunus  alto  tundit  hibernus  salo. 

Inultus  ut  tu  riseris  Cotyttia 
Vulgata,  sacrum  liberi  Cupidinis, 

Et  Esquilmi  pontifex  venefici 
Impune  ut  Urbem  nomine  impleris  meo ! 
Quid  proderat  ditasse  Pelignas  anus, 
Velociusve  miscuisse  toxicum? 

Sed  tardiora  fata  tq  votis  manent : 

Ingrata  misero  vita  ducenda  est  in  hoc 
Novis  ut  usque  suppetas  laboribus. 

Optat  quietem  Pelopis  infidi  pater, 

Egens  benignae  Tantalus  semper  dapi 
Optat  Prometheus  obligatus  aliti, 

Optat  supremo  collocare  Sisypnus 
In  monte  saxum;  sed  vetant  leges  Jovis. 
Voles  modo  altis  desilire  turribus, 

Modo  ense  pectus  Norico  recludere, 
Frustraque  vincla  gutturi  nectes  tuo 
Fastidiosa  tristis  aegrimonia. 

Vectabor  humeris  tunc  ego  inimicis  eques, 
Meaeque  terra  cedet  insolentiae. 

An  quae  movere  cereas  imagines, 

Ut  ipse  nosti  curiosus,  et  polo 
Deripere  lunam  vocibus  possim  meis, 
Possim  crematos  excitare  mortuos 
Desiderique  temperare  pocula, 

Plorem  artis  in  te  nil  agentis  exitus? 


SATIRARUM 


LIBER  PRIMU& 


I. 

Qui  fit,  Maecenas,  ut  nemo  quam  sibi  sorten* 

Seu  ratio  dederit  seu  fors  objecerit  illa 
Contentus  vivat,  laudet  diversa  sequentes  ] 

“ O fortunati  mercatores  !’’  gravis  annis 

Miles  ait  multo  jam  fractus  membra  labore,  5 

Contra  mercator,  navem  jactantibus  Austris: 

44 Militia  est  potior.  Quid  enim,  concurritur:  horae 
Momento  cita  mors  venit  aut  victoria  laeta.” 
Agricolam  laudat  juris  legumque  peritus, 

Sub  galli  cantum  consultor  ubi  ostia  pulsat.  iq 

Ille  datis  vadibus  qui  rure  extractus  in  urbem  est 
Solos  felices  viventes  clamat  in  urbe. 

Cetera  de  genere  hoc,  adeo  sunt  multa,  loquacem 
Delassare  valent  Fabium.  Ne  te  morer,  audi 
Quo  rem  deducam.  Si  quis  Deus,  “En  ego,”  dicat,  15 
“Jam  faciam  quod  vultis:  eris  tu,  qui  modo  miles, 
Mercator;  tu,  consultus  modo,  rusticus:  hinc  ves, 

Vos  hinc  mutatis  discedite  partibus:  Eia! 

Quid  statis]”  nolint.  Atqui  licet  esse  beatis. 

Quid  causae  est  merito  quin  illis  Juppiter  ambas  2) 
Iratus  buccas  inflet,  neque  se  fore  posthac 
Tam  facilem  dicat  votis  ut  praebeat  aurem? 

Praeterea  ne  sic,  ut  qui  jocularia,  ridens 
Percurram  (quamquam  ridentem  dicere  verum 
Quid  vetat?  ut  pueris  olim  dant  crustula  blandi  ?5 
Doctores,  elementa  velin^  ut  discere  prima); 

Sed  tamen  amoto  quaeramus  seria  ludo. 

Ille  gravem  duro  terram  qui  vertit  aratro, 

Perfidus  hic  caupo,  miles,  nautaeque  per  omne 
Audaces  mare  qui  currunt,  hac  mento  laborem  so 

Seso  ferre,  senes  ut  in  otia  tuta  recedant, 

Aiunt,  quum  sibi  sint  congesta  cibaria:  sicut 
Parvula,  nam  exemplo  est,  magni  formica  laboris 
Ore  trahit  quodcunque  potest  atque  addit  acervo, 
Quem  struit  haud  ignara  ac  non  incauta  futuri.  35 
Quae,  simul  inversum  contristat  Aquarius  annum, 

Non  usquam  prorepit  et  illis  utitur  ante 
Quaesitis  sapiens;  quum  te  neque  fervidus  aestus 
Demoveat  lucro,  neque  hiems,  ignis,  mare,  ferrum, 

Nil  obstet  tibi  dum  ne  sit  te  ditior  alter.  40 

Quid  juvat  immensum  te  argenti  pondus  et  auri 
Furtim  defossa  timidum  deponere  terra? 

“Quod  si  comminuas  vilem  redigatur  ad  assem.” 

At  ni  id  fit  quid  habet  pulchri  constructus  acervus? 
Millia  frumenti  tua  triverit  area  centum,  45 

Non  tuus  hoc  capiet  venter  plus  ac  meus:  ut  si 
Reticulum  panis  venales  inter  onusto 
Forte  vehas  humero,  nihilo  plus  accipias  quam 
Qui  nil  portarit.  Yel  dic  quid  referat  intra 
Naturae  fines  viventi,  jugera  centum  an  50 

Mille  aret?  “At  suave  est  ex  magno  tollere  acervo.” 
Dum  ex  parvo  nobis  tantundem  haurire  relinquas, 

Cur  tua  plus  laudes  cumeris  granaria  nostris? 

Ut  tibi  si  sit  opus  liquidi  non  amplius  urna, 

Vel  cyatho,  et  dicas,  “Magno  de  flumine  malim  55 
Quam  ex  hoc  fonticulo  tantundem  sumere.”  Eo  fit 
Plenior  ut  si  quos  delectet  copia  justo 
Cum  ripa  simul  avulsos  ferat  Aufidus  acer. 

At  qui  tantuli  eget  quanto  est  opus  is  neque  limo 
Turbatam  haurit  aquam  neque  vitam  amittit  in  undis.  60 
At  bona  pars  hominum  decepta  cupidine  falso, 

“Nil  satis  est,”  inquit;  “quia tanti  quantum  habeas  sis” 
Quid  facias  illi?  Jubeas  miserum  esse  libenter 
Quatenus  id  facit;  ut  quidam  memoratur  Athenis 
Sordidus  ac  dives,  populi  contemnere  voces  C5 

Sic  solitus:  “Populus  me  sibilat;  at  mihi  plaudo 
Ipse  domi  simul  ac  nummo3  contemplor  in  arca.” 
Tantalus  a labris  sitiens  fugientia  captat 

Flumina Quid  rides?  mutato  nomine  de  te 

Fabula  narratur:  congestis  undique  saccis 

Indormis  inhians  et  tamquam  parcere  sacris 
Cogeris  aut  pictis  tamquam  gaudere  tabellis. 

Nescis  quo  valeat  nummus?  quem  praebeat  usum? 
Panis  ematur,  olus,  vini  sextarius,  adde 
Quis  humana  sibi  doleat  natura  negatis.  75 

An  vigilare  metu  exanimem,  noctesque  diesquo 
Formidare  malos  fures,  incendia,  servos 
Ne  te  compilent  fugientes,  hoc  juvat?  Horum 
Semper  ego  optarim  pauperrimus  esse  bonorum. 

“At  si  condoluit  tentatum  frigore  corpus,  so 

Aut  alius  casus  lecto  te  adfixit,  habes  qui 
Adsideat,  fomenta  paret,  medicum  roget  ut  te 
Suscitet  ac  gnatis  reddat  carisque  propinquis.” 

Non  uxor  salvum  te  vult,  non  filius;  omnes 

Vicini  oderunt,  noti,  pueri  atque  puellae.  85 

Miraris,  quum  tu  argento  post  omnia  ponas, 

Si  nemo  praestet  quem  non  merearis  amorem? 

An  si  cognatos,  nullo  natura  labore 

Quos  tibi  dat,  retinere  velis  servareque  amicos, 

Infelix  operam  perdas?  ut  si  quis  asellum  90 

In  Campo  doceat  parentem  currere  frenis. 

Denique  sit  finis  quaerendi,  quumque  habeas  plus 
Pauperiem  metuas  minus  et  finire  laborem 
. Incipias,  parto  quod  avebas,  ne  facias  quod 
Ummidius  quidam;  non  longa  est  fabula:  dives  95 
Ut  metiretur  nummos;  ita  sordidus  ut  se 
Non  unquam  servo  melius  vestiret;  adusque 
Supremum  tempus,  ne  se  penuria  victus 
Opprimeret  metuebat.  At  hunc  liberta  securi 
Divisit  medium,  fortissima  Tyndaridarum.  ico 

“ Quid  mi  igitur  suades  ? ut  vivam  Maenius  ? aut  sic 
Ut  Nomentanus  V Pergis  pugnantia  secum 
Frontibus  adversis  componere : non  ego  avarum 
Quum  veto  te  fieri  vappam  jubeo  ac  nebulonem. 

Est  inter  Tanain  quiddam  socerumque  Viselli.  ics 
Est  modus  in  rebus,  sunt  certi  denique  fines, 

Quos  ultra  citraque  nequit  consistere  rectum. 

Illuc  unde  abii  redeo,  nemo  ut  avarus 
Se  probet  ac  potius  laudet  diversa  sequentes, 
Quodque  aliena  capella  gerat  distentius  uber  no 

Tabescat,  neque  sc  majori  pauperiorum 
Turbae  comparet,  hunc  atque  hunc  superare  laboret. 
Sic  festinanti  semper  locupletior  obstat, 

Ut,  quum  carceribus  missos  rapit  ungula  currus, 
Instat  equis  auriga  suos  vincentibus,  illum  115 

Praeteritum  temnens  extremos  inter  euntem. 

Inde  fit  ut  raro,  qui  se  vixisse  beatum 
Dicat,  et  exacto  contentus  tempore  vita 
Cedat  uti  conviva  satur,  reperire  queamus. 

Jam  satis  est.  Ne  me  Crispini  scrinia  lippi  120 

Compilasse  putes,  verbum  non  amplius  addam. 

II. 

Ambtjbaiaritm  collegia,  pharmacopolae, 

Mendici,  mimae,  balatrones,  hoc  genus  omne 
Maestum  ac  sollicitum  est  cantoris  morte  Tigelli. 
Quippe  benignus  erat.  Contra  hic,  ne  prodigus  esse 
Dicatur  metuens,  inopi  dare  nolit  amico  5 

Frigus  quo  duramque  famem  propellere  possit. 

Hunc  si  perconteris  avi  cur  atque  parentis 
Praeclaram  ingrata  stringat  malus  ingluvie  rem, 
Omnia  conductis  coemens  obsonia  nummis, 

Sordidus  atque  animi  quod  parvi  nolit  haberi,  10 
Respondet.  Laudatur  ab  his,  culpatur  ab  illis. 
Fufidius  vappae  famam  timet  ac  nebulonis, 

Dives  agris,  dives  positis  in  fenore  nummis : 

Quinas  hic  capiti  mercedes  exsecat  atque 
Quanto  perditior  quisque  est  tanto  acrius  urget;  15 
Nomina  sectatur  modo  sumpta  veste  virili 
Sub  patribus  duris  tironum.  Maxime,  quis  non, 
Juppiter ! exclamat  simul  atque  audivit  i At  in  se 
Pro  quaestu  sumptum  facit  hic.  Vix  credere  possis 
Quam  sibi  non  sit  amicus,  ita  ut  pater  ille  Terenti  20 
Fabula  quem  miserum  gnato  vixisse  fugato 
Inducit  non  se  pejus  cruciaverit  atque  hic. 

Si  quis  nunc  quaerat,  Quo  res  haec  pertinet  ? illuc : 
Dum  vitant  stulti  vitia  in  contraria  currunt. 

Maltinus  tunicis  demissis  ambulat ; est  'qui  25 

Inguen  ad  obscoenum  subductis  usque  facetus; 
Pastillos  Rutilius  olet,  Gargonius  hircum. 

Nil  medium  est.  Sunt  qui  nolint  tetigisse  nisi  illas 

Quarum  subsuta  talos  tegat  instita  veste; 

Contra  alius  nullam  nisi  olenti  in  fornice  stantem.  30 
Quidam  notus  homo  cum  exiret  fornice,  “ Macte 
Virtute  esto,”  inquit  sententia  dia  Catonis. 

Nam  simul  ac  venas  inflavit  tetra  libido 

Huc  juvenes  aequum  est  descendere,  non  alienas 

Permolere  uxores.  “Nolim  laudarier,”  inquit, 

“Sic  me,”  mirator  cunni  Cupiennius  albi. 

Audire  est  operae  pretium,  procedere  recte 
Qui  moechos  non  vultis,  ut  omni  parte  laborent; 
Utque  illis  multo  corrupta  dolore  voluptas, 

Atque  haec  rara,  cadat  dura  inter  saepe  pericla.  40 
Hic  se  praecipitem  tecto  dedit;  ille  flagellis 
Ad  mortem  caesus;  fugiens  hic  decidit  acrem 
Praedonum  in  turbam ; dedit  hic  pro  corpore  nummos ; 
Hunc  perminxerunt  calones;  quin  etiam  illud 
Accidit,  ut  quidam  testes  caudamque  salacem  45 
Demeteret  ferro.  Jure  omnes;  Galba  negabat. 

Tutior  at  quanto  merx  est  in  classe  secunda, 
Libertinarum  dico,  Sallustius  in  quas 
Non  minus  insanit  quam  qui  moechatur.  At  hic  si 
Qua  res,  qua  ratio  suaderet,  quaque  modeste  53 

Munifico  esse  licet,  vellet  bonus  atque  benignus 
Esse,  daret  quantum  satis  esset  nec  sibi  damno 
Dedecorique  foret.  Verum  hoc  se  amplectitur  uno, 
Hoc  amat  et  laudat:  “Matronam  nullam  ego  tango.” 
Ut  quondam  Marsaeus,  amator  Originis  ille,  55 

Qui  patrium  mimae  donat  fundumque  laremque, 

“Nil  fuerit  mi,”  inquit,  “cum  uxoribus  unquam  alienis.” 
Verum  est  cum  mimis,  est  cum  meretricibus,  unde 
Fama  malum  gravius  quam  res  trahit.  An  tibi  abunde 
Personam  satis  est,  non  illud  quidquid  ubique  eo 
Officit  evitare?  Bonam  deperdere  famam, 

Item  patris  oblimare,  malum  est  ubicunque.  Quid  inter 
Est  in  matrona,  ancilla,  peccesne  togata? 

Villius  in  Fausta  Sullae  gener,  hoc  miser  uno 
Nomine  deceptus,  poenas  dedit  usque  superque  C3 
Quam  satis  est,  pugnis  caesus  ferroque  petitus. 
Exclusus  fore  cum  Longarenus  foret  intus. 

Huic  si  mutonis  verbis  mala  tanta  videntis 
Diceret  haec  animus : “ Quid  vis  tibi  ? numquid  ego  a tc 
Magno  prognatum  deposco  consule  cunnum  79 

Velatumque  stola  mea  cum  conferbuit  ira  ?” 

Quid  responderet  ? “ Magno  patre  nata  puella  est.” 
At  quanto  meliora  monet  pugnantiaquc  istis 
Dives  opis  natura  suae,  tu  si  modo  recte 
Dispensare  velis  ac  non  fugienda  petendis  75 

Immiscere.  Tuo  vitio  rerumne  labores 
Nil  referre  putas?  Quare  ne  poe niteat  te 
Desine  matronas  sectarier,  unde  laboris 
Plus  haurire  mali  est  quam  ex  re  decerpere  fructus. 
Nec  magis  huic  inter  niveos  viridesque  lapillos  so 
(Sit  licet  hoc,  Cerinthe,  tuum)  tenerum  est  femur  aut  crus 
Rectius,  atque  etiam  melius  persaepe  togatae  est. 
Adde  huc  quod  mercem  sine  fucis  gestat,  aperte 
Quod  venale  habet  ostendit,  nec  si  quid  honesti  est 
Jactat  habetque  palam,  quaerit  quo  turpia  celet.  85 
Regibus  hic  mos  est ; ubi  equos  mercantur  opertos 
Inspiciunt,  ne  si  facies  ut  saepe  decora 
Molli  fulta  pede  est  emptorem  inducat  hiantem, 

Quod  pulchrae  clunes,  breve  quod  caput,  ardua  cervix. 
Hoc  illi  recte : ne  corporis  optima  Lyncei  90 

Contemplere  oculis,  Hypsaea  caecior  illa 
Quae  mala  sunt  spectes.  O crus!  o brachia!  Verum 
Depugis,  nasuta,  brevi  latere  ac  pede  longo  est. 
Matronae  praeter  faciem  nil  cernere  possis, 

Cetera,  ni  Catia  est,  demissa  veste  tegentis.  05 

Si  interdicta  petes,  vallo  circumdata  piam  te 
Hoc  facit  insanum),  multae  tibi  tum  officient  res, 
Custodes,  lectica,  ciniflones,  parasitae, 

Ad  talos  stola  demissa  et  circumdata  palla, 

Plurima  quae  invideant  pure  apparere  tibi  rem.  100 
Altera  nil  obstat:  Cois  tibi  paene  videre  est 
Ut  nudam,  ne  crure  malo,  ne  sit  pede  turpi; 

Metiri  possis  oculo  latus.  An,  tibi  mavis 
Insidias  fieri  pretiumque  avellier  ante 
Quam  mercem  ostendi?  “Leporem  venator  ut  alta  io5 
In  nive  sectetur,  positum  sic  tangere  nolit,” 

Cantat  et  apponit;  “Meus  est  amor  huic  similis;  nam 

Transvolat  in  medio  posita  et  fugientia  captat.” 
Hiscine  versiculis  speras  tibi  posse  dolores 
Atque  aestus  curasque  graves  e pectore  pelli?  no. 
Nonne  cupidinibus  *statuat  natura  modum  quem, 

Quid  latura  sibi  quid  sit  dolitura  negatum, 

Quaerere  plus  prodest  et  inane  abscindere  soldo? 
Num  tibi  cum  fauces  urit  sitis,  aurea  quaeris 
Pocula?  num  esuriens  fastidis  omnia  praeter  115 

Pavonem  rliombumque?  Tument  tibi  cum  inguina,  num  si 
Ancilla  aut  verna  est  praesto  puer  impetus  in  quem 
Continuo  fiat  malis  tentigine  rumpi? 

Non  ego : namque  parabilem  amo  venerem  facilemque. 
Illam,  “Post  paulo,”  “Sed  pluris,”  “Si  exierit  vir,”  120 
Gallis,  lianc  Philodemus  ait  sibi  quae  neque  magno 
Stet  pretio  neque  cunctetur  cum  est  jussa  venire. 
Candida  rectaque  sit ; munda  hactenus  ut  neque  longa 
Nec  magis  alba  velit  quam  dat  natura  videri. 

Haec  ubi  supposuit  dextro  corpus  mihi  laevum  125 
Ilia  et  Egeria  est : do  nomen  quodlibet  illi, 

Nec  vereor  ne  dum  futuo  vir  rure  recurrat, 

Janua  frangatur,  latret  canis,  undique  magno 
Pulsa  domus  strepitu  resonet,  vepallida  lecto 
Desiliat  mulier,  miseram  se  conscia  clamet,  139 

Cruribus  haec  metuat,  doti  deprensa,  egomet  mi. 
Discincta  tunica  fugiendum  est  ac  pede  nudo, 

Ne  nummi  pereant  aut  puga  aut  denique  fama. 
Deprendi  miserum  est ; Fabio  vel  judice  vincam. 

ITT. 

Omnibus  hoc  vitium  est  cantoribus,  inter  amicos 
Ut  nunquam  inducant  animum  cantare  rogati. 

Injussi  nunquam  desistant.  Sardus  habebat 
Ille  Tigellius  hoc : Caesar,  qui  cogere  posset, 

Si  peteret  per  amicitiam  patris  atque  suam  non  5 
Quidquam  proficeret ; si  collibuisset  ab  ovo 
Usque  ad  mala  citaret,  Io  Bacche ! modo  sumina 
Voce,  modo  hac  resonat  quae  chordis  quattuor  ima. 
Nil  aequale  homini  fuit  illi ; saepe-  velut  qui 
Currebat  fugiens  hostem,  persaepe  velut  qui  10 

Junonis  sacra  ferret;  habebat  saepe  ducentos. 

Saepe  decem  servos ; modo  reges  atque  tetrarchas, 
Omnia  magna  loquens ; modo,  “ Sit  mihi  mensa  tripes  et 
Concha  salis  puri  et  toga  quae  defendere  frigus 
Quamvis  crassa  queat/’  Decies  centena  dedisses  15 
Huic  parco  paucis  contento,  quinque  diebus 
Nil  erat  in  loculis.  Noctes  vigilabat  ad  ipsum 
Mane,  diem  totum  stertebat;  nil  fuit  unquam 
Sic  impar  sibi. — Nunc  aliquis  dicat  mihi : “Quid  tu? 
Nullane  habes  vitia  ?”  Immo  alia  et  fortasse  minora.  20 
Maenius  absentem  Novium  cum  carperet,  “Heus  tu,” 
Quidam  ait,  “ignoras  te,  an  ut  ignotum  dare  nobis 
Verba  putas?”  “Egomet  mi  ignosco,”  Maenius  inquit. 
Stultus  et  improbus  hic  amor  est  dignusque  notari. 
Cum  tua  pervideas  oculis  mala  lippus  inunctis,  25 
Cur  in  amicorum  vitiis  tam  cernis  acutum 
Quam  aut  aquila  aut  serpens  Epidaurius  ? At  tibi  contra 
Evenit,  inquirant  vitia  ut  tua  rursus  et  illi. 

Iracundior  est  paulo,  minus  aptus  acutis 
Naribus  horum  hominum;  rideri  possit  eo  quod  33 
Rusticius  tonso  toga  defluit  et  male  laxus 
In  pede  calceus  haeret:  at  est  bonus  ut  melior  vir 
Non  alius  quisquam,  at  tibi  amicus,  at  ingenium  ingens 
Inculto  latet  hoc  sub  corpore.  Denique  te  ipsum 
Concute  num  qua  tibi  vitiorum  inseverit  olim  35 
Natura,  aut  etiam  consuetudo  mala ; namque 
Neglectis  urenda  filix  innascitur  agris. 

Illuc  praevertamur,  amatorem  quod  amicae 
Turpia  decipiunt  caecum  vitia,  aut  etiam  ipsa  haee 
Delectant,  veluti  Balbinum  polypus  Hagnae.  40 

Vellem  in  amicitia  sic  erraremus;  et  isti 
Errori  nomen  virtus  posuisset  honestum. 

At  pater  ut  gnati  sic  nos  debemus  amici 
Si  quod  sit  vitium  non  fastidire:  strabonem 
Appellat  paetum  pater,  et  pullum  male  parvus  45 
Si  cui  filius  est,  ut  abortivus  fuit  olim 
Sisyphus ; hunc  varum  distortis  cruribus ; illum 
Balbutit  scaurum  pravis  fultum  male  talis. 

Parcius  hic  vivit,  frugi  dicatur.  Ineptus 
Et  jactantior  hic  paulo  est,  concinnus  amicis  to 

Postulat  ut  videatur.  At  est  truculentior  atque 

Plus  aequo  liber,  simplex  fortisque  habeatur; 

Caldior  est,  acres  inter  numeretur.  Opinor 
Haec  res  et  jungit  junctos  et  servat  amices. 

At  nos  virtutes  ipsas  invertimus,  atque  55 

Sincerum  cupimus  vas  incrustare.  Probus  quis 
Nobiscum  vivit,  multum  demissus  homo:  illi 
Tardo  cognomen  pingui  damus.  Hic  fugit  omnes 
Insidias  nullique  malo  latus  obdit  apertum, 

Cum  genus  hoc  inter  vitae  versetur  ubi  acris  60 

Invidia  atque  vigent  ubi  crimina,  pro  bene  sano 
Ac  non  incauto  fictum  astutumque  vocamus. 

Simplicior  quis  et  est,  qualem  me  saepe  libenter 
Obtulerim  tibi,  Maecenas,  ut  forte  legentem 
Aut  tacitum  impellat  quovis  sermone  molestus,  65 
Communi  sensu  plane'  caret,  inquimus.  Eheu, 

Quam  temere  in  nosmet  legem  sancimus  iniquam! 
Nam  vitiis  nemo  sine  nascitur;  optimus  ille  est 
Qui  minimis  urgetur.  Amicus  dulcis  ut  aequum  est 
Cum  mea  compenset  vitiis  bona;  pluribus  hisce  70 
(Si  modo  plura  mihi  bona  sunt)  inclinet,  amari 
Si  volet:  liac  lege  in  trutina  ponetur  eadem. 

Qui  ne  tuberibus  propriis  offendat  amicum 
Postulat  ignoscet  verrucis  illius;  aequum  est 
Peccatis  veniam  poscentem  reddere  rursus.  75 

Denique,  quatenus  excidi  penitus  vitium  irae 
Cetera  item  nequeunt  stultis  haerentia,  cur  non 
Ponderibus  modulisque  suis  ratio  utitur,  ac  res 
Ut  quaeque  est  ita  suppliciis  delicta  coercet? 

Si  quis  eum  servum  patinam  qui  tollere  jussus  sa 
Semesos  pisces  tepidum  que  ligurierit  jus 
In  cruce  sufiigat,  Labeone  insanior  inter 
Sanos  dicatur.  Quanto  hoc  furiosius  atque 
Majus  peccatum  est:  paulum  deliquit  amicus, 

Quod  nisi  concedas  habeare  insuavis,  acerbus  85 

Odisti  et  fugis  ut  Rusonem  debitor  aeris, 

Qui  nisi  cum  tristes  misero  venere  Kalendae 
Mercedem  aut  nummos  unde  unde  extricat,  amaras 
Porrecto  jugulo  historias  captivus  ut  audit. 

Comminxit  lectum  potus  mensavo  catillum  yo 

Evandri  manibus  tritum  dejecit,  ob  hanc  rem 

Aut  positum  ante  mea  quia  pullum  in  parte  catini 
Sustulit  esuriens,  minus  hoe  jucundus  amicus 
Sit  mihi  ? Quid  faciam  si  furtum  fecerit,  aut  si 
Prodiderit  commissa  fide  sponsumve  negarit  ? 95 

Quis  paria  esse  fere  placuit  peccata  laborant 
Cum  ventum  ad  verum  est;  sensus  moresque  repugnant 
Atque  ipsa  utilitas,  justi  prope  mater  et  aequi. 

Cum  prorepserunt  primis  animalia  terris, 

Mutum  et  turpe  pecus,  glandem  atque  cubilia  propter  100 
Unguibus  et  pugnis,  dein  fustibus,  atque  ita  porro 
Pugnabant  armis  quae  post  fabricaverat  usus, 

Donec  verba'  quibus  voces  sensusque  notarent 
Nominaque  invenere ; dehinc  absistere  bello, 

Oppida  coeperunt  munire  et  ponere  leges,  105 

Ne  quis  fur  esset,  neu  latro,  neu  quis  adulter. 

Nam  fuit  ante  Helenam  cunnus  teterrima  belli 
Causa,  sed  ignotis  perierunt  mortibus  illi, 

Quos  venerem  incertam  rapientes  more  ferarum 
Viribus  editior  caedebat,  ut  in  grege  taurus.  lio 

Jura  inventa  metu  injusti  fateare  necesse  est, 
Tempora  si  fastosque  velis  evolvere  mundi. 

Nec  natura  potest  justo  secernere  iniquum, 

Dividit  ut  bona  diversis,  fugienda  petendis; 

Nec  vincet  ratio  hoc,  tantundem  ut  peccet  idemque  115 
Qui  teneros  caules  alieni  fregerit  horti 
Et  qui  nocturnus  sacra  divum  legerit.  Adsit 
Regula  peccatis  quae  poenas  irroget  aequas, 

Ne  scutica  dignum  horribili  sectere  flagello. 

Nam  ut  ferula  caedas  meritum  majora  subire  120 
Verbera  non  vereor,  cum  dicas  esse  pares  re 
Furta  latrociniis  et  magnis  parva  mineris 
Falce  recisurum  simili  te,  si  tibi  regnum 
Permittant  homines.  Si  dives  qui  sapiens  est, 

Et  sutor  bonus  ct  solus  formosus  et  est  rex,  125 

Cur  optas  quod  habes?  Non  nosti  quid  pater,  inquit, 
Chrysippus  dicat : Sapiens  crepidas  sibi  nunquam 
Nec  soleas  fecit,  sutor  tamen  est  sapiens.  Qui? 

Ut  quamvis  tacet  Hermogenes  canter  tamen  atque 
Optimus  est  modulator ; ut  ^Alfenius  vafer,  omni  130 
Abjecto  instrumento  artis  elausaque  taberna, 

Sutor  erat,  sapiens  operis  sic  optimus  omnis 
Est  opifex  solus,  sic  rex.  Vellunt  tibi  barbam 
Lascivi  pueri;  quos  tu  nisi  fuste  coerces 
Urgeris  turba  circum  te  stante  miser  que  • 
Rumperis  et  latras,  magnorum  maxime  regum. 

Re  longum. faciam:  dum  tu  quadrante  lavatum 
Rex  ibis  neque  te  quisquam  stipator  ineptum 
Praeter  Crispinum  sectabitur,  et  mihi  dulces 
Ignoscent  si  quid  peccaro  stultus  amici,  uo 

Inque  vicem  illorum  patiar  delicta  libenter, 
Privatusque  magis  vivam  te  rege  beatus. 

IV. 

Eupolis  atque  Cratinus  Aristophanesque  poetae, 
Atque  alii  quorum  comoedia  prisca  virorum  est, 

Si  quis  erat  dignus  describi  quod  malus  ac  fur, 

Quod  moechus  foret  aut  sicarius  aut  alioqui 
Famosus,  multa  cum  libertate  notabant.  3 

Hinc  omnis  pendet  Lucilius,  hosce  secutus 
Mutatis  tantum  pedibus  numerisque,  facetus, 

Emunctae  naris,  durus  componere  versus. 

Ram  fuit  hoc  vitiosus:  in  hora  saepe  ducentos 
Ut  magnum  versus  dictabat  stans  pede  in  uno.  10 
Cum  fiueret  lutulentus  erat  quod  tollere  velles; 
Garrulus  atque  piger  scribendi  ferre  laborem, 
Scribendi  recte:  nam  ut  multum  nil  moror.  Ecco, 
Crispinus  minimo  me  provocat:  “Accipe,  si  vis 
Accipiam  tabulas;  detur  nobis  locus,  hora,  15 

Custodes;  videamus  uter  plus  scribere  possit.” 

“Di  bene  fecerunt  inopis  me  quodque  pusilli 
Finxerunt  animi,  raro  et  perpauca  loquentis. 

At  tu  conclusas  hircinis  follibus  auras, 

Usque  laborantes  dum  ferrum  molliat  gignis,  ro 

Ut  mavis  imitare.”  Beatus  Fannius  ultro 
Delatis  capsis  et  imagine;  cum  mea  nemo 
Scripta  legat  vulgo  recitare  timentis  ob  h^inc  rem, 
Quod  sunt  quos  genus  hoc  minime  juvat,  utpote  plures 
Culpari»  dignos.  Quemvis  media  erue  turba : 35 

Aut  ob  avaritiam  aut  misera  ambitione  laborat. 

Hic  nuptarum  insanit  amdHbus,  hic  puerorum; 

Ilunc  capit  argenti  splendor ; stupet  Albius  aere ; 

Hic  mutat  merces  surgente  a sole  ad  eum  quo 
Vespertina  tepet  regio,  quin  per  mala  praeceps  30 
Fertur  uti  pulvis  collectus  turbine,  ne  quid 
Summa  deperdat  metuens  aut  ampliet  ut  rem. 

Omnes  hi  metuunt  versus,  odere  poetas. 

“ Foenum  habet  in  cornu ; longe  fuge : dummodo  risum 
Exgutiat  sibi  non  hic  cuiquam  parcet  amico ; 25 

Et  quod  cunque  semel  chartis  illeverit  omnes 
Gestiet  a furno  redeuntes  scire  lacuque 
Et  pueros  et  anus.”  Agedum,  pauca  accipe  contra. 
Primum  ego  me  illorum  dederim  quibus  esse  poetis 
Excerpam  numero:  neque  enim  concludere  versum  40 
Dixeris  esse  satis ; neque  si  qui  scribat  uti  nos 
Sermoni  propiora:  putes  hunc  esse  poetam. 

Ingenium  cui  sit,  cui  mens  divinior  atque  os 
Magna  sonaturum,  des  nominis  hujus  honorem. 

Idcirco  quidam  comoedia  necne  poema  45 

Esset  quaesivere,  quod  acer  spiritus  ac  vis 

Nec  verbis  nec  rebus  inest,  nisi  quod  pede  certo 

Differt  sermoni  sermo  merus.  At  pater  ardens 

Saevit,  quod  meretrice  nepos  insanus  amica 

Filius  uxorem  grandi  eum  dote  recuset,  53 

Ebrius  et,  magnum  quod  dedecus,  ambulet  ante 

Noctem  cum  facibus.  Numquid  Pomponius  istis 

Audiret  leviora  pater  si  viveret?  Ergo 

Non  satis  est  puris  versum  perscribere  verbis, 

Quem  si  dissolvas,  quivis  stomachetur  eodem  55 

Quo  personatus  pacto  pater.  His  ego  quae  nunc, 

Olim  quae  scripsit  Lucilius,  eripias  si 

Tempora  certa  modosque,  et  quod  prius  ordine  verbum  est 

Posterius  facias,  praeponens  ultima  primis, 

Non  ut  si  solvas  “Postquam  Discordia  tetra  go 

Belli  ferratos  postes  portasque  refregit” 

Invenias  etiam  disjecti  membra  poetae.. 

Hactenus  haec : alias  justum  sit  necne  poema, 

Nunc  illud  tantum  quaeram,  meritone  tibi  sit 
Suspectum  genus  hoc  scribendi.  Sulcius  acer  G5 

Ambulat  et  Caprius  rauci  male  cumque  libellis, 
Magnus  uterque  timor  latronibus ; at  bene  si  quis 
10 

Et  vivat  puris  manibus  contemnat  utrumque. 

Ut  sis  tu  similis  Caeli  Birrique  latronum, 

Non  ego  sum  Capri  neque  Sulci:  cur  metuas  me?  73 
Nulla  taberna  meos  habeat  neque  pila  libellos, 

Quis  manus  insudet  vulgi  Hermogenisque  Tigelli ; 

Nec  recito  cuiquam  nisi  amicis,  idque  coactus, 

Non  ubivis  coramve  quibuslibet.  In  medio  qui 
Scripta  foro  recitent  sunt  multi  quique  lavantes:  - 75 
Suave  locus  voci  resonat  conclusus.  Inanes 
Hoc  juvat,  haud  illud  quaerentes,  num  sine  sensu, 
Tempore  num  faciant  alieno.  “Laedere  gaudes,” 
Inquit,  “et  hoc  studio  pravus  facis.”  Unde  petitum 
Hoc  in  me  jacis  ? Est  auctor  quis  denique  eorum  83 
Yixi  cum  quibus?  Absentem  qui  rodit  amicum; 

Qui  non  defendit  alio  culpante;  solutos 
Qui  captat  risus  hominum  famamque  dicacis ; 

Fingere  qui  non  visa  potest;  commissa  tacere 

Qui  nequit ; hic  niger  est,  hunc  tu,  Romane,  caveto.  85 

Saepe  tribus  lectis  videas  coenare  quaternos, 

E quibus  unus  amet  quavis  adspergere  cunctos 
Praeter  eum  qui  praebet  aquam ; post  hunc  quoque  potus. 
Condita  cum  verax  aperit  praecordia  Liber. 

Hic  tibi  comis  et  urbanus  liberque  videtur,  93 

Infesto  nigris.  Ego  si  risi  quod  ineptus 
Pastillos  Rufillus  olet,  Gargonius  hircum, 

Lividus  et  mordax  videor  tibi?  Mentio  si  qra 
De  Capitolini  furtis  injecta  Petilii 
Te  coram  fuerit,  defendas  ut  tuus  est  mos:  95 

“Me  Capitolinus  convictore  usus  amicoque 
A puero  est,  causaque  mea  permulta  rogatu3 
Fecit,  et  incolumis  laetor  quod  vivit  in  urbe; 

Sed  tamen  admiror,  quo  pacto  judicium  illud 
Fugerit.”  Hic  nigrae  succus  loliginis,  haec  est  loa 
Aerugo  mera.  Quod  vitium  procul  afore  chartis 
Atque  animo  prius,  ut  si  quid  promittere  de  me 
Possum  aliud  vere,  promitto.  Liberius  si( 

Dixero  quid,  si  forte  jocosius,  hoc  mihi  juris 

Cum  venia  dabis:  insuevit  pater  optimus  hoc  me,  105 

Ut  fugerem  exemplis  vitiorum  quaeque  notando. 

Cum  me  hortaretur,  parce,  frugaliter,  atque 

Viverem  uti  contentus  eo  quod  mi  ipso  parasset: 
“Nonno  vides  Albi  ut  male  vivat  filius,  utque 
Barrus  inops  ? Magnum  documentum  ne  patriam  rem  i \o 
Perdere  quis  velit.”  A turpi  meretricis  amore 
Cum  deterreret:  “Scetani  dissimilis  sis.” 

Ne  sequerer  moechas  concessa  cum  venere  uti 
Possem:  “Deprensi  non  bella  est  fama  Treboni,” 
Aiebat.  “Sapiens  vitatu  quidque  petitu  115 

Sit  melius  causas  reddet  tibi : mi  satis  est  si 
Traditum  ab  antiquis  morem  servare  tuamque 
Dum  custodis  eges,  vitam  famam  que  tueri 
Incolumem  possum;  simul  ac  duraverit  aetas 
Membra  animumque  tuum  nabis  sine  cortice.”  Sic  me  123 
Formabat  puerum  dictis;  et  sive  jubebat 
Ut  facerem  quid:  “Habes  auctorem  quo  facias  hoc;” 
Unum  ex  judicibus  selectis  objiciebat ; 

Sive  vetabat:  “An  hoc  inhonestum  et  inutile  factu 
Necne  sit  addubites,  flagret  rumore  malo  cum  125 
Hic  atque  ille  ? Avidos  vicinum  funus  et  aegros 
Exanimat,  mortisque  metu  sibi  parcere  cogit; 

Sic  teneros  animos  aliena  opprobria  saepe 
Absterrent  vitiis.”  Ex  hoc  ego  sanus  ab  illis 
Perniciem  quaecunque  ferunt,  mediocribus  et  quis  130 
Ignoscas  vitiis  teneor;  fortassis  et  istinc 
Largiter  abstulerit  longa  aetas,  liber  amicus, 

Consilium  proprium ; neque  enim  cum  lectulus  aut  me 
Porticus  excepit  desum  mihi.  “Rectius  hoc  est: 

Hoc  faciens  vivam  melius:  Sic  dulcis  amicis  135 

Occurram ; Hoc  quidam  non  belle : numquid  ego  illi 
Imprudens  olim  faciam  simile  i”  Haec  ego  mecum 
Compressis  agito  labris ; ubi  quid  datur  oti 
Illudo  chartis.  Hoc  est  mediocribus  illis 
Ex  vitiis  unum;  cui  si  concedere  nolis  U) 

Multa  poetarum  veniat  manus  auxilio  quae 
Sit  mihi  (nam  multo  plures  sumus),  ac  veluti  te 
Judaei  cogemus  in  hanc  concedere  turbam. 

V. 

Eguessum  magna  me  excepit  Aricia  Roma 
Hospitio  modico;  rhetor  comes  Heliodorus. 

Graecorum  longe  doctissimus ; inde  Forum  Appi, 
Differtum  nautis  cauponibus  atque  malignis. 

Hoc  iter  ignavi  divisimus,  altius  ac  nos  5 

Praecinctis  unum  ; minus  est  gravis  Appia  tardis. 

Hic  ego  propter  aquam,  quod  erat  deterrima,  ventri 
Indico  bellum,  coenantes  liaud  animo  aequo 
Exspectans  comites.  Jam  nox  inducere  terris 
Umbras  et  caelo  diffundere  signa  parabat ; 10 

Tum  pueri  nautis,  pueris  convicia  nautae 
Ingerere.  Huc  appelle  ! Trecentos  inseris  : ohe 
* Jam  satis  est!  Dum  aes  exigitur,  dum  mula  ligatur, 
Tota  abit  hora.  Mali  culices  ranaeque  palustres 
Avertunt  somnos,  absentem  ut  cantat  amicam  15 
Multa  prolutus  vappa  nauta  atque  viator 
Certatim.  Tandem  fessus  dormire  viator 
Incipit,  ac  missae  pastum  retinacula  mulae 
Nauta  piger  saxo  religat  stertitque  supinus. 

Jamque  dies  aderat,  nil  cum  procedere  lintrem  23 
Sentimus,  donec  cerebrosus  prosilit  unus 
Ac  mulae  nautaeque  caput  lumbosque  saligno 
Fuste  dolat : quarta  vix  demum  exponimur  hora. 

Ora  manusque  tua  lavimus,  Feronia,  lympha. 

Millia  tum  pransi  tria  repimus  atque  subimus  25 
Impositum  saxis  late  candentibus  Anxur. 

Huc  venturus  erat  Maecenas  optimus  atque 
Cocceius,  missi  magnis  de  rebus  uterque 
Legati,  aversos  soliti  componere  amicos. 

Hic  oculis  ego  nigra  meis  collyria  lippus  30 

Illinere.  Interea  Maecenas  advenit  atque 
Cocceius  Capitoque  simul  Fonteius,  ad  unguem 
Factus  homo,  Antoni  non  ut  magis  alter  amicus. 
Fundos  Aufidio  Lusco  praetore  libenter 
Linquimus,  insani  ridentes  praemia  scribae,  35 

Praetextam  et  latum  clavum  prunaeque  batillum. 

In  Mamur  rarum  lassi  deinde  urbe  manemus, 

Murena  praebente  domum,  Capitone  culinam. 

Postera  lux  oritur  multo  gratissima ; nanique 
Plotius  et  Varius  Sinuessae  Virgiliusque  40 

Occurrunt,  animae  quales  neque  candidiores 
Terra  tulit  neque  quis  me  sit  devinctior  alter. 

0 qui  complexus  et  gaudia  quanta  fuerunt! 

Nil  ego  contulerim  jucundo  sanus  amico. 

Proxima  Campano  ponti  quae  villula,  tectum  45 

Praebuit,  et  parochi  quae  debent  ligna  salemque. 

Hinc  muli  Capuae  clitellas  tempore  ponunt. 

Lusum  it  Maecenas,  dormitum  ego  Yirgili usque; 
Namque  pila  lippis  inimicum  et  ludere  crudis. 

Hinc  nos  Cocceii  recipit  plenissima  villa  50 

Quae  super  est  Caudi  cauponas.  Nunc  mihi  paucis 
Sarmenti  scurrae  pugnam  Messique  Cicirrhi, 

Musa,  velim  memores,  et  quo  patre  natus  uterque 
Contulerit  lites.  Messi  clarum  genus  Osci; 

Sarmenti  domina  exstat:  ab  his  majoribus  orti  « 
Ad  pugnam  venere.  Prior  Sannentus : “Equi  te 
Esse  feri  similem  dico.’,  Ridemus  et  ipse 
Messius  “Accipio,”  caput  et  movet.  “0,  tua  cornu 
Ni  foret  exsecto  frons,”  inquit,  “quid  faceres,  cum 
Sic  mutilus  miniteris  V1  At  illi  foeda  cicatrix  so 

Setosam  laevi  frontem  turpaverat  oris. 

Campanum  in  morbum,  in  faciem  permulta  jocatus, 
Pastorem  saltaret  uti  Cyclopa  rogabat : 

Nil  illi  larva  aut  tragicis  opus  esse  cothurnis. 

Multa  Cicirrhus  ad  haec : Donasse t jamne  catenam  65 
Ex  voto  Laribus,  quaerebat;  scriba  quod  esset, 

Nihilo  deterius  dominae  jus  esse.  Rogabat 
Denique  cur  unquam  fugisset,  cui  satis  una 
Farris  libra  foret  gracili  sic  tam  que  pusillo. 

Prorsus  jucunde  coenam  produximus  illam.  70 

Tendimus  hinc  recta  Beneventum,  ubi  sedulus  hospes 
Paene  macros  arsit  dum  turdos  versat  in  igni ; 

Nam  vaga  per  veterem  dilapso  flamma  culinam 
Vulcano  summum  properabat  lambere  tectum. 
Convivas  avidos  coenam  servosque  timentes  75 

Tum  rapere,  atque  omnes  restinguere,  velle  videres. 
Incipit  ex  illo  montes  Apulia  notos 
Ostentare  mihi,  quos  torret  Atabulus  et  quos 
Nunquam  erepsemus  nisi  nos  vicina  Trivici 
Villa  recepisset,  lacrimoso  non  sine  fumo,  so 

Udos  cum  foliis  ramos  urente  camino. 

Hic  ego  mendacem  stultissimus  usque  puellam 

Ad  mediam  noctem  exspecto : somnus  tamen  aufert 
Intentum  veneri ; tum  immundo  somnia  visu 
Nocturnam  vestem  maculant  ventremque  supinum.  85 
Quattuor  liinc  rapimur  viginti  et  millia  rhedis, 
Mansuri  oppidulo  quod  versu  dicere  non  est, 

Signis  perfacile  est : venit  vilissima  rerum 
Hic  aqua ; sed  panis  longe  pulcherrimus,  ultra 
Callidus  ut  soleat  humeris  portare  viator ; 90 

Nam  Canusi  lapidosus,  aquae  non  ditior  urna 
Qui  locus  a forti  Diomede  est  conditus  olim. 

Flentibus  hinc  Varius  discedit  maestus  amicis. 

Inde  Rubos  fessi  pervenimus,  utpote  longum 
Carpentes  iter  et  factum  corruptius  imbri.  95 

Postera  tempestas  melior,  via  pejor  ad  usque 
Bari  moenia  piscosi ; dein  Gnatia  Lymphis 
Iratis  exstructa  dedit  risusque  jocosque, 

Dum  flamma  sine  thura  liquescere  limine  sacro 
Persuadere  cupit.  Credat  Judaeus  Apella,  ioo 

Non  ego : namque  deos  didici  securum  agere  aevum, 
Nec  si  quid  miri  faciat  natura  deos  id 
Tristes  ex  alto  caeli  demittere  tecto. 

Brundisium  longae  finis  chartaeque  viaeque  est. 

VI. 

Non  quia,  Maecenas,  Lydorum  quidquid  Etruscos 
Incoluit  fines  nemo  generosior  est  te, 

Nec  quod  avus  tibi  maternus  fuit  atque  paternus 
Olim  qui  magnis  legionibus  imperitarent, 

Ut  plerique  solent,  naso  suspendis  adunco  5 

Ignotos,  ut  me  libertino  patre  natum. 

Cum  referre  negas  quali  sit  quisque  parente 
Natus  dum  ingenuus,  persuades  hoc  tibi  vere, 

Ante  potestatem  Tulli  atque  ignobile  regnum 
Multos  saepe  virps  nullis  majoribus  ortos  d 

Et  vixisse  probos  amplis  et  honoribus  auctos ; 

Contra  Laevinum,  Valeri  genus  unde  superbus 
Tarquinius  regno  pulsus  fugit,  unius  assis 
Non  unquam  pretio  pluris  licuisse,  notante 
Judice  quo  nosti  populo,  qui  stultus  honores 
Saepe  dat  indignis  et  famae  servit  ineptus, 

Qui  stupet  in  titulis  et  imaginibus.  Quid  oportet 
Nos  facere  a vulgo  longo  longeque  remotos? 

Namque  esto  populus  Laevino  mallet  honorem 
Quam  Decio  mandare  novo,  censorque  moveret  io 
Appius  ingenuo  si  non  essem  patre  natus: 

Vel  merito  quoniam  in  propria  non  pelle  quiessem. 
Sed  fulgente  trahit  constrictos  Gloria  curru 
Non  minus  ignotos  generosis.  Quo  tibi,  Tilli, 

Sumere  depositum  clavum  fieri  que  tribuno?  £5 

Invidia  accrevit  privato  quae  minor  esset. 

Nam  ut  quisque  insanus  nigris  medium  impediit  crus 
Pellibus  et  latum  demisit  pectore  clavum, 

Audit  continuo : “Quis  homo  hic  est  ? quo  patre  natus  T 9 
Ut  si  qui  aegrotet  quo  morbo  Barrus,  haberi  so 

Ut  cupiat  formosus,  eat  quacunque  puellis 
Injiciat  curam  quaerendi  singula,  quali 
Sit  facie,  sura,  quali  pede,  dente,  capillo: 

Sic  qui  promittit  cives,  urbem  sibi  curae, 

Imperium  fore  et  Italiam,  delubra  deorum,  Z5 

Quo  patre  sit  natus,  num  ignota  matre  inhonestus, 
Omnes  mortales  curare  et  quaerere  cogit. 

“Tune  Syri,  Damae,  aut  Dionysi  filius,  audes 
Dejicere  e saxo  cives  aut  traclere  Cadmo  ?” 

“At  Novius  collega  gradu  post  me  sedet  uno;  40 
Namque  est  ille  pater  quod  erat  meus.”  “ Hoc  tibi  Paullus 
Et  Messalla  videris?  At  hic,  si  plostra  ducenta 
Concurrantque  foro  tria  funera,  magna  sonabit 
Cornua  quod  vincatque  tubas : saltem  t.enet  hoc  nos.” 
Nunc  ad  me  redeo  libertino  patre  natum,  45 

Quem  rodunt  omnes  libertino  patre  natum, 

Nunc  quia  sum  tibi,  Maecenas,  convictor;  at  olim 
Quod  mihi  pareret  legio  Romana  tribuno. 

Dissimile  hoc  illi  est;  quia  non  ut  forsit  honorem 
Jure  mihi  invideat  quivis  ita  te  quoque  amicum,  50 
Praesertim  cautum  dignos  assumere,  prava 
Ambitione  procul.  Felicem  dicere  non  hoc 
Me  possum  casu  quod  te  sortitus  amicum  ; 

Nulla  etenim  mihi  te  fors  obtulit:  optimus  olim 
Virgilius,  post  hunc  Varius  dixere  quid  essem.  55 
Ut  veni  coram  singultim  pauca  locutus. 

Infans  namque  pudor  prohibebat  plura  profari, 

Non  ego  me  claro  natum  patre,  non  ego  circum 
Me  Satureiano  vectari  rura  caballo, 

Sed  quod  eram  narro.  Respondes  ut  tuus  est  mcs  63 
Pauca:  abeo;  et  revocas  nono  post  mense  jubesque 
Esse  in  amicorum  numero.  Magnum  hoc  ego  duco 
Quod  placui  tibi  qui  turpi  secernis  honestum, 

Non  patre  praeclaro  sed  vita  et  pectore  puro. 

Atqui  si  vitiis  mediocribus  ac  mea  paucis  C5 

Mendosa  est  natura  alioqui  recta,  velut  si 
Egregio  inspersos  reprehendas  corpore  naevos; 

Si  neque  avaritiam  neque  sordes  aut  mala  lustra 
Objiciet  vere  quisquam  mihi,  purus  et  insons 
(Ut  me  collaudem)  si  et  vivo  carus  amicis;  70 

Causa  fuit  pater  his,  qui  macro  pauper  agello 
Noluit  in  Flavi  ludum  me  mittere,  magni 
Quo  pueri  magnis  e centurionibus  orti, 

Laevo  suspensi  loculos  tabulamque  lacerto1, 

Ibant  octonis  referentes  Idibus  aera:  75 

Sed  puerum  est  ausus  Romam  portare  docendum 
Artes  quas  doceat  quivis  eques  atque  senator 
'Semet  prognatos.  Vestem  servosque  sequentes, 

In  magno  ut  populo,  si  qui  vidisset,  avita 

Es  re  praeberi  sumptus  mihi  crederet  illos.  so 

Ipse  mihi  custos  incorruptissimus  omnes 

Circum  doctores  aderat.  Quid  multa?  Pudicum, 

Qui  primus  virtutis  honos,  servavit  ab  omni  « 

Non  solum  facto  verum  opprobrio  quoque  turpi; 

Nec  timuit  sibi  ne  vitio  quis  verteret  olim  85 

Si  praeco  parvas  aut,  ut  fuit  ipse,  coactor 
Mercedes  sequerer;  neque  ego  essem  questus:  athocnunc 
Laus  illi  debetur  et  a me  gratia  major. 

Nil  me  poeniteat  sanum  patris  hujus,  eoque 

Non,  ut  magna  dolo  factum  negat  esse  suo  pars  90 

Quod  non  ingenuos  habeat  clarosque  parentes, 

Sic  me  defendam.  Longe  mea  discrepat  istis 

Et  vox  et  ratio : nam  si  natura  juberet 

A certis  annis  aevum  remeare  peractum 

Atque  alios  legere  ad  fastum  quoscunque  parentos  9 5 

Optaret  sibi  quisque,  meis  contentus  honestos 

Fascibus  et  sellis  nollem  mihi  sumere,  demens 
Judicio  vulgi,  sanus  fortasse  tuo,  quod 
Nollem  onus  liaud  unquam  solitus  portare  molestum. 
Nam  mihi  continuo  major  quaerenda  foret  res,  ico 
Atque  salutandi  plures,  ducendus  et  unus 
Et  comes  alter  uti  ne  solus  rusve  peregreve 
Exirem ; plures  calones  atque  caballi 
Pascendi,  ducenda  petorrita.  Nunc  mihi  curto 
Ire  licet  mulo  vel  si  libet  usque  Tarentum,  105 

Mantica  cui  lumbos  onere  ulceret  atque  eques  armos: 
Objiciet  nemo  sordes  mihi  quas  tibi,  Tilli, 

Cum  Tiburte  via  praetorem  quinque  sequuntur 
Te  pueri  lasanum  portantes  oenophorumque. 

Hoc  ego  commodius  quam  tu,  praeclare  senator,  110 
Millibus  atque  aliis  vivo.  Quacunque  libido  est, 
Incedo  solus;  percontor  quanti  olus  ac  far; 

Fallacem  Circum  vespertinumque  pererro 
Saepe  Forum;  adsisto  divinis;  inde  domum  me 
Ad  porri  et  ciceris  refero  laganique  catinum;  115 
Coena  ministratur  pueris  tribus,  et  lapis  albus 
Pocula  cum  cyatho  duo  sustinet;  adstat  echinus 
Vilis,  cum  patera  guttus,  Campana  supellex. 

Deinde  eo  dormitum,  non  sollicitus  mihi  quod  cras 
Surgendum  sit  mane,  obeundus  Marsya,  qui  so  120 
Vultum  ferre  negat  Noviorum  posse  minoris. 

Ad  quartam  jaceo;  post  hanc  vagor;  aut  ego,  lecto 
Aut  scripto  quod  me  tacitum  juvet,  ungor  olivo, 

Non  quo  fraudatis  immundus  Natta  lucernis. 

Ast  ubi  me  fessum  sol  acrior  ire  lavatum  irs 

Admonuit  fugio  Campum  lusumque  trigonem. 

Pransus  non  avide,  quantum  interpellet  inani 
Ventre  diem  durare,  domesticus  otior.  Haec  est 
Vita  solutorum  misera  ambitione  gravique; 

His  me  consolor  victurum  suavius  ac  si  133 

Quaestor  avus  pater  atque  meus  patruusque  fuisset. 

VII. 

Proscripti  Regis  Rupili  pus  atque  venenum 
Hybrida  quo  pacto  sit  Persius  ultus,  opinor 
Omnibus  et  lippis  notum  et  tonsoribus  esse, 
il 

Persius  hic  permagna  negotia  dives  habebat 
Clazomenis,  etiam  lites  cum  Rege  molestas, 

Durus  homo  atque  odio  qui  posset  vincere  Regem, 
Confidens  tumidusque,  adeo  sermonis  amari 
Sisennas  Barros  Iit  equis  praecurreret  albis. 

Ad  Regem  redeo.  Postquam  nihil  inter  utrumque 
Convenit,  (hoc  etenim  sunt  omnes  jure  molesti.  io 
Quo  fortes  quibus  adversum  bellum  incidit;  inter 
Hectora  Priamiden  animosum  atque  inter  Achillem 
Ira  fuit  capitalis  ut  ultima  divideret  mors, 

Non  aliam  ob  causam  nisi  quod  virtus  in  utroque 
Summa  fuit:  duo  si  discordia  vexet  inertes,  15 

Aut  si  disparibus  bellum  incidat,  ut  Diomedi 
Cum  Lycio  Glauco,  discedat  pigi-ior  ultro 
Muneribus  missis:)  Bruto  praetore  tenente 
Ditem  Asiam  Rupili  et  Persi  par  pugnat,  uti  non 
Compositum  melius  cum  Bitho  Bacchius.  In  jus  20 
Acres  procurrunt,  magnum  spectaculum  uterque. 
Persius  exponit  causam ; ridetur  ab  omni 
Conventu ; laudat  Brutum  laudatque  cohortem : 

Solem  Asiae  Brutum  appellat,  stellasque  salubres 
Appellat  comites  excepto  Rege;  canem  illum  25 

Invisum  agricolis  sidus  venisse.  Ruebat 
Flumen  ut  hibernum  fertur  quo  rara  securis. 

Tum  Praenestinus  salso  multoque  fluenti 
Expressa  arbusto  regerit  convicia,  durus 
Vindemiator  et  invictus,  cui  saepe  viator  sa 

Cessisset  magna  compellans  voce  cucullum. 

At  Graecus,  postquam  est  Italo  perfusus  aceto, 
Persius  exclamat : Per  magnos,  Brute,  deos  te 
Oro  qui  reges  consueris  tollere,  cur  non  34 

Hunc  Regem  jugulas?  Operum  hoc,  mihi  crede,  tuorum  est. 

VIII. 

Olim  truncus  eram  ficulnus,  inutile  lignum, 

Cum  faber,  incertus  scamnum  facerctne  Priapum, 
Maluit  esse  deum.  Deus  inde  ego  furum  aviumquo 
Maxima  formido ; nam  fures  dextra  coercet 
Obscoenoque  ruber  porrectus  ab  inguine  palus ; 

Ast  importunas  volucres  in  vertice  arundo 

Terret  fixa  vetatque  novis  considere  in  hortis. 

Huc  prius  angustis  ejecta  cadavera  cellis 
Conservus  vili  portanda  locabat  in  arca. 

Hoc  miserae  plebi  stabat  commune  sepulcrum,  10 
Pantolabo  scurrae  Nomentanoquc  nepoti: 

Mille  pedes  in  fronte,  trecentos  cippus  in  agrum 
Hic  dabat:  Heredes  monumentum  ne  sequeretur. 
Nunc  licet  Esquiliis  habitare  salubribus  atque 
Aggere  in  aprico  spatiari,  quo  modo  tristes  15 

Albis  informem  spectabant  ossibus  agrum; 

Cum  mihi  non  tantum  furesque  feraeque  suetae 
Hunc  vexare  locum  curae  sunt  atque  labori, 

Quantum  carminibus  quae  versant  atque  venenis 
Humanos  animos.  Has  nullo  perdere  possum  20 

Nec  prohibere  modo,  simul  ac  vaga  luna  decorum 
Protulit  os,  quin  ossa  legant  herbasque  nocentes. 

Vidi  egomet  nigra  succinctam  vadere  palla 
Canidiam  pedibus  nudis  passoque  capillo, 

Cum  Sagana  majore  ululantem : pallor  utrasque  25 
Fecerat  horrendas  adspectu.  Scalpere  terram 
Unguibus  et  pullam  divellere  mordicus  agnam 
Coeperunt ; eruor  in  fossam  confusus  ut  inde 
Manes  elicerent,  animas  responsa  daturas. 

Lanea  et  efligies  erat,  altera  cerea:  major  29 

Lanea,  quae  poenis  compesceret  inferiorem; 

Cerea  suppliciter  stabat  servilibus  ut  quae 
Jam  peritura  modis.  Ilecaten  vocat  altera,  saevam 
Altera  Tisiphonen ; serpentes  atque  videres 
Infernas  errare  canes,  Lunam  que  rubentem  25 

Ne  foret  his  testis  post  magna  latere  sepulcra 
Mentior  at  si  quid  merdis  caput  inquiner  albis 
Corvorum,  atque  in  me  veniat  mictum  atque  cacatum 
Julius  et  fragilis  Pediatia  furque  Voranus. 

Singula  quid  memorem  ] quo  pacto  alterna  loquentes  40 
Umbrae  cum  Sagana  resonarent  triste  et  acutum, 
Utque  lupi  barbam  variae  cum  dente  colubrae 
Abdiderint  fnrtim  terris,  et  imagine  cerea  . 

Largior  arserit  ignis,  et  ut  non  testis  inultus 
Horruerim  voces  Furorum  et  facta  duarum: 

Nam  displosa  sonat  quantum  vesica  pepedi 


45 

Diffissa  nate  ficus:  at  illae  currere  in  urbem; 

Canidiae  dentes,  altum  Saganae  caliendrum 
Excidere  atque  herbas  atque  incantata  lacertis 
Vincula  cum  magno  risuque  jocoque  videres.  so 

IX. 

Ibam  forte  via  Sacra,  sicut  meus  est  mos, 

Nescio  quid  meditans  nugarum,  totus  in  illis: 

Accurrit  quidam  notus  mihi  nomine  tantum, 
Arreptaque  manu,  “ Quid  agis,  dulcissime  rerum  V9 
“Suaviter  ut  nunc  est,”  inquam,  “et  cupio  omnia  quaevis”  5 
Cum  assectaretur:  “ Num  quid  vis?”  occupo.  At  ille, 
“Noris  nos,”  inquit;  “docti  sumus.”  Hic  ego,  “Pluris 
Hoc,”  inquam,  “mihi  eris.”  Misere  discedere  quaerens 
Ire  modo  ocius,  interdum  consistere,  in  aurem 
Dicere  nescio  quid  puero,  cum  sudor  ad  imos  ia 
Manaret  talos.  0 te,  Bolane,  cerebri 
Felicem ! aiebam  tacitus ; cum  quidlibet  ille 
Garriret,  vicos,  urbem  laudaret.  Ut  illi 
Nil  respondebam,  “Misere  cupis,”  inquit,  “abire; 
Jamdudum  video;  sed  nil  agis;  usque  tenebo;  15 
Persequar : hinc  quo  nunc  iter  est  tibi  ?”  “ Nil  opus  est  te 
Circumagi ; quendam  volo  visere  non  tibi  notum ; 
Trans  Tiberim  longe  cubat  is  prope  Caesaris  hortos.” 
“Nil  habeo  quod  agam  et  non  sum  piger;  usque  sequar  te.” 
Demitto  auriculas  ut  iniquae  mentis  asellus,  20 

Cum  gravius  dorso  subiit  onus.  Incipit  ille: 

“Si  bene  me  novi  non  Viscum  pluris  amicum, 

Non  Varium  facies ; nam  quis  me  scribere  plures 
Aut  citius  possit  versus  ? quis  membra  movere 
Mollius  ? Invideat  quod  et  Hermogenes  ego  canto.”  25 
Interpellandi  locus  hic  erat:  “Est  tibi  mater, 

Cognati,  quis  te  salvo  est  opus  ?” — “ Haud  mihi  quisquam. 
Omnes  composui.” — Felices ! nunc  ego  resto. 

Confice;  namque  instat  fatum  mihi  triste  Sabella 
Quod  puero  cecinit  divina  mota  anus  ui;na: 

Hunc  neque  dira  venena  nec  hosticus  auferet  ensis 
Nec  laterum  dolor  aut  tussis  nec  tarda  podagra; 
Garrulus  hunc  quando  consumet  «cunque;  loquaces 
Si  sapiat  vitet  simul  atque  adoleverit  aetas. 

Ventum  erat  ad  Vestae,  quarta  jam  parte  dici  35 
Praeterita,  et  casu  tunc  respondere  vadato 
Debebat,  quod  ni  fecisset  perdere  litem. 

“ Si  me  amas,” inquit,  “ paulum  hic  ades.’-  “ Intereapi  si 
Aut  valeo  stare  aut  novi  civilia  jura ; 

Et  propero  quo  scis.”  “Dubius  sum  quid  faciam,”  inquit,  40 
“Tene  relinquam  an  rem.”  “Me  sodes.”  “Non  faciam”  ille; 
Et  praecedere  coepit.  Ego  ut  contendere  durum  est 
Cum  victore  sequor.  “Maecenas  quomodo  tecum]” 
Hinc  repetit ; “ paucorum  hominum  et  mentis  bene  sanae ; 
Nemo  dexterius  fortuna  est  usus.  Haberes  45 

Magnum  adjutorem  posset  qui  ferre  secundas, 

Hunc  hominem  velles  si  tradere;  dispeream  ni 
Summosses  omnes.”  “Non  isto  vivimus  illic 
Quo  tu  rere  modo ; domus  hac  nec  purior  ulla  est 
Nec  magis  his  aliena  malis;  nil  mi  officit  unquam  50 
Ditior  hic  aut  est  quia  doctior;  est  locus  uni 
Cuique  unus.”  “Magnum  narras,  vix  credibile !”  “ Atqui 
Sic  habet.”  “Accendis,  quare  cupiam  magis  illi 
Proximus  esse.”  “Velis  tantummodo  : quae  tua  virtus. 
Expugnabis;  et  est  qui  vinci  possit,  eoque  55 

Difficiles  aditus  primos  habet.”  “Haud  mihi  deero: 
Muneribus  servos  corrumpam;  non  hodie  si 
Exclusus  fuero  desistam;  tempora  quaeram, 

Occurram  in  triviis,  deducam.  Nil  sine  magno 
Vita  labore  dedit  mortalibus.”  Haec  dum  rgifc,  ecce  eo 
Fuscus  Aristius  occurrit,  mihi  carus  et  illum 
Qui  pulchre  nosset.  Consistimus.  Unde  venis  ] et 
Quo  tendis]  rogat  et  respondet.  Vellere  coepi 
Et  prensare  manu  lentissima  brachia,  nutans, 
Distorquens  oculos,  ut  me  eriperet.  Male  salsus  65 
Ridens  dissimulare:  meum  jecur  urere  bilis. 

“Certe  nescio  quid  secreto  velle  loqui  te 
Aiebas  mecum.”  “Memini  bene,  sed  meliore 
Tempore  dicam ; hodie  tricesima  sabbata : vin  tu 
Curtis  Judaeis  oppedere]”  “Nulla  mihi,  inquam,  70 
Religio  est.”  “ At  mi ; sum  paulo  infirmior,  unus 
Multorum;  ignosces;  alias  loquar.”  Huncine  solem 
Tam  nigrum  surrexe  mihi ! Fugit  improbus  ac  me 
Sub  cultro  linquit.  Casu  venit  obvius  illi 

Adversarius  et  i u Quo  tu  turpissime  T’  magna  75 
Inclamat  voce ; et  “ Licet  antestari  V ’ Ego  vero 
Oppono  auriculam.  Rapit  in  jus;  clamor  utrinqiie; 
Undique  concursus.  Sic  me  servavit  Apollo. 

X. 

Nempe  incomposito  dixi  pede  currere  versus 
Lucili.  Quis  tam  Lucili  fautor  inepte  est 
Ut  non  hoc  fateatur  ? At  idem  quod  sale  multo 
Urbem  defricuit  charta  laudatur  eadem. 

Nec  tamen  hoc  tribuens  dederim  quoque  cetera;  nam  sic  5 
Et  Laberi  mimos  ut  pulchra  poemata  mirer. 

Ergo  non  satis  est  risu  diducere  rictum 

Auditoris  (et  est  quaedam  tamen  hic  quoque  virtus). 

Est  brevitate  opus,  ut  currat  sententia  neu  se 

Impediat  verbis  lassas  onerantibus  aures;  io 

Et  Sermone  opus  est  modo  tristi  saepe  jocoso, 

Defendente  vicem  modo  rhetoris  atque  poetae, 

Interdum  urbani,  parcentis  viribus  atque 

Extenuantis  eas  consulto.  Ridiculum  acri 

Fortius  et  melius  magnas  plerumque  secat  res.  15 

Illi  scripta  quibus  comoedia  prisca  viris  est 

Hoc  stabant,  hoc  sunt  imitandi;  quos  neque  pulcher 

Hermogenes  unquam  legit  neque  simius  iste 

Nil  praeter  Calvum  et  doctus  cantare  Catullum. 

‘‘At  magnum  fecit  quod  verbis  Graeca  Latinis  20 
Miscuit.”  O seri  studiorum!  quine  putetis 
Difficile  et  mirum  Rhodio  quod  Pitholeonti 
Contigit?  “At  sermo  lingua  concinnus  utraque 
Suavior,  ut  Chio  nota  si  commixta  Falerni  est.” 

Cum  versus  facias,  te  ipsum  percontor,  an  et  cum  25 
Dura  tibi  peragenda  rei  sit  causa  Petilii  ? 

Scilicet  oblitus  patriaeque  patrisque,  Latine 

Cum  Pedius  causas  exsudet  Poplicola  atque 

Corvinus,  patriis  intermiscere  petita 

Verba  foris  malis,  Canusini  more  bilinguis?  so 

Atque  ego  cum  Graecos  facerem  natus  'mare  citra 

Versiculos,  vetuit  me  tali  voce  Quirinus, 

Post  mediam  noctem  visus  cum  somnia  vera: 

“In  silvam  non  ligna  feras  insanius  ac  si 

Magnas  Graecorum  malis  implere  catervas.”  ss 

Turgidus  Alpinus  jugulat  dum  Memnona,  dum  que 
Defingit  Rheni  luteum  caput,  haec  ego  ludo, 

Quae  neque  in  aede  sonent  certantia  judice  Tarpa, 
Nec  redeant  iterum  atque  iterum  spectanda  theatris. 
Arguta  meretrice  potes  Davoque  Chremeta  40 

Eludente  senem  comis  garrire  libellos 
Unus  vivorum,  Fundani;  Follio  regum 
Facta  canit  pede  ter  percusso;  forte  epos  acer 
Ut  nemo  Varius  ducit;  molle  atque  facetum 
Virgilio  annuerunt  gaudentes  rure  Camenae.  45 

IIoc  erat,  experto  frustra  Varrone  Atacino 
Atque  quibusdam  aliis, -melius  quod  scribere  possem, 
Inventore  minor;  neque  ego  illi  detrahere  ausim 
Haerentem  capiti  cum  multa  laude  coronam. 

At  dixi  fluere  hunc  lutulentum,  saepe  ferentem  50 
Plura  quidem  tollenda  relinquendis.  Age,  quaeso, 

Tu  nihil  in  magno  doctus  reprehendis  Homero  1 
Nil  comis  tragici  mutat  Lucilius  Acci  1 
Non  ridet  versus  Enni  gravitate  minores, 

Cum  de  se  loquitur  non  ut  majore  reprensis?  55 

Quid  vetat  et  nosmet  Lucili  scripta  legentes- 
Quaerere,  num  illius,  num  rerum  dura  negarit 
Versiculos  natura  magis  factos  et  euntes 
Mollius  ac  si  quis  pedibus  quid  claudere  senis, 

Hoc  tantum  contentus,  amet  scripsisse  ducentos  eo 
Ante  cibum  versus,  totidem  coenatus ; Etrusci 
Quale  fuit  Cassi  rapido  ferventius  amni  • 

Ingenium,  capsis  quem  fama  est  esse  librisque 
Ambustum  propriis  ? Fuerit  Lucilius,  inquam, 

Comis  ct  urbanus,  fuerit  limatior  idem  es 

Quam  rudis  et  Graecis  intacti  carminis  auctor, 
Quamque  poetarum  seniorum  turba;  sed  ille, 

Si  foret  hoc  nostrum  fato  dilatus  in  aevum, 

Detereret  sibi  multa,  recideret  omne  quod  ultra 
Perfectum  traheretur,  et  in  versu  faciendo  70 

Saepe  caput  scaberet  vivos  et  roderet  ungues. 

Saepe  stilum  vertas  iterum  quae  digna  legi  sint 
Scripturus,  neque  te  ut  miretur  turba  labores, 
Contentus  paucis  lectoribus.  An  tua  demens 

Vilibus  in  ludis  dictari  carmina  malis  ? 75 

Non  ego ; nam  satis  est  equitem  mihi  plaudere,  ut  audax 
Contemptis  aliis  explosa  Arbuscula  dixit. 

Men  moveat  cimex  Pantilius,  aut  cruciet  quod 
Vellicet  absentem  Demetrius,  aut  quod  ineptus 
Fannius  Hermogenis  laedat  conviva  Tigelli?  so 

Plotius  et  Varius,  Maecenas  Virgiliusque, 

Valgius  et  probet  haec  Octavius,  optimus  atque 
Fuscus  et  haec  utinam  Viscorum  laudet  uterque! 
Ambitione  relegata  te  dicere  possum, 

Pollio,  te,  Messalla,-  tuo  cum  fratre,  simulque  85 

Vos,  Bibule  et  Servi,  simul  his  te,  candide  Furni, 
Complures  alios,  doctos  ego  quos  et  amicos 
Prudens  praetereo ; quibus  haec,  sunt  qualiacunque, 
Arridere  velim,  doliturus  si  placeant  spe 
Deterius  nostra.  Demetri,  teque,  Tigelli,  90 

Discipularum  inter  jubeo  plorare  cathedras. 

I,  puer,  atque  meo  citus  haec  subscribe  libello. 

LIBER  SECUNDUS. 

I. 

“Sunt  quibus  in  satira  videor  nimis  acer  et  ultra 
Legem  tendere  opus;  sine  nervis  altera  quidquid 
Composui  pars  esse  putat,  similesque  meorum 
Mille  die  versus  deduci  posse.  Trebati, 

Quid  faciam  praescribe.5’  “ Quiescas.55  “ Ne  faciam, inquis,  s 
Omnino  versus  V 5 “ Aio.55  “ Peream  male  si  non 
Optimum  erat : verum  nequeo  dormire.’5  “ Ter  uncti 
Transnanto  Tiberim  somno  quibus  est  opus  alto, 
Irriguumque  mero  sub  noctem  corpus  habento. 

Aut  si  tantus  amor  scribendi  te  rapit  aude  io 

Caesaris  invicti  res  dicere,  multa  laborum 
Praemia  laturus.”  “Cupidum,  pater  optime,  vires 
Deficiunt : neque  enim  quivis  horrentia  pilis 
Agmina  nec  fracta  pereuntes  cuspide  Gallos 
Aut  labentis  equo  describat  vulnera  Parthi.”  15 

“Attamen  et  justum  poteras  et  scribere  fortem, 
Scipiadam  ut  sapiens  Lucilius”  “Haud  mihi  deero 
Cum  res  ipsa  feret.  Nisi  dextro  tempore  Flacci 
Verba  per  attentam  non  ibunt  Caesaris  aurem, 

Cui  male  si  palpere  recalcitrat  undique  tutus.”  £> 
“Quanto  rectius  hoc  quam  tristi  laedere  versu 
Pantolabum  scurram  Nomentanumque  nepotem , 

Cum  sibi  quisque  timet,  quamquam  est  intactus,  et  odit!’’ 
“Quid  faciam?  Saltat  Milonius,  ut  semel  icto 
Accessit  fervor  capiti  numerusque  lucernis.  25 

Castor  gaudet  equis,  ovo  prognatus  eodem 
Pugnis : quot  capitum  vivunt,  totidem  studiorum 
Millia : me  pedibus  delectat  claudere  verba 
Lucili  ritu  nostrum  melioris  utroque. 

Ille  velut  fidis  arcana  sodalibus  olim  30 


132  HORATII  FLACCI 

Credebat  libris,  neque  si  male  cesserat  unquam 

Decurrens  alio,  neque  si  bene ; quo  fit  ut  omnis 

Votiva  pateat  veluti  descripta  tabella 

Vita  senis.  Sequor  hunc,  Lucanus  an  Apulus  anceps : 

Nam  Venusinus  arat  finem  sub  utrum  que  colonus,  35 

Missus  ad  hoc  pulsis,  vetus  est  ut  fama,  Sabellis, 

Quo  ne  per  vacuum  Romano  incurreret  hostis, 

Sive  quod  Apula  gens  seu  quod  Lucania  bellum 
Incuteret  violenta.  Sed  hic  stilus  haud  petet  ultro 
Quemquam  animantem  et  me  veluti  custodiet  ensis  40 
Vagina  tectus;  quem  cur  distringere  coner 
Tutus  ab  infestis  latronibus  ? O pater  et  rex 
Juppiter,  ut  pereat  positum  rubigine  telum, 

Nec  quisquam  noceat  cupido  mihi  pacis  ! * At  ille 
Qui  me  commorit, — melius  non  tangere  ! clamo ; 45 

Flebit  et  insignis  tota  cantabitur  urbe. 

Cervius  iratus  leges  minitatur  et  urnam, 

Canidia  Albuti  quibus  est  inimica  venenum, 

Grande  malum  Turius,  si  quid  se  judice  certes. 

Ut  quo  quisque  valet  suspectos  terreat,  utque  50 
Imperet  hoc  natura  potens,  sic  collige  mecum : 

Dente  lupus,  cornu  taurus  petit : unde  nisi  intus 
Monstratum  ? Scaevae  vivacem  crede  nepoti 
Matrem ; nil  faciet  sceleris  pia  dextera : mirum, 

Ut  neque  calce  lupus  quemquam  neque  dente  petit  bos ; 55 
Sed  mala  tollet  anum  vitiato  molle  cicuta. 

Ne  longum  faciam : seu  me  tranquilla  senectus 
Exspectat  seu  Mors  atris  circumvolat  alis, 

Dives,  inops,  Romae,  seu  fors  ita  j usserit,  exsul, 
Quisquis  erit  vitae  scribam  color.”  “O  puer,  ut  sis  60 
Vitalis  metuo  et  majorum  no  quis  amicus 
Frigore  tc  feriat”  “ Quid,  cum  est  Lucilius  ausus 
Primus  in  hunc  operis  componere  carmina  morem, 
Detrahere  et  pellem,  nitidus  qua  quisque  per  ora 
Cederet,  introrsum  turpis,  num  Laelius  aut  qui  65 
Duxit  ab  oppressa  meritum  Karthagine  nomen, 
Ingenio  offensi  aut  laeso  doluere  Metellb 
Famosisque  Lupo  cooperto  versibus  ? Atqui 
Primores  populi  arripuit  populumque  tributim, 

Scilicet  uni  aequus  virtuti  atque  ejus  amicis» 

Quin  ubi  se  a vulgo  et  scena  in  secreta  remorant 
Virtus  Scipiadae  et  mitis  sapientia  Laeli, 

Nugari  cum  illo  et  discincti  ludere  donec 
Decoqueretur  olus  soliti.  Quidquid  sum  ego,  quamvis 
Infra  Lucili  censum  ingeniumque,  tamen  me  75 

Cum  magnis  vixisse  invita  fatebitur  usque 
Invidia,  et  fragili  quaerens  illidere  dentem 
Offendet  solido;  nisi  quid  tu,  docto  Trebati, 

Dissentis.”  “ Equidem  nihil  liinc  diffindere  possum. 
Sed  tamen  ut  monitus  caveas, ‘ne  forte  negoti  80 
Incutiat  tibi  quid  sanctarum  inscitia  legum : 

Si  mala  condiderit  in  quem  quis  carmina,  jus  est 
Judiciumque.”  “ Esto,  si  quis  mala ; sed  bona  si  quis 
Judice  condiderit  laudatus  Caesare?  si  quis' 
Opprobriis  dignum  latraverit,  integer  ipse?”  8o 

" Solventur  risu  tabulae,  tu  missus  abibis.” 

II. 

Quae  virtus  et  quanta,  boni,  sit  vivere  parvo 
(Nec  meus  hic  sermo  est,  sed  quae  praecepit  Ofella 
Rusticus,  abnormis  sapiens,  crassaque  Minerva,) 
Discite,  non  inter  lances  mensasque  nitentes 
Cum  stupet  insanis  acies  fulgoribus  et  cum  5 

Acclinis  falsis  animus  meliora  recusat, 

Verum  hic  impransi  mecurn  disquirite.  Cur  hoc  ? 
Dicam  si  potero.  Male  verum  examinat  omnis 
Corruptus  judex.  Leporem  sectatus  equove 
Lassus  ab  indomito,  vel  si  Romana  fatigat  10 

Militia  assuetum  graecari,  seu  pila  velox 
Molliter  austerum  studio  fallente  laborem, 

{Seu  te  discus  agit,  pete  cedentem  aera  disco; 

Cum  labor  extuderit  fastidia,  siccus,  inanis 
Sperne  cibum  vilem ; nisi  Hymettia  mella  Falerno  15 
Ne  biberis  diluta.  Foris  est  promus  et  atrum 
Defendens  pisces  hiemat  mare : cum  sale  panis 
Latrantem  stomachum  bene  leniet.  Unde  putas  aut 
Qui  partum  ? Non  in  caro  nidore  voluptas 
Summa  sed  in  te  ipso  est.  Tu  pulmentaria  quaere  20 
Sudando  ; pinguem  vitiis  albumque  neque  ostrea 
Nec  scarus  aut  poterit  peregrina  juvare  lagois. 

Vix  tamen  eripiam  posito  pavone  velis  quin 
Hoc  potius  quam  gallina  tergere  palatum, 

Corruptus  vanis  rerum,  quia  veneat  auro  25 

Rara  avis  et  picta  pandat  spectacula  cauda; 

Tamquam  ad  rem  attineat  quidquam.  Num  vesceris  ista 
Quam  laudas  pluma?  Cocto  num  adest  honor  idem? 
Carne  tamen  quamvis  distat  nil,  hac  magis  illam 
Imparibus  formis  deceptum  te  petere  ! Esto  : 30 

Unde  datum  sentis  lupus  hic  Tiberinus  an  alto 
Captus  hiet,  pontesne  inter  jactatus  an  amnis 
Ostia  sub  Tusci?  Laudas,  insane,  trilibrem 
Mullum  in  singula  quem  minuas  pulmenta  necesse  est. 
Ducit  te  species  video : quo  pertinet  ergo  35 

Proceros  odisse  lupos?  Quia  scilicet  illis 
Majorem  natura  modum  dedit,  his  breve  pondus. 
Jejunus  raro  stomachus  vulgaria  temnit. 

“Porrectum  magno  magnum  spectare  catino 
Vellem,”  ait  Harpyiis  gula  digna  rapacibus.  At  vos,  49 
Praesentes  Austri,  coquite  horum  obsonia, — quamquam 
Putet  aper  rhombusque  recens,  mala  copia  quando 
Aegrum  sollicitat  stomachum,  cum  rapula  plenus 
Atque  acidas  mavult  inulas.  Necdum  omnis  abacta 
Pauperies  epulis  regum ; nam  vilibus  ovis  45 

Nigrisque  est  oleis  hodie  locus.  Haud  ita  pridem 
Galloni  praeconis  erat  acipensere  mensa 
Infamis.  Quid,  tunc  rhombos  minus  aequora  alebant  ? 
Tutus  erat  rhombus  tutoque  ciconia  nido 
Donec  vos  auctor  docuit  praetorius.  Ergo  rQ 

Si  quis  nunc  mergos  suaves  edixerit  assos, 

Parebit  pravi  docilis  Romana  juventus. 

Sordidus  a tenui  victu  distabit,  Ofella 

Judice ; nam  frustra  vitium  vitaveris  illud 

Si  te  alio  pravum  detorseris.  Avidienus,  55 

Cui  Canis  ex  vero  dictum  cognomen  adhaeret, 

Quinquennes  oleas  est  et  silvestria  corna, 

Ac  nisi  mutatum  parcit  defundere  vinum,  et 
Cujus  odorem  olei  nequeas  perferre,  licebit 
Ille  repotia  natales  aliosve  dierum  eo 

Festos  albatus  celebret,  cornu  ipse  bilibri 
Caulibus  instillat,  veteris  non  parcus  aceti. 

Quali  igitur  victu  sapiens  utetur,  et  horum 
Utrum  imitabitur?  Hac  urget  lupus,  hac  canis,  aiunt. 
Mundus  erit  qua  non  offendat  sordibus,  atque  65 
In  neutram  partem  cultus  miser.  Hic  neque  servis, 
Albuti  senis  exemplo,  dum  munia  didit 
Saevus  erit;  nec  sic  ut  simplex  Naevius  unctam 
Convivis  praebebit  aquam;  vitium  hoc  quoque  magnum. 
Accipe  nunc  victus  tenuis  quae  quantaque  secum  73 
Afferat.  Imprimis  valeas  bene:  nam  variae  res 
Ut  noceant  homini  credas  memor  illius  escae 
Quae  simplex  olim  tibi  sederit;  at  simul  assis 
Miscueris  elixa,  simul  conchylia  turdis, 

Dulcia  se  in  bilem  vertent  stomachoque  tumultum  75 
Lenta  feret  pituita.  Vides  ut  pallidus  omnis 
Coena  desurgat  dubia  ? Quin  corpus  onustum 
Hesternis  vitiis  animum  quoque  praegravat  una, 

Atque  affigit  humo  divinae  particulam  aurae. 

Alter  ubi  dicto  citius  curata  sopori  so 

Membra  dedit  vegetus  praescripta  ad  munia  surgit. 
Hic  tamen  ad  melius  poterit  transcurrere  quondam, 
Sive  diem  festum  rediens  advexerit  annus, 

Seu  recreare  volet  tenuatum  corpus,  ubique 
Accedent  anni  et  tractari  mollius  aetas  85 

Imbecilla  volet;  tibi  quidnam  accedet  ad  istam 
Quam  puer  et  validus  praesumis  mollitiem,  seu 
Dura  valetudo  inciderit  seu  tarda  senectus? 

Rancidum  aprum  antiqui  laudabant,  non  quia  nasus 
Illis  nullus  erat  sed  credo  hac  mente,  quod  hospes  po 
Tardius  adveniens  vitiatum  commodius  quam 
Integrum  edax  dominus  consumeret.  Hos  utinam  inter 
Heroas  natum  tellus  me  prima  tulisset ! 

Das  aliquid  famae  quae  carmine  gratior  aurem 
Occupet  humanam:  grandes  rhombi  patinaequo  S5 
Grande  ferunt  una  cum  damno  dedecus;  adde 
Iratum  patruum,  vicinos,  te  tibi  iniquum, 

Et  frustra  mortis  cupidum,  cum  deerit  egenti 
As  laquei  pretium.  u Jure,”  inquit,  u Tr ausius  istis 
Jurgatur  verbis;  ego  vectigalia  magna  ioq 

Divitiasque  habeo  tribus  amplas  regibus.”  Ergo 
Quod  superat  non  est  melius  quo  insumere  possis? 

Cur  eget  indignus  quisquam  te  divite  ? Quare 
Templa  ruunt  antiqua  deum  ? Cur,  improbe,  carae 
Non  aliquid  patriae  tanto  emetiris  acervo?  105 

Uni  nimirum  recte  tibi  semper  erunt  res. 

O magnus  posthac  inimicis  risus  ! Uterne 
Ad  casus  dubios  fidet  sibi  certius?  Hic  qui 
Pluribus  adsuerit  mentem  corpusque  superbum, 

An  qui  contentus  parvo  metuensque  futuri  110 

In  pace  ut  sapiens  aptarit  idonea  bello  ? 

Quo  magis  his  credas,  puer  hunc  ego  parvus  Ofellam 

Integris  opibus  novi  non  latius  usum 

Quam  nunc  accisis.  Videas  metato  in  agello 

Cum  pecore  et  gnatis  fortem  mercede  colonum,  115 

“Non  ego,”  narrantem,  “temere  edi  luce  profesta 

Quidquam  praeter  olus  famosae  cum  pede  pernae. 

Ac  mihi  seu  longum  post  tempus  venerat  hospes, 

Sive  operum  vacuo  gratus  conviva  per  imbrem 
Vicinus,  bene  erat  non  piscibus  urbe  petitis,  120 

Sed  pullo  atque  haedo;  tum  pensilis  uva  secundas 
Et  nux  ornabat  mensas  cum  duplice  ficu. 

Post  hoc  ludus  erat  culpa  potare  magistra, 

Ac  venerata  Ceres  ita  culmo  surgcret  alto, 

Explicuit  vino  contractae  seria  frontis.  125 

Saeviat  atque  novos  moveat  Fortuna  tumultus, 
Quantum  hinc  imminuet  ? Quanto  aut  ego  parcius  aut  vos, 
O pueri,  nituistis  ut  huc  novus  incola  venit  ? 

Nam  propriae  telluris  herum  natura  neque  illum1 
Nec  me  nec  quemquam  statuit:  nos  expulit  ille;  130 
Illum  aut  nequities  aut  vafri  inscitia  juris, 

Postremum  expellet  certe  vivacior  heres. 

Nunc  ager  Umbreni  sub  nomine,  nuper  Ofellae 
Dictus,  erit  nulli  proprius,  sed  cedet  in  usum 
Nunc  mihi  nunc  alii.  Quocirca  vivite  fortes  133 

Fortiaque  adversis  opponite  pectora  rebus.” 

III. 

“Sio  raro  scribis,  ut  toto  non  quater  anno  » 
Membranam  poscas,  scriptorum  quaeque  retexens, 
Iratus  tibi  quod  vini  somnique  benignus 
Nil  dignum  sermone  canas.  Quid  fiet  ? At  ipsis 

Saturnalibus  huc  fugisti.  Sobrius  ergo  5 

Dic  aliquid  dignum  promissis:  incipe.  Nil  est: 
Culpantur  frustra  calami,  immeritusque  laborat 
Iratis  natus  paries  dis  atque  poetis. 

Atqui  vultus  erat  multa  et  praeclara  minantis 
Si  vacuum  tepido  cepisset  villula  tecto.  io 

Quorsum  pertinuit  stipare  Platona  Menandro, 

Eupolin,  Archilochum,  comites  educere  tantos? 
Invidiam  placare  paras  virtute  relicta  ? 

Contemnere  miser;  vitanda  est  improba  Siren 
Desidia,  aut  quidquid  vita  meliore  parasti  15 

Ponendum  aequo  animo.”  “Di  te,  Damasippe,  deaeque 
Verum  ob  consilium  donent  tonsore.  Sed  unde 
Tam  bene  me  nosti  ?”  “ Postquam  omnis  res  mea  Janum 
Ad  medium  fracta  est  aliena  negotia  curo, 

Excussus  propriis.  Olim  nam  quaerere  amabam,  so 
Quo  vafer  ille  pedes  lavisset  Sisyphus  aere, 

Quid  sculptum  infabre,  quid  fusum  durius  esset 
Callidus  huic  signo  ponebam  millia  centum; 

Hortos  egregiasque  domos  mercarier  unus 

Cum  luero  noram;  unde  frequentia  Mercuriale  25 

Imposuere  mihi  cognomen  compita.”  “Novi, 

Et  miror  morbi  purgatum  te  illius.  Atqui 
Emovit  veterem  mire  novus,  ut  solet  in  cor 
Trajecto  lateris  miseri  capitisve  dolore, 

Ut  lethargicus  hic  cum  fit  pugil  , et  medicum  urget,  so 
Dum  ne  quid  simile  huic  esto  ut  libet.”  “O  bone,  ne  te 
Erustrere  ; insanis  et  tu  stultique  prope  omnes, 

Si  quid  Stertinius  veri  crepat,  unde  ego  mira  . 
Descripsi  docilis  praecepta  haec,  tempore  quo  me 
Solatus  jussit  sapientem  pascere  barbam  35 

Atque  a Fabricio  non  tristem  ponte  reverti. 

Nam  male  re  gesta  cuii*  vellem  mittere  operto 
Me  capite  in  flumen,  dexter  stetit  et,  Cave  faxis 
Te  quidquam  indignum ; pudor,  inquit,  te  malus  angit, 
Insanos  qui  inter  vereare  insanus  haberi.  40 

Primum  nani  inquiram  quid  sit  furere : hoc  si  erit  in  te 
Solo  nil  verbi  pereas  quin  fortiter  addam. 

Quem  mala  stultitia  et  quemcunque  inscitia  veri 
Caecum  agit,  insanum  Chrysippi  porticus  et  grex 

Autumat.  Haec  populos,  haec  magnos  formula  reges  i 5 
Excepto  sapiente  tenet.  Nunc  accipe  quare 
Desipiant  omnes  aeque  ac  tu  qui  tibi  nomen 
Insano  posuere.  Yelut  silvis  ubi  passim 
Palantes  error  certo  de  tramite  pellit, 

Ille  sinistrorsum,  liic  dextrorsum  abit : unus  utrique  uo 
Error,  sed  variis  illudit  partibus;  hoc  te 
Crede  modo  insanum,  nihilo  ut  sapientior  ille 
Qui  te  deridet  caudam  trahat.  Est  genus  unum 
Stultitiae  nihilum  metuenda  timentis,  ut  ignes, 

Ut  rupes  fluviosque  in  campo  obstare  queratur;  55 
Alterum  et  huic  varum  et  nihilo  sapientius  ignes 
Per  medios  fluviosque  ruentis:  clamet  amica 
Mater,  honesta  soror  cum  cognatis,  pater,  uxor: 

4 Hic  fossa  est  ingens;  hic  rupes  maxima,  serva !’ 

Non  magis  audierit  quam  Fufius  ebrius  olim,  co 

Cum  Ilionam  edormit,  Catienis  mille  ducentis, 

4 Mater,  te  appello  !’  clamantibus.  Huic  ego  vulgus 
Errori  similem  cunctum  insanire  docebo. 

Insanit  veteres  statuas  Damasippus  emendo : 

Integer  est  mentis  Damasippi  creditor  ? Esto  ! 65 

Accipe  quod  nunquam  reddas  mihi,  si  tibi  dicam,  ' 
Tune  insanus  eris  si  acceperis  ? an  l^agis  excors 
Rejecta  praeda  quam  praesens  Mercurius  fert? 

‘Scribe  decem  Nerio;  non  est  satis:  adde  Cicutae 
Nodosi  tabulas  centum,  mille  adde  catenas : 70 

Effugiet  tamen  haec  sceleratus  vincula  Proteus. 

Cum  rapies  in  jus  malis  ridentem  alienis, 

Fiet  aper,  modo  avis,  modo  saxum  et  cum  volet  arbor.’ 

Si  male  rem  gerere  insani  est,  contra  bene  sani, 
Putidius  multo  cerebrum  est,  mihi  crede,  Perilli,  7 5 

Dictantis  quod  tu  nunquam  rescribere  possis. 

Audire  atque  togam  jubeo  coiiponere,  quisquis 
Ambitione  mala  aut  argenti  pallet  amore, 

Quisquis  luxuria  tristive  superstitione 

Aut  alio  mentis  morbo  calet ; huc  propius  me,  8) 

Dum  doceo  insanire  omnes,  vos  ordine  adite. 

Danda  est  liellebori  multo  pars  maxima  avaris; 

Nescio  an  Anticyram  ratio  illis  destinet  omnem. 
Heredes  S taberi  summam  incidere  sepulcro ; 

Ni  sic  fecissent  gladiatorum  dare  centum  83 

Damnati  populo  paria  atque  epulum  arbitrio  Arri, 
Frumenti  quantum  metit  Africa.  Sive  ego  prave 
Seu  recte  hoc  volui,  ne  sis  patruus  mihi.  Credo 
Hoc  Staberi  prudentem  animum  vidisse.  Quid  ergo 
Sensit  cum  summam  patrimoni  insculpere  saxo  90 
Heredes  voluit'?  Quoad  vixit  credidit  ingens 
Pauperiem  vitium  et  cavit  nihil  acrius,  ut  si 
Forte  minus  locuples  uno  quadrante  perisset 
Ipse  videretur  sibi  nequior:  omnis  enim  res, 

Virtus,  fama,  decus,  divina  humanaque  pulchris  95 
Divitiis  parent;  quas  qui  construxerit  ille 
Clarus  erit,  fortis,  justus.  Sapiensne  ? Etiam,  ct  rex, 
Et  quidquid  volet.  Hoc  veiuti  virtute  paratum 
Speravit  magnae  laudi  fore.  ‘Quid  simile  isti 
Graecus  Aristippus  ? qui  servos  projicere  aurum  . no 
In  media  jussit  Libya,  quia  tardius  irent 
Propter  onus  segnes.  Uter  est  insanior  liorum  V 
Nil  agit  exemplum,  litem  quod  lite  resolvit. 

Si  quis  emat  citharas,  emptas  comportet  in  unum, 

Nec  studio  citharae  nec  Musae  deditus  ulli ; 105 

Si  scalpra  et  formas  non  sutor,  nautica  vela 
Aversus  mercaturis : delirus  et  amens 
Undique  dicatur  merito.  Qui  discrepat  istis 
Qui  nummos  aurumque  recondit,  nescius  uti 
Compositis,  metuensque  velut  contingere  sacrum?  110 
Si  quis  ad  ingentem  frumenti  semper  acervum 
Porrectus  vigilet  cum  longo  fuste,  neque  illinc 
Audeat  esuriens  dominus  contingere  granum, 

Ac  potius  foliis  parcus  vescatur  amaris; 

Si  positis  intus  Chii  veterisque  Falerni  iis 

Mille  cadis — nihil  est,  tercentum  millibus — acre 
Potet  acetum ; age,  si  et  stramentis  incubet,  unde- 
Octoginta  annos  natus,  cui  stragula  vestis, 

Blattarum  ac  tinearum  epulae,  putrescat  in  arca : • 

Nimirum  insanus  paucis  videatur,  eo  quod  120 

Maxima  pars  hominum  morbo  jactatur  eodem. 

Filius  aut  etiam  haec  libertus  ut  ebibat  heres, 

Dis  inimice  senex,  custodis?  Ne  tibi  desit? 
Quantulum  enim  summae  curtabit  quisque  dierum, 

12 

Ungere  si  caules  oleo  meliore  caputque  125 

Coeperis  impexa  foedum  porrigine?  Quare, 

Si  quidvis  satis  est,  perjuras,  surripis,  aufers 
Undique  ? Tun  sanus  ? Populum  si  caedere  saxis 
Incipias  servosque  tuos  quos  aere  pararis, 

Insanum  te  omnes  pueri  clamentque  puellae:  133 

Cum  laqueo  uxorem  interimis  matremque  veneno 
Incolumi  capite  es  ? Quid  enim,  neque  tu  hoc  facis  Argis, 
Nec  ferro  ut  demens  genitricem  occidis  Orestes. 

An  tu  reris  eum  occisa  insanisse  parente, 

Ac  non  ante  malis  dementem  actum  Furiis  quam  125 
In  matris  jugulo  ferrum  tepefecit  acutum  'l 
Quin  ex  quo  est  habitus  male  tutae  mentis  Orestes 
Nil  sane  fecit  quod  tu  reprehendere  possis: 

Non  Pyladen  ferro  violare  aususve  sororem 
Electram,  tantum  maledicit  utrique  vocando  ho 

Hanc  Furiam,  hunc  aliud  jussit  quod  splendida  bilis. 
Pauper  Opimius  argenti  positi  intus  et  auri, 

Qui  Veientanum  festis  potare  diebus 
Campana  solitus  trulla  vappamque  profestis, 

Quondam  lethargo  grandi  est  oppressus,  ut  heres  145 
Jam  circum  loculos  et  claves  laetus  ovansque 
Curreret.  Hunc  medicus  multum  celer  atque  fidelis 
Excitat  hoc  pacto : mensam  poni  jubet  atque 
Effundi  saccos  nummorum,  accedere  plures 
Ad  numerandum ; hominem  sic  erigit ; addit  et  illud : 150 
* Ni  tua  custodis  avidus  jam  haec  auferet  heres.’ 

‘Men  vivo?’  ‘Ut  vivas  igitur  vigila:  hoc  age.’  ‘Quid 
vis  ?’ 

‘Deficient  inopem  venae  te  ni  cibus  atque 
Ingens  accedit  stomacho  fultura  .ruenti. 

Tu  cessas  ? Agedum,  sume  hoc  ptisanarium  oryzae.’  155 
‘Quanti  emptae?’  ‘Parvo.’  ‘ Quanti  ergo ?’  ‘Octussibus.’ 

‘ Eheu  ! 

Quid  refert  morbo  an  furtis  pereamque  rapinis?’ 
Quisnam  igitur  sanus  ? Qui  non  stultus.  Quid  avarus  ? 
Stultus  et  insanus.  Quid,  si  quis  non  sit  avarus, 
Continuo  sanus  ? Minime.  Cur,  Stoice  ? Dicam.  160 
Non  est  cardiacus  (Craterum  dixisse  putato) 

Hic  aeger:  recte  est  igitur  surgetque?  Negabit, 

Quod  latus  aut  renes  morbo  tentantur  acuto. 

Non  est  perjurus  neque  sordidus;  immolet  aequis 
llic  porcum  Laribus:  verum  ambitiosus  et  audax;  igj 
Naviget  Anticyram.  Quid  enim  differt  barathrono 
Dones  quidquid  habes  an  nunquam  utare  paratis  ? 
Servius  Oppidius  Canusi  duo  praedia,  dives 
Antiquo  censu,  gnatis  divisse  duobus 
Fertur  et  hoc  moriens  pueris  dixisse  vocatis  170 

Ad  lectum:  Postquam  te  talos,  Aulo,  nucesquo 
Ferre  sinu  laxo,  donare  et  ludere  vidi, 

Te,  Tiberi,  numerare,  cavis  abscondere  tristem; 
Extimui  ne  vos  ageret  vesania  discors, 

Tu  Nomentanum,  tu  ne  sequerere  Cicutam.  175 

Quare  per  divos  oratus  uterque  Penates, 

Tu  cave  ne  minuas,  tu  ne  majus  facias  id 
Quod  satis  esse  putat  pater  et  natura  coercet. 
Praeterea  ne  vos  titillet  Gloria  jure 
Jurando  obstringam  ambo : uter  aedilis  fueritve  180 
Vestrum  praetor,  is  intestabilis  et  sacer  esto. 

In  cicere  atque  faba  bona  tu  perdasque  lupinis, 

Latus  ut  in  Circo  spatiere  et  aeneus  ut  stes, 

Nudus  agris,  nudus  nummis,  insane,  paternis; 

Scilicet  ut  plausus  quos  fert  Agrippa  feras  tu,  185 
Astuta  ingenuum  vulpes  imitata  leonem. 

‘Ne  quis  humasse  velit  Ajacem,  Atrida,  vetas  cur?’ 
‘Rex  sum;’  ‘Nil  ultra  quaero  plebeius.’  ‘Et* aequam 
Item  imperito ; ac  si  cui  videor  non  justus,  inulto 
Dicere  quod  sentit  permitto.’  ‘Maxime  regum,  iod 
Di  tibi  dent  capta  classem  deducere  Troja ! 

Ergo  consulere  et  mox  respondere  licebit  V 
‘Consule.’  ‘Cur  Ajax,  heros  ab  Achille  secundus, 
Putescit  toties  servatis  clarus  Achivis, 

Gaudeat  ut  populus  Priami  Priamusque  inhumato,  195 
Per  quem  tot  juvenes  patrio  caruere  sepulcro  V 
‘Mille  ovium  insanus  morti  dedit,  inclitum  Ulixen 
Et  Menelaum  una  mecum  se  occiderQ  clamans.’ 

‘ Tu  cum  pro  vitula  statuis  dulcem  Aulide  natam 
Ante  aras  spargisque  mola  caput,  improbe,  salsa,  200 
Rectum  animi  servas  V — ‘ Quorsum  V — ‘ Insanus  quid 
enim  Ajax 

Fecit  cum  stravit  ferro  pecus  ? Abstinuit  vim 

Uxoro  et  gnato;  mala  multa  precatus  Atridis, 

Non  ille  aut  Teucrum  aut  ipsum  violavit  Ulixen/ 
‘Verum  ego,  ut  haerentes  adverso  littore  naves  205 
Eriperem,  prudens  placavi  sanguine  divos/ 

‘Nempe  tuo,  furiose/  ‘Meo,  sed  non  furiosus/ 

Qui  species  alias  veris  scelerisque  tumultu 
Permixtas  capiet  commotus  habebitur,  atque 
Stultitiane  erret  nihilum  distabit  an  ira.  2:0 

Ajax  immeritos  cum  occidit  desipit  agnos: 

Cum  prudens  scelus  ob  titulos  admittis  inanes, 

Stas  animo  et  purum  est  vitio  tibi,  cum  tumidum  est,  cor? 
Si  quis  lectica  nitidam  gestare  amet  agnam, 

Huic  vestem,  ut  natae,  paret  ancillas,  paret  aurum,  215 
Eufam  aut  Pusillam  appellet  fortique  marito 
Destinet  uxorem ; interdicto  huic  omne  adimat  jus 
Praetor  et  ad  sanos  abeat  tutela  propinquos. 

Quid?  si  quis  natam  pro  muta  devovet  agna 
Integer  est  animi?  Ne  dixeris.  Ergo  ubi  prava  220 
Stultitia  hic  summa  est  insania;  qui  sceleratus, 

Et  furiosus  erit;  quem  cepit  vitrea  fama, 

Hunc  circumtonuit  gaudens  Bellona  cruentis. 

Hunc  age  luxuriam  et  Nomentanum  arripe  mecum: 
Vincet  enim  stultos  ratio  insanire  nepotes.  22 5 

Hic  simul  accepit  patrimoni  mille  talenta, 

Edicit  piscator  uti,  pomarius,  auceps, 

Unguentarius  ac  Tusci  turba  impia  vici, 

Cum  scurris  fartor,  cum  Velabro  omne  macellum, 
Mane  domum  veniant.  Quid  tum  ? V encrc  frequentes.  230 . 
Verba  facit  leno:  Quidquid  mihi,  quidquid  et  horum 
Cuique  domi  est,  id  crede  tuum  et  vel  nunc  pete  vel  cras. 
Accipe  quid  contra  juvenis  responderit  aequus: 

‘In  nive  Lucana  dormis  ocreatus  ut  aprum 
Coenem  ego;  tu  pisces  hiberno  ex  aequore  verris.  235 
Segnis  ego,  indignus  qui  tantum  possideam:  aufer: 
Sume  tibi  decies  \ tibi  tantumdem ; tibi  triplex 
Unde  uxor  media  currit  de  nocte  vocata/ 

Filius  Aesopi  detractam  ex  aure  Metellae, 

Scilicet  ut  decies  solidum  absorberet,  aceto  210 

Diluit  insignem  baccam:  qui  sanior  ac  si 

Illud  idem  in  rapidum  flumen  jacerotve  cloacam? 
Quinti  progenies  Arri,  par  nobile  fratrum, 

Nequitia  et  nugis  pravorum  et  amore  gemellum, 
Luscinias  soliti  impenso  prandere  coemptas,  245 

Quorsum  abeant?  Sanin  creta,  an  carbone  notandi? 
Aedificare  casas,  plostello  adjungere  mures, 

Ludere  par  impar,  equitare  in  arundine  longa, 

Si  quem  delectet  barbatum  amentia  verset. 

Si  puerilius  liis  ratio  esse  evincet  amare,  2:0 

Nec  quidquam  differre  utrumne  in  pulvere  trimus 
Quale  prius  ludas  opus,  an  meretricis  amore 
Sollicitus  plores,  quaero  faciasne  quod  olini 
Mutatus  Polemon?  ponas  insignia  morbi, 

Fasciolas,  cubital,  focalia,  potus  ut  ille  255 

Dicitur  ex  collo  furtim  carpsisse  coronas 
Postquam  est  impransi  correptus  voce  magistri? 
Porrigis  irato  puero  cum  poma  recusat: 

Sume,  catelle!  negat;  si  non  des  optet:  amator 
Exclusus  qui  distat  agit  ubi  secum  eat  an  non  uj 
Quo  rediturus  erat  non  arcessitus,  et  haeret 
Invisis  foribus?  4 Nec  nunc  cum  me  vocat  ultro 
Accedam?  an  potius  mediter  finire  dolores? 

Exclusit;  revocat:  redeam?  Non  si  obsecret.’  Ecce 
Servus  non  paulo  sapientior:  ‘0  here,  quae  res  265 

Nec  modum  habet  neque  consilium  ratione  modoque 
Tractari  non  vult.  In  amore  haec  sunt  mala,  bellum. 
Pax  rursum:  haec  si  quis  tempestatis  prope  ritu 
Mobilia  et  caeca  fluitantia  sorte  laboret 
Iteddere  certa  sibi,  nihilo  plus  explicet  ac  si  270 
Insanire  paret  certa  ratione  modo  que.’ 

Quid,  cum  Picenis  excerpens  semina  pomis 
Gaudes  si  cameram  percusti  forte,  penes  te  es  ? 

Quid,  cum  balba  feris  annoso  verba  palato, 

Aedificante  casas  qui  sanior?  Adde  cruorem  57 3 

Stultitiae  atque  ignem  gladio  scrutare.  Modo,  inquam, 
Hellade  percussa  Marius  cum  praecipitat  se 
Cerritus  fuit,  an  commotae  crimine  mentis 
Absolves  hominem  et  sceleris  damnabis  eundem, 

Ex  more  imponens  cognata  vocabula  rebus?  28) 

Libertinus  erat,  qui  circum  compita  siccus 

Lautis  mane  senex  manibus  currebat  et,  'Unum — • 
Quid  tam  magnum?’  addens,— ‘unum  me  surpite  morti, 
Dis  etenim  facile  estj’  orabat;  sanus  utrisque 
Auribus  atque  oculis;  mentem,  nisi  litigiosus,  §85 
Exciperet  dominus  cum  venderet.  Hoc  quoque  vulgus 
Chrysippus  ponit  fecunda  in  gente  Meneni. 

‘Juppiter,  ingentes  qui  das  adimi sque  dolores/ 

Mater  ait  pueri  menses  jam  quinque  cubantis, 
‘Frigida  si  puerum  quartana  reliquerit,  illo 
Mane  die  quo  tu  indicis  jejunia  nudus 
In  Tiberi  stabit.’  Casus  medicusve  levarit 
Aegrum  ex  praecipiti,  mater  delira  necabit 
In  gelida  fixum  ripa  febrimque  reducet; 

Quone  malo  mentem  concussa?  Timore  deorum. — 255 
Haec  mihi  Stertinius,  sapientum  octavus,  amico 
Arma  dedit,  posthac  ne  compellarer  inultus. 

Dixerit  insanum  qui  me  totidem  audiet  atque 
Respicere  ignoto  discet  pendentia  tergo.” 

“Stoice,  post  damnum  sic  vendas  omnia  pluris,  300 
Qua  me  stultitia,  quoniam  non  est  genus  unum, 
Insanire  putas?  Ego  nam  videor  mihi  sanus.” 

“Quid,  caput  abscissum  demens  cum  portat  Agave 
Nati  infelicis,  sibi  tum  furiosa  videtur  ?” 

“Stultum  me  fateor,  liceat  concedere  \eris,  ?05 

Atque  etiam  insanum ; tantum  hoc  edissere,  quo  me 
Aegrotare  putes  animi  vitio?”  # “Accipe:  primum 
Aedificas,  hoc  est,  longos  imitaris  ab  imo 
Ad  summum  totus  moduli  bipedalis,  ct  idem 
Corpore  majorem  rides  Turbonis  in  armis  310 

Spiritum  et  incessum:  qui  ridiculus  minus  illo? 

An  quodeunque  facit  Maecenas  te  quoque  verum  est 
Tantum  dissimilem  et  tanto  certare  minorem? 
Absentis  ranae  pullis  vituli  pede  pressis, 

Unus  ubi  effugit,  matri  denarrat,  ut  ingens  * 313 

Bellua  cognatos  eliserit.  Illa  rogarey 
‘Quantane?  num  tantum/  sufflans  se,  ‘magna  fuisset?* 
‘Major  dimidio.’  ‘Num  tanto?’  Cum  magis  atque 
Se  magis  inflaret,  ‘Non  si  te  ruperis,’  inquit, 

‘Par  eris.’  Haec  a te  non  multum  abludit  imago.  320 
Adde  poemata  nunc,  hoc  est,  oleum  addo  camino; 

Quae  si  quis  sanus  fecit  sanus  facis  et  tu.v 
Non  dico  horrendam  rabiem.”  “Jam  desinfc.”  “Cultum 
Majorem  censu”  “Teneas,  Damasippe,  tuis  te.” 
“Mille  puellarum,  puerorum  mille  furores”  S25 

“0  major  tandem  parcas,  insane,  minori!” 

1Y. 

“Unde  et  quo  Catius?”  “Non  est  mihi  tempus  aventi 
Ponere  signa  novis  praeceptis,  qualia  vincant 
Pythagoran  Anytique  reum  doctumque  Platona.” 
“Peccatum  fateor  cum  te  sic  tempore  laevo 
Interpellarim;  sed  des  veniam  bonus  oro.  5 

Quod  si  interciderit  tibi  nunc  aliquid  repetes  mox, 
Sive  est  naturae  hoc  sive  artis,  mirus  utroque.” 

“Quin  id  erat  curae  quo  pacto  cuncta  tenerem, 
Utpote  res  tenues  tenui  sermone  peractas.” 

“Ede  hominis  nomen,  simul  et  Romanus  an  hospes.”  io 
“Ipsa  memor  praecepta  canam,  celabitur  auctor. 
Longa  quibus  facies  ovis  erit  illa  memento, 

Ut  succi  melioris  et  ut  magis  alba  rotundis, 

Ponere;  namque  marem  cohibent  callosa  vitellum. 
Caule  suburbano  qui  siccis  crevit  in  agris  15 

Dulcior;  irriguo  nihil  est  elutius  horto. 

Si  vespertinus  subito  te  oppresserit  hospes, 

Ne  gallina  malum  responset  dura  palato, 

Doctus  eris  vivam  mixto  mersare  Falerno; 

Hoc  teneram  faciet.  Pratensibus  optima  fungis  23 
Natura  est;  aliis  male  creditur.  Ille  salubres 
Aestates  peraget  qui  nigris  prandia  moris 
Finiet,  ante  gravem  quae  legerit  arbore  solem. 
Aufidius  forti  miscebat  mella  Falerno, 

Mendose,  quoniam  vacuis  committere  venis  25 

Nil  nisi  lene  decet;  leni  praecordia  mulso 
Prolueris  melius.  Si  dura  morabitur  alvus, 

Mitulus  et  viles  pellent  obstantia  conchae 
Et  lapathi  brevis  herba,  sed  albo  non  sine  Coo. 
Lubrica  nascentes  implent  conchylia  lunae;  so 

Sed  non  omne  mare  est  generosae  fertile  testae. 
Murice  Baiano  melior  Lucrina  peloris, 

Ostrea  Circeiis,  Miseno  oriuntur  echini, 

Pectinibus  patulis  jactat  se  molle  Tarentum. 

Ne c sibi  co enaram  quivis  temere  adroget  artem,  35 
Non  prius  exacta  tenui  ratione  saporum. 

Nec  satis  est  cara  pisces  avertere  mensa 
Ignarum  quibus  est  jus  aptius  et  quibus  assis 
Languidus  in  cubitum  jam  se  conviva  reponet. 

Umber  et  iligna  nutritus  glande  rotundas  40 

Curvat  aper  lances  carnem  vitantis  inertem; 

Nam  Laurens  malus  est,  ulvis  et  arundine  pinguis. 
Vinea  submittit  capreas  non  semper  edules. 

Fecundae  leporis  sapiens  sectabitur  armos. 

Piscibus  atque  avibus  quae  natura  et  foret  aetas  45 
Ante  meum  nulli  patuit  quaesita  palatum. 

Sunt  quorum  ingenium  nova  tantum  crustula  promit. 
Nequaquam  satis  in  re  una  consumere  curam, 

Ut  si  quis  solum  hoc  mala  ne  sint  vina  laboret, 

Quali  perfundat  pisces  securus  olivo.  so‘ 

Massica  si  caelo  suppones  vina  sereno 
Nocturna  si  quid  crassi  est  tenuabitur  aura, 

Et  decedet  odor  nervis  inimicus;  at  illa 
Integrum  perdunt  lino  vitiata  saporem. 

Surrentina  vafer  qui  miscet  faece  Falerna  £5 

Vina  columbino  limum  bene  colligit  ovo, 

Quatenus  ima  petit  volvens  aliena  vitellus. 

Tostis  marcentem  squillis  recreabis  et  Afra 
Potorem  cochlea;  nam  lactuca  innatat  acri 
Post  vinum  stomacho;  perna  magis  ac  magis  hillis  co 
Flagitat  immorsus  refici;  quin  omnia  malit 
Quaecunque  immundis  fervent  allata  popinis. 

Est  operae  pretium  duplicis  pernoscere  juris 
Naturam.  Simplex  e dulci  constat  olivo, 

Quod  pingui  miscere  mero  muriaque  decebit, 

Non  alia  quam  qua  Byzantia  putuit  orca. 

Hoc  ubi  confusum  sectis  inferbuit  herbis 
Corycioque  croco  sparsum  stetit,  insuper  addes 
Pressa  Venafranae  quod  bacca  remisit  olivae. 

Picenis  cedunt  pomis  Tiburtia  succo;  70 

Nam  facio  praestant.  Venucula  convenit  ollis; 
Rectius  Albanam  fumo  duraveris  uvam. 

Hanc  ego  cum  malis,  ego  faecem  primus  ct  allec, 

Primus  et  invenior  piper  album  cum  sale  nigro 
Incretum  puris  circumposuisse  catillis.  75 

Immane  est  vitium  dare  millia  terna  macello 
Angustoque  vagos  pisces  urgere  catino. 

Magna  movet  stomacho  fastidia,  seu  puer  unctis 
Tractavit  calicem  manibus  dum  furta  ligurit; 

Sive  gravis  veteri  craterae  limus  adhaesit.  cc 

Vilibus  in  scopis,  in  mappis,  in  scobe  quantus 
Consistit  sumptus?  Neglectis  flagitium  ingens. 

Ten  lapides  varios  lutulenta  radere  palma 
Et  Tyrias  dare  circum  inluta  toralia  vestes 
Oblitum  quanto  curam  sumptum  que  minorem  85 

Haec  habeant  tanto  reprehendi  justius  illis 
Quae  nisi  divitibus  nequeant  contingere  mensis?” 
“Docte  Cati,  per  amicitiam  divosque  rogatus, 

Ducere  me  auditum  perges  quocunque  memento. 

Nam  quamvis  memori  referas  mihi  pectore  cuncta,  93 
Non  tamen  interpres  tantundem  juveris.  Adde 
Vultum  habitumque  hominis,  quem  tu  vidisse  beatus 
Non  magni  pendis  quia  contigit;  at  mihi  cura 
Non  mediocris  inest,  fontes  ut  adire  remotos 
Atque  haurire  queam  vitae  praecepta  beatae.”  95 

V. 

“Hoc  quoque,  Tiresia,  praeter  narrata  petenti 
Responde,  quibus  amissas  reparare  queam  res 
Artibus  atque  modis.  Quid  rides  ?”  “Jamne  doloso 
Non  satis  est  Ithacam  revehi  patriosque  penates 
Adspicere?”  “O  nulli  quidquam  mentite,  vides  ut  5 
Nudus  inopsque  domum  redeam,  te  vate,  neque  illic 
Aut  apotheca  procis  intacta  est  aut  pecus;  atqui 
Et  genus  et  virtus  nisi  cum  re  vilior  alga  est.” 
“Quando  pauperiem,  missis  ambagibus,  horres, 

Accipe  qua  ratione  queas  ditescere.  Turdus  io 

Sive  aliud  privum  dabitur  tibi,  devolet  illuc 
Res  ubi  magna  nitet  domino  sene;  dulcia  poma 
Et  quoscunquc  feret  cultus  tibi  fundus  honores 
Ante  Larem  gustet  venerabilior  Lare  dives; 

Qui  quamvis  perjurus  erit,  sine  gente,  cruentus  15 
Sanguino  fraterno,  fugitivus,  ne  tamen  illi 

Tu  comes  exterior  si  postulet  ir6  recuses.” 

“Utne  tegam  spurco  Damae  latus?  Haud  ita  Trojae 
Me  gessi  certans  semper  melioribus.”  “Ergo 
Pauper  eris.”  44  Fortem  hoc  animum  tolerare  jubebo ; 20 
Et  quondam  majora  tuli.  Tu  protinus  unde 
Divitias  aerisque  ruam  dic,  augur,  acervos.” 

“Dixi  equidem  et  dico:  captes  astutus  ubique 
Testamenta  senum,  neu,  si  vafer  unus  ct  alter 
Insidiatorem  praeroso  fugerit  hamo,  2$ 

Aut  spem  deponas  aut  artem  illusus  omittas. 

Magna  minorve  foro  si  res  certabitur  olim, 

Vivet  uter  locuples  sine  natis,  improbus,  ultro 
Qui  meliorem  audax  vocet  in  jus,  illius  esto 
Defensor;  fama  civem  causaque  priorem  sa 

Sperne,  domi  si  natus  erit  fecundave  conjux. 

4 Quinte,’  puta,  aut 4 Publi/  (gaudent  praenomine  molles 
Auriculae)  4 tibi  me  virtus  tua  fecit  amicum; 

Jus  anceps  novi,  causas  defendere  possum; 

Eripiet  quivis  oculos  citius  mihi,  quam  te  35 

Contemptum  cassa  nuce  pauperet;  haec  mea  cura  est, 
Ne  quid  tu  perdas  neu  sis  jocus/  Ire  domum  atque 
Pelliculam  curare  jube ; fi  cognitor ; ipse 
Persta  atque  obdura,  seu  rubra  Canicula  findet 
Infantes  statuas,  seu  pingui  tentus  omaso  4 1 

Furius  hibernas  cana  nive  conspuet  Alpes. 

Nonne  vides,  aliquis  cubito  stantem  prope  tangens 
Inquiet,  ut  patiens,  ut  amicis  aptus,  ut  acer? 

Plures  adnabunt  thunni  et  cetaria  crescent. 

Si  cui  praeterea  validus  male  filius  in  re  43 

Praeclara  sublatus  aletur,  ne  manifestum 
Caelibis  obsequium  nudet  te,  leniter  in  spem 
Adrepe  officiosus,  ut  et  scribare  secundus 
Heres  et,  si  quis  casus  puerum  egerit  Orco, 

In  vacuum  venias:  perraro  haec  alea  fallit.  50 

Qui  testamentum  tradet  tibi  cunque  legendum, 
Abnuere  ct  tabulas  a te  removere  memento, 

Sic  tamen  ut  limis  rapias  quid  prima  secuhdo 
Cera  velit  versu;  solus  multisne  coheres, 

Veloci  percurre  oculo.  Plerumque  recoctus  1 5 

Scriba  ex  quinqueviro  corvum  deludet  hiantem, 

Captatorque  dabit  risus  Nasica  Corano.” 

“Num  furis?  an  prudens  ludis  me  obscura  canendo V' 
“ 0 Laertiade,  quidquid  dicam  aut  erit  aut  non : 
Divinaro  etenim  magnus  mihi  donat  Apollo.”  63 

“Quid  tamen  ista  velit  sibi  fabula,  si  licet,  ede” 

“ Tempore  quo  juvenis  Partilis  horrendus,  ab  alto 
Demissum  genus  Aenea,  tellure  marique 
Magnus  erit,  forti  nubet  procera  Corano 
Filia  Nasicae  metuentis  reddere  soldum.  65 

Tum  gener  hoc  faciet : tabulas  socero  dabit  atque 
Ut  legat  orabit;  multum  Nasica  negatas 
Accipiet  tandem  et  tacitus  leget,  invcnietque 
Nil  sibi  legatum  praeter  plorare  suisque. 

Illud  ad  haec  jubeo : mulier  si  forte  dolosa  73 

Libertusve  senem  delirum  temperet,  illis 
Accedas  socius;  laudes,  lauderis  ut  absens. 

Adjuvat  hoc  quoque,  sed  vincit  longe  prius  ipsum 
Expugnare  caput.  Scribet  mala  carmina  vecors: 
Laudato.  Scortator  erit:  cave  te  roget;  ultro  75 
Penelopam  facilis  potiori  trade.”  “Putasne? 

Perduci  poterit  tam  frugi  tamque  pudica, 

Quam  nequiere  proci  recto  depellere  cursu?” 

“Venit  enim  magnum  donandi  parca  juventus, 

Nec  tantum  veneris,  quantum  studiosa  culinae.  so 
Sic  tibi  Penelope  frugi  est,  quae  si  semel  uno 
De  sene  gustarit  tecum  partita  lucellum, 

Ut  canis  a corio  nunquam  absterrebitur  uncto. 

Me  sene  quod  dicam  factum  est : anus  improba  Thebis 
Ex  testamento  sic  est  elata:  cadaver  85 

Unctum  oleo  largo  nudis  humeris  tulit  heres, 

Scilicet  elabi  si  posset  mortua;  credo 

Quod  nimium  institerat  viventi.  Cautus  adito : 

Neu  desis  operae  neve  immoderatus  abundes. 
Difficilem  et  morosum  offendet  garrulus  ultro;  93 
Non  etiam  sileas.  Davus  sis  comicus  atque 
Stes  capite  obstipo,  multum  similis  metuenti. 

Obsequio  grassare ; mone,  si  increbuit  aura, 

Cautus  uti  velet  carum  caput;  extrahe  turba 
Oppositis  humeris ; aurem  substringe  loquaci.  S5 

Importunus  amat  laudari;  donec  Ohe  jam! 

Ad  caelum  manibus  sublatis  dixerit,  urge, 

Crescentem  tumidis  infla  sermonibus  utrem. 

Cum  to  servitio  longo  curaque  levarit, 

Et  certum  vigilans,  Quartae  sit  partis  Ulixes,  100 
Audieris,  heres:  ‘Ergo  nunc  Dama  sodalis 
Nusquam  est  ? Unde  mihi  tam  fortem  tam  que  fidelem  V 
Sparge  subinde,  et,  si  paulum  potes,  illacrimare:  est 
Gaudia  prodentem  vultum  celare.  Sepulcrum 
Permissum  arbitrio  sine  sordibus  exstrue:  funus  105 
Egregie  factum  laudet  vicinia.  Si  quis 
Forte  coheredum  senior  male  tussiet,  huic  tu 
Dic,  ex  parte  tua  seu  fundi  sive  domus  sit 
Emptor,  gaudentem  nummo  te  addicere.  Sed  me 
Imperiosa  trahit  Proserpina;  vive  valeque.”  no 

VI. 

Hoc  erat  in  votis:  modus  agri  non  ita  magnus, 
Hortus  ubi  et  tecto  vicinus  jugis  aquae  fons 
Et  paulum  silvae  super  liis  foret.  Auctius  atque 
Di  melius  fecere.  Bene  est.  Nil  amplius  oro, 

Maia  nate,  nisi  ut  propria  haec  mihi  munera  faxis.  5 
Si  neque  majorem  feci  ratione  mala  rem 
Nec  sum  facturus  vitio  culpave  minorem; 

Si  veneror  stultus  nihil  horum : ‘ 0 si  angulus  ille 
Proximus  accedat  qui  nunc  denormat  agellum  ! 

O si  urnam  argenti  fors  quae  mihi  monstret,  ut  illi  1® 
Thesauro  invento  qui  mercenarius  agrum 
Illum  ipsum  mercatus  aravit,  dives  amico 
Hercule  !’  si  quod  adest  gratum  juvat,  hac  prece  te  oro : 
Pingue  pecus  domino  facias  et  cetera  praeter 
Ingenium,  utque  soles  custos  mihi  maximus  adsis.  15 
Ergo  ubi  me  in  montes  et  in  arcem  ex  urbe  removi, 
Quid  prius  illustrem  satiris  musaque  pedestri? 

Nec  mala  me  ambitio  perdit  nec  plumbeus  Auster 
Auctumnusque  gravis,  Libitinae  quaestus  acerbae. 
Matutine  pater,  seu  Jane  libentius  audis,  20 

Unde  homines  operum  primos  vitaeque  labores 
Instituunt,  sic  dis  placitum,  tu  carminis  esto 
Principium.  Romae  sponsorem  me  rapis.  Eja, 

Ne  prior  officio  quisquam  respondeat,  urge. 

Sive  Aquilo  radit  terras  seu  bruma  nivalem  25 

Interiore  diem  gyro  trahit,  ire  necesse  est. 

Postmodo,  quod  mi  obsit  clare  certumque  locuto, 
Luctandum  in  turba  et  facienda  injuria  tardis. 

“ Quid  vis,  insane,  et  quas  res  agis  V ’ improbus  urget 
Iratis  precibus;  “tu  pulses  omne  quod  obstat,  so 
Ad  Maecenatem  memori  si  mente  recurras?” 

Hoc  juvat  et  melli  est;  non  mentiar.  At  simul  atras 
Ventum  est  Esquilias  aliena  negotia  centum 
Per  caput  et  circa  saliunt  latus.  “Ante  secundam 
Roscius  orabat  sibi  adesses  ad  Puteal  cras.”  25 

“De  re  communi  scribae  magna  atque  nova  te 
Orabant  hodie  meminisses,  Quinte,  reverti.” 
“Imprimat  his  cura  Maecenas  signa  tabellis.” 

Dixeris,  “Experiar:”  “Si  vis,  potes,”  addit  et  instat. 
Septimus  octavo  propior  jam  fugerit  annus  43 

Ex  quo  Maecenas  me  coepit  habere  suorum 
In  numero;  dumtaxat  ad  hoc,  quem  tollere  rheda* 
Vellet  iter  faciens  et  cui  concredere  nugas 
Hoc  genus:  “ Hora  quota  est?  Thrax  est  Gallina  Syro  par? 
Matutina  parum  cautos  jam  frigora  mordent ;”  45 

Et  quae  rimosa  bene  depoliuntur  in  aure. 

Per  totum  hoc  tempus  subjectior  in  diem  et  horam 
Invidiae  noster.  Ludos  spectaverat  una, 

Luserat  in  Campo:  Fortunae  filius ! omnes. 

Frigidus  a Rostris  manat  per  compita  rumor:  50 

Quicunque  obvius  est  me  consulit:  “O  bone,  nam  te 
Scire  deos  quoniam  propius  contingis  oportet; 
Numquid  de  Dacis  audisti?”  “Nil  equidem.”  “Ut  tu 
Semper  eris  derisor  !?/  “ At  omnes  di  exagitent  me 
Si  quidquam”  “Quid,  militibus  promissa  Triquetra  55 
Praedia  Caesar  an  est  Itala  tellure  daturus  ?” 
Jurantem  pe  scire  nihil  mirantur  ut  unum 
Scilicet  egregii  mortalem  altique  silenti. 

Perditur  haec  inter  misero  lux  non  sine  votis: 

O rus,  quando  ego  te  adspiciam  ? quandoque  licebit  eo 
Nunc  veterum  libris,  nunc  somno  et  inertibus  horis 
Ducere  sollicitae  jucunda  oblivia  vitae  ? 

O quando  faba  Pythagorae  cognata  simulque 
Uncta  satis  pingui  ponentur  oluscula  lardo? 

D noctes  coehaeque  deum ! quibus  ipse  meique  65 
Ante  Larem  proprium  vescor  vernasque  procacc3 
Pasco  libatis  dapibus.  Prout  cuique  libido  est  ' 

Siccat  inaequales  calicbs  conviva,  solutus 
Legibus  insanis,  seu  quis  capit  acria  fortis 
Pocula  seu  modicis  uvescit  laetius.  Ergo  75 

Sermo  oritur,  non  de  villis  domibusve  alienis, 

Nec  male  necne  Lepos  saltet;  sed  quod  magis  ad  nos 
Pertinet  et  nescire  malum  est  agitamus:  utrumne 
Divitiis  homines  an  sint  virtute  beati; 

Quidve  ad  amicitias,  usus  rectumne,  trahat  nos ; 75 

Et  quae  sit  natura  boni  summumque  quid  ejus. 
Cervius  haec  inter  vicinus  garrit  aniles 
Ex  re  fabellas.  Si  quis  nam  laudat  Arelli 
Sollicitas  ignarus  opes,  sic  incipit:  “Olim 
Rusticus  urbanum  murem  mus  paupere  fertur  so 
Accepisse  cavo,  veterem  vetus  hospes  amicum, 

A^er  et  attentus  quaesitis,  ut  tamen  artum 
Solveret  hospitiis  animum.  > Quid  multa  ?.  neque  ille 
Sepositi  ciceris  nec  longae  invidit  avenae, 

Aridum  et  ore  ferens  acinum  semesaque  lardi  85 
Frusta  dedit,  cupiens  varia  fastidia  coena 
Vincere  tangentis  male  singula  dente  superbo; 

Cum  pater  ipse  domus  palea  porrectus  in  horna 
Esset  ador  loliumque,  dapis  meliora  'relinquens. 
Tandem  urbanus  ad  hunc : 6 Quid  te  juvat,’  inquit,  ‘amice, 
Praerupti  nemoris  patientem  vivere  dorso  ? 91 

Vis  tu  homines  urbemque  feris  praeponere  silvis? 
Carpe  viam,  mihi  crede,  comes;  terrestria  quando 
Mortales  animas  vivunt  sortita,  neque  ulla  est 
Aut  magno #aut  parvo  leti  fuga:  quo,  bon?,  circa,  95 
Dum  licet  in  rebus  jucundis  vive  beatus; 

Vive  memor  quam  sis  aevi  brevis.’  Plaec  ubi  dicta 
Agrestem  pepulere  domo  levis  exsilit;  inde 
Ambo  propositum  peragunt  iter,  urbis  aventes 
Moenia  nocturni  subrepere.  Jamque  tenebat  100 
Nox  medium  caeli  spatium  cum  ponit  uterque 
In  locuplete  domo  vestigia,  rubro  ubi  cocco 
Tincta  super  lectos  canderet  vestis  eburnos, 

Multaque  de  magna  superessent  fercula  coena, 

Quao  procul  exstructis  inerant  hesterna  canistris.  105 
Ergo  ubi  purpurea  porrectum  in  veste  locavit 
Agrestem,  veluti  succinctus  •cursitat  hospes 
Continuatquo  dapes  nec  non  verniliter  ipsis 
Fungitur  officiis,  praelambens  omne  quod  affert. 

Ille  cubans  gaudet  mutata  sorte  bonisque  m 

Rebus  agit  laetum  convivam,  cum  subito  ingens 
Valvarum  strepitus  lectis  excussit  utrumque. 

Currere  per  totum  pavidi  conclave,  magisque 
Exanimes  trepidare  simul  domus  alta  Molossis 
Personuit  canibus.  Tum  rusticus:  ‘ Haud  mihi  vita  115 
Est  opus  hac/  ait,  ‘et  valeas;  me  silva  cavusque 
Tutus  ab  insidiis  tenui  solabitur  ervo.’” 

VII. 

“Jamdudum  ausculto  et  cupiens  tibi  dicere  servus 
Pauca  reformido.”  “Davusne?”  “Ita,  Davus,  amicum 
Mancipium  domino  et  frugi  quod  sit  satis,  hoc  est, 

Ut  vitale  putes.”  “Age,  libertate  Decembri, 

Quando  ita  majores  voluerunt,  utere;  narra.”  5 

“Pars  hominum  vitiis  gaudet  constanter  et  urget 
Propositum;  pars  multa  natat,  modo  recta  capessens, 
Interdum  pravis  obnoxia.  Saepe  notatus 
Cum  tribus  annellis,  modo  laeva  Priscus  inani, 

Vixit  inaequalis,  clavum  ut  mutaret  in  horas,  10 

Aedibus  ex  magnis  subito  se  conderet,  unde 
Mundior  exiret  vix  libertinus  honeste; 

Jam  moechus  Romae,  jam  mallet  doctus  Athenis 
Vivere,  Vertumnis,  quotquot  sunt,  natus  iniquis. 
Scurra  Volanerius,  postquam  illi  justa  cheragra  15 
Contudit  articulos,  qui  pro  se  tolleret  atque 
Mitteret  in  phimum  talos,  mercede  diurna 
Conductum  pavit;  quanto  constantior  isdem 
In  vitiis,  tanto  levius  miser  ac  prior  illo, 

Qui  jam  contento,  jam  laxo  fune  laborat.”  20 

“Non  dices  hodie,  quorsum  haec  tam  putida  tendan:, 
Furcifer?”  “Ad  te,  inquam.”  “Quo  pacto,  pessime?” 
“ Raudas 

Fortunam  et  mores  antiquae  plebis,  et  idem 
Si  quis  ad  illa  deus  subito  te  agat  usque  recuses, 

Aut  quia  non  sentis  quod  clamas  rectius  esse,  25 
Aut  quia  non  firmus  rectum  defendis,  et  liaercs 
Nequicquam  coeno  cupiens  evellere  plantam. 

Romae  rus  optas,  absentem  rusticus  ,ir  bem 
Tollis  ad  astra  levis.  Si ‘nusquam  es  forte  vocatus 
Ad  coenam  laudas  securum  olus  ac,  vehit  usquam  so 
Vinctus  eas,  ita  te  felicem  dicis  amasque 
Quod  nusquam  tibi  sit  potandum.  Jusserit  ad  so 
Maecenas  serum  sub  lumina  prima  venire 
Convivam:  ‘Nemon  oleum  fert  ocius?  Ecquis 
Audit?’  cum  magno  blateras  clamore  fugisque.  ss 
Mulvius  et  scurrae  tibi  non  referenda  precati 
Discedunt.  Etenim  fateor  me,  dixerit  ille, 

Duci  ventre  levem,  nasum  nidore  supinor, 

Imbecillus,  iners,  si  quid  vis  adde  popino. 

Tu,  cum  sis  quod  ego  et  fortassis  nequior,  ultro  40 
Insectere  velut  melior  verbisque  decoris 
Obvolvas  vitium?  Quid,  si  me  stultior  ipso 
Quingentis  empto  drachmis  deprenderis Aufer 
Me  vultu  terrere;  manum  stomachumque  teneto, 

Dum  quae  Crispini  docuit  me  janitor  edo.  43 

Te  conjux  aliena  capit,  meretricula  Davum: 

Peccat  uter  nostrum  cruce  dignius?  Acris  ubi  me 
Natura  intendit,  sub  clara  nuda  lucerna 
Quaecunque  excepit  turgentis  verbera  caudae, 
Clunibus  aut  agitavit  equum  lasciva  supinum,  5« 
Dimittit  neque  famosum  neque  sollicitum  ne 
Ditior  aut  formae  melioris  meiat  eodem. 

Tu  cum  projectis  insignibus,  annulo  equestri 
Romanoque  habitu,  prodis  ex  judice  Dama 
Turpis,  odoratum  caput  obscurante  lacerna, 

Non  es  quod  simulas?  Metuens  inducetis  atque 
Altercante  libidinibus  tremis  ossa  pavore. 

Quid  refert  uri,  virgis  ferroque  necari 
Auctoratus  eas,  an  turpi  clausus  in  arca, 

Quo  te  demisit  peccati  conscia  herilis,  00 

Contractum  genibus  tangas  caput?  Estne  marito 
Matronae  peccantis  in  ambo  justa  potestas? 

In  corruptorem  vel  justior.  Illa  tamen  se 
Non  habitu  mutatve  loco,  peccatve  superne. 

Cum  te  formidet  mulier  neque  credat  amanti,  65 
Ibis  sub  furcam  prudens  dominoque  furenti 
Committes  rem  omnem  et  vitam  et  cum  corpore  famam. 
Evasti,  credo  metues  doctusque  cavebis: 

Quaeres  quando  iterum  paveas  iterumquc  perire 
Possis,  o toties  servus ! Quae  bellua  ruptis,  70 

Cum  semel  effugit,  reddit  se  prava  catenis? 

Non  sum  moechus,  ais.  Neque  ego  hercule  fur  ubi  vasa 
Praetereo  sapiens  argentea:  tolle  periclum, 

Jam  vaga  prosiliet  frenis  natura  remotis. 

Tune  mihi  dominus,  rerum  imperiis  hominumque  75 
Tot  tantisque  minor,  quem  ter  vindicta  quaterque 
Imposita  haud  unquam  misera  formidine  privet? 

Adde  super  dictis  quod  non  levius  valeat:  nam 
Sive  vicarius  est  qui  servo  paret,  uti  mos 
Vester  ait,  seu  conservus ; tibi  quid  sum  ego  ? Nempe 
Tu  mihi  qui  imperitas  alii  servis  miser  atque  81 
Duceris  ut  nervis  alienis  mobile  lignum. 

Quisnam  igitur  liber?  Sapiens  sibi  qui  imperiosus, 
Quem  neque  pauperies  neque  mors  neque  vincula  terrent, 
Responsare  cupidinibus,  contemnere  honores  85 

Fortis,  et  in  se  ipso  totus,  teres,  atque  rotundus, 
Externi  ne  quid  valeat  per  leve  morari, 

In  quem  manca  ruit  semper  fortuna.  Potesne 
Ex  his  ut  proprium  quid  noscere  ? Quinque  talenta 
Poscit  te  mulier,  vexat  foribusque  repulsum  90 

Perfundit  gelida,  rursus  vocat;  eripe  turpi 
Colla  jugo;  Liber,  liber  sum,  dic  age.  Non  quis; 
Urget  enim  dominus  mentem  non  lenis  et  acres 
Subjectat  lasso  stimulos  versatque  negantem. 

Vel  cum  Pausiaca  torpes,  insane,  tabella,  95 

Qui  peccas  minus  atque  ego,  cum  Fulvi  Rutubaeque 
Aut  Pacideiani  contento  poplite  miror 
Proelia  rubrica  picta  aut  carbone,  velut  si 
Re  vera  pugnent,  feriant,  vitentque  moventes 
Arma  viri?  Nequam  et  cessator  Davus;  at  ipse  loo 
Subtilis  veterum  judex  et  callidus  audis. 

Nil  ego  si  ducor  libo  fumante:  tibi  ingens 
Virtus  atque  animus  coenis  responsat  opimis 
Obsequium  ventris  mihi  perniciosius  est  cur  ? 

13 

Tergo  plector  enim.  Qui  tu  impunitior  illa  105 

Quae  parvo  sumi  nequeunt  obsonia  captas  ? 

Nempe  inamarescunt  epulae  sine  fine  petitae. 

Illusique  pedes  vitiosum  ferre  recusant 
Corpus.  An  hic  peccat,  sub  noctem  qui  puer  uvam 
Furtiva  mutat  strigili:  qui  praedia  vendit,  no 

Nil  servile  gulae  parens  habet?  Adde,  quod  idem 
Non  horam  tecum  esse  potes,  non  otia  recte 
Ponere,  teque  ipsum  vitas,  fugitivus  et  erro, 

Jam  vino  quaerens,  jam  somno  fallere  curam: 
Frustra;  nam  comes  atra  premit  sequiturque  fugacem .”  115 
“ Unde  mihi  lapidem  T — “ Quorsum  est  opus  T — “ Unde 
sagittas  V ’ 

“Aut  insanit  homo  aut  versus  facit.’,  “Ocius  hinc  te 
Ni  rapis,  accedes  opera  agro  nona  Sabino.” 

VIII. 

“Ut  Nasidieni  juvit  te  coena  beati  ? 

Nam  mihi  quaerenti  convivam  dictus  here  illic 
De  medio  potare  die”  “Sic  ut  mihi  nunquam 
In  vita  fuerit  melius”  “Da,  si  grave  non  est, 

Quae  prima  iratum  ventrem  placaverit  esca.”  5 

“ In  primis  Lucanus  aper ; leni  fuit  Austro 
Captus,  ut  aiebat  coenae  pater ; acria  circum 
Rapula,  lactucae,  radices,  qualia  lassum 
Pervellunt  stomachum,  siser,  allec,  faecula  Coa. 

His  ubi  sublatis  puer  alte  cinctus  acernam  10 

Gausape  purpureo  mensam  pertersit,  et  alter 
Sublegit  quodcunque  jaceret  inutile  quodque 
Posset  coenantes  offendere;  ut  Attica  virgo 
Cum  sacris  Cereris  procedit  fuscus  Hydaspes 
Caecuba  vina  ferens,  Alcon  Chium  maris  expers.  15 
Hic  herus:  Albanum,  Maecenas,  sive  Falernum 
Te  magis  appositis  delectat,  habemus  utrumque” 

“ Divitias  miseras  ! Sed  quis  coenantibus  una, 
Fundani,  pulchre  fuerit  tibi,  nosse  laboro  ” 

“Summus  ego  et  prope  me  Viscus  Thurinus  et  infra  so 
Si  memini  Varius;  cum  Servilio  Balatrone 
Vibidius,  quas  Maecenas  adduxerat  umbras. 
Nomentanus  erat  super  ipsum,  Porcius  infra 

Ridiculus  totas  semel  obsorbere  placentas; 
Nomentanus  ad  hoc,  qui  si  quid  forte  lateret  25 

Indice  monstraret  digito:  nam  cetera  turba, 

Nos,  inquam,  coenamus  aves,  conchylia,  pisces, 

Longe  dissimilem  noto  celantia  succum; 

Ut  vel  continuo  patuit,  cum  passeris  atque 
Ingustata  mihi  porrexerat  ilia  rhombi.  eo 

Post  hoc  me  docuit  melimela  rubere  minorem 
Ad  lunam  delecta.  Quid  hoc  intersit  ab  ipso 
Audieris  melius.  Tum  Vibidius  Balatroni: 

Nos  nisi  damnose  bibimus  moriemur  inulti: 

Et  calices  poscit  majores.  Vertere  pallor  35 

Tum  parochi  faciem  nil  sic  metuentis  ut  acres 
Potores,  vel  quod  male  dicunt  liberius  vel 
Fervida  quod  subtile  exsurdant  vina  palatum. 
Invertunt  Allifanis  vinaria  tota 

Vibidius  Balatroque,  secutis  omnibus;  imi  40 

Convivae  lecti  nihilum  nocuere  lagenis. 

Affertur  squillas  inter  muraena  natantes 

In  patina  porrecta.  Sub  hoc  herus : e Haec  gravida,’  inquit, 

e Capta  est,  deterior  post  partum  carne  futura. 

His  mixtum  jus  est:  oleo  quod  prima  Venafri  45 
Pressit  cella;  garo  de  succis  piscis  Hiberi; 

Vino  quinquenni,  verum  citra  mare  nato, 

Dum  coquitur — cocto  Chium  sic  convenit,  ut' non 
Hoc  magis  ullum  aliud; — pipere  albo,  non  sine  aceto, 
Quod  Methymnaeam  vitio  mutaverit  uvam.  £0 

Erucas  virides,  inulas  ego  primus  amaras 
Monstravi  incoquere,  inlutos  'Curtillus  echinos, 

Ut  melius  muria  quod  testa  marina  remittat.’ 

Interea  suspensa  graves  aulaea  ruinas 

In  patinam  fecere,  trahentia  pulveris  atri  55 

Quantum  non  Aquilo  Campanis  excitat  agris. 

Nos  majus  veriti  postquam  nihil  esse  pericli 
Sensimus  erigimur.  Rufus  posito  capite,  ut  si 
Filius  immaturus  obisset,  flere.  Quis  esset 
Finis  ni  sapiens  sic  Nomentanus  amicum  60 

Tolleret:  ‘Heu,  Fortuna,  quis  est  crudelior  in  nos 
Te  deus  ? Ut  semper  gaudes  illudere  rebus 
Humanis  !’  V arius  mappa  compescere  risum 

Vix  poterat,  balatro  suspendens  omnia  naso/ 

‘Haec  est  conditio  Vivendi/  aiebat,  ‘eoque  cj 

Responsura  tuo  nunquam  est  par  fama  labori. 

Tene  ut  ego  accipiar  laute  torquerier  omni 
Sollicitudine  districtum,  ne  panis  adustus, 

Ne  male  conditum  jus  apponatur,  ut  omnes 
Praecincti  recte  pueri  comptique  ministrent!  75 

Adde  hos  praeterea  casus,  aulaea  ruant  si 
Ut  modo;  si  patinam  pede  lapsus  frangat  agaso. 

Sed  convivatoris  uti  ducis  ingenium  res 
Adversae  nudare  solent,  celare  secundae.’ 

Nasidienus  ad  baec:  ‘Tibi  di  quaecunque  preceris  75 
Commoda  dent ! Ita  vir  bonus  es  convivaque  comis.’ 
Et  soleas  poscit.  Tum  in  lecto  quoque  videres 
Stridere  secreta  divisos  aure  susurros.” 

“Nullos  his  mallem  ludos  spectasse;  sed  illa 
Redde  age  quae  deinceps  risisti.”  “Vibidius  dum  80 
Quaerit  de  pueris  num  sit  quoque  fracta  lagena, 

Quod  sibi  poscenti  non  dantur  pocula,  dumque 
Ridetur  fictis  rerum  Balatrone  secundo, 

Nasidiene,  redis  mutatae  frontis,  ut  arte 
Emendaturus  fortunam;  deinde  secuti  ' 85 

Mazonomo  pueri  magno  discerpta  ferentes 
Membra  gruis  sparsi  sale  multo,  non  sine  farre; 
Pinguibus  et  ficis  pastum  jecur  anseris  albae 
Et  leporum  avulsos,  ut  multo  suavius,  armos, 

Quam  si  cum  lumbis  quis  edit;  tum  pectore  adusto  90 
Vidimus  et  merulas  poni  et  sine  clune  palumbes, 
Suaves  res,  si  non  causas  narraret  earum  et 
Naturas  dominus;  quem  nos  sic  fugimus  ulti, 

Ut  nihil  omnino  gustaremus,  velut  illis 
Canidia  afflasset  pejor  serpentibus  Afris.” 

EPISTOLARUM 


LIBER  PRIMUS. 


I. 

Prima  dicte  mihi,  summa  dicende  Camena, 

Spectatum  satis  et  donatum  jam  rude  quaeris, 
Maecenas,  iterum  antiquo  me  includere  ludo. 

Non  eadem  est  aetas,  non  mens.  Yeianius  armis 
Herculis  ad  postem  fixis  latet  abditus  agro,  5 

Ne  populum  extrema  toties  exoret  arena. 

Est  mihi  purgatam  crebro  qui  personet  aurem: 

Solve  senescentem  mature  sanus  equum,  ne 
Peccet  ad  extremum  ridendus  et  ilia  ducat. 

Nunc  itaque  et  versus  et  cetera  ludicra  pono,  10 
Quid  verum  atque  decens  curo  et  rogo  et  omnis  in  hoc  sum ; 
Condo  et  compono  quae  mox  depromere  possim.' 

Ac  ne  forte  roges  quo  me  duce,  quo  lare  tuter, 
Nullius  addictus  jurare  in  verba  magistri 
Quo  me  cunque  rapit  tempestas  deferor  hospes.  15 
Nunc  agilis  fio  et  mersor  civilibus  undis, 

Virtutis  verae  custos  rigidusque  satelles; 

Nunc  in  Aristippi  furtim  praecepta  relabor, 

Et  mihi  res  non  me  rebus  subjungere  conor. 

Ut  nox  longa  quibus  mentitur  amica,  diesque  20 
Longa  videtur  opus  debentibus,  ut  piger  annus 
Pupillis  quos  dura  premit  custodia  matrum; 

Bic  mihi  tarda  fluunt  ingrataque  tempora,  quae  spem 
Consiliumque  morantur  agendi  naviter  id  quod 
Aeque  pauperibus  prodest,  locupletibus  aeque,  25 
Aeque  neglectum  pueris  senibusque  nocebit. 

Restat  ut  his  ego  me  ipse  regam  solerque  elementis. 
Non  possis  oculo  quantum  contendere  Lynceus, 

Non  tamen  idcirco  contemnas  lippus  inungi; 

Nec  quia  desperes  invicti  membra  Glyconis,  so 

Nodosa  corpus  /nolis  prohibere  cheragra. 

Est  quadam  prodire  tenus  si  non  datur  ultra. 

Fervet  avaritia  miseroque  cupidine  pectus, 

Sunt  verba  et  voces  quibus  hnnC  lenire  dolorem 
Possis  et  magnam  morbi  deponere  partem.  35 

Laudis  amore  tumes,  sunt  certa  piacula  quae  te 
Ter  pure  lecto  poterunt  recreare  libello. 

Invidus,  iracundus,  iners,  vinosus,  amator, 

Nemo  adeo  ferus  est  ut  non  mitescere  possit, 

Si  modo  culturae  patientem  commodet  aurem.  40 
Virtus  est  vitium  fugere  et  sapientia  prima 
Stultitia  caruisse.  Vides  quae  maxima  credis 
Esse  mala,  exiguum  censum  turpemqud  repulsam, 
Quanto  devites  animi  capitisque  labore. 

Impiger  extremos  curris  mercator  ad  Indos,  45 

Per  mare  pauperiem  fugiens,  per  saxa,  per  ignes: 

Ne  cures  ea  quae  stulte  miraris  et  optas 
Discere,  et  audire,  et  meliori  credere  non  vis? 

Quis  circum  pagos  et  circum  compita  pugnax 
Magna  coronari  contemnat  Olympia,  cui  spes,  50 

Cui  sit  conditio  dulcis  sine  pulvere  palmae? 

Vilius  argentum  est  auro,  virtutibus  aurum. 

“O  cives,  cives,  quaerenda  pecunia  primum  est; 
Virtus  post  nummos.”  Haec  Janus  summus  ab  imo 
Perdocet,  haec  recinunt  juvenes  dictata  senesque,  55 
Laevo  suspensi  loculos  tabulamque  lacerto. 

Est  animus  tibi,  sunt  mores  et  lingua  fidesque; 

Sed  quadringentis  sex  septem  milia  desunt, 

Plebs  eris.  At  pueri  ludentes,  “Rex  eris,”  aiunt, 
ifSi  recte  facies.”  Hic  murus  aeneus  esto,  co 

Nil  conscire  sibi,  nulla  pallescere  culpa. 

Roscia,  dic  sodes,  melior  lex  an  puerorum  est 
Nenia,  quae  regnum  recte  facientibus  offert, 

Et  maribus  Curiis  et  decantata  Camillis? 

Isne  tibi  melius  suadet  qui  rem  facias,  rem,  65 

Si  possis  recte,  si  non  quocunque  modo  rem, 

Gt  propius  spectes  lacrimosa  poemata  Pupi, 

An  qui  Fortunae  te  responsare  superbae 
Liberum  et  erectum  praesens  hortatur  et  aptat? 
Quodsi  me  populus  Romanus  forte  roget,  cur  70 

Non  ut  porticibus  sic  judiciis  fruar  isdem, 

.Nec  sequar  aut  fugiam  quae  diligit  ipse  vel  odit, 
Olim  quod  vulpes  aegroto  cauta  leoni 
Respondit  referam:  Quia  me  vestigia  terrent, 

Omnia  te  adversum  spectantia,  nulla  retrorsum.  75 
Bellua  multorum  es  capitum.  N am  quid  sequar  aut  quem ? 
Pars  hominum  gestit  conducere  qmblica,  sunt  qui 
Crustis  et  pomis  viduas  venentur  avaras, 

Excipiantque  senes  quos  in  vivaria  mittant; 

Multis  occulto  crescit  res  fenore.  Verum  so 

Esto  aliis  alios  rebus  studiisque  teneri: 

Idem  eadem  possunt  horam  durare  probantes? 

Nullus  in  orbe  sinus  Baiis  praelucet  amoenis, 

Si  dixit  dives,  lacus  et  mare  sentit  amorem 
Festinantis  heri;  cui  si  vitiosa  libido  85 

Fecerit  auspicium,  “Cras  ferramenta  Teanum 
Tolletis,  fabri.”  Lectus  genialis  in  aula  est, 

Nil  ait  esse  prius,  melius  nil  caelibe  vita; 

Si  non  est  jurat  bene  solis  esse  maritis. 

Quo  teneam  vultus  mutantem  Protea  nodo?  so 

Quid  pauper?  Ride:  mutat  coenacula,  lectos, 

Balnea,  tonsores,  conducto  navigio  aeque 
Nauseat  ac  locuples  quem  ducit  priva  triremis. 

Si  curatus  inaequali  tonsore  capillos 

Occurri,  rides;  si  forte  subucula  pexae  95 

Trita  subest  tunicae  vel  si  toga  dissidet  impar, 

Rides:  quid,  mea  cum  pugnat  sententia  secum, 

Quod  petiit  spernit,  repetit  quod  nuper  omisit, 
Aestuat  et  vitae  disconvenit  ordine  toto, 

Diruit,  aedificat,  mutat  quadrata  rotundis?  100 

Insanire  putas  sollemnia  me  neque  rides. 

Nec  medici  credis  nec  curatoris  egere 

A praetore  dati,  rerum  tutela  mearum 

Cum  sis  et  prave  sectum  stomacheris  ob  unguem 

De  te  pendentis,  te  respicientis  amici.  105 

Ad  summam:  sapiens  uno  minor  est  Jove,  dives, 

Liber,  honoratus,  pulcher,  rex  denique  regum; 

Praecipue  sanus,  nisi  cum  pituita  molesta  est. 

II. 

Trojani  belli  scriptorem,  maxime  Lolli, 

Dum  tu  declamas  Romae  Praeneste  relegi  i 

Qui  quid  sit  pulchrum,  quid  turpe,  quid  utile,  quid  non. 

Planius  ac  melius  Chrysippo  et  Crantore  dicit. 

Cur  ita  crediderim  nisi  quid  te  detinet  audi.  5 

Fabula  qua  Paridis  propter  narratur  amorem 
Graecia  Barbariae  lento  collisa  duello 
Stultorum  regum  et  populorum  continet  aestus. 
Antenor  censet  belli  praecidere  causam: 

Quid  Paris  ? Ut  salvus  regnet  vivatque  beatus  10 
Cogi  posse  negat.  Nestor  componere  lites 
Inter  Peliden  festinat  et  inter  Atriden; 

Hunc  amor,  ira  quidem  communiter  urit  utrumque. 
Quidquid  delirant  reges  plectuntur  Achivi. 

Seditione,  dolis,  scelere  atque  libidine  et  ira  15 

Iliacos  intra  muros  peccatur  et  extra. 

Rursus  quid  virtus  et  quid  sapientia  possit 
Utile  proposuit  nobis  exemplar  Ulixen, 

Qui  domitor  Trojae  multorum  providus  urbes 
Et  mores  hominum  inspexit*  latumque  per  aequor,  20 
Dum  sibi  dum  sociis  reditum  parat,  aspera  multa 
Pertulit  adversis  rerum  immersabilis  undis. 

Sirenum  voces  et  Circae  pocula  nosti; 

Quae  si  cum  sociis  stultus  cupidusque  bibisset, 

Sub  domina  meretrice  fuisset  turpis  et  excors,  25 
Vixisset  canis  immundus  vel  amica  luto  sus. 

Nos  numerus  sumus  et  fruges  consumere  nati, 

Sponsi  Penelopae,  nebulones,  Alcinoique 
In  cute  curanda  plus  aeqjjp  operata  juventus, 

Cui  pulchrum  fuit  in  medios  dormire  dies  et  30 

Ad  strepitum  citharae  cessatum  ducere  curam. 

Ut  jugulent  homines  surgunt  de  nocte  latrones : 

Ut  te  ipsum  serves  non  expergisceris  ? Atqui 
Si  noles  sanus  curres  hydropicus;  et  ni 
Posces  ante  diem  librum  cum  lumine,  si  hoo  s5 

Intendes  animum  studiis  et  rebus  honestis, 

Invidia  vel  amore  vigil  torquebere.  Nam  cur 
Quae  laedunt  oculos  festinas  demere,  si  quid 

Est  animum  differs  curandi  tempus  in  annum? 
Dimidium  facti  qui  coepit  liabet;  sapere  aude;  40 
Incipe.  Qui  recte  vivendi  prorogat  horam 
Rusticus  exspectat  dum  defluat  amnis;  at  illo 
Labitur  et  labetur  in  omne  volubilis  aevum. 

Quaeritur  argentum  puerisque  beata  creandis 
Uxor,  et  incultae  pacantur  vomere  silvae:  4o 

Quod  satis  est  cui  contingit  nihil  amplius  optet. 

Non  domus  et  fundus,  non  aeris  acervus  et  auri 
Aegroto  domini  deduxit  corporo  febres, 

Non  animo  curas.  Valeat  possessor  oportet 
Si  comportatis  rebus  bene  cogitat  uti.  53 

Qui  cupit  aut  metuit  juvat  illum  sic  domus  et  res 
Ut  lippum  pictae  tabulae,  fomenta  podagram, 
Auriculas  citharae  collecta  sorde  dolentes. 

Sincerum  est  nisi  vas  quodcunque  infundis  acescit. 
Sperne  voluptates,  nocet  empta  dolore  voluptas.  55 
Semper  avarus  eget:  certum  voto  pete  finem. 

Invidus  alterius  macrescit  rebus  opimis; 

Invidia  Siculi  non  invenero  tyranni 
Majus  tormentum.  Qui  non  moderabitur  irae 
Infectum  volet  esse  dolor  quod  suaserit  et  mens,  cd 
Dum  poenas  odio  per  vim  festinat  inulto. 

Ira  furor  brevis  est:  animum  rege,  qui  nisi  paret 
Imperat;  hunc  frenis,  hunc  tu  compesce  catena. 

Fingit  equum  tenera  docilem  cervice  magister 

Ire  viam  qua  monstret  eques;  venaticus,  ex  quo  65 

Tempore  cervinam  pellem  latravit  in  aula, 

Militat  in  silvis  catulus.  Nunc  adbibe  puro 
Pectore  verba,  puer,  nunc  te  melioribus  offer. 

Quo  semel  est  imbuta  recens  servabit  odorem 
Testa  diu.  Quodsi  cessas  aut  strenuus  anteis,  7o 
Nec  tardum  opperior  nec  praecedentibus  insto. 

III. 

Juli  Flore,  quibus  terrarum  militet  oris 
Claudius  Augusti  privignus  scire  laboro. 

Thracane  vos  Hebrusque  nivali  compede  vinctus, 

An  freta  vicinas  inter  currentia  turres, 

An  pingues  Asiae  campi  collesque  morantur? 

14 

Quid  studiosa  cohors  operum  struit  ? Hoc  quoque  curo. 

Quis  sibi  res  gestas  Augusti  scribere  sumit? 

Bella  quis  et  paces  longum  diffundit  in  aevum? 

Quid  Titius  Romana  brevi  venturus  in  ora? 

Pindarici  fontis  qui  non  expalluit  haustus,  n 

Fastidire  lacus  et  rivos  ausus  apertos. 

Ut  valet?  ut  meminit  nostri?  Fidibusne  Latini ; 
Thebanos  aptare  modos  studet  auspice  Musa, 

An  tragica  desaevit  et  ampullatur  in  arte? 

Quid  mihi  Celsus  agit  ? monitus  multumque  monendus  15 
Privatas  ut  quaerat  opes,  et  tangere  vitet 
Scripta  Palatinus  quaecunquc  recepit  Apollo. 

Re  si  forte  suas  repetitum  venerit  olim 
Grex  avium  plumas  moveat  cornicula  risum 
Furtivis  nudata  coloribus.  Ipse  quid  audes?  n 

Quae  circumvolitas  agilis  thyma?  Non  tibi  parvum 
Ingenium,  non  incultum  est  et  turpiter  hirtum. 

Seu  linguam  causi3  acuis  seu  civica  jura 
Respondere  paras  seu  condis  amabile  carmen, 

Prima  feres  hederae  victricis  praemia.  Quodsi  25 
Frigida  curarum  fomenta  relinquere  posses 
Quo  te  caelestis  sapientia  duceret  ires. 

Hoc  opus,  hoc  studium  parvi  properemus  et  ampli 
Si  patriae  volumus,  si  nobis  vivere  cari. 

Debes  hoc  etiam  rescribere,  si  tibi  curae  33 

Quantae  conveniat  Munatius;  an  male  sarta 
Gratia  nequicquam  coit  et  rescinditur.  At  vos 
Seu  calidus  sanguis  seu  rerum  inscitia  vexat 
Indomita  cervice  feros,  ubicunque  locorum 
Vivitis,  indigni  fraternum  rumpere  foedus,  £5 

Pascitur  in  vestrum  reditum  votiva  juvenca. 

IV. 

Albi,  nostrorum  sermonum  candide  judex, 

Quid  nunc  te  dicam  facere  in  regione  Pedana? 
Scribere  quod  Cassi  Parmensis  opuscula  vincat, 

A11  tacitum  silvas  inter  reptare  salubres, 

Curantem  quidquid  dignum  sapiente  bonoque  c4?  5 

Non  tu  corpus  eras  sine  pectore.  Di  tibi  formam. 

Di  tibi  divitias  dederunt  artemque  fruendi. 

Quid  voveat  dulci  nutricula-  majus  alumne, 

Qui  sapere  et  fari  possit  quae  sentiat,  et  cui 
Gratia,  fama,  valetudo  contingat  abunde,  io 

Et  mundus  victus  non  deficiente  crumena? 

Inter  spem  curam  que,  timores  inter  et  iras, 

Omnem  crede  diem  tibi  diluxisse  supremum: 

Grata  superveniet  quae  non  sperabitur  hora. 

Me  pinguem  et  nitidum  bene  curata  cute  vises  15 
Cum  ridere  voles  Epicuri  de  grege  porcum. 

V. 

Si  potes  Archiacis  conviva  recumbere  lectis 
JNrec  modica  coenare  times  olus  omne  patella, 

Supremo  te  sole  domi,  Torquate,  manebo. 

Vina  bibes  iterum  Tauro  diffusa  palustres 
Inter  Minturnas  Sinuessanum  que  Petrinum.  5 

Si  melius  quid  habes  arcesse  vel  imperium  fer. 
Jamdudum  splendet  focus  et  tibi  munda  supellex. 
Mitte  leves  spes  et  certamina  divitiarum 
Et  Moschi  causam:  cras  nato  Caesare  festus 
Dat  veniam  somnumque  dies;  impune  licebit  io 

Aestivans  sermone  benigno  tendere  noctem. 

Quo  mihi  fortunam  si  non  conceditur  uti  ? 

Parcus  ob  heredis  curam  nimiumque  severus 
Assidet  insano:  potare  et  spargere  flores 
Incipiam,  patiarque  vel  inconsultus  haberi.  15 

Quid  non  ebrietas  designat  ? Operta  recludit. 

Spes  jubet  esse  ratas,  ad  proelia  trudit  inertem; 
Sollicitis  animis  onus  eximit,  addocet  artes. 

Fecundi  calices  quem  non  fecere  disertum? 

Contracta  quem  non  in  paupertate  solutum?  ?o 

Haec  ego  procurare  et  idoneus  imperor  et  non 
Invitus,  ne  turpe  toral,  ne  sordida  mappa 
Corruget  nares,  ne  non  et  cantharus  et  lanx 
Ostendat  tibi  te,  ne  fidos  inter  amicos 
Sit  qui  dicta  foras  eliminet,  ut  coeat  par  £5 

Jungaturque  pari.  Butram  tibi  Septiciumque, 

Et  nisi  coena  prior  potiorque  puella  Sabinum 
Detinet,  assumam;  locus  est  et  pluribus  umbris: 

Sed  nimis  arta  premunt  olidae  convivia  caprae. 

Til  quotus  esse  velis  rescribe,  et  rebas  omissis  33 

Atria  servantem  postico  falle  clientem. 

• YL 

Nil  admirari  prope  res  est  una,  Numici, 

Solaque  quae  possit  facere  et  servare  beatum. 

Hunc  solem  et  stellas  et  decedentia  certis 
Tempora  momentis  sunt  qui  formidine  nulla 
Imbuti  spectent:  quid  censes  munera  terrae,  $ 

Quid  maris  extremos  Arabas  ditantis  et  Indos, 
Ludicra  quid,  plausus  et  amici  dona  Quiritis,- 
Quo  spectanda  modo,  quo  sensu  credis  et  ore  ? 

Qui  timet  his  adversa  fere  miratur  eodem 

Quo  cupiens  pacto;  pavor  est  utrobique  molestus  io 

Improvisa  simul  species  exterret  Utrumque. 

Gaudeat  an  doleat,  cupiat  metuatne,  quid  ad  rem, 

Si  quidquid  vidit  melius  pejusve  sua  spe 
Defixis  oculis  animoque  et  corpOre  torpet  2 
Insani  sapiens  nomen  ferat,  aequus  iniqui,  15 

Ultra  quam  satis  est  virtutem  si  petat  ipsam. 

I nunc,  argentum  et  marmor  vetus  aeraque  et  artes 
Suspice,  cum  gemmis  Tyrios  mirare  colores  ;• 

Gaude  quod  spectant  oculi  te  mille  loquentem; 

Navus  mane  forum  et  vespertinus  pete  tectum,  20 
Ne  plus  frumenti  dotalibus  emetat  agris 
Mutus  et,  indignum  quod  sit,  pej  oribus  ortus 
Hic  tibi  sit  potius  quam  tu  mirabilis  illi. 

Quidquid  sub  terra  est  in  apricum  proferet  aetas; 
Defodiet  condetque  nitentia.  Cum  bene  notum  25 
Porticus  Agrippae  et  via  te  conspexerit  Appi, 

Ire  tamen  restat  Numa  quo  devenit  et  Ancus. 

Si  latus  aut  renes  morbo  tentantur  acuto 
Quaere  fugam  morbi.  Yis  recte  vivere:  quis  non? 

Si  virtus  hoc  una  potest  dare,  fortis  omissis  ' 30 

Hoc  age  deliciis,  Virtutem  verba  putas  et 
Lucum  ligna  : cave  ne  portus  occupet  alter, 

Ne  Cibyratica,  ne  Bithyna  negotia  perdais; 

Mille  talenta  rotundentur,  totidem  altera,  porro  et 
Tertia  succedant  et  quae  pars  quadrat  acervum.  35 
Scilicet  uxorem  cum  dote  fidemque  et  amicos 

Et  genus  et  formam  regina  Pecunia  donat, 

Ac  bene  nummatum  decorat  Suadeki  Venusquc. 
Mancipiis  locuples  eget  acris  Cappadocum  rex: 

Ne  fueris  hic  tu.  Chlamydes  Lucullus,  ut  aiunt,  a 
Si  posset  centum  scenae  praebere  rogatus, 

“Qui  possum  tot V’  ait;  “tamen  et  quaeram  et  quot 
habebo 

Mittam:”  post  paulo  scribit  sibi  millia  quinque 
Esse  domi  chlamydum;  partem  vel  tolleret  omnes. 
Exilis  domus  est  ubi  non  et  multa  supersunt  45 

Et  dominum  fallunt  et  prosunt  furibus.  Ergo, 

Si  res  sola  potest  facere  et  servare  beatum, 

Hoc  primus  repetas  opus,  hoc  postremus  omittas. 

Si  fortunatum  species  et  gratia  praestat, 

Mercemur  servum  qui  dictet  nomina,  laevum  50  - 

Qui  fodicet  latus  et  cogat  trans  pondera  dextram 
Porrigere.  “Hic  inultum  in  Fabia  valet,  ille  Velina; 
Cui  libet  hic  fasces  dabit  eripiet  que  curule 
Cui  volet  importunus  ebur  ” Frater,  Pater,  adde; 

Ut  cuique  est  aetas  ita  quemque  facetus  adopta.  ccf 
Si  bene  qui  coenat  bene  vivit,  lucet,  eamus 
Quo  ducit  gula;  piscemur,  venemur,  ut* oli m 
Gargilius,  qui  mane  plagas,  venabula,  servos 
Differtum  transire  forum  populum  que  jubebat, 

Unus  ut  e multis  populo  spectante  referret  co 

Emptum  mulus  aprum.  Crudi  tumidique  lavemur. 
Quid  deceat,  quid  non,  obliti,  Caerite  cera 
Digni,  remigium  vitiosum  Ithacensis  Ulixei, 

Cui  potior  patria  fuit  interdicta  voluptas. 

Si,  Mimnermus  uti  censet,  sine  amore  jocisque  €5 
Nil  est  jucundum,  vivas  in  amore  jocisque. 

Vive,  vale.  Si  quid  novisti  rectius  istis 
Candidus  imperti ; si  non  his  utere  mecum. 

VII. 

^Quinque  dies  tibi  pollicitus  me  rure  futurum, 

Sextilem  totum  mendax  desideror.  Atqui 
Si  me  vivere  vis  sanum  recteque  valentem, 

Quam  mihi  das  aegro  dabis  aegrotare  timenti, 
Maecenas,  veniam,  dum  ficus  prima  calorque 

Designatorem  decorat'  lictoribus  atris, 

Dum  pueris  omnis  pater  et  matercula  pallet, 
Officiosaque  sedulitas  et  opella  forensis 
Adducit  febres  et  testamenta  resignat. 

Quodsi  bruma  nives  Albanis  illinet  agris,  io 

Ad  mare  descendet  vates  tuus  et  sibi  parcet 
Contractusque  leget;  te,  dulcis  amice,  reviset 
Cum  Zephyris,  si  concedes,  et  hirundine  prima. 

Non  quo  more  piris  vesci  Calaber  jubet  hospes 
Tu  me  fecisti  locupletem.  “Vescere  sodes.”  15 

“Jam  satis  est.”  “At  tu  quantum  vis  tolle.”  “Benigne.” 
“Non  invisa  feres  pueris  munuscula  parvis.” 

“Tam  teneor  dono,  quam  si  dimittar  onustus.” 

“Ut  libet;  haec  porcis  hodie  comedenda  relinques” 
Prodigus  et  stultus  donat  quae  spernit  et  odit;  20 
Haec  seges  ingratos  tulit  et  feret  omnibus  annis. 

Vir  bonus  et  sapiens  dignis  ait  esse  paratus, 

Nec  tamen  ignorat  quid  distent  aera  lupinis: 

Dignum  praestabo  me  etiam  pro  laude  merentis. 
Quodsi  me  noles  usquam  discedere,  reddes  25 

Forte  latus,  nigros  angusta  fronte  capillos, 

Reddes  dulce  loqui,  reddes  ridere  decorum,  et 
Inter  vina  fugam  Cinarae  maerere  protervae. 

Forte  per  angustam  tenuis  vulpecula  rimam 
Repserat  in  cumeram  frumenti,  pastaque  rursus  so 
Ire  foras  pleno  tendebat  corpore  frustra; 

Cui  mustela  procul,  “Si  vis,”  ait,  “effugere  istinc, 
Macra  cavum  repetes  artum  quem  macra  subisti  ” 

Hac  ego  si  compellor  imagine  cuncta  resigno; 

Nec  somnum  plebis  laudo  satur  altilium,  nec  25 

Otia  divitiis  Arabum  liberrima  muto. 

Saepe  verecundum  laudasti,  rexque  paterque 
Audisti  coram,  nec  verbo  parcius  absens: 

Inspice  si  possum  donata  reponere  laetus. 

Haud  male  Telemachus,  proles  patientis  Ulixei:  40 

“Non  est  aptus  equis  Ithace  locus,  ut  neque  planis 
Porrectus  spatiis  nec  multae  prodigus  herbae; 

Atride,  magis  apta  tibi  tua  dona  relinquam.” 

Parvum  parva  decent;  mihi  jam  non  regia  Roma, 

Sed  vacuum  Tibur  placet  aut  imbelle  Tarentum.  45 

Strenuus  et  fortis  causisque  Philippus  agendis 
Clarus  ab  officiis  octavam  circiter  horam 
Dum  redit,  atque  Foro  nimium  distare  Carinas 
Jam  grandis  natu  queritur,  conspexit,  ut  aiunt, 
Adrasum  quendam  vacua  tonsoris  in  umbra  ' 

Cultello  proprios  purgantem  leniter  ungues. 

“ Demetri,” — puer  hic  non  laeve  jussa  Philippi 
Accipiebat — “abi,  quaere  et  refer,  unde  domo,  quis, 
Cujus  fortunae,  quo  sit  patre  quo  ve  patrono.” 

It,  redit  et  narrat,  Volteium  nomine  Menam,  65 

Praeconem,  tenui  censu,  sine  crimine,  notum 
Et  properare  loco  et  cessare  et  quaerere  et  uti, 
Gaudentem  parvisque  sodalibus  et  lare  certo 
Et  ludis  et  post  decisa  negotia  Campo. 

“ Scitari  libet  ex  ipso  quodcunque  refers ; dic  co 

Ad  coenam  veniat.”  Non  sane  credere  Mena, 

Mirari  secum  tacitus.  Quid  multa  ? “ Benigne,” 

Respondet.  “ Neget  ille  mihi  ?”  “Negat  improbus  et  te 
Negligit  aut  horret.”  Volteium  mane  Philippus 
Vilia  vendentem  tunicato  scruta  popello  65 

Occupat  et  salvere  jubet  prior.  Ille  Philippo 
Excusare  laborem  et  mercenaria  vincla, 

Quod  non  mane  domum  venisset,  denique  quod  non 
Providisset  eum.  “Sic  ignovisse  putato 
Me  tibi  si  coenas  hodie  mecum.”  “Ut  libet”  “Ergo  to 
Post  nonam  venies;  nunc  i,  rem  strenuus  auge” 

Ut  ventum  ad  coenam  est,  dicenda  tacenda  locutus 
Tandem  dormitum  dimittitur.  Hic  ubi  saepe 
Occultum  visus  decurrere  piscis  ad  hamum 
Mane  cliens  et  jam  certus  conviva,  jubetur  75 

Rura  suburbana  indictis  comes  ire  Latinis. 

Impositus  mannis  arvum  caelumque  Sabinum 
Non  cessat  laudare.  Videt  ridetque  Philippus, 

Et  sibi  dum  requiem,  dum  risus  undique  quaerit, 
Dum  septem  donat  sestertia,  mutua  septem  so 

Promittit,  persuadet  uti  mercetur  agellum. 

Mercatur.  Ne  te  longis  ambagibus  ultra 
Quam  satis  est  morer,  ex  nitido  fit  rusticus  atque 
.Sulcos  et  vineta  crepat  mera;  praeparat  ulmos, 
Immoritur  studiis  et  amore  senescit  habendi.  05 

Verum  ubi  oves  furto,  morbo  periere  capellae. 

Spem  mentita  seges,  bos  est  enectus  arando. 

Offensus  damnis  media  de  nocte  caballum 
Arripit  irat usque  Philippi  tendit  ad  aedes. 

Quem  simul  adspexit  scabrum  intonsumque  Philippus,  90 
“Durus,”  ait,  “Voltei,  nimis  attentusque  videris 
Esse  mihi”  “Pol  me  miserum,  patrone,  vocares, 

Si  velles,”  inquit,  “ verum  mihi  ponere  nomen ! 

Quod  te  per  Genium  dextramque  deosque  Penates 
Obsecro  et  obtestor,  vitae  me  redde  priori.”  05 

Qui  semel  adspexit  quantum  dimissa  petitis 
Praestent,  mature  redeat  repetatque  relicta. 

Metiri  se  quemque  suo  modulo  ae  pede  verum  est. 

VIII. 

Celso  gaudere  et  bene  rem  gerere  Albinovano 
Musa  rogata . refer,  comiti  scribaeque  Neronis.  . 

Si  quaeret  quid  agam,  dic  multa  et  pulchra  minantem 
Vivere  nec  recte  nec  suaviter;  haud  quia  grando 
Contuderit  vites  oleamque  momorderit  aestus,  5 

Nec  quia  longinquis  armentum  aegrotet  in  agris; 

Sed  quia  mente  minus  validus  quam  corpore  toto 
Nil  audire  velim,  nil  discere,  quod  levet  aegrum; 
Fidis  offendar  medicis,  irascar  amicis, 

Cur  me  funesto  properent  arcere  veterno;  10 

Quae  nocuere  sequar,  fugiam  quae  profore  credam; 
Romae  Tibur  amem  ventosus,  Tibure  Romam. 

Post  haec  ut  valeat,  quo  pacto  rem  gerat  et  se, 

Ut  placeat  juveni  percontare  utque  cohorti. 

Si  dicet,  Recte,  primum  gaudere,  subinde  15 

Praeceptum  auriculis  hoc  instillare  memento: 

Ut  tu  fortunam  sic  nos  te,  Celse,  feremus. 

IX. 

Septimius,  Claudi,  nimirum  intelligit  unus 
Quanti  me  facias;  nam  cum  rogat  et  prece  cogit 
Scilicet  ut  tibi  se  laudare  et  tradere  coner, 

Dignum  mente  domoque  legentis  honesta  Neronis, 
Munere  cum.  fungi  propioris  censet  amici,  5 

Quid  possim  videt  ac  novit  me  valdius  ipso. 


EPISTOLARUM  I.  10.  171 

Multa  quidem  elixi  cur  excusatus  abirem ; 

Sed  timui  mea  ne  finxisse  minora  putarer, 
Dissimulator  opis  propriae,  mihi  commodus  uni. 

Sic  ego  majoris  fugiens  opprobria  culpae  10 

Frontis  ad  urbanae  descendi  praemia.  Quodsi 
Depositum  laudas  ob  amici  jussa  pudorem, 

Scribe  tui  gregis  hunc  et  fortem  crede  bonumque. 

X. 

Urbis  amatorem  Fuscum  salvere  jubemus 
Ituris  amatores,  hac  in  re  scilicet  una 
Multum  dissimiles,  ad  caetera  paene  gemelli; 
Fraternis  animis  quidquid  negat  alter  et  alter; 
Annuimus  pariter  vetuli  notique  columbi.  5 

Tu  nidum  servas;  ego  laudo  ruris  amoeni 
Rivos  et  musco  circumlita  saxa  nemusque. 

Quid  quaeris?  Vivo  et  regno  simul  ista  reliqui 
Quae  vos  ad  caelum  fertis  rumore  secundo: 

Utque  sacerdotis  fugitivus  liba  recuso;  io 

Pane  egeo  jam  mellitis  potiore  placentis. 

Vivere  naturae  si  convenienter  oportet 
Ponendaeque  domo  quaerenda  est  area  primum, 
Novistine  locum  potiorem  rure  beato? 

Est  ubi  plus  tepeant  hiemes,  ubi  gratior  aura  15 
Leniat  et  rabiem  Canis  et  momenta  Leonis, 

Cum  semel  accepit  Solem  furibundus  acutum  ? 

Est  ubi  divellat  somnos  minus  invida  cura  ? 

Deterius  Libycis  olet  aut  nitet  herba  lapillis? 

Purior  in  vicis  aqua  tendit  rumpere  plumbum  20 
Quam  quae  per  pronum  trepidat  cum  murmure  rivum  ? 
Nempe  inter  varias  nutritur  silva  columnas, 
Laudaturque  domus  longos  quae  prospicit  agros. 
Naturam  expellas  furca  tamen  usque  recurret. 

Et  mala  perrumpet  furtim  fastidia  victrix.  25 

Non  qui  Sidonio  contendere  callidus  ostro 
Nescit  Aquinatem  potantia  vellera  fucum 
Certius  accipiet  damnum  propiusque  medullis, 

Quam  qui  non  poterit  vero  distinguere  falsum. 

Quem  res  plus  nimio  delectavere  secundae,  30 

Mutatae  quatient.  Si  quid  mirabere  pones 

Invitus.  Fuge  magna:  licet  sub  paupere  tecto 
Reges  et  regum  vita  praecurrere  amicos. 

Cervus  equum  pugna  melior  communibus  herbis 
Pellebat,  donec  minor-  in  certamine  longo  25 

Imploravit  opes  hominis  frenumque  recepit4; 

Sed  postquam  victor  violens  discessit  ab  hoste 
Non  equitem  dorso,  non  frenum  depulit  ore. 

Sic  qui  pauperiem  veritus  potiore  metallis 
Libertate  caret,  dominum  vehit  improbus  atque  40 
Serviet  aeternum,  quia  parvo  nesciet  uti. 

Cui  non  conveniet  sua  res,  ut  calceus  olim, 

Si  pede  major  erit  subvertet,  si  minor  uret. 

Laetus  sorte  tua  vives  sapienter,  Aristi, 

Nec  me  dimittes  incastigatum  ubi  plura  45 

Cogere  quam  satis  est  ac  non  cessare  videbor. 
Imperat  aut  servit  collecta  pecunia  cuique, 

Tortum  digna  sequi  potius  quam  ducere  funem. 

Haec  tibi  dictabam  post  fanum  putre  Vacunae, 
Excepto  quod  non  simul  esses  caetera  laetus.  5j 

XI. 

Quin  tibi  visa  Chios,  Bullati,  notaque  Lesbos, 

Quid  concinna  Samos,  quid  Croesi  regia  Sardes, 
Smyrna  quid  et  Colophon?  Majora  minorave  fama, 
Cunctane  prae  Campo  et  Tiberino  flumine  sordenti 
An  venit  in  votum  Attalicis  ex  urbibus  una,  5 

A11  Lebedum  laudas  odio  maris  atque  viarum? 

Scis  Lebedus  quid  sit;  Gabiis  desertior  atque 
Fidenis  vicus;  tamen  illic  vivere  vellem, 

Oblitusque  meorum  obliviscendus  et  illis 
Neptunum  procul  e terra  spectare  furentem.  n 

Sed  neque  qui  Capua  Romam  petit  imbre  lutoque 
Adspersus  volet  in  caupona  vivere;  nec  qui 
Frigus  collegit  furnos  et  balnea  laudat' 

Ut  fortunatam  plene  praestantia  vitam.* 

Nec  si  te  validus  jactaverit  Auster  in  alto,  13 

Idcirco  navem  trans  Aegaeum  mare  vendas. 

Incolumi  Rhodos  et  Mytilene  pulchra  facit  quod 
Paenula  solstitio,  campestre  nivalibus  auris, 

Per  brumam  Tiberis.  Sextili  mense  caminus. 

Dum  licet  ac  vultum  servat  Fortuna  benignum,  ?o 
Romae  laudetur  Samos  et  Chios  ct  Rhodos  absens. 
Tu  quamcunquo  deus  tibi  fortunaverit  horam 
Grata  sume  manu,  neu  dulcia  differ  in  annum, 

Ut  quocunque  loco  fueris  vixisse  libenter 

Te  dicas;  nam  si  ratio  ct  prudentia  curas,  25 

Non  locus  effusi  late  maris  arbiter  aufert, 

Caelum  non  animum  mutant  qui  trans  mare  currunt. 
Strenua  nos  exercet  inertia:  navibus  atque 
Quadrigis  petimus  bene  vivere.  Quod  petis  hic  est, 
Est  Ulubris,  animus  si  te  non  deficit  aequus.  zo 

XII. 

Fructibus  Agrippae  Siculis  quos  colligis,  Icci, 

Si  recte  frueris  non  est  ut  copia  major 
Ab  Jove  donari  possit  tibi.  Tolle  querelas; 

Pauper  enim  non  est  cui  rerum  suppetit  usus. 

Si  ventri  bene,  si  lateri  est  pedibusque  tuis,  nil  5 
Divitiae  poterunt  regales  addere  majus. 

Si  forte  in  medio  positorum  abstemius  herbis 
Vivis  et  urtica,  sic  vives  protinus  ut  te 
Confestim  liquidus  Fortunae  rivus  inauret; 

Vel  quia  naturam  mutaro  pecunia  nescit,  10 

Vel  quia  cuncta  putas  una  virtute  minora. 

Miramur  si  Democriti  pecus  edit  agellos 
Cultaque  dum  peregre  est  animus  sine  corpore  velox ; 
Cum  tu  inter  scabiem  tantam  et  contagia  lucri 
Nil  parvum  sapias  et  adhuc  sublimia  cures:  15 

Quae  mare  compescant  causae,  quid  temperet  annum, 
Stellae  sponte  sua  jussaene  vagentur  et  errent, 

Quid  premat  obscurum  lunae,  quid  proferat  orbem, 
Quid  velit  et  possit  rerum  concordia  discors, 
Empedocles  an  Stertinium  deliret  acumen.  sd 

Verum  seu  pisces  seu  porrum  et  caepe  trucidas 
Utere  Pompeio  Grospho,  et  si  quid  petet  ultro 
Defer;  nil  Grosphus  nisi  verum  orabit  et  aequum. 
Vilis  amicorum  est  annona  bonis  ubi  quid  deest. 

Ne  tamen  ignores  quo  sit  Romana  loco  res:  25 

Cantaber  Agrippae,  Claudi  virtute  Neronis 
Armenius  cecidit;  jus  imperiumque  Phraates, 

Caesaris  accepit  genibus  minor;  aurea  fruges 
Italiae  pleno  defundit  Copia  cornu. 

XIII. 

Ut  proficiscentem  docui  te  saepe  diuque 
Augusto  reddes  signata  volumina,  Vini,  * 

Si  validus,  si  laetus  erit,  si  denique  poscet; 

Ne  studio  nostri  pecces  odiumque  libellis 
Sedulus  importes  opera  veliemente  minister. 

Si  te  forte  meae  gravis  uret  sarcina  chartae, 
Abjicito  potius  quam  quo  perferre  juberis 
Clitellas  ferus  impingas,  Asinaeque  paternum 
Cognomen  vertas  in  risum  et  fabula  fias. 

Viribus  uteris  per  clivos,  flumina,  lamas; 

Victor  propositi  simul  ac  perveneris  illuc, 

Sic  positum  servabis  onus,  ne  forte  sub  ala 
Fasciculum  portes  librorum,  ut  rusticus  agnum, 
Ut  vinosa  glomus  furtivae  Pyrrhia  lanae, 

Ut  cum  pileolo  soleas  conviva  tribulis. 

Ne  vulgo  narres  te  sudavisse  ferendo 
Carmina,  quae  possint  oculos  auresque  morari 
Caesaris;  oratus  multa  prece  nitere  porro. 

Vade,  vale,  cave  ne  titubes  mandataque  frangas. 

XIV. 

Villice  silvarum  et  mihi  me  reddentis  agelli, 
Quem  tu  fastidis  habitatum  quinque  focis  et 
Quinque  bonos  solitum  Variam  dimittere  patres, 
Certemus  spinas  animone  ego  fortius  an  tu 
Evellas  agro,  et  melior  sit  Ploratius  an  res. 

Me  quamvis  Lamiae  pietas  et  cura  moratur 
Fratrem  maerentis,  rapto  de  fratre  dolentis 
Insolabiliter,  tamen  istuc  mens  animusque  . 

Fert  et  amat  spatiis  obstantia  rumpere  claustra. 
Rure  ego  viventem,  tu  dicis  in  urbe  beatum: 

Cui  placet  alterius  sua  nimirum  est  odio  sors. 
Stultus  uterque  locum  immeritum  causatur  inique 
In  culpa  est  animus,  qui  se  non  effugit  unquam. 
Tu  mediastinus  tacita  prece  rura  petebas, 

Nunc  urbem  et  ludos  et  balnea  villicus  optas; 

Me  constare  mihi  scis,  et  discedere  tristem 
Quandocunque  trahunt  invisa  negotia  Romam. 

Non  eadem  miramur;  eo  disconvenit  inter 
Meque  et  te:  nam  quae  deserta  et  inhospita  tesca 
Credis  amoena  vocat  mecum  qui  sentit,  et  odit  20 
Quae  tu  pulchra  putas.  Fornix  tibi  et  uncta  popina 
Incutiunt  urbis  desiderium,  video,  et  quod 
Angulus  iste  feret  piper  et  thus  ocius  uva, 

Nec  vicina  subest  vinum  praebere  taberna 
Quae  possit  tibi,  nec  meretrix  tibicina,  cujus  25 

Ad  strepitum  salias  terrae  gravis:  et  tamen  urges 
Jampridem  non  tacta  ligonibus  arva  bovemque 
Disjunctum  curas  et  strictis  frondibus  exples; 

Addit  opus  pigro  rivus,  si  decidit  imber, 

Multa  mole  docendus  aprico  parcere  prato.  su 

Nunc  age  quid  nostrum  concentum  dividat  audi. 
Quem  tenues  decuere  togae  nitidique  capilli, 

Quem  scis  immunem  Cinarae  placuisse  rapaci, 

Quem  bibulum  liquidi  media  de  luce  Falerni, 

Coena  brevis  juvat  et  prope  rivum  somnus  in  herba ; 35 
Nec  lusisse  pudet  sed  non  incidere  ludum. 

Non  istic  obliquo  oculo  mea  commoda  quisquam 
Limat,  non  odio  obscuro  morsuque  venenat; 

Rident  vicini  glebas  et  saxa  moventem. 

Cum  servis  urbana  diaria  rodere  mavis:  40 

Horum  tu  in  numerum  voto  ruis;  invidet  usum 
Lignorum  et  pecoris  tibi  calo  argutus  et  horti. 

Optat  ephippia  bos,  piger  optat  arare  caballus; 

Quam  scit  uterque  libens  censebo  exerceat  artem. 

XY. 

Quae  sit  hiems  Veliae,  quod  caelum,  Yala,  Salerni, 
Quorum  hominum  regio  et  qualis  via,  (nam  mihi  Baias 
Musa  supervacuas  Antonius  et  tamen  illis 
Me  facit  invisum,  gelida  cum  perluor  unda 
Per  medium  frigus.  Sane  murteta  relinqui  5 

Dictaque  cessantem  nervis  elidere  morbum 
Sulphura  contemni  vicus  gemit,  invidus  aegris, 

Qui  caput  et  stomachum  supponere  fontibus  audent 
Clusinis  Gabiosque  petunt  et  frigida  rura. 

Mutandus  locus  est  et  deversoria  nota  10 

Praeteragendus  equus.  “ Quo  tendis?  Non  mihi  Cumas 
Est  iter  aut  Baias,”  laeva  stomachosus  habena 
Dicet  eques;  sed  equi  frenato  est  auris  in  ore.) 

Major  utrum  populum  frumenti  copia  pascat; 
Colleetosne  bibant  imbres  puteosne  perennes  15 

Jugis  aquae;  (nam  vina  nihil  moror  illius  orae; 

Rure  meo  possum  quidvis  perferre  patique, 

Ad  mare  cum  veni  generosum  et  lene  requiro, 

Quod  curas  abigat,  quod  cum  spe  divite  manet 
In  venas  animumque  meum,  quod  verba  ministret,  25 
Quod  me  Lucanae  juvenem  commendet  amicae.) 
Tractus  uter  plures  lepores,  uter  educet  apros, 

Utra  magis  pisces  et  echinos  aequora  celent, 

Pinguis  ut  inde  domum  possim  Phaeaxque  reverti, 
Scribere  te  nobis,  tibi  nos  accredere  par  est.  25 

Maenius,  ut  rebus  maternis  atque  paternis 
Fortiter  absumptis  urbanus  coepit  haberi, 

Scurra  vagus  non  qui  certum  praesepe  teneret, 
Impransus  non  qui  civem  dinosceret  hoste, 

Quaelibet  in  quemvis  opprobria  fingere  saevus,  zo 
Pernicies  et  tempestas  barathrumque  macelli, 
Quidquid  quaesierat  ventri  donabat  avaro. 

Hic  ubi  nequitiae  fautoribus  et  timidis  nil 
Aut  paulum  abstulerat  patinas  coenabat  omasi 
Vilis  et  agninae,  tribus  ursis  quod  satis  esset;  35 
Scilicet  ut  ventres  lamna  candente  nepotum 
Diceret  urendos,  corrector  Bestius.  Idem 
Quidquid  erat  nactus  praedae  majoris  ubi  omne 
Verterat  in  fumum  et  cinerem,  “Non  hercule  miror,” 
Aiebat,  “si  qui  comedunt  bona,  cum  sit  obeso  40 
MI  melius  turdo,  nil  vulva  pulchrius  ampla” 

Nimirum  hic  ego  sum;  nam  tuta  et  parvula  laudo 
Cum  res  deficiunt,  satis  inter  vilia  fortis; 

Verum  ubi  quid  melius  contingit  et  unctius  idem 
Vos  sapere  et  solos  aio  bene  vivere,  quorum.  45 
Conspicitur  nitidis  fundata  pecunia  villis. 

XVI. 

Ne  perconteris  fundus  meus,  optime  Quinti, 

Arvo  pascat  herum  an  baccis  opulentet  olivae, 

Pomisne  et  pratis  an  amicta  vitibus  ulmo, 

Scribetur  tibi  forma  loquaciter  et  situs  agri. 

Continui  montes  ni  dissocientur  opaca  5 

Valle,  sed  ut  veniens  dextrum  latus  adspiciat  Sol, 
Laevum  discedens  curru  fugiente  vaporet. 

Temperiem  laudes.  Quid,  si  rubicunda  benigni 
Corna  vepres  et  pruna  ferant,  si  quercus  et  ilex 
Multa  fruge  pecus  multa  dominum  juvet  umbra,  io 
Dicas  adductum  propius  frondere  Tarentum. 

Fons  etiam  rivo  dare  nomen  idoneus,  ut  nec 
Frigidior  Thracam  nec  purior  ambiat  Hebrus, 

Infirmo  capiti  fluit  utilis,  utilis  alvo. 

Hae  latebrae  dulces,  etiam  si  credis  amoenae,  15 
Incolumem  tibi  me  praestant  Septembribus  hori3. 

Tu  recte  vivis  si  curas  esse  quod  audis. 

Jactamus  jam  pridem  omnis  te  Roma  beatum; 

Sed  vereor  ne  cui  de  te  plus  quam  tibi  credas, 

Neve  putes  alium  sapiente  bonoque  beatum,  ^ 

Neu  si  te  populus  sanum  recteque  valentem 
Dictitet  occultam  febrem  sub  tempus  edendi 
Dissimules,  donec  manibus  tremor  incidat  unctis. 
Stultorum  incurata  pudor  malus  ulcera  celat. 

Si  quis  bella  tibi  terra  pugnata  mari  que  25 

Dicat  et  his  verbis  vacuas  permulceat  aures: 

“ Tene  magis  salvum  populus  velit  an  populum  tu 
Servet  in  ambiguo  qui  consulit  et  tibi  et  urbi 
Juppiter;”  Augusti  laudes  agnoscere  possis: 

Cum  pateris  sapiens  emendatusque  vocari,  30 

Respondesne  tuo  dic  sodes  nomine?  Nempe 
Vir  bonus  et  prudens  dici  delector  ego  ac  tu. 

Qui  dedit  hoc  hodie  cras  si  volet  auferet,  ut  si 
Detulerit  fasces  indigno  detrahet  idem. 

“ Pone,  meum  est : ” inquit.  Pono  tristisque  recedo.  35 
Idem  si  clamet  furem,  neget  esse  pudicum, 

Contendat  laqueo  collum  pressisse  paternum; 

Mordear  opprobriis  falsis  mutemque  colores? 

Falsus  honor  juvat  et  mendax  infamia  terret  39 


178-  HORATII  FLACCI 

Quem  nisi  mendosum  et  medicandum?  Vir  bonus  est 
Qui  consulta  patrum,  qui  leges  juraque  servat,  [quis? 
Quo  multae  magnaeque  secantur  judice  lites, 

Quo  res  sponsore  et  quo  causae  teste  tenentur. 

Sed  videt  hunc  omnis  domus  et  vicinia  tota 
Introrsum  turpem,  speciosum  pelle  decora.  45 

“Nec  furtum  feci  nec  fugi,”  si  mihi  dicat 
Servus,  “ Habes  pretium,  loris  non  ureris,”  aio. 

“Non  hominem  occidi.”  “Non  pasces  in  cruce  corvos.” 
“Sum  bonus  et  frugi.”  “Renuit  negitatque  Sabellus: 
Cautus  enim  metuit  foveam  lupus  accipiterque  50 
Suspectos  laqueos  et  opertum  miluus  hamum. 

Oderunt  peccare  boni  virtutis  amore; 

Tu  nihil  admittes  in  te  formidine  poenae; 

Sit  spes  fallendi,  miscebis  sacra  profanis; 

Nam  de  mille  fabae  modiis  cum  surripis  unum,  55 
Damnum  est  non  facinus  mihi  pacto  lenius  isto.” 

Vir  bonus,  omne  forum  quem  spectat  et  omne  tribunal, 
Quandocunque  deos  vel  porco  vel  bove  placat, 

Jane  pater!  clare,  clare  cum  dixit,  Apollo! 

Labra  movet  metuens  audiri;  “Pulchra  Laverna,  60 
Da  mihi  fallere,  da  justo  sancto  que  videri, 

Noctem  peccatis  et  fraudibus  objice  nubem.” 

Qui  melior  servo,  qui  liberior  sit  avarus, 

In  triviis  fixum  cum  se  demittit  ob  assem, 

Non  video;  nam  qui  cupiet  metuet  quoque;  porro,  65 
Qui  metuens  vivet  liber  mihi  non  erit  unquam. 
Perdidit  arma,  locum  virtutis  deseruit,  qui 
Semper  in  augenda  festinat  et  obruitur  re. 

Vendere  cum  possis  captivum  occidere  noli; 

Serviet  utiliter:  sine  pascat  durus  aretque,  70 

Naviget  ac  mediis  hiemet  mercator  in  undis; 

Annonae  prosit;  portet  frumenta  penusque. 

Vir  bonus  et  sapiens  audebit  dicere:  “Penthett, 
Rector  Thebarum,  quid  me  perferre  patique 
Indignum  coges  ?”  “Adimam  bona.”  “Nempe  pecus,  rem, 
Lectos,  argentum;  tollas  licet.”  “In  manicis  et  76 
Compedibus  saevo  te  sub  custode  tenebo.” 

“Ipse  deus  simul  atque  volam  me  solvet.”  Opinor 
Hoc  sentit:  “Moriar;  mors  ultima  linea  rerum  est.” 

XVII. 

Quamvis,  Scaeva,  satis  per  te  tibi  consulis,  et  scis 
Quo  tandem  pacto  deceat  majoribus  uti, 

Disce,  docendus  adhuc,  quae  censet  amiculus,  ut  si 
Caecus  iter  monstrare  velit;  tamen  adspice  si  quid 
Et  nos  quod  cures  proprium  fecisse  loquamur.  5 

Si  te  grata  quies  et  primam  somnus  in  horam 
Delectat,  si  te  pulvis  strepitusque  rotarum, 

Si  laedit  caupona,  Ferentinum  ire  jubebo; 

Nam  neque  divitibus  contingunt  gaudia  solis, 

Nec  vixit  male  qui  natus  moriensque  fefellit,  io 

Si  prodesse  tuis  pauloque  benignius  ipsum 
Te  tractare  voles,  accedes  siccus  ad  unctum. 

“Si  pranderet  olus  patienter  regibus  uti 
Nollet  Aristippus.”  “ Si  sciret  regibus  uti 
Fastidiret  olus  qui  me  notat.”  Utrius  horum  15 
Verba  probes  et  facta  doce,  vel  junior  audi 
Cur  sit  Aristippi  potior  sententia;  namque 
Mordacem  Cynicum  sic  eludebat,  ut  aiunt: 

“Scurror  ego  ipse  mihi,  populo  tu;  rectius  hoc  et 
Splendidius  multo  est.  Equus  ut  me  portet,  alat  rex,  so 
•Officium  facio:  tu  poscis  vilia  rerum, 

Dante  minor  quamvis  fers  te  nullius  egentem.” 

Omnis  Aristippum  decuit  color  et  status  et  res, 
Tentantem  majora,  fere  praesentibus  aequum. 

Contra  quem  duplici  panno  patientia  velat  25 

Mirabor  vitae  via  si  conversa  decebit. 

Alter  purpureum  non  exspectabit  amictum, 

Quidlibet  indutus  celeberrima  per  loca  vadet, 
Personamque  feret  non  inconcinnus  utramque; 

Alter  Mileti  textam  cane  pejus  et  angui  zo 

Vitabit  chlamydem,  morietur  frigore  si  non 
Rettuleris  pannum.  Refer  et  sine  vivat  ineptus. 

Res  gerere  et  captos  ostendere  civibus  hostes 
Attingit  solium  Jovis  et  caelestia  tentat: 

Principibus  placuisse  viris  non  ultima  laus  est» 

Non  cuivis  homini  contingit  adire  Corinthum. 

Sedit  qui  timuit  ne  non  succederet.  Esto! 

Quid  qui  pervenit,  fecitne  viriliter?  Atqui 
• 15 

Hic  est  aut  nusquam  quod  quaerimus.  Hic  onus  horret, 

Ut  parvis  animis  et  parvo  corpore  majus:  40 

Hic  subit  et  perfert.  Aut  virtus  nomen  inane  est, 

Aut  decus  et  pretium  recte  petit  experiens  vir. 

Coram  rege  suo  de  paupertate  tacentes 

Plus  poscente  ferent;  distat  sumasne  pudenter 

An  rapias.  Atqui  rerum  caput  hoc  erat,  hic  fons.  45 

“Indotata  mihi  soror  est,  paupercula  mater, 

Et  fundus  nec  vendibilis  nec  pascere  firmus,” 

Qui  dicit,  clamat,  “Victum  date.”  Succinit  alter: 

“Et  mihi  dividuo  findetur  munere  quadra.” 

Sed  tacitus  pasci  si  posset  corvus  haberet  :o 

Plus  dapis  et  rixae  multo  minus  invidiaeque. 
Brundisium  comes  aut  Surrentum  ductus  amoenum, 
Qui  queritur  salebras  et  acerbum  frigus  et  imbres, 
Aut  cistam  effractam  et  subducta  viatica  plorat, 

Nota  refert  meretricis  acumina,  saepe  catellam,  55 
Saepe  periscelidem  raptam  sibi  flentis,  uti  mox 
Nulla  fides  damnis  verisque  doloribus  adsit. 

Nec  semel  irrisus  triviis  attollere  curat 
Fracto  crure  planum,  licet  illi  plurima  manet 
Lacrima,  per  sanctum  juratus  dicat  Osirim : co 

“Credite  non  ludo;  crudeles,  tollite  claudum” 
“Quaere  peregrinum,”  vicinia  rauca  reclamat. 

XVIII. 

Si  bene  te  novi  metues,  liberrime  Lolli, 

Scurrantis  speciem  praebere  professus  amicum. 

Ut  matrona  meretrici  dispar  erit  atque 
Discolor,  infido  scurrae  distabit  amicus. 

Est  huic  diversum  vitio  vitium  prope  majus,  5 

Asperitas  agrestis  et  inconcinna  gravisque, 

Quae  se  commendat  tonsa  cute,  dentibus  atris, 

Dum  vult  libertas  dici  mera  veraque  virtus, 

Virtus  est  medium  vitiorum  ct  utrinque  reductum. 
Alter  in  obsequium  plus  aequo  pronus  et  imi  10 
Derisor*  lecti  sic  nutum  divitis  horret, 

Sic  iterat  voces  ct  verba  cadentia  tollit, 

Ut  puerum  saevo  credas  dictata  magistro 
lleddere  vel  partes  mimum  tractare  secundas. 

Alter  rixatur  do  lana  saepe  caprina,  is 

Propugnat  nugis  armatus:  “ Scilicet  ut  non 
Sit  mihi  prima  fides,  et  vere  quod  placet  ut  non 
Acriter  elatrem!  Pretium  aetas  altera  sordet.” 
Ambigitur  quid  enim  ? Castor  sciat  an  Dolichos  plus ; 
Brundisium  Minuci  melius  via  ducat  an  Appi.  20 
Quem  damnosa  Venus,  quem  praeceps  alea  nudat, 
Gloria  quem  supra  vires  et  vestit  et  ungit, 

Quem  tenet  argenti  sitis  importuna  famesque, 

Quem  paupertatis  pudor  et  fuga,  dives  amicus 
Saepe  decem  vitiis  instructior  odit  et  horret:  25 

Aut  si  non  odit  regit,  ac  veluti  pia  mater 
Plus  quam  se  sapere  et  virtutibus  esse  priorem 
Vult,  et  ait  prope  vera:  “Meae  (contendere  noli) 
Stultitiam  patiuntur  opes;  tibi  parvula  res  est: 

Arta  decet  sanum  comitem  toga;  desine  mecum  30 
Certare”  Eutrapelus  cuicunque  nocere  volebat 
Vestimenta  dabat  pretiosa:  beatus  enim  jam 
Cum  pulchris  tunicis  sumet  nova  consilia  et  spes, 
Dormiet  in  lucem,  scorto  postponet  honestum 
Officium,  nummos  alienos  pascet,  ad  imum  35 

Thrax  erit  aut  olitoris  aget  mercede  caballum. 
Arcanum  neque  tu  scrutaberis  illius  unquam, 
Commissumque  teges  et  vino  tortus  ct  ira; 

Nec  tua  laudabis  studia  aut  aliena  reprendes, 

Nec  cum  venari  volet  ille  poemata  panges.  40 

Gratia  sic  fratrum  geminorum  Amphionis  atque 
Zethi  dissiluit,  donec  suspecta  severo 
Conticuit  lyra.  Fraternis  cessisse  putatur 
Moribus  Amphion : tu  cede  potentis  amici 
Lenibus  imperiis,  quotiesque  educet  in  agros  45 

Aetolis  onerata  plagis  jumenta  canesque, 

Surge  et  inhumanae  senium  depone  Camenae, 

Coenes  ut  pariter  pulmenta  laboribus  empta; 

Romanis  sollemne  viris  opus,  utile  famae 
Vitaeque  et  membris,  praesertim  cum  valeas  et  50 
Vel  cursu  superare  canem  vel  viribus  aprum 
Possis.  Adde  virdia  quod  speciosius  arma 
Non  est  qui  tractet:  scis,  quo  clamore  coronae 
Prbelia  sustineas  campestria;  denique  saevam 

Militiam  puer  et  Cantabrica  bella  tulisti 
Sub  duce  qui  templis  Parthorum  signa  refigit 
Hunc,  et  si  quid  abest  Italis  adjudicat  armis. 

Ac,  ne  te  retrahas  et  inexcusabilis  absis, 
Quamvis  nil  extra  numerum  fecisse  modumque 
Curas,  interdum  nugaris  rure  paterno; 

Partitur  lintres  exercitus ; Actia  pugna 
Te  duce  per  pueros  hostili  more  refertur; 
Adversarius  est  frater,  lacus  Hadria,  donec 
Alterutrum  velox  Victoria  fronde  coronet. 
Consentire  suis  studiis  qui  crediderit  te, 

Fautor  utroque  tuum  laudabit  pollice  ludum. 
Protinus  ut  moneam,  si  quid  monitoris  eges  tu 
Quid  de  quoque  viro  et  cui  dicas  saepe  videto. 
Percontatorem  fugito,  nam  garrulus  idem  est, 
NeG  retinent  patulae  commissa  fideliter  aures, 

Et  semel  emissum  volat  irrevocabile  verbum. 

Non  ancilla  tuum  jecur  ulceret  ulla  puerve 
Intra  marmoreum  venerandi  limen  amici, 

Ne  dominus  pueri  pulchri  caraeve  puellae 
Munere  te  parvo  beet  aut  incommodus  angat. 
Qualem  commendes  etiam  atque  etiam  adspice,  ne 
Incutiant  aliena  tibi  peccata  pudorem. 

Fallimur  et  quondam  non  dignum  tradimus:  ergi 
Quem  sua  culpa  premet  deceptus  omitte  tueri, 
Ut  penitus  notum,  si  tentent  crimina,  serves 
Tuterisque  tuo  fidentem  praesidio;  qui 
Dente  Theonino  cum  circumroditur,  ecquid 
Ad  te  post  paulo  ventura  pericula  sentis? 

Nam  tua  res  agitur  paries  cum  proximus  ardct, 
Et  neglecta  solent  incendia  sumere  vires. 

Dulcis  inexpertis  cultura  potentis  amici: 
Expertus  metuit.  Tu  dum  tua  navis  in  alto  est 
IIoc  age,  ne  mutata  retrorsum  te  ferat  aura. 
Oderunt  hilarem  tristes  tristem  que  jocosi, 
Sedatum  celeres,  agilem  navumque  remissi; 
Potores  bibuli  media  de  nocte  Falerni 
Oderunt  porrecta  negantem  pocula,  quamvis 
Nocturnos  jures  te  formidare  vapores. 

Deme  supercilio  nubem;  plerumque  modestus 

Occupat  obscuri  speciem,  taciturnus  acerbi.  95 

Inter  cuncta  leges  et  percontabere  cloctos, 

Qua  ratione  queas  traducere  leniter  aevum; 

N um  te  semper  inops  agitet  vexetque  cupido, 

Num  pavor  et  rerum  mediocriter  utilium  spes; 
Virtutem  doctrina  paret,  naturane  donet;  100 

Quid  minuat  curas,  quid  te  tibi  reddat  amicum; 

Quid  pure  tranquillet,  honos  an  dulce  lucellum, 

An  secretum  iter  et  fallentis  semita  vitae. 

Me  quoties  reficit  gelidus  Digentia  rivus, 

Quem  Mandela  bibit,  rugosus  frigore  pagus,  - 105 

Quid  sentire  putas  ? quid  credis,  amice,  precari  ? 

Sit  mihi  quod  nunc  est,  etiam  minus;  et  mihi  vivam 
Quod  superest  aevi,  si  quid  superesse  volunt  di; 

Sit  bona  librorum  et  provisae  frugis  in  annum 
Copia,  neu  fluitem  dubiae  spe  pendulus  horae.  110 
Sed  satis  est  orare  Jovem  quae  donat  et  aufert: 

Det  vitam,  det  opes,  aequum  mi  animum  ipse  parabo. 

XIX. 

Prisco  si  credis,  Maecenas  docte,  Cratino, 

Nulla  placere  diu  nec  vivere  carmina  possunt 
Quae  scribuntur  aquae  potoribus.  Ut  male  sanos 
Adscripsit  Liber  Satyris  Faunisque  poetas 
Vina  fere  dulces  oluerunt  mane  Camenae.  5 

Laudibus  arguitur  vini  vinosus  Homerus ; 

Ennius  ipse  pater  nunquam  nisi  potus  ad  arma 
Prosiluit  dicenda.  “Forum  putealque  Libonis 
Mandabo  siccis,  adimam  cantare  severis 
Hoc  simul  edixi  non  cessavere  poetae 
Nocturno  certare  mero,  putere  diurno. 

Quid,  si  quis  vultu  torvo  ferus  et  pede  nudo 
Exiguaeque  togae  simulet  textore  Catonem, 
Virtutemne  repraesentet  moresque  Catonis  ? 

Paipit  Iarbitam  Timagenis  aemula  lingua,  15 

Dum  studet  urbanus  tenditque  disertus  haberi. 
Decipit  exemplar  vitiis  imitabile;  quodsi 
Pallerem  casu  biberent  exsangue  cuminum. 

O imitatores,  servum  pecus,  u?  mihi  saepe 

Bilem,  saepe  jocum  vestri  movere  tumultus!  20 

Libera  per  vacuum  posui  vestigia  princeps, 

Non  aliena  meo  pressi  pede.  Qui  sibi  fidit 
Dux  regit  examen.  Paribs  ego  primus  iambos 
Ostendi  Latio,  numeros  animosque  secutus 
Archilochi,  non  res  et  agentia  verba  L)Tcamben.  2 5 

Ac  ne  me  foliis  ideo  brevioribus  ornes 
Quod  timui  mutare  modos  et  carminis  artem, 
Temperat  Archilochi  Musam  pede  mascula  Sappho, 
Temperat  Alcaeus,  sed  rebus  et  ordine  dispar, 

Nec  socerum  quaerit  quem  versibus  oblinat  atris,  % 
Nec  sponsae  laqueum  famoso  carmine  nectit. 

Hunc  ego  non  alio  dictum  prius  ore  Latinus 
Vulgavi  fidicen ; juvat  immemorata  ferentem 
Ingenuis  oculisque  legi  manibusque  teneri. 

Scire  velis  mea  cur  ingratus  opuscula  lector  33 

Laudet  ametque  domi,  premat  extra  limen  iniquus  1 
Non  ego  ventosae  plebis  suffragia  venor 
Impensis  coenarum  et  tritae  munere  vestis; 

Non  ego  nobilium  scriptorum  auditor  et  ultor 
Grammaticas  ambire  tribus  et  pulpita  dignor:  m 

Hinc  illae  lacrimae.  “Spissis  indigna  theatris 
Scripta  pudet  recitare  et  nugis  addere  pondus,’* 

Si  dixi:  “Rides,”  ait,  “et  Jovis  auribus  ista 
Servas;  fidis  enim  manare  poetica  mella 
Te  solum,  tibi  pulcher.”  Ad  haec  ego  naribus  uti  45 
Formido,  et  luctantis  acuto  ne  secer  ungui, 

“Displicet  iste  locus,”  clamo,  “et  diludia  posco” 
Ludus  enim  genuit  trepidum  certamen  et  iram. 

Ira  truces  inimicitias  et  funebre  bellum. 


XX. 

Vertumnum  Janumque,  liber,  spectare  videns. 
Scilicet  ut  prostes  Sosiorum  pumice  mundus. 
Odisti  claves  et  grata  sigilla  pudico; 

Paucis  ostendi  gemis  et  communia  laudas, 

Non  ita  nutritus.  Fuge  quo  descendere  gestis. 
Non  erit  emisso  reditus  tibi,  “ Quid  miser  egi  ? 
Quid  volui  V*  dices  ubi  quis  te  laeserit ; et  scis 
In  brevo  te  cogi  cum  ptenus  languet  amator. 
Quodsi  non  odio  peccantis  desipit  augur, 

Canis  eris  Romae  donec  te  deserat  aetas;  10 

Contrectatus  ubi  manibus  sordescere  vulgi, 

Coeperis,  aut  tineas  pasces  taciturnus  inertes, 

Aut  fugies  Uticam  aut  vinctus  mitteris  Ilerdam. 
Ridebit  monitor  non  exauditus,  ut  ille 
Qui  male  parentem  in  rupes  protrusit  asellum  n 
Iratus:  quis  enim  invitum  servare  laboret? 

Hoc  quoque  te  manet,  ut  pueros  elementa  docentem 
Occupet  extremis  in  vicis  balba  senectus. 

Cum  tibi  sol  tepidus  plures  admoverit  aures, 

Me,  libertino  natum  patre  et  in  tenui  re,  20 

Majores  pennas  nido  extendisse  loqueris, 

Ut  quantum  generi  demas  virtutibus  addas; 

Me  primis  Urbis  belli  placuisse  domique; 

Corporis  exigui,  praecanum,  solibus  aptum, 

Irasci  celerem,  tamen  ut  placabilis  essem.  25 

Forte  meum  si  quis  te  percontabitur  aevum, 

Me  quater  undenos  sciat  implevisse  Decembres 
Collegam  Lepidum  quo  duxit  Lollius  anno. 

Cum  tot  sustineas  et  tanta  negotia  solus, 

Res  Italas  armis  tuteris,  moribus  ornes, 

Legibus  emendes,  in  publica  commoda  peccem 
Si  longo  sermone  morer  tua  tempora,  Caesar. 

Romulus  et  Liber  pater  et  cum  Castore  Pollux,  5 
Post  ingentia  facta  deorum  in  templa  recepti, 

Dum  terras  hominumque  colunt  genus,  aspera  bella 
Componunt,  agros  assignant,  oppida  condunt, 

Ploravere  suis  non  respondere  favorem 

Speratum  meritis.  Diram  qui  contudit  hydram  10 

Notaque  fatali  portenta  labore  subegit, 

Comperit  invidiam  supremo  fine  domari. 

Urit  enim  fulgore  suo  qui  praegravat  artes 
Infra  se  positas;  exstinctus  amabitur  idem. 

Praesenti  tibi  maturos  largimur  honores,  15 

Jurandasque  tuum  per  nomen  ponimus  aras, 

Nil  oriturum  alias,  nil  ortum  tale  fatentes. 

Sed  tuus  hic  populus,  sapiens  et  justus  in  uno, 

Te  nostris  ducibus,  te  Graiis  anteferendo, 

Cetera  nequaquam  simili  ratione  modoque  20 

Aestimat,  et  nisi  quae  terris  semota  suisquo 
Temporibus  defuncta  videt,  fastidit  et  odit; 

Sic  fautor  veterum  ut  tabulas  peccare  vetantes 
Quas  bis  quinque  viri  sanxerunt,  foedera  regum 
Vel  Gabiis  vel  cum  rigidis  aequata  Sabinis,  25 

Pontificum  libros,  annosa  volumina  vatum, 

Dictitet  Albano  Musas  in  monte  locutas. 

Si  quia  Graecorum  sunt  antiquissima  quaequo 
Scripta  vel  optima  Romani  pensantur  eadem 
Scriptores  trutina,  non  est  quod  multa  loquamur:  30 

Nil  intra  est  oleam,  nil  extra  est  in  nuce  duri; 
Venimus  ad  Summum  fortunae ; pingimus  atque 
Psallimus  et  luctamur  Achivis  doctius  unctis. 

Si  meliora  dies  ut  vina  poemata  reddit, 

Scire  velim  chartis  pretium  quotus  arroget  annus..  35 
Scriptor  abhinc  annos  centum  qui  decidit  inter 
Perfectos  veteresque  referri  debet,  an  inter 
Viles  atque  novos?  Excludat  jurgia  finis. 

Est  vetus  atque  probus  centum  qui  perficit  annos. 
Quid,  qui  deperiit  minor  uno  mense  vel  anno,  40 
Inter  quos  referendus  erit  ? veteresne  poetas, 

An  quos  et  praesens  et  postera  respuat  actas? 

Iste  quidem  veteres  inter  ponetur  honeste 
Qui  vel  mense  brevi  vel  toto  est  junior  anno. 

Utor  permisso  caudaeque  pilos  ut  equinae  45 

Paulatim  vello  et  demo  unum,  demo  et  item  unum, 
Dum  cadat  elusus  ratione  ruentis  acervi 
Qui  redit  in  fastos  et  virtutem  aestimat  annis, 
Miraturque  nihil  nisi  quod  Libitina  sacravit. 

Ennius  et  sapiens  et  fortis  et  alter  Homerus,  59 
Ut  critici  dicunt,  leviter  curare  videtur 
Quo  promissa  cadant  et  somnia  Pythagorea. 

Naevius  in  manibus  non  est  et  mentibus  haeret 
Paene  recens  ? Adeo  sanctum  est  vetus  omne  poema. 
Ambigitur  quotiens  uter  utro  sit  prior,  aufert  55 
Pacuvius  docti  famam  senis,  Accius  alti, 

Dicitur  Afrani  toga  convenisse  Menandro, 

Plautus  ad  exemplar  Siculi  properare  Epicharmi, 
Vincere  Caecilius  gravitate,  Terentius  arte. 

Hos  ediscit  et  hos  arcto  stipata  theatro  ee 

Spectat  Roma  potens ; habet  hos  numeratque  poetas 
Ad  nostrum  tempus  Livi  scriptoris  ab  aevo. 

Interdum  vulgus  rectum  videt,  est  ubi  peccat. 

Si  veteres  ita  miratur  laudatque  poetas 
Ut  nihil  anteferat  nihil  illis  comparet,  errat : 65 

Si  quaedam  nimis  antique,  si  pleraque  dure 
Dicere  credit  eos,  ignave  multa  fatetur, 

Et  sapit  et  mecum  facit  et  Jove  judicat  aequo. 

Non  equidem  insector  delendaque  carmina  Livi 
Esse  reor,  memini  quae  plagosum  mihi  parvo 

Orbilium  dictaro ; sed  emendata  videri 
Pulchra  que  et  exactis  minimum  distantia  mirer; 

Inter  quae  verbum  emicuit  si  forte  decorum,  et 
Si  versus  paulo  concinnior  unus  et  alter, 

Injuste  totum  ducit  venditque  poema.  75 

Indignor  quidquam  reprehendi,  non  quia  crasse 
Compositum  illepideve  putetur,  sed  quia  nuper ; 

ISTec  veniam  antiquis  sed  honorem  et  praemia  posci. 
Recte  necne  crocum  floresque  perambulet  Attae 
Fabula  si  dubitem,  clament  periisse  pudorem  so 
Cuncti  paene  patres,  ea  cum  reprehendere  coner 
Quae  gravis  Aesopus,  quae  doctus  Roscius  egit : 

Vel  quia  nil  rectum  nisi  quod  placuit  sibi  ducunt, 

Vel  quia  turpe  putant  parere  minoribus,  et  quae 
Imberbes  didicere  senes  perdenda  fateri.  85 

Jam  Saliare  Nurnae  carmen  qui  laudat,  et  illud 
Quod  mecum  ignorat  solus  vult  scire  videri, 

Ingeniis  non  ille  favet  plauditque  sepultis, 

Nostra  sed  impugnat,  nos  nostraque  lividus  odit 
Quod  si  tam  Graecis  novitas  invisa  fuisset  90 

Quam  nobis,  quid  nunc  esset  vetus?  aut  quid  haberet 
Quod  legeret  tereretque  viritim  publicus  usus  ? 

Ut  primum  positis  nugari  Graecia  bellis 
Coepit  et  in  vitium  fortuna  labier  aequa, 

Nunc  athletarum  studiis,  nunc  arsit  equorum,  95 
Marmoris  aut  eboris  fabros  aut  aeris  amavit, 

Suspendit  picta  vultum  mentemque  tabella, 

Nunc  tibicinibus,  nunc  est  gavisa  tragoedis; 

Sub  nutrice  puella  velut  si  luderet  infans, 

Quod  cupide  petiit  mature  plena  reliquit.  100 

Quid  placet  aut  odio  est  quod  non  mutabile  credas? 
Hoc  paces  habuere  bonae  ventique  secundi. 

Romae  dulce  diu  fuit  et  sollemne  reclusa 
Mane  domo  vigilare,  clienti  promere  jura, 

Cautos  nominibus  rectis  expendere  nummos,  195 

Majores  audire,  minori  dicere,  per  quae 
Crescere  res  posset,  minui  damnosa  libido. 

Mutavit  mentem  populus  levis  et  calet  uno 

Scribendi  studio;  pueri  patresque  severi 

Fronde  comas  vincti  coenant  et  carmina  dictant.  110 

Ipse  ego  qui  nullos  mo  adfirmo  scribere  versus 
Invenior  Parthis  mendacior,  et  prius  orto 
Sole  vigil  calamum  et  chartas  et  scrinia  posco. 

Navem  agere  ignarus  navis  timet;  abrotonum  aegro 
Non  audet  nisi  qui  didicit  dare;  quod  medicorum  est 
Promittunt  medici;  tractant  fabrilia  fabri:  H6 

Scribimus  indocti  doctique  poemata  passim. 

Hic  error  tamen  et  levis  haec  insania  quantas 
Virtutes  habeat  sic  collige:  vatis  avarus 
Non  temere  est  animus;  versus  amat,  hoc  studet  linum; 
Detrimenta,  fugas  servorum,  incendia  ridet;  121 

Non  fraudem  socio  puero  ve  incogitat  ullam 
Pupillo;  vivit  siliquis  et  pane  secundo; 

Militiae  quamquam  piger  et  malus,  utilis  urbi, 

Si  das  hoc  parvis  quoque  rebus  magna  juvari.  125 
Os  tenerum  pueri  balbum  que  poeta  figurat, 

Torquet  ab  obscoenis  jam  nunc  sermonibus  aurem, 
Mox  etiam  pectus  praeceptis  format  amicis, 

Asperitatis  et  invidiae  corrector  et  irae; 

Recte  facta  refert,  orientia  tempora  notis  130 

Instruit  exemplis,  inopem  solatur  et  aegrum. 

Castis  cum  pueris  ignara  puella  mariti 
Disceret  unde  preces  vatem  ni  Musa  dedisset? 

Poscit  opem  chorus  et  praesentia  numina  sentit, 
Caelestes  implorat  aquas  docta  prece  blandus,  1:5 
Avertit  morbos,  metuenda  pericula  pellit, 

Impetrat  et  pacem  et  locupletem  frugibus  annum. 
Carmine  di  superi  placantur,  carmine  Manes. 

Agricolae  prisci,  fortes  parvoque  beati, 

Condita  post  frumenta  levantes  tempore  festo  ua 
Corpus  et  ipsum  animum  spe  finis  dura  ferentem, 

Cum  sociis  operum,  pueris  et  conjuge  fida, 

Tellurem  porco,  Silvanum  lacte  piabant, 

Floribus  et  vino  Genium  memorem  brevis  aevi. 
Fescennina  per  hunc  inventa  licentia  morem  m 

Versibus  alternis  opprobria  rustica  fudit, 

Libertasque  recurrentes  accepta  per  annos 
Lusit  amabiliter,  donec  jam  saevus  apertam 
In  rabiem  coepit  verti  jocus  et  per  honestas 
Ire  domos  impune  minax.  Doluere  cruento  150 

Dente  lacessiti;  fuit  intactis  quoque  cura 
Conditione  super  communi ; quin  etiam  lex  . 
Doenaque  lata  malo  quae  nollet  carmine  quemquam 
Describi;  vertere  modum,  formidine  fustis 
Ad  bene  dicendum  deleetandumque  redacti.  155 

Graecia  capta  ferum  victorem  cepit  et  artes 
Intulit  agresti  Latio;  sic  horridus  ille 
Defluxit  numerus  Saturnius  et  grave  virus 
Munditiae  pepulere;  sed  in  longum  tamen  aevum 
Manserunt  hodieque  manent  vestigia  ruris.  ieo 

Serus  enim  Graecis  admovit  acumina  chartis, 

Et  post  Punica  bella  quietus  quaerere  coepit 
Quid  Sophocles  et  Thespis  et  Aeschylus  utile  ferrent. 
Tentavit  quoque  rem,  si  digne  vertere  posset, 

Et  placuit  sibi,  natura  sublimis  et  acer ; 1C5 

Nam  spirat  tragicum  satis  et  feliciter  audet, 

Sed  turpem  putat  inscite  metuitque  lituram. 

Creditur  ex  medio  quia  res  arcessit  habere 
Sudoris  minimum,  sed  habet  comoedia  tanto 
Plus  oneris  quanto  veniae  minus.  Adspice,  Plautus  no 
Quo  pacto,  partes  tutetur  amantis  ephebi, 

Ut  patris  attenti,  lenonis  ut  insidiosi; 

Quantus  sit  Dossennus  edacibus  in  parasitis, 

Quam  non  adstricto  percurrat  pulpita  socco; 

Gestit  enim  nummum  in  loculos  demittere,  post  hoc  175 
Securus  cadat  an  recto  stet  fabula  talo. 

Quem  tulit  ad  scenam  ventoso  Gloria  curru 
Exanimat  lentus  spectator,  sedulus  inflat : 

Sic  leve,  sic  parvum  est,  animum  quod  laudis  avarum 
Subruit  aut  reficit.  Valeat  res  ludicra  si  me  iso 
Palma  negata  macrum,  donata  reducit  opimum. 

Saepe  etiam  audacem  fugat  hoc  terretque  poetam, 
Quod  numero  plures,  virtute  et  honore  minores, 
Indocti  stolidique,  et  depugnare  parati 
Si  discordet  eques,  media  inter  carmina  poscunt  185 
Aut  ursum  aut  pugiles;  his  nam  plebecula  plaudit. 
Verum  equitis  quoque  jam  migravit  ab  atire  voluptas 
Omnis  ad  incertos  oculos  et  gaudia  vana. 

Quattuor  aut  plures  aulaea  premuntur  in  horas, 

Dum  fugiunt  equitum  turmae  peditumque  catervae ; 190 

Mox  traliitur  manibus  regum  fortuna  retortis, 

Esseda  festinant,  pilenta,  petorrita,  naves, 

Captivum  portatur  ebur,  captiva  Corinthus. 

Si  foret  in  terris  rideret  Democritus,  seu 
Diversum  confusa  genus  panthera  camelo,  193 

Sive  elephas  albus  vulgi  converteret  ora; 

Spectaret  populum  ludis  attentius  ipsis, 

Ut  sibi  praebentem  mimo  spectacula  plura; 

Scriptores  autem  narrare  putaret  asello 
Fabellam  surdo.  Nam  quae  pervincere  voces  200 
Evaluere  sonum  referunt  quem  nostra  theatra? 
Garganum  mugire  putes  nemus  aut  mare  Tuscum, 
Tanto  cum  strepitu  ludi  spectantur  et  artes 
Divitiaeque  peregrinae,  quibus  oblitus  actor 
Cum  stetit  in  scena  concurrit  dextera  laevae.  20 5 

Dixit  adhuc  aliquid?  Nil  sane.  Quid  placet  ergo? 
Lana  Tarentino  violas  imitata  veneno. 

Ac  ne  forte  putes  me  quae  facere  ipse  recusem 
Cum  recte  tractent  alii  laudare  maligne: 

Ille  per  extentum  funem  mihi  posse  videtur  210 

Ire  poeta,  meum  qui  pectus  inaniter  angit, 

Irritat,  mulcet,  falsis  terroribus  implet, 

Ut  magus,  §t  modo  me  Thebis,  modo  ponit  Athenis. 
Verum  age  et  his  qui  se  lectori  credere  malunt 
Quam  spectatoris  fastidia  ferre  superbi  210 

Curam  redde  brevem,  si  munus  Apolline  dignum 
Vis  complere  libris  et  vatibus  addere  calcar, 

Ut  studio  majore  petant  Helicona  virentem. 

Multa  quidem  nobis  facimus  mala  saepe  poetae, 

(Ut  vineta  egomet  caedam  mea,)  cum  tibi  librum  220 
Sollicito  damus  aut  fesso;  cum  laedimur  unum 
Si  quis  amicorum  est  ausus  reprehendere  versum; 
Cum  loca  jam  recitata  revolvimus  irrevocati; 

Cum  lamentamur  non  apparere  labores 
Nostros  et  tenui  deducta  poemata  filo;  225 

Cum  speramus  eo  rem  venturam  ut  simul  atque 
Carmina  rescieris  nos  fingere  commodus  ultro 
Arcessas,  et  egere  vetes,  et  scribere  cogas. 

Sed  tamen  est  operae  pretium  cognoscere,  quales 
Aedituos  habeat  belli  spectata  domiaue 

Virtus,  indigno  non  committenda  poetae. 

Gratus  Alexandro  regi  Magno  fuit  ille 
Choerilus,  incultis  qui  versibus  et  male  natis 
Rettulit  acceptos,  regale  nomisma,  Philippos. . 

Sed  veluti  tractata  notam  labemque  remittunt  r?5 
Atramenta,  fere  scriptores  carmine  foedo 
Splendida  facta  linunt.  Idem  rex  ille  poema 
Qui  tam  ridiculum  tam  care  prodigus  emit, 

Edicto  vetuit  ne  quis  se  praeter  Apellen 
Pingeret,  aut  alius  Lysippo  duceret  aera  240 

Fortis  Alexandri  vultum  simulantia.  Quodsi 
Judicium  subtile  videndis  artibus  illud 
Ad  libros  et  ad  haec  Musarum  dona  vocares, 

Boeotum  in  crasso  jurares  aere  natum. 

At  neque  dedecorant  tua  de  se  judicia  atque  245 
Munera,  quae  multa  dantis  cum  laude  tulerunt 
Dilecti  tibi  Virgilius  Variusque  poetae ; 

Nec  magis  expressi  vultus  per  aenea  signa, 

Quam  per  vatis  opus  mores  animique  virorum 
Clarorum  apparent.  Nec  sermones  ego  mallem  250 
Repentes  per  humum  quam  res  componere  gestas, 
Terrarumque  situs  et  flumina  dicere,  et  arces 
Montibus  impositas,  et  barbara  regna,  tuisque 
Auspiciis  totum  confecta  duella  per  orbem, 
Claustraque  custodem  pacis  cohibentia  Janum,  255 
Et  formidatam  Parthis  te  principe  Romam, 

Si  quantum  cuperem  possem  quoque ; sed  neque  parvum 
Carmen  majestas  recipit  tua  nec  meus  audet 
Rem  tentare  pudor  quam  vires  ferre  recusent. 
Sedulitas  autem  stulte  quem  diligit  urget,  260 

Praecipue  cum  se  numeris  commendat  et  arte: 

Discit  enim  citius  meminitque  libentius  illud 
Quod  quis  deridet,  quam  quod  probat  et  veneratur. 
Nil  moror  officium  quod  me  gravat,  ac  neque  ficto 
In  pejus  vultu  proponi  cereus  usquam, 

Nec  prave  factis  decorari  versibus  opto, 

Ne  rubeam  pingui  donatus  munere,  et  una 
Cum  scriptore  meo,  capsa  porrectus  aperta, 

Deferar  in  vicum  vendentem  thus  et  odores 
Et  piper  et  quidquid  chartis  amicitur  ineptis.  2 0 

Flore,  bono  claroque  fidelis  amice  Neroni, 

Si  quis  forte  velit  puerum  tibi  vendere  natum 
Tibure  vel  Gabiis,  et  tecum  sic  agat:  “Hic  et 
Candidus  et  talos  a vertice  pulcher  ad  imos 
Fiet  eritque  tuus  nummorum  millibus  octo,  5 

Verna  ministeriis  ad  nutus  aptus  heriles, 

Litterulis  Graecis  imbutus,  idoneus  arti 
Cuilibet;  argilla  quidvis  imitaberis  uda; 

Quin  etiam  canet  indoctum  sed  dulce  bibenti: 

Multa  fidem  promissa  levant,  ubi  plenius  aequo  io 
Laudat  venales  qui  vult  extrudere  merces. 

Res  urget  me  nulla;  meo  sum  pauper  in  aere. 

Nemo  hoc  mangonum  faceret  tibi;  non  temere  a me 
Quivis  ferret  idem.  Semel  hic  cessayt  et,  ut  fit, 

In  scalis  latuit  metuens  pendentis  habenae.’ * 15 

Des  nummos,  excepta  nihil  te  si  fuga  laedat, 

Ille  ferat  pretium  poenae  securus,  opinor; 

Prudens  emisti  vitiosum;  dicta  tibi  est  lex: 

Insequeris  tamen  hunc  et  lite  moraris  iniqua? 

Dixi  me  pigrum  proficiscenti  tibi,  dixi  20 

Talibus  officiis  prope  mancum,  ne  mea  saevus 
Jurgares  ad  te  quod  epistola  nulla  rediret. 

Quid  tum  profeci  mecum  facientia  jura 
Si  tamen  attentas  ? Quereris  super  hoc  etiam,  quod 
Exspectata  tibi  non  mittam  carmina  mendax.  25 

Luculli  miles  collecta  viatica  multis 
Aerumnis,  lassus  dum  noctu  stertit,  ad  assem 
Perdiderat;  post  hoc  vehemens  lupus  et  sibi  et  hosti 
Iratus  pariter,  jejunis  dentibus  acer, 

Praesidium  regale  loco  dejecit,  ut  aiunt,  so 

Summe  munito  et  multarum  di  vite  rerum. 

Clarus  ob  id  factum  donis  ornatur  honestis, 

Accipit  et  bis  dena  super  sestertia  nummum. 

Forte  sub  hoc  tempus  castellum  evertere  praetor 
Nescio  quod  cupiens  hortari  coepit  eundem  S5 

Verbis  quae  timido  quoque  possent  addere  mentem: 
“I,  bone,  quo  virtus  tua  te  vocat,  i pede  fausto, 
Grandia  laturus  meritorum  praemia.  Quid  stas?” 

Post  haec  ille  catus  quantumvis  rusticus : “Ibit, 

Ibit  eo  quo  vis  qui  zonam  perdidit,”  inquit.  io 

Romae  nutriri  mihi  contigit,  atque  doceri 
Iratus  Graiis  quantum  nocuisset  Achilles. 

Adjecere  bonae  paulo  plus  artis  Athenae, 

Scilicet  ut  vellem  curvo  dignoscere  rectum, 

Atque  inter  silvas  Academi  quaerere  verum.  <5 

Dura  sed  emovere  loco  me  tempora  grato, 

Civilisque  rudem  belli  tulit  aestus  in  arma 
Caesaris  Augusti  non  responsura  lacertis. 

Unde  simul  primum  me  dimisere  Philippi, 

Decisis  humilem  pennis  inopemque  paterni  50 

Et  laris  et  fundi,  paupertas  impulit  audax, 

Ut  versus  facerem:  sed  quod  non  desit  habentem 
Quae  poterunt  unquam  satis  expurgare  cicutae, 

Hi  melius  dorrmre  putem  quam  scribere  versus? 
Singula  de  nobis  anni  praedantur  euntes;  55 

Eripuere  jocos,  venerem,  convivia,  ludum ; 

Tendunt  extorquere  poemata;  quid  faciam  vis? 
Denique  non  omnes  eadem  mirantur  amantque: 
Carmine  tu  gaudes,  hic  delectatur  'iambis, 

Ille  Bioneis  sermonibus  et  sale  nigro.  eo 

Tres  mihi  convivae  prope  dissentire  videntur, 
Poscentes  vario  multum  diversa  palato. 

Quid  dem?  quid  non  dem?  renuis  Tu  quod  jubet  alter; 
Quod  petis  id  sane  est  invisum  acidum  que  duobus. 
Praeter  caetera  me  Romaene  poemata  censes  65 

Scribere  posse  inter  tot  curas  totque  labores? 

Hic  sponsum  vocat,  hic  auditum  scripta  relictis 
Omnibus  officiis ; cubat  hic  in  colle  Quirini, 

Ilie  extremo  in  AveiiTno,  visendus  uterque; 

Intervalla  vides  humane  commoda.  Verum  70 

Purae  sunt  plateae,  nihil  ut  meditantibus  obstet. 
Eestinat  calidus  mulis  gerulisque  redemptor, 

Torquet  nunc  lapidem,  nunc  ingens  machina  tignum, 
Tristia  robustis  luctantur  funera  plaustris, 

Hac  rabiosa  fugit  canis,  hac  lutulenta  ruit  sus:  75 

I nunc  et  versus  tecum  meditare  canoros. 

Scriptorum  chorus  omnis  amat  nemus  et  fugit  urbem, 
Rite  cliens  Bacchi  somno  gaudentis  et  umbra: 

Tu  mc  inter  strepitus  nocturnos  atque  diurnos 
Vis  canere  et  contracta  sequi  vestigia  vatum?  ea 
Ingenium  sibi  quod  vacuas  desumpsit  Athenas, 

Et  studiis  annos  septem  dedit  insenuitque 
Libris  et  curis,  statua  taciturnius  exit 
Plerumque  et  risu  populum  quatit;  hic  ego  rerum 
Fluctibus  in  mediis  et  tempestatibus  urbis  85 

Verba  lyrae  motura  sonum  connectere  digner? 

Frater  erat  Romae  consulti  rhetor,  ut  alter 
Alterius  sermone  meros  audiret  honores, 

Gracchus  ut  hic  illi,  foret  huic  ut  Mucius  ille, 

Qui  minus  argutos  vexat  furor  iste  poetas?"  90 

Carmina  compono,  hic  elegos.  “ Mirabile  visu 
Caelatumque  novem  Musis  opus!”  Adspice  primum, 
Quanto  cum  fastu,  quanto  molimine  circum- 
spectemus vacuam  Romanis  vatibus  aedem! 

Mox  etiam,  si  forte  vacas,  sequere  et  procul  audi,  95 
Quid  ferat  et  quare  sibi  nectat  uterque  coronam. 
Caedimur  et  totidem  plagis  consumimus  hostem 
Lento  Samnites  ad  lumina  prima  duello. 

Discedo  Alcaeus  puncto  illius;  ille  meo  quis? 

Quis  nisi  Callimachus?  Si  plus  adposcere  visus,  100 
Fit  Mimnermus  et  optivo  cognomine  crescit. 

Multa  fero  ut  placem  genus  irritabile  vatum, 

Cum  scribo  et  supplex  populi  suffragia  capto; 

Idem,  finitis  studiis  et  mente  recepta, 

Obturem  patulas  impune  legentibus  aures.  105 

Ridentur  mala  qui  componunt  carmina;  verum 
Gaudent  ’ scribentes  et  se  venerantur,  et  ultro, 

Si  taceas,  laudant  quidquid  scripsere  beati. 

At  qui  legitimum  cupiet  fecisse  poema 
Cum  tabulis  animum  censoris  sumet  honesti ; lio 
Audebit  quaecunque  parum  splendoris  habebunt 
Et  sine  pondere  erunt  et  honore  indigna  ferentur 
Verba  movere  loco,  quamvis  invita  recedant 
Et  versentur  adhuc  intra  penetralia  Vestae. 

Obscurata  diu  populo  bonus  eruet  atque  115 

Proferet  in  lucem  speciosa  vocabula  rerum, 

Quae  priscis  memorata  Catonibus  atque  Cethegis 
Eunc  situs  informis  premit  et  deserta  vetustas ; 

16 

Adsciscet  nova  quae  genitor  produxerit  usus. 
Vehemens  et  liquidus  puroque  simillimus  amni  120 
Fundet  opes  Latiumque  beabit  divite  lingua; 
Luxuriantia  compescet,  nimis  aspera  sano 
Levabit  cultu,  virtute  carentia  tollet, 

Ludentis  speciem  dabit  et  torquebitur,  ut  qui 
Hunc  Satyrum,  nunc  agrestem  Cyclopa  movetur.  127 
Praetulerim  scriptor  delirus  inersque  videri, 

Dum  mea  delectent  mala  me  vel  denique  fallant, 
Quam  sapere  et  ringi.  Fuit  haud  ignobilis  Argis, 

Qui  se  credebat  miros  audire  tragoedos-, 

In  vacuo  laetus  sessor  plausorque  theatro;  130 

Caetera  qui  vitae  servaret  munia  recto 
More,  bonus  sane  vicinus,  amabilis  hospes, 

Comis  in  uxorem,  posset  qui  ignoscere  servis 
Et  signo  laeso  non  insanire  lagenae, 

Posset  qui  rupem  et  puteum  vitare  patentem.  1:5 
Hic  ubi  cognatorum  opibus  curisque  refectus 
Expulit  helleboro  morbum  bilem  que  meraco 
Et  redit  ad  sese:  “Pol  me  occidistis,  amici, 

Non  servastis,”  ait,  “cui  sic  extorta  voluptas 
Et  demptus  per  vim  mentis  gratissimus  error.”  140 
Nimirum  sapere  est  abjectis  utile  nugis, 

Et  tempestivum  pueris  concedere  ludum; 

Ac  non  verba  sequi  fidibus  modulanda  Latinis, 

Sed  verae  numerosque  modosque  ediscere  vitae. 
Quocirca  mecum  loquor  haec  taci tusque  recordor:  115 
“Si  tibi  nulla  sitim  finiret  copia  lymphae, 

Narrares  medicis;  quod  quanto  plura  parasti 
Tanto  plura  cupis,  nulline  faterier  audes? 

Si  vulnus  tibi  monstrata  radice  vel  herba 

Non  fieret  levius,  fugeres  radice  vel  herba  15) 

Proficiente  nihil  curarier.  Audieras,  cui 

Rem  di  donarent  illi  decedere  pravam 

Stultitiam ; et  cum  sis  nihilo  sapientior  ex  quo 

Plenior  es,  tamen  uteris  monitoribus  isdem? 

At  si  divitiae  prudentem  reddere  posseiit,  155 

Si  cupidum  tirnidumque  minus  te,  nempe  ruberes 
Viveret  in  terris  te  si  quis  avarior  uno. 

Si  proprium  est  quod  quis  libra  mercatur  et  acre, 

Quaedam,  si  credis  consultis,  mancipat  usus; 

Qui  te  pascit  ager  tuus  est,  ct  villicus  Orbi,  ico 

Cum  segetes  occat  tibi  mox  frumenta  daturas, 

Te  dominum  sentit.  Das  nummos,  accipis  uvam, 
Pullos,  ova,  cadum  temeti:  nempe  modo  isto 
Paulatim  mercaris  agrum  fortasse  trecentis 
Aut  etiam  supra  nummorum  millibus  emptum.  igj 

Quid  refert  vivas  numerato  nuper  an  olim  ? 

Emptor  Aricini  quondam  Vcientis  et  arvi 
Emptum  coenat  olus,  quamvis  aliter  putat;  emptis 
Sub  noctem  gelidam  lignis  calefactat  aenum; 

Sed  vocat  usque  suum  qua  populus  adsita  certis  no 
Limitibus  vicina  refugit  jurgia ; tamquam 
Sit  proprium  quidquam,  puncto  quod  mobilis  horae 
Nunc  prece,  nunc  pretio,  nunc  vi,  nunc  morte  suprema 
Permutet  dominos  et  cedat  in  altera  jura. 

Sic  quia  perpetuus  nulli  datur  usus,  et  heres  175 
Heredem  alterius  velut  unda  supervenit  undam, 

Quid  vici  prosunt  aut  horrea?  quidve  Calabris 
Saltibus  adjecti  Lucani,  si  metit  Orcus 
Grandia  cum  parvis,  non  exorabilis  auro? 

Gemmas,  marmor,  ebur,  Tyrrhena  sigilla,  tabellas,  iso 
Argentum,  vestes  Gaetulo  murice  tinctas, 

Sunt  qui  non  habeant,  est  qui  non  curat  habere. 

Cur  alter  fratrum  cessare  et  ludere  et  ungi 
Praeferat  Herodis  palmetis  pinguibus,  alter 
Dives  et  importunus  ad  umbram  lucis  ab  Ortu  iso 
Silvestrem  flammis  et  ferro  mitiget  agrum, 

Scit  Genius,  natale  comes  qui  temperat  astrum, 
Naturae  deus  humanae,  mortalis  in  unum 
Quodque  caput,  vultu  mutabilis,  albus  et  ater. 

Utar  et  ex  modico  quantum  res  poscet  acervo  100 
Tollam,  nec  metuam  quid  de  me  judicet  heres, 

Quod  non  plura  datis  invenerit ; et  tamen  idem 
Scire  volam  quantum  simplex  hilarisque  nepoti 
Discrepet  et  quantum  discordet  parcus  avaro. 

Distat  enim  spargas  tua  prodigus  an  neque  sumptum  193 
Invitus  facias  neque  plura  parare  labores, 

Ac  potius,  puer  ut  festis  Quinquatribus  olim, 

Exiguo  gratoque  fruaris  tempore  raptim. 

Pauperies  immunda  domus  procul  absit:  ego,  utrum 
Nave  ferar  magna  an  parva,  ferar  unus  et  idem.  2co 
Non  agimur  tumidis  velis  aquilone  secundo; 

Non  tamen  adversis  aetatem  ducimus  austris, 

Viribus,  ingenio,  specie,  virtute,  loco,  re, 

Extremi  primorum,  extremis  usque  priores. 

Non  es  avarus:  abi;  quid,  caetera  jam  simlil  isto  2c; 
Cum  vitio  fugere  ? Caret  tibi  pectus  inani 
Ambitione?  Caret  mortis  formidine  et  ira? 

Somnia,  terrores  magicos,  miracula,  sagas, 

Nocturnos  lemures  portentaque  Thessala  rides  ? 

Natales  grate  numeras?  Ignoscis  amicis?  210. 

Lenior  et  melior  fis  accedente  senecta? 

Quid  te  exempta  levat  spinis  de  pluribus  una  f 
Vivere  si  recte  nescis  decede  peritis. 

Lusisti  satis,  edisti  satis  atque  bibisti: 

Tempus  abire  tibi  est,  ne  potum  largius  aequo  215 
Rideat  et  pulset  lasciva  decentius  aetas.” 

Humano  capiti  cervicem  pictor  equinam 
Jungere  si  velit,  et  varias  inducere  plumas 
Undique  collatis  membris,  ut  turpiter  atrum 
Desinat  in  piscem  mulier  formosa  superne, 

Spectatum  admissi  risum  teneatis,  amici?  5 

Credite,  Pisones,  isti  tabulae  fore  librum 
Persimilem  cujus,  velut  aegri  somnia,  vanae 
Fingentur  species,  ut  nec  pes  nec  caput  uni 
Reddatur  formae.  “ Pictoribus  atque  poetis 
Quidlibet  audendi  semper  fuit  aequa  potestas.”  io 
Scimus  et  lianc  veniam  petimusque  damusque  vicissim ; 
Sed  non  ut  placidis  coeant  immitia,  non  ut 
Serpentes  avibus  geminentur,  tigribus  agni. 

Inceptis  gravibus  plerumque  et  magna  professis 
Purpureus,  late  qui  splendeat,  unus  et  alter  15 

Adsuitur  pannus,  cum  lucus  et  ara  Dianae 
Et  properantis  aquae  per  amoenos  ambitus  agros, 

Aut  flumen  Rlienum  aut  pluvius  describitur  arcus ; 
Sed  nunc  non  erat  his  locus.  Et  fortasse  cupressum 
Scis  simulare:  quid  lioc,  si  fractis  enatat  exspes  20 
Eavibus  aere  dato  qui  pingitur?  Amphora  coepit 
Institui ; currente  rota  cur  urceus,  exit  ? 

Denique  sit  quidvis  simplex  dumtaxat  et  unum. 
Maxima  pars  vatum,  pater  et  juvenes  patre  digni, 
Decipimur  specie  recti:  brevis  esso  laboro,  25 

Obscurus  fio;  sectantem  levia  nervi 
Deficiunt  animique;  professus  grandia  turget; 

Serpit  humi  tutus  nimium  timidusque  procellae; 

Qui  variare  cupit  rem  prodigialiter  unam, 

Delphinum  silvis  appingit,  fluctibus  aprum.  3o 

In  vitium  ducit  culpae  fuga  si  caret  arte. 

Aemilium  circa  ludum  faber  unud  et  ungues 
Exprimet  et  molles  imitabitur  aere  capillos, 

Infelix  operis  summa  quia  ponere  totum 
Nesciet.  Hunc  ego  me,  si  quid  componere  curem,  25 
Non  magis  esse  velim  quam  naso  vivere  pravo, 
Spectandum  nigris  oculis  nigroque  capillo. 

Sumito  materiam  vestris  qui  scribitis  aequam 
Viribus  et  versate  diu  quid  ferre  recusent, 

Quid  valeant  humeri.  Cui  lecta  potenter  erit  res,  49 
Nec  facundia  deseret  hunc  nec  lucidus  ordo. 

Ordinis  haec  virtus  erit  et  venus,  aut  ego  fallor, 

Ut  jam  nunc  dicat  jam  nunc  debentia  dici, 

Pleraque  differat  et  praesens  in  tempus  omittat; 

Hoc  amet,  hoc  spernat  promissi  carminis  auctor.  45 
I11  verbis  etiam  tenuis  cautusque  serendis, 

Dixeris  egregie  notum  si  callida  verbum 
Reddiderit  junctura  novum.  Si  forte  necesse  est 
Indiciis  monstrare  recentibus  abdita  rerum, 

Fingere  cinctutis  non  exaudita  Cethegis  50 

Continget,  dabiturque  licentia  sumpta  pudenter; 

Et  nova  fictaque  nuper  habebunt  verba  fidem  si 
Graeco  fonte  cadent,  parce  detorta.  Quid  autem 
Caecilio  Plautoque  dabit  Romanus  ademptum 
Virgilio  Vario  que  ? Ego  cur  acquirere  pauca  rs 
Si  possum  invideor,  cum  lingua  Catonis  et  Enni 
Sermonem  patrium  ditaverit  et  nova  rerum 
Nomina  protulerit'?  Licuit  semperque  licebit 
Signatum  praesente  nota  producere  nomen. 

Ut  silvae  foliis  pronos  mutantur  in  annos,  ea 

Prima  cadunt:  ita  verborum  vetus  interit  aetas, 

Et  juvenum  ritu  florent  modo  nata  vigentque. 
Debemur  morti  nos  nostraque ; sive  receptus 
Terra  Neptunus  classes  aquilonibus  arcet, 

Regis  opus,  sterilisve  diu  palus  aptaque  remis  65 
Vicinas  urbes  alit  et  grave  sentit  aratrum, 

Seu  cursum  mutavit  iniquum  frugibus  amnis 
Doctus  iter  melius,  mortalia  facta  peribunt, 

Nedum  sermonum  stet  honos  et  gratia  vivax. 

Multa  renascentur  quae  jam  cecidere,  cadentquc  70 
Quae  nunc  sunt  in  honore  vocabula,  si  volet  usus, 

Quem  penes  arbitrium  est  et  jus  et  norma  loquendi. 
Res*  gestae  regumquo  ducumque  et  tristia  bella 
Quo  scribi  possent  numero  monstravit  Ilomerus. 
Versibus  impariter  junctis  querimonia  primum,  75 

Post  etiam  inclusa  est  voti  sententia  ccmpos: 

Quis  tamen  exiguos  elegos  emiserit  auctor, 
Grammatici  certant  et  adhuc  sub  judice  lis  est. 
Archilochum  proprio  rabies  armavit  iambo; 

Ilunc  socci  cepere  pedem  grandesque  cothurni,  so 

Alternis  aptum  sermonibus  et  populares 
Vincentem  strepitus  et  natum  rebus  agendis. 

Musa  dedit  fidibus  divos  puerosque  deorum 
Et  pugilem  victorem  et  equum  certamine  primum 
Et  juvenum  curas  et  libera  vina  referre.  C5 

Discriptas  servare  vices  operumque  colores 
Cur  ego  si  nequeo  ignoroque  poeta  salutor? 

Cur  nescire  pudens  prave  quam  discere  malo? 
Versibus  exponi  tragicis  res  comica  non  vult; 
Indignatur  item  privatis  ac  prope  socco  90 

Dignis  carminibus  narrari  coena  Thyestae. 

Singula  quaeque  locum  teneant  sortita  decenter. 
Interdum  tamen  et  vocem  comoedia  tollit, 

Iratusque  Chremes  tumido  delitigat  ore; 

Et  tragicus  plerumque  dolet  sermone  pedestri  95 
Telephus  et  Peleus,  cum  pauper  et  exsul  uterque 
Projicit  ampullas  et  sesquipedalia  verba, 

Si  curat  cor  spectantis  tetigisse  querela. 

Non  satis  est  pulchra  esse  poemata;  dulcia  sunto 
Et  quocunque  volent  animum  auditoris  agunto,  ico 
Ut  ridentibus  arrident,  ita  flentibus  adsunt 
Humani  vultus:  si  vis  me  flere  dolendum  est 
Primum  ipsi  tibi:  tunc  tua  me  infortunia  laedent, 
Telephe  vel  Peleu;  male  si  mandata  loqueris 
Aut  dormitabo  aut  ridebo.  Tristia  maestum  105 

Vultum  verba  decent,  iratum  plena  minarum, 
Ludentem  lasciva,  severum  seria  dictu. 

Format  enim  natura  prius  nos  intus  ad  omnem 
Fortunarum  habitum;  juvat  aut  impellit  ad  iram 
Aut  ad  humum  maerore  gravi  deducit  et  angit;  no 
Post  effert  animi  motus  interprete  lingua. 


202  HORATII  FLACCI 

Si  dicentis  erunt  fortunis  absona  diefa 
Romani  tollent  equites  peditesque  cachinnum» 
Intererit  multum  divusne  loquatur  an  heros, 
Maturusne  senex  an  adhuc  florente  juventa  115 

Fervidus,  et  matrona  potens  an  sedula  nutrix, 
Mercatorne  vagus  culto  me  virentis  agelli, 

Colchus  an  Assyrius,  Thebis  nutritus  an  Argis. 

Aut  famam  sequere  aut  sibi  convenientia  finge. 
Scriptor  honoratum  si  forte  reponis  Achillem,  12? 
Impiger,  iracundus,  inexorabilis,  acer, 

Jura  neget  sibi  nata,  nihil  non  arroget  armis. 

Sit  Medea  ferox  invictaque,  flebilis  Ino, 

Perfidus  Ixion,  Io  vaga,  tristis  Orestes. 

Si  quid  inexpertum  scenae  committis  et  audes  125 
Personam  formare  novam,  servetur  ad  imum 
Qualis  ab  incepto  processerit,  et  sibi  constet. 

Difficile  est  proprie  communia  dicere;  tuque 
Rectius  Iliacum  carmen  deducis  in  actus, 

Quam  si  proferres  ignota  indictaque  primus.  130 

Publica  materies  privati  juris  erit,  si 

Non  circa  vilem  patulum  que  moraberis  orbem, 

Nec  verbo  verbum  curabis  reddere  fidus 
Interpres,  nec  desilies  imitator  in  arctum 
Unde  pedem  proferre  pudor  vetet  aut  operis  lex.  135 
Nec  sic  incipies  ut  scriptor  cyclicus  olim: 

“Fortunam  Priami  cantabo  ct  nobile  bellum.” 

Quid  dignum  tanto  feret  hic  promissor  hiatu? 
Parturiunt  montes,  nascetur  ridiculus  mus. 

Quanto  rectius  hic  qui  nil  molitur  inepte:  uo 

“Dic  mihi,  Musa,  virum  captae  post  tempora  Trojae' 
Qui  mores  hominum  multorum  vidit  et  urbes.” 

Non  fumum  ex  fulgore  sed  ex  fumo  dare  lucem 
Cogitat,  ut  speciosa  dehinc  miracula  promat, 
Antiphaten  Scyllamque  et  cum  Cyclope  Cliarybdin.  145 
Nec  reditum  Diomedis  ab  interitu  Meleagri, 

Nec  gemino  bellum  Trojanum  orditur  ab  ovo; 

Semper  ad  eventum  festinat  et  in  medias  res 
Non  secus  ac  notas  auditorem  rapit,  ct  quae 
Desperat  tractata  nitescere  posse  relinquit;  150 

Atque  ita  mentitur,  sic  veris  falsa  remiscet, 

Primo  nc  medium,  medio  ne  discrepet  imum. 

Tu  quid  ego  et  populus  mecum  desideret  audi: 

Si  plausoris  eges  aulaea  manentis  et  usque 
Sessuri  donec  cantor  ‘Vos  plaudite’  dicat,  155 

Aetatis  cujusque  notandi  sunt  tibi  mores, 
Mobilibusque  decor  naturis  dandus  et  annis. 

Reddere  qui  voces  jam  scit  puer  et  pede  certo 
Signat  humum,  gestit  paribus  colludere,  et  iram 
Colligit  ac  ponit  temere,  et  mutatur  in  horas.  igo 
Imberbus  juvenis  tandem  custode  remoto 
Gaudet  equis  canibusque  et  aprici  gramine  campi, 
Cereus  in  vitium  flecti,  monitoribus  asper, 

Utilium  tardus  provisor,  prodigus  aeris, 

Sublimis  cupidusque  et  amata  relinquere  pernix.  1C5 
Conversis  studiis  aetas  animusque  virilis 
Quaerit  opes  et  amicitias,  inservit  honori, 

Commisisse  cavet  quod  mox  mutare  laboret. 

Multa  senem  circumveniunt  incommoda,  vel  quod 
Quaerit  et  inventis  miser  abstinet  ac  timet  uti,  170 
Vel  quod  res  omnes  timide  gelideque  ministrat, 
Dilator,  spe  longus,  iners,  avidusque  futuri, 

Difficilis,  querulus,  laudator  temporis  acti 
Se  puero,  castigator  censorque  minorum. 

Multa  ferunt  anni  venientes  commoda  secum,  J75 
Multa  recedentes  adimunt.  Ne  forte  seniles 
Mandentur  juveni  partes  pueroque  viriles, 

Scmper  in  adjunctis  aevoque  morabimur  aptis. 

Aut  agitur  res  in  scenis  aut  acta  refertur. 

Segnius  irritant  animos  demissa  per  aurem,  iso 

Quam  quae  sunt  oculis  subjecta  fidelibus,  et  quae 
Ipse  sibi  tradit  spectator:  non  tamen  intus 
Digna  geri  promes  in  scenam,  multaque  tolles 
Ex  oculis  quae  mox  narret  facundia  praesens. 

Ne  pueros  coram  populo  Medea  trucidet,  185 

Aut  humana  palam  coquat  exta  nefarius  Atreus, 

Aut  in  avem  Procne  vertatur,  Cadmus  in  anguem. 
Quodcunque  ostendis  mihi  sic  incredulus  edi. 

Neve  minor  neu  sit  quinto  productior  actu 
Fabula,  quae  posci  vult  et  spectata  reponi ; 190 

Nec  deus  intersit  nisi  dignus  vindice  nodus 
17 

Inciderit;  nec  quarta  loqui  persona  laboret. 

Actoris  partes  chorus  ofliciumque  virile 
Defendat,  neu  quid  medios  intercinat  actus 
Quod  non  proposito  conducat  et  haereat  apte.  195 
Ille  bonis  faveatque  et  consilietur  amice, 

Et  regat  iratos  et  amet  peccare  timentes; 

Ille  dapes  laudet  mensae  brevis,  ille  salubrem 
Justitiam  legesque  et  apertis  otia  portis; 

Illo  tegat  commissa  deosque  precetur  et  oret,  200 
Ut  redeat  miseris,  abeat  fortuna  superbis. 

Tibia  non  ut  nunc  orichalco  vincta  tubaeque 
Aemula,  sed  tenuis  simplexque  'foramine  pauco 
Adspirare  et  adesse  choris  erat  utilis  atque 
Nondum  spissa  nimis  complere  sedilia  flatu;  205 

Quo  sane  populus  numerabilis  utpote  parvus 
Et  frugi  castusque  verecundusque  coibat. 

Postquam  coepit  agros  extendere  victor  et  urbes 
Latior  amplecti  murus  vinoque  diurno 
Placari  Genius  festis  impune  diebus,  210 

Accessit  numerisque  modisque  licentia  major; 
Indoctus  quid  enim  saperet  liberque  laborum 
Rusticus  urbano  confusus,  turpis  honesto? 

Sic  priscae  motum  que  et  luxuriem  addidit  arti 
Tibicen  traxitque  vagus  per  pulpita  vestem;  215 

Sic  etiam  fidibus  voces  crevere  severis, 

Et  tulit  eloquium  insolitum  facundia  praeceps, 
Utiliumque  sagax  rerum  et  divina  futuri 
Sortilegis  non  discrepuit  sententia  Delphis. 

Carmine  qui  tragico  vilem  certavit  ob  hircum,  220 
Mox  etiam  agrestes  Satyros  nudavit,  et  asper 
Incolumi  gravitate  jocum  tentavit,  eo  quod 
Illecebris  erat  et  grata  novitate  morandus 
Spectator,  functusque  sacris  et  potus  et  exlex. 

Verum  ita  risores,  ita  commendare  dicaces  225 

Conveniet  Satyros,  ita  vertere  seria  ludo, 

Ne  quicunque  deus,  quicunque  adhibebitur  heros, 
Regali  conspectus  in  auro  nuper  et  ostrb, 

Migret  in  obscuras  humili  sermone  tabernas, 

Aut  dum  vitat  humum  nubes  et  inania  captet.  239 
Effutire  leves  indigna  Tragoedia  versus, 

Ut  festis  matrona  moveri  jussa  diebus, 

Intererit  Satyris  paulum  pudibunda  protervis. 

Non  ego  inorfiata  et  dominantia  nomina  solum 
Verbaque,  Pisones,  Satyrorum  scriptor  amabo;  235 
Nec  sic  enitar  tragico  differre  colori 
Ut  nihil  intersit  Davusne  loquatur  et  audax 
Pythias  emuncto  lucrata  Simone  talentum, 

An  custos  famulusque  dei  Silenus  alumni. 

Ex  noto  fictum  carmen  sequar,  ut  sibi  quivis  240 
Speret  idem,  sudet  multum  frustraque  laboret 
Ausus  idem:  tantum  series  juncturaque  pollet, 

Tantum  de  medio  sumptis  accedit  honoris. 

Silvis  deducti  caveant  me  judice  Fauni, 

Ne  velut  innati  triviis  ac  paene  forenses  2:3 

Aut  nimium  teneris  juvenentur  versibus  unquam, 

Aut  immunda  erepent  ignominiosaque*  dicta ; 
Offenduntur  enim  quibus  est  equus  et  pater  et  res, 
Nec,  si  quid  fricti  ciceris  probat  et  nucis  emptor, 
Aequis  accipiunt  animis  donantve  corona.  250 

Syllaba  longa  brevi  subjecta  vocatur  iambus, 

Pes  citus ; unde  etiam  trimetris  accrescere  jussit 
Nomen  iambeis,  cum  senos  redderet  ictus 
Primus  ad  extremum  similis  sibi.  Non  ita  pridem, 
Tardior  ut  paulo  gravior  que  veniret  ad  aures,  2:5 
Spondeos  stabiles  in  jura  paterna  recepit 
Commodus  et  patiens,  non  ut  de  sede  secunda 
Cederet  aut  quarta  socialiter.  Hic  et  in  Acci 
Nobilibus  trimetris  apparet  rarus,  et  Enni 
In  scenam  missos  cum  magno  pondere  versus  260 
Aut  operae  celeris  nimium  curaque  carentis 
Aut  ignoratae  premit  artis  crimine  turpi. 

Non  quivis  videt  immodulata  poemata  judex, 

Et  data  Romanis  venia  est  indigna  poetis. 

Idcircone  vager  scribamque  licenter?  an  omnes  265 
Visuros  peccata  putem  mea,  tutus  et  intra 
Spem  veniae  cautus?  Vitavi  denique  culpam. 

Non  laudem  merui.  Vos  exemplaria  Graeca 
Nocturna  versate  manu,  versate  diurna. 

At  vestri  proavi  Plautinos  et  numeros  et  270 

Laudavere  sales:  nimium  patienter  utrum  que 


& 

Ne  dicam  stultq  mirati,  si  modo  ego  et  vos 
Scimus  inurbanum  lepido  seponere  dicto 
Legitimumque  sonum  digitis  callemus  e?  aure. 
Ignotum  tragicae  genus  invenisse  Camenae  275 

Dicitur  et  plaustris  vexisse  poemata  Thespis, 

Quae  canerent  agerentque  peruncti  faecibus  ora. 

Post  hunc  personae  pallaeque  repertor  honestae 
Aeschylus  et  modicis  instravit  pulpita  tignis 
Et  docuit  magnumque  loqui  nitique  cothurno.  2S0 
Successit  vetus  his  comoedia,  non  sine  multa 
Laude;  sed  in  vitium  libertas  excidit  et  vim 
Dignam  lege  regi ; lex  est  accepta  chorusque 
Turpiter  obticuit  sublato  jure  nocendi.  * 

Nil  intentatum  nostri  liquere  poetae,  235 

Nec  minimum  meruere  denus  vestigia  Graeca* 

Ausi  deserere  dt  celebrare  domestica  facta, 

Vel  qui  praetextas  vel  qui  docuere  togatas. 

Nec  virtute  foret  clarisve  potentius  armis 
Quam  lingua  Latium,  si  non  offenderet  unum  230 
Quemque  poetarum  limae  labor  et  mora.  Yos,  o 
Pompilius  sanguis,  carmen  reprehendite  quod  non 
Multa  dies  et  multa  litura  coercuit  atque 
Perfectum  decies  non  castigavit  ad  unguem. 

Ingenium  misera  quia  fortunatius  arte  235 

Credit  et  excludit  sanos  Helicone  poetas 
Democritus,  bona  pars  non  ungues  ponere  curat, 

Non  barbam,  secreta  petit  loca,  balnea  vitat. 
Nanciscetur  enim  pretium  nomenque  poetae, 

Si  tribus  Anticyris  caput  insanabile  nunquam  soo 
Tonsori  Licino  commiserit.  O ego  laevus, 

Qui  purgor  bilem  sub  verni  temporis  horam  ! 

Non  alius  faceret  meliora  poemata.  Verum 
Nil  tanti  est.  Ergo  fungar  vice  cotis,  acutum 
Recidere  quae  ferrum  valet  exsors  ipsa  secandi ; 3:3 

Munus  et  officium  nil  scriberis  ipse  docebo, 

Unde  parentur  opes,  quid  alat  formetque  poetam ; 
Quid  deceat,  quid  non;  quo  virtus,  quo  fetat  error. 
Scribendi  recte  sapere  est  et  principium  et  fons: 

Rem  tibi  Socraticae  poterunt  ostendere  chartae,  sio 
Verbaque  provisam  rem  non  invita  sequentur. 

Qui  didicit  patriao  quid  debeat  et  quid  amicis, 

Quo  sit  amore  parens,  quo  frater  amandus  et  hospes, 
Quod  sit  conscripti,  quod  judicis  officium,  quae 
Partes  in  bellum  missi  ducis,  ille  profecto  215 

Reddere  personae  scit  convenientia  cuique. 

Respicere  exemplar  vitae  morum  que- jubebo 
Doctum  imitatorem  et  vivas  hinc  ducere  voces. 
Interdum  speciosa  locis  morataque  recte 
Fabula  nullius  veneris,  sine  pondere  et  arte,  320 

Valdius  oblectat  populum  meliusque  moratur 
Quam  versus  inopes  rerum  nugaeque  canorae. 

Graiis  ingenium,  Graiis  dedit  ore  rotundo 
Musa  loqui,  praeter  laudem  nullius  avaris. 

Romani  pueri  longis  rationibus  assem  t25 

Discunt  in  partes  centum  diducere.  “Dicat 
Filius  Albini:  Si  de  quincunce  remota  est 
Uncia,  quid  superat?  Poteras  dixisse.”  “Triens”  “Eu! 
Rem  poteris  servare  tuanu  Redit  uncia,  quicb  fit  ?” 
“Semis.”  At  haec  animos  aerugo  et  cura  pecul i 330 
Cum  semel  imbuerit,  speramus  carmina  fingi 
Posse  linenda  cedro  et  levi  servanda  cupresso? 

Aut  prodesse  volunt  aut  delectare  poetae, 

Aut  simul  et  jucunda  et  idonea  dicere  vitae. 
Quidquid  praecipies  esto  brevis,  ut  cito  dicta  S3j 
Percipiant  animi  dociles  teneantque  fideles; 

Omne  supervacuum  pleno  de  pectore  manat. 

Ficta  voluptatis  causa  sint  proxima  veris, 

Nec  quodcunque  volet  poscat  sibi  fabula  credi, 

Neu  pransae  Lamiae  vivum  puerum  extrahat  alvo.  340 
Centuriae  seniorum  agitant  expertia  frugis, 

Celsi  praetereunt  austera  poemata  Ramnes: 

Omne  tulit  punctum  qui  miscuit  utile  dulci, 

Lectorem  delectando  pariterque  monendo; 

Hic  meret  aera  liber  Sosiis;  hic  et  mare  transit  345 
Et  longum  noto  scriptori  prorogat  aevum. 

Sunt  delicta  tamen  quibus  ignovisse  velimus; 

N am  neque  chorda  sonum  reddit  quem  vult  manus  et  mens, 
Poscentique  gravem  persaepe  remittit  acutum ; 

Nec  semper  feriet  quodcunque  minabitur  arcus.  350 
Verum  ubi  plura  nitent  in  carmine  non  ego  paucis 

Offendar  maculis,  quas  aut  incuria  fudit 

Aut  humana  parum  cavit  natura.  Quid  ergo  est? 

Ut  scriptor  si  peccat  idem  librarius  usque 
Quamvis  est  monitus  venia  caret;  ut  citharoedus  355 
Ridetur  chorda  qui  semper  oberrat  eadem: 

Sic  mihi  qui  multum  cessat  fit  Choerilus  ille, 

Quem  bis  terve  bonum  cum  risu  miror;  et  idem 
Indignor  quandoque  bonus  dormitat  Homerus; 
(Verum  operi  longo  fas  est  obrepere  somnum.)  3G0 
Ut  pictura  poesis:  erit  quae  si  propius  stes 
ffe  capiat  magis,  et  quaedam  si  longius  abstes. 

Haec  amat  obscurum,  volet  haec  sub  luce  videri, 
Judicis  argutum  quae  non  formidat  acumen; 

Haec  placuit  semel,  haec  decies  repetita  placebit.  3G5 
O major  juvenum,  quamvis  et  voce  paterna 
Fingeris  ad  rectum  et  per  te  sapis,  hoc  tibi  dictum 
Tolle  memor,  certis  medium  et  tolerabile  rebus 
Recte  concedi.  Consultus  juris  et  actor 
Causarum  mediocris  abest  virtute  diserti  3?o 

Messallae  nec  scit  quantum  Cascellius  Aulus, 

Sed  tamen  in  pretio  est:  mediocribus  esse  poetis 
Hon  homines,  non  di,  non  concessere  columnae. 

Ut  gratas  inter  mensas  symphonia  'discors 
Et  crassum  unguentum  et  Sardo  cum  meile  papaver  375 
Offendunt,  poterat  duci  quia  coena  sine  istis: 

Sic  animis  natum  inventumque  poema  juvandis, 

Si  paulum  summo  decessit  vergit  ad  imum. 

Ludere  qui  nescit  campestribus  abstinet  armis, 
Indoctusque  pilae  discive  trochive  quiescit,  383 

Re  spissae  risum  tollant  impune  coronae: 

Qui  nescit  versus  tamen  audet  fingere.  Quidni? 
Liber  et  ingenuus,  praesertim  census  equestrem 
Summam  nummorum  vitio  que  remotus  ab  omni. 

Tu  nihil  invita  dices  facies  ve  Minerva;  3S5 

Id  tibi  judicium  est,  ea  mens.  Si  quid  tamen  olim 

Scripseris  in  Maeci  descendat  judicis  aures 

Et  patris  et  nostras,  nonum  que  prematur  in  annum, 

Membranis  intus  positis:  delere  licebit 

Quod  non  edideris;  nescit  vox  missa  reverti.  300 

Silvestres  homines  sacer  interpresque  deorum 

Caedibus  ct  victu  foedo  deterruit  Orpheus, 

Dictus  ob  hoc  lenire  tigres  rabidosque  leones; 

Dictus  et  Amphion,  Thebanae  conditor  arcis, 

Saxa  movere  sono  testudinis  et  prece  blanda  395 
Ducere  quo  vellet.  Fuit  haec  sapientia  quondam. 
Publica  privatis  secernere,  sacra  profanis, 

Concubitu  prohibere  vago,  dare  jura  maritis, 

Oppida  moliri,  leges  incidere  ligno; 

Sic  honor  et  nomen  divinis  vatibus  atque  40<> 

Carminibus  venit.  Post  hos  insignis  Homerus 
Tyrtaeusque  mares  animos  in  Martia  bella 
Versibus  exacuit;  dictae  per  carmina  sortes; 

Et  vitae  monstrata  via  est;  et  gratia  regum 
Pieriis  tentata  modis;  ludusque  repertus  435 

Et  longorum  operum  finis:  ne  forte  pudori 
Sit  tibi  Musa  lyrae  sollers  et  cantor  Apollo. 

Natura  fieret  laudabile  carmen  an  arte 
Quaesitum  est:  ego  nec  studium  sine  divite  vena 
Nec  rude  quid  possit  video  ingenium ; alterius  sic  4io 
Altera  poscit  opem  res  et  conjurat  amice. 

Qui  studet  optatam  cursu  contingere  metam 
Multa  tulit  fecitque  puer,  sudavit  et  alsit, 

Abstinuit  venere  et  vino ; qui  Pythia  cantat 
Tibicen  didicit  prius  extimuitque  magistrum.  415 

Nec  satis  est  dixisse:  “Ego  mira  poemata  pango: 
Occupet  extremum  scabies ;' mihi  turpe  relinqui  est 
Et  quod  non  didici  sane  nescire  fateri.” 

Ut  praeco,  ad  merces  turbam  qui  cogit  emendas,. 
Assentatores  jubet  ad  lucrum  ire  poeta  42.9 

Dives  agris,  dives  positis  in  fenore  nummis. 

Si  vero  est  unctum  qui  recte  ponere  possit 
Et  spondere  levi  pro  paupere  et  eripere  atris 
Litibus  implicitum,  mirabor  si  sciet  inter- 
Noscere  mendacem  verumque  beatus  amicum.  425 
Tu  seu  donaris  seu  quid  donare  voles  cui, 

Nolito  ad  versus  tibi  factos  ducere  plenum 
Laetitiae ; clamabit  enim  Pulchre ! bene  ! recte ! 
Pallescet  super  his,  etiam  stillabit  amicis 
Ex  oculis  rorem,  saliet,  tundet  pede  terram.  430 

Ut  qui  conducti  plorant  in  funere  dicunt 

Et  faciunt  prope  plura  dolentibus  ex  animo,  sic 
Derisor  vero  plus  laudatore  movetur. 

Reges  dicuntur  multis  urgere  culullis 
Et  torquere  mero  quem  perspexisse  laborant,  m 
An  sit  amicitia  dignus:  si  carmina  condes 
Nunquam  te  fallant  animi  sub  vulpe  latentes. 

Quintilio  si  quid  recitares,  “Corrige  sodes 
Hoc,”  aiebat,  “et  hoc:”  melius  te  posse  negares 
Bis  terque  expertum  frustra,  delere  jubebat  440 

Et  male  tornatos  incudi  reddere  versus. 

Si  defendere  delictum  quam  vertere  malles, 

Nullum  ultra  verbum  aut  operam  insumebat  inanem 
Quin  sine  rivali  teque  et  tua  solus  amares. 

Vir  bonus  et  prudens  versus  reprehendet  inertes,  415 
Culpabit  duros,  incomptis  adlinet  atrum 
Traverso  calamo  signum,  ambitiosa  recidet 
Ornamenta,  parum  claris  lucem  dare  coget, 

Arguet  ambigue  dictum,  mutanda  notabit, 

Fiet  Aristarchus;  non  dicet:  “Cur  ego  amicum  450 
Offendam  in  nugis?”  Hae  nugae  seria  ducent 
I11  mala  derisum  semel  exceptumque  sinistre. 

Ut  mala  quem  scabies  aut  morbus  regius  urget 
Aut  fanaticus  error  et  iracunda  Diana, 

Vesanum  tetigisse  timent  fugiuntque  poetam  4:5 
Qui  sapiunt;  agitant  pueri  incautique  sequuntur. 

Hic,  dum  sublimis  versus  ructatur  et  errat, 

Si  veluti  merulis  intentus  decidit  auceps 
In  puteum  foveamve,  licet,  “Succurrite,”  longum 
Clamet,  “Io  cives!”  non  sit  qui  tollere  curet.  4C,o 
Si  curet  quis  opem  ferre  et  demittere  funem, 

“Qui  scis  an  prudens  huc  se  projecerit  atque 
Servari  nolit?”  dicam,  Siculique  poetae 
Narrabo  interitum.  Deus  immortalis  haberi 
Dum  cupit  Empedocles,  ardentem  frigidus  Aetnam  465 
Insiluit.  Sit  jus  liceatque  perire  poetis: 

Invitum  qui  servat  idem  facit  occidenti. 

Nec  semel  hoc  fecit,  nec  si  retractus  erit  jam 
Fiet  homo  et  ponet  famosae  mortis  amorem. 

Nec  satis  apparet  cur  versus  factitet,  utrum  470 

Minxerit  in  patrios  cineres,  an  triste  bidental 

Moverit  incestus:  certe  furit  ac  velut  ursus 
Objectos  caveae  valuit  si  frangere  clathros, 
Indoctum  doctumque  fugat  recitator  acerbus; 
Quem  vero  arripuit  tenet  occiditque  legendo, 
.Non  missura  cutem  nisi  plena  cruoris  hirudo. 

